
Sur  des  vers  de  Virgile. 

E  que  Virgile  dict  de  Venus  et  de 
Vulcan,  Lucrèce  l'avoit  dict  plus  sor- 
tablement  d'une  jouissance  desrobée 
d'elle  et  de  Mars  : 


Belli  fera  mctntra  Mavors 
Armipotens  régit,  in  gremium  qui  saepe  tuum  se 

Montaigne.  VI.  i 

Rejicit,  seterno  devinctus  vulnere  amoris... 
Pascit  amore  avidos  inhians  in  te,  Dca,  visas, 
Eque  tuo  pendet  resupini  spiritus  ore  : 
Hune  tu.  Diva,  tuo  recubantem  corpore  sancto 
Circunifusa  super,  suaveis  e.x  ore  loquelas 
Funde. 

Quand  je  rumine  ce  rejicitj  pascit,  inhians,  molli, 
fovet,  medullas,  labefacta,  pendet,  percurrit ,  et 
cette  noble  circumfusa,  mère  du  gentil  infusus, 
j*ay  desdain  de  ces  menues  pointes  et  allusions 
verballes  qui  nasquirent  depuis.  A  ces  bonnes 
gens, il  ne  falloit  pas  d'aiguë  et  subtile  rencontre: 
leur  langage  est  tout  plein  et  gros  d'une  vigueur 
naturelle  et  constante;  ils  sont  tout  epigramme, 
non  la  queue  seulement,  mais  la  teste,  l'estomac 
et  les  pieds.  Il  n'y  a  rien  d'efforcé,  rien  de  trei- 
nant,  tout  y  marche  d'une  pareille  teneur'.  Ce 
n'est  pas  une  éloquence  molle  et  seulement  sans 
offence  :  elle  est  nerveuse  et  solide,  qui  ne  plaict 
pas  tant  comme  elle  remplit  et  ravit,  et  ravit  le 
plus  les  plus  forts  espris.  Quand  je  voy  ces  braves 
formes  de  s'expliquer,  si  vifves,  si  profondes,  je 
ne  dicts  pas  que  c'est  bien  dire,  je  dicts  que 
c'est  bien  penser.  C'est  la  gaillardise  de  l'ima- 
gination qui  esleve  et  enfle  les  parolles  2.  Nos 
gens  appellent  jugement  langage,  et  beaux  mots 
les  plaines  conceptions.  Cette  peinture  est  con- 
duitte  non  tant  par  dextérité  de  la  main  comme 

I .  Contextus  totus  virilis  est,  non  sunt  circa  flosculos  oc~ 
cupati. 

z,  Pectus  est  quod  disertum  facit. 

pour  avoir  l'object  plus  vifvement  empreint  en 
l'ame.  Gallus  parle  simplement,  par  ce  qu'il  con- 
çoit simplement.  Horace  ne  se  contente  point 
d'une  superficielle  expression,  elle  le  trahiroit  :  il 
voit  plus  cler  et  plus  outre  dans  la  chose  ^  ;  son  es- 
prit crochette  et  furette  tout  le  magasin  des  mots 
et  des  figures  pour  se  représenter;  et  les  luy  faut 
outre  l'ordinaire,  comme  sa  conception  est  outre 
l'ordinaire.  Plutarque  dit  qu'il  veid  le  langage  la- 
tin par  les  choses  :  icy  de  mesme;  le  sens  esclaire 
et  produict  les  parolles,  non  plus  de  vent,ains  de 
chair  et  d'os  2.  Les  imbecilles  sentent  encores  quel- 
que image  de  cecy  :  car  en  Italie  je  disois  ce  qu'il 
me  plaisoit  en  devis  communs,  mais  aus  propos  roi- 
des  je  n'eusse  osé  me  fier  à  un  idiome  que  je  ne 
pouvois  plier  ny  contourner  outre  son  alleure 
commune.  J'y  veux  pouvoir  quelque  chose  du  mien. 
Le  maniement  et  emploite  des  beaux  espris 
donne  pris  à  la  langue,  non  pas  l'innovant  tant 
comme  la  remplissant  de  plus  vigoreux  et  divers 
services,  l'esiirant  et  ployant;  ils  n'y  aportent 
point  des  mots,  mais  ils  enrichissent  les  leurs,  ap- 
pesantissent et  enfoncent  leur  signification  et  leur 
usage,  luy  aprenent  des  mouvements  inaccoustu- 
més,  mais  prudemment  et  ingénieusement.  Et 
combien  peu  cela  soit  donné  à  tous,  il  se  voit 
par  tant  d'escrivains  françois  de  ce  siècle.  Ils  sont 
assez    hardis   et    dédaigneux    pour    ne   suyvre  la 

- 

1 .  Dans  Us  choses. 

2.  Elles  signifient  plus  qu'elles  ne  disent. 


4  LIVRE  TROISIESME 

route  commune;  mais  faute  d'invention  et  de  dis- 
crétion les  pert.  Il  ne  s'y  voit  qu'une  misérable 
affectation  d'estrangeté ,  des  déguisements  froids 
et  absurdes  qui,  au  lieu  d'eslever,  abbattent  la 
matière.  Pourveu  qu'ils  se  gorgiasent  en  la  nou- 
velleté,  il  ne  leur  chaut  de  l'efficace  :  pour  saisir 
un  nouveau  mot,  ils  quittent  l'ordinaire,  souvent 
plus  fort  et  plus  nerveux. 

En  nostre  langage  je  trouve  assez  d'estoffe , 
mais  un  peu  faute  de  façon  :  car  il  n'est  rien 
qu'on  ne  fist  du  jargon  de  nos  chasses  et  de 
nostre  guerre,  qui  est  un  généreux  terrein  à  em- 
prunter; et  les  formes  de  parler,  comme  les  her- 
bes, s'amendent  et  fortifient  en  les  transplantant. 
Je  le  trouve  suffisamment  abondant,  mais  non  pas 
vigoureux  suffisamment  '  :  il  succombe  ordinaire- 
ment à  une  puissante  conception.  Si  vous  allez 
tendu,  vous  sentez  souvent  qu'il  languit  soubs 
vous  et  fleschit,  et  qu'à  son  deffaut  le  latin  se  pré- 
sente au  secours,  et  le  grec  à  d'autres.  D'aucuns 
de  ces  mots  que  je  viens  de  trier,  nous  en  aperce- 
vons plus  malaisément  l'énergie,  d'autant  que  l'u- 
sage et  la  fréquence  nous  en  ont  aucunement 
avily  et  rendu  vulgaire  la  grâce  :  comme  en 
nostre  commun,  il  s'y  rencontre  des  frases  excel- 
lentes et  des  métaphores  desquelles  la  beauté 
flestrit  de  vieillesse,  et  la  couleur  se  ternit  2  par 
maniement  trop  ordinaire.  Mais  cela  n'oste  rien 


1 .  Mais  non  pas  maniant  et  vigoureux  suffisamment. 

2.  S'est  ternie. 


CHAPITRE  V  -5 

du  goust  à  ceux  qui  ont  bon  nez,  ny  ne  desroge 
à  la  gloire  de  ces  anciens  autheuis  qui,  comme  il 
est  vraysemblable,  mirent  premièrement  ces  mots 
en  ce  lustre. 

Les  sciences  traictent  les  choses  trop  finement, 
d'une  mode  trop  '  artificielle  et  différente  à  la 
commune  et  naturelle.  Mon  page  faict  l'amour  et 
l'entend  :  lisez  luy  Léon  Hébreu  et  Ficin;  on 
parle  de  luy,  de  ses  pensées  et  de  ses  actions,  et 
si  il  2  n'y  entend  rien.  Je  ne  recognois  pas  3  chez 
Aristote  la  plus  part  de  mes  mouvemens  ordi- 
naires :  on  les  a  couverts  et  revestus  d'une  autre 
robbe  pour  l'usage  de  l'eschole.  Dieu  leur  doint 
bien  faire!  Si  j'estois  du  mestier,  je  traiteroy  l'art 
le  plus  naturellement  qne  je  pourrois4.  Laissons 
là  Bembo  et  Equicola. 

Quand  j'escris,  je  me  passe  bien  de  la  compai- 
gnie  et  souvenance  des  livres,  de  peur  qu'ils  n'in- 
terrompent ma  forme;  aussi  que,  à  la  vérité,  les 
bons  autheurs  m'abattent  par  trop  et  rompent  le 
courage.  Je  fais  volontiers  le  tour  de  ce  peintre, 
lequel,  ayant  misérablement  représenté  des  coqs, 
deffendoit  à  ses  garçons  qu'ils  ne  laissassent  venir 
en  sa   boutique  aucun  coq  naturel  J.  Mais  je  me 

1.  Trop  [mot  supprimé]. 

2.  //  [mot  supprimé]. 

3.  Pas  [mot  supprimé], 

4.  Je  naturaliserois  l'art  autant  comme  ils  artialisent  la 
nature. 

5.  Et  auroy  plustost  besoing,  pour  me  donner»un  peu  de 
lustre,  de  l'invention  du   musicien  Antinonydes  qui,  quand 

puis  plus  malaiséement  defîaire  de  Plutarque  :  il 
est  si  universel  et  si  plain  qu'à  toutes  occasions, 
et  quelque  suject  extravagant  que  vous  ayez  pris, 
il  s'ingère  à  vostre  besongne  et  vous  tend  une 
main  libérale  et  inespuisable  de  richesses  et  d'em- 
bellissemens.  Il  m'en  faict  despit  d'estre  si  fort 
exposé  au  pillage  de  ceux  qui  le  hantent  '. 

Pour  ce  mien  dessein,  il  me  vient  aussi  à  pro- 
pos d'escrire  chez  moy  en  pays  sauvage,  où  per- 
sonne ne  m'ayde  ny  me  relevé,  où  je  ne  hante 
communéement  homme  qui  entende  le  latin  de 
son  patenostre,  et  de  François  un  peu  moins.  Je 
l'eusse  faict  meilleur  ailleurs,  mais  l'ouvrage  eust 
esté  moins  mien;  et  sa  fin  principale  et  perfec- 
tion, c'est  d'estre  exactement  mien.  Je  corrige- 
rois  volontiers  2  une  erreur  accidentale,  dequoy 
je  suis  plain,  ainsi  que  je  cours  inadvertemment  * 
mais  les  imperfections  qui  sont  en  moy  ordinaires 
et  constantes,  ce  seroit  trahison  de  les  oster. 
Quand  on  m'a  dit  ou  que  moy-mesme  me  suis 
dict  :  «  Tu  es  trop  espais  en  figures  :  Voilà  un 
mot  du  cru  de  Gascoingne  :  Voilà  une  frase  dange- 
reuse (je  n'en  refuis  aucune  de  celles  qui  s'usent 
emmy  les  rues  françoises;  ceux  qui  veulent  com- 
batre   l'usage   par  la  grammaire    se    mocquent)  : 

il  avoit  à  faire  la  musique,  mettoit  ordre  que,  devant  ou 
après  luy,  son  auditoire  fust  abbreuvé  de  quelques  autres 
mauvais  chantres. 

1 .  Je  ne  le  puis  si  peu  racointer  que  je  n'en  tire  cuisse 
ou  aile. 

2.  Je  corrigeroii  bien. 

Voilà  un  discours  ignorant  :  Voilà  un  discours  pa- 
radoxe :  En  voilà  un  trop  fol'.  —  Ouy,  fais-je, 
mais  je  corrige  les  fautes  d'inadvertence,  non 
celles  de  coustume.  Est-ce  pas  ainsi  que  je  parle 
par  tout?  me  represente-je  pas  vivement?  suffit. 
J'ay  faict  ce  que  j'ay  voulu  :  tout  le  monde  me 
reconnoit  en  mon  livre,  et  mon  livre  en  moy.  » 

Or  j'ay  une  condition  singeresse  et  imitatrice  : 
quand  je  me  meslois  de  faire  des  vers,  et  n'en  fis 
jamais  que  des  latins,  ils  accusoient  évidemment 
le  poète  que  je  venois  dernièrement  de  lire;  et  de 
mes  premiers  Essays^  aucuns  puent  un  peu  l'es- 
tranger  2.  Qui  que  je  regarde  avec  attention 
m'imprime  facilement  quelque  chose  du  sien.  Ce 
que  je  considère,  je  l'usurpe  :  une  sotte  conte- 
nance, une  desplaisante  grimace,  une  forme  de 
parler  ridicule  ;  les  vices,  plus  :  d'autant  qu'ils  me 
poingnent,  ils  s'acrochent  à  moy  et  ne  s'en  vont 
pas  sans  secouer.  On  m'a  veu  plus  souvent  jurer 
par  similitude  que  par  complexion  ?.  Je  suis  aisé 

1.  «  Tu  te  joues  souvent,  on  estimera  que  tu  dies  à  droit 
ce  que  tu  dis  à  feinte.  » 

2.  A  Paris,  je  parle  un  langage  aucunement  autre  qu'à 
Montaigne. 

3.  Imitation  meurtrière  comme  celle  des  singes  horribles 
en  grandeur  et  en  force  que  le  roy  Alexandre  rencontra  en 
certaine  contrée  des  Indes,  desquels  il  eust  esté  autrement 
difficile  de  venir  à  bout  ;  mais  ils  en  presterent  le  moyen 
par  cette  leur  inclination  à  contrefaire  tout  ce  qu'ils  voyent 
faire  :  car  par  là  les  chasseurs  apprindrent  de  se  cflausserdes 
souliers  à  leur  veuë  avec  force  nœuds  de  liens,  de  s'affubler 
d'accoustremens  de  teste  à  tout  des  lacs  courants  et  oindre 

à  recevoir  ces  impressions  superficielles  :  si  j'ay 
eu  '  en  la  bouche  Sire  ou  Altesse  trois  jours  de 
suite,  huict  jours  après  ils  m'eschappent  pour  Ex- 
cellence ou  pour  Seigneurie.  Et  ce  que  j'auray 
pris  à  dire  en  battellant  et  en  me  moquant,  je  le 
diray  lendemain  sérieusement.  Parquoy,  à  escrire, 
j'accepte  plus  envis  les  arguments  battus,  de  peur 
que  je  les  traicte  aux  despens  d'autruy.  Tout  ar- 
gument m'est  egallement  fertille.  Je  les  prenssur 
une  mouche,  et  Dieu  veuille  que  celuy  que  j'ay 
icy  en  main  n'ait  pas  esté  pris  par  le  commande- 
ment d'une  volonté  autant  volage!  Que  je  com- 
mence par  celle  qu'il  me  plaira,  car  les  matières 
se  tiennent  toutes  enchesnées  les  unes  aux  autres. 
Mais  mon  ame  me  desplait  de  ce  qu'elle  pro- 
duict  ordinairement  ses  plus  profondes  resveries, 
plus  folles  et  qui  me  plaisent  le  mieux, à  l'improu- 
veu  et  lors  que  je  les  cerche  moins,  lesquelles  s'es- 
vanouissent  soudain,  n'ayant  sur  le  champ  où  les 


par  semblant  leurs  yeux  de  glux.  Ainsi  mettoyent  imprudem- 
ment à  mal  ces  pauvres  bestes  leur  complexion  singeresse; 
ils  s'engluoient ,  s'enchevestroyent  et  garrotoyent  eux-mes- 
mes.  Cette  autre  faculté  de  représenter  ingénieusement  les 
gestes  et  parolles  d'un  autre  par  dessein  qui  apporte  sou- 
vent plaisir  et  admiration  n'est  en  moy  non  plus  qu'en  une 
souche.  Quand  je  jure  selon  moy,  c'est  seulement  par  Dieu, 
qui  est  le  plus  droit  de  touts  les  serments.  Ils  disent  que  So- 
crates  juroit  le  Chien  ;  Zenon,  cette  mesme  interjection  qui 
sert  à  cette  heure  aux  Italiens,  Cappari;  Pythagoras,  l'Eau 
et  l'Air, 

I .  Je  suis  si  aisé  à  recevoir  sans  y  penser  ces  impressions 
superficielles  que  si  j'ay  eu. 

attacher  :  à  cheval,  à  la  table,  au  lit,  mais  plus  à 
cheval,  où  sont  mes  plus  larges  entretiens.  J'ay  le 
parler  un  peu  délicatement  jaloux  d'attention  et 
de  silence,  si  je  parle  de  force  :  qui  m'interrompt 
m'arreste.  En  voiage,  la  nécessité  mesme  des  che- 
mins couppe  les  propos  ;  outre  ce,  que  je  voyage 
plus  souvent  sans  compaignie  propre  à  ces  entre- 
tiens de  suite  :  par  où  je  prens  tout  loisir  de 
m'entretenir  moy-mesme.  Il  m'en  advient  comme 
de  mes  songes  :  en  songeant,  je  les  recom- 
mande à  ma  mémoire  (car  je  songe  volontiers 
que  je  songe),  mais  le  lendemain  je  me  représente 
bien  leur  couleur  comme  elle  estoit,  ou  gaye,  ou 
triste,  ou  estrange  ;  mais  quels  ils  esloient  au 
reste,  plus  j'ahane  à  le  trouver,  plus  je  l'enfonce 
en  l'oubliance.  Aussi  de  ces  discours  fortuites  '  qui 
me  tombent  en  fantasie,  il  ne  m'en  reste  en  mé- 
moire qu'une  vaine  image,  autant  seulement  qu'il 
m'en  faut  pour  me  faire  ronger  et  despiter  après 
leur  queste  inutilement. 

Or  donc,  laissant  les  livres  à  part,  parlant  ^  plus 
matériellement  et  simplement,  je  trouve  après 
tout  que  l'amour  n'est  autre  chose  que  la  faim 
de  cette  jouyssance  3.  Et,  considérant  maintesfois 
la  ridicule   titillation  de  ce  plaisir  par  où  il  nous 

1 .  Aussi  des  discours  fortuites. 

2.  Et  parlant. 

3.  Que  la  soif  de  cette  jouyssance  en  un  subject  désiré, 
ny  Venus  autre  chose  que  le  plaisir  à  descharger  ses  jrases, 
comme  le  plaisir  que  nature  nous  donne  à  descharger  d'au- 
tres parties  ;  qui  devient   vicieux   ou  par   immoderation  ou 


lo  LIVRE  TROISIESME 

tient',  les  absurdes  mouvemens  escervelez  et  es- 
tourdis  dequoy  il  agite  Zenon  et  Cratippus,  cette 
rage  indiscrette,  ce  visage  enflammé  de  fureur  et 
de  cruauté  au  plus  doux  effect  de  l'amour,  et  puis 
cette  morgue  grave,  severe  et  ecstatique  en  une 
action  si  foie  2,  et  que  la  suprême  volupté  aje  du 
transy  et  du  plaintif  comme  la  douleur,  je  crois 
qu'on  se  joue  de  nous  3, 

Quxnain  ista  jocandi 
Ssevitia  ! 

et  que  c'est  par  industrie  4  que  nature  nous  a  laissé 
la  plus  trouble  de  nos  actions,  la  plus  commune, 
pour  nous  esgaller  par  là,  et  apparier  les  fols  et 
les  sages,  et  nous  et  les  bestes.  Le  plus  contem- 
platif et  prudent  homme,  quand  je  l'imagine  en 
cette  assiette,  je  le  tiens  pour  un  J  afîronteur  de 
faire  le  prudent  et  le  contemplatif  :  ce  sont  les 
pieds  du  paon  qui  abbatent  son  orgueuil. 

Ridentem  dicere  verum 
Quid  vttat^? 

Nous    mangeons  bien    et  beuvons    comme   les 

par  indiscrétion.  Pour  Socrates  l'amour  est  appétit  de  géné- 
ration par  l'entremise  de  la  beauté. 

1.  Par  où  il  nous  tient  [mots  supprimés], 

2,  Qu'on  ayt  logé  pesle-mesle  nos  délices  et  nos  ordures 
ensemble. 

3,  Je  crois  qu'//  est  vray,ce  que  dit  Platon,  que  l'homme 
a  esté  faict  par  les  dieux  pour  leur  jouet. 

4.  Et  que  c'est  par  moquerie. 

5,  Un  [mot  supprimé]. 

6.  Ceux  qui,  parmy  les  jeux,  refusent  les  opinions  sérieuses 

bestes,  mais  ce  ne  sont  pas  actions  qui  empes- 
chent  les  opérations  de  nostre  ame'.  En  celles-là 
nous  gardons  nostre  avantage  sur  elles;  cette-cy 
met  toute  autre  pensée  soubs  le  joug,  abrutit  et 
abestit  par  son  impérieuse  authorité  toute  la  théo- 
logie et  philosophie  qui  est  en  Platon,  et  si  il  2  ne 
s'en  plaint  pas.  Par  tout  ailleurs  vous  pouvez 
garder  quelque  décence  :  toutes  autres  opérations 
souffrent  des  reigles  d'honnesteté,  cette-cy  ne  se 
peut  pas  seulement  imaginer  que  vitieuse  ou  ridi- 
cule; trouvez  y,  pour  voir,  un  procéder  sage  et 
discret.  Alexandre  disoit  qu'il  se  connoissoit  prin- 
cipallement  mortel  par  cette  action  et  par  le  dor- 
mir :  le  sommeil  suffoque  et  supprime  les  facultez 
de  nostre  ame;  la  besongne  les  absorbe  et  dissipe 
de  mesme.  Certes,  c'est  une  marque  non  seule- 
ment de  nostre  corruption  originelle  ,  mais  aussi 
de  nostre  vanité  et  deformité. 

D'un  costé,  nature  nous  y  pousse,  ayant  at- 
taché à  ce  désir  la  plus  noble,  utile  et  plaisante 
de  toutes  ses  opérations  î;  et  la  nous  laisse,  d'au- 
tre part,  accuser  et  fuyr  comme  insolente  et  des- 
honneste,  en  rougir  et  recommander  rabstinencô-4. 
Les   peuples,  es  religions,  se  sont  rencontrez  en 


font,  dit  quelqu'un, comme  celuy  qui  craint  d'adorer  la  sta- 
tué d'un  sainct  si  elle  est  sans  devantiere. 

1.  Les  offices  de  nostre  ame. 

2.  //  [mol  supprimé]. 

3.  De  toutes  ses  functions.  • 

4.  Sommes  nous  pas  bien  bruttes  de  nommer  brutale  l'o- 
pération qui  nous  faict? 

plusieurs  convenances  ,  comme  sacrifi''':;s,  lumi- 
naires, encensements,  jeusnes,  offrandes,  et  entre 
autres  en  la  condemnation  de  cette  action.  Toutes 
les  opinions  y  viennent,  outre  l'usage  si  estendu 
des  circoncisions.  Nous  avons  à  Tavanture  raison 
de  nous  blasmer  de  faire  une  si  sotte  production 
que  l'homme  ;  d'appeller  l'action  honteuse,  et 
honteuses  les  parties  qui  y  servent  '.  Chacun  des- 
daigne à  le  voir  naistre  3,  chacun  court  à  le  voir 
mourir  et  ensevelira.  C'est  le  devoir  de  se  cacher 
pour  le  faire  et  c'est  gloire,  et  naissent  plusieurs 
vertus  de  le  sçavoir  deffaire.  L'un  est  injure, 
l'autre  est  faveur  :  car  Aristote  dict  que  bonifier 
quelqu'un,  c'est  le  tuer,  en  certaine  frase  de  son 
pays  4.  Noslri  nosmet  pœnitet. 

1 .  A  cette  heure  sont  les  miennes  proprement  honteuses. 
Les  Esseniens,  dequoy  parle  Pline,  se  maintenoient  sans 
nourrice,  sans  maillot,  plusieurs  siècles,  de  l'abbord  des  es- 
trangers  qui,  suivants  cette  belle  humeur,  se  rengeoient  con- 
tinuellement à  eux,  ayant  toute  une  nation  hazardé  de  s'ex- 
terminer plustost  que  s'engager  à  un  embrassement  féminin 
et  de  perdre  la  suitte  des  hommes  plustost  que  d'en  forger 
un.  Ils  disent  que  Zenon  n'eut  affaire  à  femme  qu'une  fois 
en  sa  vie,  et  que  ce  fut  par  civilité  pour  ne  sembler  desdai- 
gner trop  obstinément  le  sexe. 

2.  Chacun  fuit  à  le  voir  naistre. 

3.  Et  ensevelir  [mots  supprimés].  Pour  le  destruire,  on 
cerche  un  champ  spacieux  en  pleine  lumière;  pour  le  con- 
struire, on  se  musse  dans  un  creux  ténébreux  et  le  plus  con- 
traint qu'il  se  peut. 

4.  Les  Athéniens,  pour  apparier  la  deffaveur  de  ces  deux 
actions,  ayants  à  mundifier  l'isle  de  Delos  et  se  justifier  en- 
vers Apollo,  défendirent  au  pourpris  d'icelle  tout  enterrement 
et  tout  enfantement  ensemble. 

Nous  accusons  en  mille  choses  les  conditions 
de  nostre  estre'.  Il  y  a  des  nations  qui  se  cou- 
vrent en  mangeant.  Je  sçay  une  dame,  et  des 
plus  grandes  en  toute  sorte  de  grandeur  2,  qui  a 
cette  mesme  opinion,  que  c'est  une  contenance 
désagréable  de  mascher,  qui  rabat  beaucoup  de 
leur  grâce  et  de  leur  beauté,  et  ne  se  présente 
pas  volontiers  en  public  avec  appétit;  et  sçay  un 
homme  qui  ne  peut  souffrir  de  voir  manger  ny 
qu'on  le  voye,  et  fuyt  toute  assistance  plus  quand 
il  s'emplit  que  s'il  se  vuide  5.  Quel  animal  desna- 
turé  4,  qui  se  fait  horreur  à  soymesme  J  '  Il  y  en  a 
qui  cachent  leur  vie 

Exilioque  domos  et  dulcia  limina  mutant, 

et  la  desrobent  de  la  veuë  des  autres  hommes  ; 
qui  évitent  la  santé  et  l'allégresse  comme  qualitez 
ennemies  et  dommageables.  Non  seulement  plu- 
sieurs sectes,  mais  plusieurs  peuples,  maudissent 
leur  naissance  et  bénissent  leur  mort^.  Nous  ne 


1 .  Nous  accusons  en  mille  choses  les  conditions  de  nostre 
tstre  [proposition  supprimée]. 

2.  En  toute  sorte  de  grandeur  [mots  supprimés]. 

3.  En  l'empire  du  Turc,  il  se  void  grand  nombre  d'hom- 
mes qui,  pour  exceller  les  autres,  ne  se  laissent  jamais  veoir 
quand  ils  font  leur  repas  ;  qui  n'en  font  qu'un  la  sepmaine; 
qui  se  deschiquettent  et  découpent  la  face  et  les  membres  ; 
qui  ne  parlent  jamais  à  personne.  Gens  fanatiques  qui  pen- 
sent honnorer  leur  nature  en  se  desnaturant,  qui  se  prisent 
de  leur  mespris  et  s'amendent  de  leur  empirement. 

4.  Quel  monstrueux  animal. 

5.  A  qui  ses  plaisirs  poisent  ;  qui  se  tient  à  mal-heur! 

6.  Il  en  est  où  le  soleil  est  abominé,  les  ténèbres  adorées. 

sommes  ingénieux  qu'à  nous  mal  mener;  c'est  le 
viay  gibbier  de  la  force  de  nostre  esprit  '. 

O  miseri!  quorum  gaudia  crimen  habent. 

Hé  !  pauvre  homme,  tu  as  assez  d'incommoditez 
naturelles 2  sans  les  augmenter  par  ton  invention, 
et  es  assez  misérable  de  condition  sans  l'estre  par 
art;  tu  as  des  laideurs  réelles  et  essentielles  à  suf- 
fisance sans  en  forger  d'imaginaires  3.  Trouves  tu 
que  tu  ayes  remply  tous  les  offices  nécessaires  à  quoy 
nature  t'engage,  et  qu'elle  soit  oisive  chez  toy, 
si  tu  ne  t'obliges  à  nouveaux  offices?  Tu  ne 
crains  point  d'offencer  ses  loix  universelles  et 
indubitables,  et  te  piques  aux  tiennes,  partisanes 
et  fantastiques;  et  d'autant  plus  qu'elles  sont 
particulières  et  plus  contredictes  4,  d'autant  plus 
tu  fais  là  ton  effort  5.  Cours  un  peu  par  les  exem- 
ples de  cette  considération,  ta  vie  en  est  toute. 

Les  vers  de  ces  deux  poëtes,  traitant  ainsi  re- 
servéement  et  discrettement  de  la  lasciveté  comme 
ils  font,  me  semblent  la  descouvrir  et  esclairer  de 
plus  prés.  Les  dames  couvrent  leur  sein  d'un  re- 
seu,  les  prestres  plusieurs  choses  sacrées;  les 
peintres  ombragent  leur  ouvrage  pour  luy  donner 

1.  Dangereux  util  en  desreglement. 

2.  D'incommoditez  nécessaires. 

3.  Trouves  tu  que  tu  sois  trop  à  l'aise,  si  la  moitié  de  ton 
aise  ne  te  fasche? 

4.  Particulières,  incertaines  et  plus  contredictes. 

5.  Les  ordonnances  positives  de  ta  paroisse  t'attachent, 
celles  du  monde  ne  le  touchent  point. 

plus  de  lustre  ;  et  dict-on  que  le  coup  du  soleil  et 
du  vent  est  plus  poisant  par  reflexion  qu'à  droit 
fil.  L'iEgyptien  respondit  sagement  à  celuy  qui 
luy  demandoit  :  «  Que  portes  tu  là  caché  soubs 
ton  manteau  ?  —  Il  est  caché  soubs  mon  manteau 
afRn  que  tu  ne  sçaches  pas  que  c'est.  »  Mais  il  y 
a  certaines  autres  choses  qu'on  cache  pour  les 
montrer.  Oyez  cet  autre  '  plus  ouvert, 

Et  nudam  pressi  corpus  adusque  meum  : 

il  me  semble  qu'il  me  chapone.  Que  Martial  re- 
trousse Venus  à  sa  poste,  il  n'arrive  pas  à  la  faire 
paroistre  si  entière.  Celuy  qui  dict  tout,  il  nous 
saoule  et  nous  desgouste;  celuy  qui  craint  à  s'ex- 
primer nous  achemine  à  en  penser  plus  qu'il  n'en 
y  a.  Il  y  a  de  la  trahison  en  cette  sorte  de  mo- 
destie, et  notamment  nous  entr'ouvrant ,  comme 
font  ceux  cy,  une  si  belle  route  à  l'imagination. 
Et  l'action  et  la  peinture  doivent  sentir  au  lar- 
recin^. 

L'amour  des  Espagnols  et  des  Italiens,  plus 
respectueuse  et  craintifve,  plus  mineuse  et  cou- 
verte, me  plaist.  Je  ne  sçay  qui ,  anciennement, 
desiroit  le  gosier  allongé  comme  le  col  d'une 
grue  pour  gouster  î  plus  long  temps  ce  qu'il  aval- 
loit.  Ce  souhait  est  mieux  à  propos  en  cette  vo- 
lupté vive  et  precipiteuse,  mesmes  à  telles  natures 


1 .  Oyez  cetuy~là. 

2.  Sentir  leur  larrecin. 

3.  Pour  iavourer. 

comme  est  la  mienne,  qui  suis  vitieux  en  soudai- 
neté. Pour  arrester  sa  fuitte  et  l'estendre  en 
préambules,  entre  eux  tout  sert  de  faveur  et  de 
recompense,  une  œillade,  une  inclination,  une 
parolle,  un  signe.  Qui  se  pourroit  disner  de  la 
fumée  du  rost  feroit-il  pas  une  belle  espargne? 
C'est  une  passion  qui  mesle  à  bien  peu  d'essence 
solide  beaucoup  plus  de  vanité  et  resverie  fié- 
vreuse :  il  la  faut  payer  et  servir  de  mesme.  Ap- 
prenons aux  dames  à  se  faire  valoir,  à  s'estimer, 
à  nous  amuser  et  à  nous  piper.  Nous  faisons 
nostre  charge  extrême  la  première  :  il  y  a  tous- 
jours  de  l'impétuosité  françoise.  Faisant  filer  leurs 
faveurs  et  les  estallant  en  détail,  chacun,  jusques 
à  la  vieillesse  misérable,  y  trouve  quelque  bout  de 
lisière,  selon  son  vaillant  et  son  mérite.  Qui  n'a 
jouyssance  qu'en  la  jouyssance,  qui  ne  gaigne 
que  du  haut  poinct,  qui  n'aime  la  chasse  qu'en  la 
prinse,  il  ne  luy  appartient  pas  de  se  mesler  à 
nostre  escole.  Plus  il  y  a  de  marches  et  degrez, 
plus  il  y  a  de  hauteur  et  d'honneur  au  dernier 
siège.  Nous  nous  devrions  plaire  d'y  estre  con- 
duicts,  comme  il  se  faict  aux  palais  magnifiques, 
par  divers  portiques  et  passages,  longues  et  plai- 
santes galleries  et  plusieurs  destours.  Cette  dis- 
pensation  reviendroit  à  nostre  commodité;  nous 
y  arresterions  et  nous  y  aymerions  plus  long 
temps  :  sans  espérance  et  sans  désir,  nous  n'allons 
plus  rien  qui  vaille.  Nostre  maistrise  et  entière 
possession  leur  est  infiniement  à  craindre  :  depuis 
qu'elles  sont  du  tout  rendues  à  la  mercy  de  nostre 

foy  et  constance,  elles  sont  mal  '.  Ce  sont  vertus 
rares  et  difficiles  :  soudain  qu'elles  sont  à  nous, 
nous  ne  sommes  plus  à  elles  : 

Postquam  cupidx  mentis  satiata  libido  est, 
Verba  nihil  metuere,  nihil  perjuria  curant^. 

La  cherté  donne  goust  à  la  viande.  Voyez  com- 
bien la  forme  des  salutations,  qui  est  particulière 
à  nostre  nation,  abastardit  par  sa  facilité  la  grâce 
des  baisers,  lesquels  Socrates  dit  estre  si  puissans 
et  dangereux  à  voler  nos  cueurs.  C'est  une  des- 
plaisante coustume,  et  injurieuse  aux  dames,  d'a- 
voir à  prester  leurs  lèvres  à  quiconque  a  trois 
valets  à  sa  suitte,  pour  mal  plaisant  qu'il  soit, 

Cujus  livida  naribus  caninis 
Dépendit  glacies  rigetque  barba... 
Centum  occurrere  malo  culilingis. 

Et  nous  mesme  n'y  gaignons  guère  :  car,  comme 
le  monde  se  voit  party,  pour  trois  belles  il  nous 
en  faut  baiser  cinquante  laides;  et  à  un  estomac 
tendre,  comme  sont  ceux  de  mon  aage,  un  mau- 
vais baiser  en  surpaie  un  bon. 

Ils  font  les  poursuyvans  en  Italie,  et  les  transis, 
de  celles  mesmes  qui  sont  à  vendre;  et  se  défen- 
dent ainsi  :  «  Qu'il  y  a  des  degrez   en  la  jouys- 

1 .  Elles  sont  un  peu  bien  hasardées. 

2.  Et  Thrasonidez,  jeune  homme  grec,  fut  si  amoureux 
de  son  amour  qu'il  refusa ,  ayant  gaigné  le  cœur  d'une 
niaisiresse,  d'en  jouyr  pour  n'amortir,  rassasier  et  aUanguir 
par  la  jouyssance  cette  ardeur  inquiète  de  laquelle  il  se  glo- 
rifioit  et  se  paissoit. 

Montaigne.  VI,  $ 

sance,  et  que  par  services  ils  veulent  obtenir  pour 
eux  celle  qui  est  la  plus  entière.  Elles  ne  vendent 
que  le  corps;  la  volonté  ne  peut  estre  mise  en 
vente,  elle  est  trop  libre  et  trop  sienne.  »  Ainsi 
ceux  cy  disent  que  c'est  la  volonté  qu'ils  entre- 
prennent, et  ont  raison;  c'est  la  volonté  qu'il  faut 
servir  et  practiquer.  J'ay  horreur  d'imaginer  mien 
un  corps  privé  d'affection;  et  me  semble  que  cette 
rage  '  est  voisine  à  celle  de  ce  garçon  qui  alla 
saillir  par  amour  la  belle  image  de  Venus  que  Praxi- 
teles  avoit  faicte,  ou  de  ce  furieux  i£gyptien  es- 
chauffé  après  la  charongne  d'une  morte  qu'il  em- 
baumoit  et  ensueroit  :  lequel  donna  occasion  à 
la  loy,  qui  fut  faicte  depuis  en  y£gypte,  que  les 
corps  des  belles  et  jeunes  femmes  et  de  celles  de 
bonne  maison  seroyent  gardez  trois  jours  avant 
qu'on  les  mist  entre  les  mains  de  ceux  qui  avoyent 
charge  de  prouvoir  à  leur  enterrement.  Periander 
fît  plus  monstrueusement 2,  qui  estendit  l'affec- 
tion conjugale  (plus  reiglée  et  légitime)  à  la 
jouyssance  de  Melissa,  sa  femme  trespassée  î.  Je 
dis  pareillement  qu'on  ayme  un  corps  sans  ame 
quand  on  ayme  un  corps  sans  son  consentement 
et  sans  son  désir.  Toutes  jouyssances  ne  sont  pas 
unes;  il  y  a  des  jouyssances  éthiques  et  languis- 

1 .  Que  cette  forcenerie. 

2.  Plus  merveilleusement. 

i.  Ne  semble  ce  pas  estre  une  humeur  lunatique  de  la 
Lune,  ne  pouvant  autrement  jouyr  d'Endymion,  son  mignon, 
l'aller  endormir  pour  plusieurs  mois,  et  se  paistre  de  la 
jouyssance  d'un  garçon  qui  ne  se  remuoit  qu'en  songe? 

santés  :  mille  autres  causes  que  la  bien-veuillance 
nous  peuvent  acquérir  cet  octroy  des  dames.  Ce 
n'est  suffisant  tesmoignage  d'affection;  il  y  peut 
eschoir  de  la  trahison  comme  ailleurs  :  elles  n'y 
vont  par  fois  que  d'une  fesse, 

Tanquam  thura  merumque  parent... 
Absentem  marmoreamve  putes. 

J'en  sçay  qui  ayment  mieux  prester  cela  que  leur 
coche  et  qui  ne  se  communiquent  que  par  là.  Il 
faut  regarder  si  vostre  compaignie  leur  plaist  pour 
quelque  autre  fin  encores  ou  pour  celle  là  seule- 
ment, comme  d'un  gros  garson  d'estable;  en  quel 
rang  et  à  quel  pris  vous  y  estes  logé, 

Tibi  si  datur  uni, 
Quo  lapide  illa  diem  candidiore  notet. 

Quoy,  si  elle  mange  vostre  pain  à  la  sauce  d'une 
plus  agréable  imagination? 

Te  tenet,  absentes  alios  suspirat  amores. 

Comment!  avons  nous  pas  veu  quelqu'un  en  nos 
jours  s'estre  servy  de  cette  action  à  l'usage  d'une 
horrible  vengence,  pour  tuer  par  là  et  empoison- 
ner, comme  il  fît,  une  honneste  femme? 

Ceux  qui  cognoissent  l'Italie  ne  trouveront  ja- 
mais estrange  si  pour  ce  subject  je  ne  cerche  ail- 
leurs des  exemples,  car  cette  nation  se  peut  dire 
régente  du  reste  du  monde  en  cela.  Ils  ont  plus 
communément  des  belles  femmes  et  moins  de  lay- 
des  que  nous;  mais  des  rares  et  excellentes  Beau- 
tez,  j'estime  que  nous  allons  à  pair.  Et  en  juge 

autant  des  espris  :  de  ceux  de  la  commune  façon, 
ils  en  ont  beaucoup  plus,  et  évidemment  la  bruta- 
lité y  est  sans  comparaison  plus  rare;  d'ames  sin- 
gulières et  du  plus  haut  estage,  nous  ne  leur  en 
devons  guère'.  Si  j'avois  à  estendre  cette  simili- 
tude,il  me  sembleroit  pouvoir  dire  de  la  vaillance 
qu'au  rebours  elle  est,  au  pris  d'eux,  populaire 
chez  nous  et  naturelle;  mais  on  la  voit  par  fois 
en  leurs  mains  si  plaine  et  si  vigoreuse  qu'elle  sur- 
passe tous  les  plus  roides  exemples  que  nous  en 
ayons.  Les  mariages  de  ce  pays  là  clochent  en 
cecy  :  leur  coustume  donne  communément  la  loy 
si  rude  aus  femmes  et  si  serve  que  la  plus  esloi- 
gnée  accointance  avec  l'estranger  leur  est  autant 
capitale  que  la  plus  voisine.  Cette  loy  faict  que 
toutes  les  approches  se  rendent  nécessairement 
substantieles;  et,  puis  que  tout  leur  revient  à 
mesme  compte,  elles  ont  le  chois  bien  aysé^.  Il 
leur  faut  un  peu  lascher  les  resnes  : 

Vidi  ego  nuper  equum,  contra  sua  frena  tenacem, 
Ore  reluctanti  fulminis  ire  modo. 

On  alanguit  le  désir  de  la  compaignie  en  luy  don- 
nant quelque  course  et  quelque  liberté  3.  Ayant 
tant  de  pièces  à  mettre  en  communication,  on  les 


1 .  Nous  ne  leur  en  devons  rien. 

2.  Et  ont  elles  brisé  ces  cloisons,  croyez  qu'elles  font 
feu  :  luxuria  ipsis  vinculis,  sicut  fera  bestia  irritata,  deinde 
emissa. 

3.  En  luy  donnant  quelque  liberté. 

achemine  à  y  employer  tousjouis  la  dernière, 
puisque  c'est  tout  d'un  pris. 

Nous  courons  à  peu  prés  mesme  fortune  :  ils 
sont  trop  extrêmes  en  contrainte,  nous  en  li- 
cence'. C'est  un  bel  usage  de  nostre  nation,  que 
aux  bonnes  maisons  nos  enfans  soyent  receuz  pour 
y  estre  nourris  et  eslevez^  comme  en  une  escole 
de  noblesse;  et  est  discourtoisie,  dict-on,  et  in- 
jure d'en  refuser  un  gentiThomme.  J'ay  aperceu 
(car  autant  de  maisons,  autant  de  divers  stiles  et 
formes)  que  les  dames  qui  ont  voulu  donner  aux 
filles  de  leur  suite  les  reigles  plus  austères  n'y  ont 
pas  eu  meilleure  fortune  3.  Il  y  faut  de  la  mode- 
ration,  il  faut  laisser  bonne  partye  de  leur  con- 
duite à  leur  propre  discrétion  :  car,  ainsi  comme 
ainsi,  n'y  a  il  discipline  qui  les  sceust  brider  de 
toutes  parts.  Mais  il  est  bien  vray  que  celle  qui 
est  eschappée  bagues  sauves  d'un  escolage  libre 
aporte  bien  plus  de  fiance  4  que  celle  qui  sort 
saine  d'une  escole  severe  et  prisonnière. 

Nos  pères  dressoyent  la  contenance  de  leurs 
filles  à  la  honte  et  à  la  crainte  (les  courages  et 
les  désirs  estoyent  pareils  J);  nous, à  l'asseurance  : 
nous  n'y  entendons  rien  6.  A  moy ,  qui  n'y  ay 

1 .  Ayant  tant  de  pièces  à  mettre  en  communication,  etc. 
[passage  supprimé]. 

2.  Et  eslevez  pages. 

3.  Meilleure  advanture. 

4.  Plus  de  fiance  de  soy.  • 

5.  Les  courages  et  les  désirs  tousjours  pareils. 

6.  C'est  à  faire    aux  Sarmates  qui  n'ont  loy  de  coucher 

droit  que  par  les  oreilles,  c'est  assez  si  '  elles  me 
retiennent  pour  le  conseil,  suyvant  le  privilège  de 
mon  aage.  Je  leur  conseille  donc^  l'abstinence, 
mais,  si  ce  siècle  en  est  trop  ennemy,  aumoins  la 
discrétion  et  la  modestie  3.  Qui  ne  veut  exempter 
sa  conscience,  qu'elle  exempte  son  nom  :  si  le 
fons  n'en  vaut  guiere,que  l'apparence  tienne  bon. 
Je  loue  la  gradation  et  la  longueur  en  la  dis- 
pensation  de  leurs  faveurs  4,  C'est  un  traict  de 
gourmandise  et  de  faim  J,  laquelle  il  faut  qu'elles 
couvrent  de  toute  leur  art ,  de  se  rendre  ainsi  té- 
mérairement en  gros  et  tumultuairement.  Se  con- 
duisant en  leur  dispensation  ordonéement  et  me- 
suréement,  elles  pipent  bien  mieux  nostre  désir  et 
cachent  le  leur.  Qu'elles  fuyent  tousjours  devant 
nous,  je  dis  celles  mesmes  qui  ont  à  se  laisser 
alraper  :  elles  nous  battent  mieux  en  fuyant, 
comme  les  Scythes.  De  vray,  selon  la  loy  que  na- 
ture leur  donne,  ce  n'est  pas  proprement  à  elles 
de  vouloir  et  désirer;  leur  rolle  est  souffrir,  obéir, 
consentir  :  c'est   pourquoy   nature  leur  a  donné 


avec  homme   que  de  leurs    mains  elles  n'en  ayent  tué  un 
autre  en  guerre. 

1.  Suffit  si. 

2.  Et  à  nous  aussi. 

3.  Car,  comme  dit  le  compte  d'Aristippus  parlant  à  des 
jeunes  hommes  qui  rougissoienl  de  le  veoir  entrer  chez  une 
courtisane  :  «  Le  vice  est  de  n'en  pas  sortir,  non  pas  d'y 
entrer.   » 

4.  Platon  montre  qu'en  toute  espèce  d'amour  la  facilité 
et  promptitude  est  interdicte  aux  tenants. 

b.  Et  de  faim  [mots  supprimés]. 

une  perpétuelle  capacité,  à  nous  rare  et  incer- 
taine; elles  ont  tousjours  leur  heure,  afin  qu'elles 
soyent  tousjours  prestes  à  la  nostre  ^  Et  où  elle  a 
voulu  que  nos  appetis  eussent  montre  et  déclara- 
tion prominante,  ell'  a  faict  que  les  leurs  fussent 
occultes  et  intestins,  et  les  a  garnies  simplement 
pour  la  défensive  2. 

Nous  sommes  quasi  en  tout  3  iniques  juges  de 
leurs  actions,  comme  elles  sont  des  nostres.  J'ad- 
vouë  la  vérité  lorsqu'elle  me  nuict,  de  mesme  que 
si  elle  me  sert.  C'est  un  vilain  desreiglement  qui 
les  pousse  si  souvant  au  change  et  les  empesche 
de  fermir  leur  atfection  en  quelque  subject  que  ce 


1 .  Pati  natz. 

2.  Et  les  a  fournies  de  pièces  impropres  à  l'ostentation  et 
simplement  pour  la  défensive.  Il  faut  laisser  à  la  licence 
amazoniene  pareils  traits  à  cettuy  cy  :  Alexandre  passant  par 
l'Hyrcanie,  Thalestris,  royne  des  Amazones,  le  vint  trouver 
avec  trois  cents  gens-d'armes  de  son  sexe,  bien  montez  et 
bien  armez,  ayant  laissé  le  demeurant  d'une  grosse  armée, 
qui  la  suyvoit,  au  delà  des  voisines  montaignes;  et  luy  dit 
tout  haut  et  en  publiq  que  le  bruit  de  ses  victoires  et  de  sa 
valeur  l'avcit  menée  là  pour  le  veoir,  luy  offrir  ses  moyens 
et  sa  puissance  au  secours  de  ses  entreprinses  ;  et  que  le 
trouvant  si  beau,  jeune  et  vigoureux,  elle  qui  estoit  parfaite 
en  toutes  ses  qualitez  luy  conseilloit  qu'ils  couchassent  en- 
semble afin  qu'il  nasquist  de  la  plus  vaillante  femme  du 
monde  et  du  plus  vaillant  homme  qui  fust  lors  vivant  quel- 
que chose  de  grand  et  de  rare  pour  l'advenir.  Alexandre  la 
remercia  du  reste;  mais,  pour  donner  temps  à  l'accomplis- 
sement de  sa  dernière  demande,  il  arresta  treize  jours  en  ce 
lieu,  lesquels  il  festoya  le  plus  alaigrement  qu'il  peut^n  fa- 
veur d'une  si  courageuse  princesse. 

3.  Quasi  par  tout. 

soit,  comme  on  voit  de  cette  déesse  à  qui  Ton 
donne  tant  de  changemens  et  d'amis;  mais  si  est- 
il  vray  que  c'est  contre  la  nature  de  l'amour  s'il 
n'est  violant,  et  contre  la  nature  de  la  violance 
s'il  est  constant.  Et  ceux  qui  s'en  estonnent,  s'en 
escrient  et  cerchent  les  causes  de  cette  maladie  en 
elles  comme  desnaturée  et  monstrueuse  ',  que  ne 
voyent  ils  combien  souvent  ils  la  reçoyvent  en 
eux  sans  espouvantement  et  sans  miracle  !  Il  se- 
roit,  à  l'adventure,  plus  estrange  d'y  veoir  de 
l'arrest;  ce  n'est  pas  une  passion  simplement  cor- 
porelle :  si  on  ne  trouve  point  de  bout  en  l'avarice 
et  en  l'ambition,  il  n'y  en  a  non  plus  en  la  pail- 
lardise. Elle  vit  encore  après  la  satiété;  et  ne  luy 
peut  on  prescrire  ny  satisfaction  constante  ny  fin  : 
elle  va  tousjours  outre  sa  possession  ;  et  si,  l'in- 
constance leur  est  à  l'adventure  aucunement  plus 
pardonnable  qu'à  nous.  Elles  peuvent  alléguer 
comme  nous  l'inclination,  qui  nous  est  commune,  à 
la  variété  et  à  la  nouvelleté,  et  alléguer  seconde- 
ment, sans  nous,  qu'on  acheté  chat  en  poche  *, 
que  l'action  a  plus  d'effort  que  n'a  la  souffrance  : 


1 .  Desnaturée  et  incroyable. 

2.  Qu'e//es  achètent  chat  en  sac.  Jeanne,  royne  de  Na- 
ples,  feit  estrangler  Andreosse,  son  prenaier  mary,  aux  grilles 
de  sa  fenestre  avec  un  laz  d'or  et  de  soye  tissu  de  sa  main 
propre,  sur  ce  qu'aux  courvées  matrimoniales  elle  ne  luy 
trouvoit  ny  les  parties  ny  les  efforts  assez  respondants  à  l'es- 
pérance qu'elle  en  avoit  conceuë  à  veoir  sa  taille,  sa  beauté, 
sa  jeunesse  et  disposition,  par  où  elle  avoit  esté  prinse  et 
abusée. 

ainsi,  que  de  leur  part  tousjours  aumoins  il  est 
pourveu  à  la  nécessité,  de  nostre  part  il  peut 
avenir  autrement  ^  En  nous  essayant,  elles  ne 
nous  trouvent,  à  l'adventure,  pas  dignes  de  leur 
chois  : 

Experta  latus,  madidoqiie  simillima  loro 
Inguina,  nec  lassa  stare  coacta  manu, 
Deserit  imbelles  ihalamos. 

Ce  n'est  pas  tout  que  la  volonté  charrie  droict. 
La  foiblesse  et  l'incapacité  rompent  légitimement 
un  mariage, 

Et  quserendum  aliunde  foret  nervosius  illud, 
Quod  posset  zonam  solvere  virgineam  : . 

pourquoy  non?  et,  selon  sa  mesure,  une  intelli- 
gence amoureuse  plus  licentieuse  et  plus  active, 

Si  blando  nequeat  superesse  labori. 

Mais  n'est-ce  pas  grande  impudence  d'apporter 
nos  imperfections  et  foiblesses  en  lieu  où  nous 
desirons  plaire,  et  y  laisser  bonne  estime  de  nous 
et  recommandation?  Pour  ce  peu  qu'il  m'en  faut 
à  cette  heure, 

Ad  unum 
Mollis  opus. 


I .  Platon ,  à  cette  cause ,  establit  sagement  par  ses  lois 
avant  tout  mariage,  pour  décider  de  son  opportunité,  que 
les  juges  voyent  les  garçons  qui  y  prétendent,  touts  fans  nuds, 
et  les  filles  nues  jusqu'à  la  ceinture  seulement. 

je  ne  voudrois  importuner  une  personne  d'hon- 
neur' que  j'ay  à  révérer  et  craindre  : 

Fuge  suspicari, 
CuJLis  undenum  trepidavit  setas 
Claudere  lusirum. 

Nature  se  devoit  contenter  d'avoir  rendu  cet  aage 
misérable,  sans  le  rendre  encore  ridicule.  Je  hay 
de  le  voir,  pour  un  pouce  de  chetive  vigueur  qui 
l'eschaufe  trois  fois  la  semaine,  s'empresser  et  se 
gendarmer  de  pareille  aspreté,  comme  s'il  avoit 
quelque  grande  et  légitime  journée  dans  le  ven- 
tre :  un  vray  feu  d'estoupe^.  Fiez  vous  y,  pour 
voir,  à  seconder  cett'  ardeur  indefatigable,  pleine, 
constante  et  magnanime  qui  est  en  vous,  il  vous 
la  lairra  vrayement  en  beau  chemin!  Renvoiez  le 
hardiment  plustost  vers  quelque  enfance  molle, 
estonnée  et  ignorante,  qui  tremble  encore  soubs 
la  verge  et  en  rougisse, 

Indum  sanguineo  veluti  violaveril  ostro 

Si  quis  ebur,  vel  mista  rubent  ubi  lilia  multa 

Alba  rosa. 

Qui  peut  attendre,  le  lendemain,  sans  mourir  de 
honte,  le  desdain  de  ces  beaux  yeux  consens  de 
sa  lascheté  et  impertinence, 

Et  taciti  fecere  tamen  convitia  vulius. 


1.  D'honneur  [mots  supprimés]. 

2.  Et  admire  sa  cuisson  si  vive  et  frétillante,  en  un  mo- 
ment si  lourdement  congelée  et  esteinte  :  cet  appétit  ne  de- 
vroit  appartenir  qu'à  la  fleur  d'une  belle  jeunesse. 

il  n*a  jamais  senty  le  contentement  et  la  fierté  de 
les  leur  avoir  battus  et  ternis  par  le  vigoreux 
exercice  d'une  nuict  officieuse  et  active.  Quand 
j'en  ay  veu  quelqu'une  s'ennuyer  de  moy,  je  n'en 
ay  point  incontinent  accusé  sa  légèreté;  j'ay  mis 
en  double  si  je  n'avois  pas  raison  de  m'en  prendre 
à  nature  plustost.  Certes,  elle  m'a  traitté  illégiti- 
mement et  incivilement, 

Si  non  longa  satis,  si  non  bene  mentula  crassa  : 
Nimirum  sapiunt,  videntque  parvam 
Matronx  quoqiie  mentulam  illibenter^. 


I.  Et  d'une  lésion  enormissime.  Chacune  de  mes  pièces 
est  esgalement  mienne  que  toute  autre,  et  nulle  autre  ne  me 
fait  plus  proprement  homme  que  cette  cy.  Je  doy  au  pu- 
bliq  universellement  mon  pourlrait;  la  sagesse  de  ma  leçon 
est  en  vérité,  en  liberté,  en  essence,  toute  ;  dedeignant  au 
rolle  de  ses  vrays  devoirs  ces  petites  régies,  feintes,  usuelles, 
provinciales;  naturelle  toute,  constante,  générale,  de  la- 
quelle sont  filles,  mais  bastardes,  la  civilité,  la  cérémonie. 
Nous  aurons  bien  les  vices  de  l'apparence  quand  nous  au- 
rons eu  ceux  de  l'essence.  Quand  nous  aurons  faict  à  ceux 
icy,  nous  courrons  sus  aux  autres,  si  nous  trouvons  qu'il  y 
faille  courir  :  car  il  y  a  danger  que  nous  fantasions  des  of- 
fices nouveaux  pour  excuser  nostre  négligence  envers  les 
naturels  offices  et  pour  les  confondre.  Qii'il  soit  ainsin  :  il 
se  void  qu'es  lieux  où  les  fautes  sont  maléfices,  les  malé- 
fices ne  sont  que  fautes;  qu'es  nations  où  les  loix  de  la 
bienséance  sont  plus  rares  et  lasches  les  loix  primitives  de 
la  raison  commune  sont  mieux  observées,  l'innumerable 
multitude  de  tant  de  devoirs  suffoquant  nostre  soing,  l'al- 
languissant  et  dissipant.  L'application  aux  légères  choses 
nous  retire  des  justes.  O  que  ces  hommes  superficiels  pren- 
nent une  routte  facile  et  plausible  au  prix  de  la  nostre!  Ce 
sont  ombrages  dequoy  nous  nous  plastrons  et  entrepayons; 

Aussi  d'où  peut  '  venir  cette  usurpation  d'au- 
thorité  souveraine  que  vous  prenez  sur  celles  qui 
vous  favorisent  à  leurs  despens, 


mais  nous  n'en  payons  pas,  ainçois  en  rechargeons  nostre 
debte  envers  ce  grand  juge  qui  trousse  nos  panneaus  et  hail- 
lons d'autour  noz  parties  honteuses  et  ne  se  feint  point  à 
nous  veoir  par  tout  jusques  à  noz  intimes  et  plus  secrettes 
ordures  :  utile  décence  de  nostre  virginale  pudeur  si  elle  luy 
pouvoit  interdire  cette  descouverte.  En  fin  qui  desniaiseroit 
l'homme  d'une  si  scrupuleuse  superstition  verbale  n'appor- 
teroit  pas  grande  perte  au  monde.  Nostre  vie  est  partie  en 
folie,  partie  en  prudence.  Qui  n'en  escrit  que  reveremment 
et  régulièrement,  il  en  laisse  en  arrière  plus  de  la  moitié.  Je 
ne  m'excuse  pas  envers  moy,  et  si  je  le  faisoy,  ce  seroit 
plustost  de  mes  excuses  que  je  m'excuseroy  que  d'autre 
mienne  faute  :  je  m'excuse  à  certaines  humeurs,  que  j'estime 
plus  fortes  en  nombre  que  celles  qui  sont  de  mon  costé.  En 
leur  considération,  je  diray  encore  cecy  (car  je  désire  de 
contenter  chacun  ,  chose  pourtant  difficile  ,  esse  unum  homi- 
nem  accommodatum  ad  tantam  morum  ac  sermonum  et  vo- 
luntatum  varietatem),  qu'ils  n'ont  à  se  prendre  à  moy  de  ce 
que  je  fay  dire  aux  auctoritez  receuës  et  approuvées  de  plu- 
sieurs siècles,  et  que  ce  n'est  pas  raison  qu'à  faute  de  rythme 
ils  me  refusent  la  dispense  que  mesme  des  hommes  ecclé- 
siastiques des  nostres  jouyssent  en  ce  siècle.  En  voicy  deux, 
et  des  plus  crestez  : 

Rimula,  dispeream,  ni  monogramma  tua  est. 

Un  vit  d'amy  la  contente  et  bien  traitte. 

Quoy  tant  d'autres?  J'ayme  la  modestie;  et  n'est  par  juge- 
ment que  j'ay  choisi  cette  sorte  de  parler  scandaleux  :  c'est 
nature  qui  l'a  choisi  pour  moy.  Je  ne  le  loue,  non  plus  que 
toutes  formes  contraires  à  l'usage  receu  ;  mais  je  l'excuse,  et 
par  circonstances  tant  générales  que  particulières  en  allège 
l'accusation.  Suivons. 

I.  Pareillement  d'où  peut. 

Si  furtiva  dédit  nigra  munuscula  nocfe, 

que  vous  en  investissez  incontinent  l'interest,  la 
froideur  et  une  auctorité  maritale?  C'est  une  con- 
vention libre  :  que  ne  vous  y  prenez  vous  comme 
vous  les  y  voulez  tenir'?  C'est  contre  la  forme; 
mais  il  est  vray  pourtant  que  j'ay  en  mon  temps 
conduict  ce  marché,  selon  que  sa  nature  peut 
souffrir,  aussi  conscientieusement  qu'autre  marché 
et  avec  quelque  air  de  justice,  et  que  je  ne  leur 
ay  tesmoigné  de  mon  affection  que  ce  que  j'en 
sentois,  et  leur  en  ay  représenté  naïfvement  la 
décadence,  la  vigueur  et  la  naissance,  les  accez 
et  les  remises  :  on  n'y  va  pas  tousjours  un  train. 
J'ay  esté  si  espargnant  à  promettre  que  je  pense 
avoir  plus  tenu  que  promis  ny  deu.  Elles  y  ont 
trouvé  de  la  fidélité  jusques  au  service  de  leur  in- 
constance :  je  dis  inconstance  advouée  et  par  foys 
multipliée.  Je  n'ay  jamais  rompu  avec  elles  tant 
que  j'y  tenois  ,  ne  fust  que  par  le  bout  d'un  filet; 
et,  quelques  occasions  qu'elles  m'en  ayent  donné, 
n'ay  jamais  rompu  jusques  au  mespris  et  à  la 
haine  :  car  telles  privautez,  lors  mesme  qu'on  les 
acquiert  par  les  plus  viles  conventions  2,  encores 
m'obligent  elles  à  quelque  bien  veuillance.  De 
cholere  et  d'impatience  un  peu  indiscrète,  sur  le 
poinct  de  leurs  ruses  et  desfuites  et  de  nos  con- 
testations, je  leur  en  ay  faict  voir  par  fois  :  car  je 
suis  de  ma   complexion    subject  à  des  émotions 

1 .  Il  n'y  a  point  de  prescripiion  sur  les  choses  volontaires. 

2.  Par  les  plus  honteuses  conventions. 

brusques  qui  nuisent  souvent  à  mes  marchez, 
quoy  qu'elles  so^yent  legieres  et  courtes.  Si  elles 
ont  voulu  essayer  la  liberté  de  mon  jugement,  je 
ne  me  suis  pas  feint  à  leur  donner  des  advis  pa- 
ternels et  mordans  et  à  les  pinser  où  il  leur  cuy- 
soit.  Si  je  leur  ay  laissé  à  se  plaindre  de  moy,  c'est 
plustost  d'y  avoir  trouvé  un  amour,  selon  l'usage 
moderne",  sottement  consciencieux.  J'ay  observé 
ma  parolle  es  choses  dequoy  on  m'eust  ayséement 
dispensé  ;  elles  se  rendoyent  lors  par  fois  avec  ré- 
putation et  soubs  des  capitulations  cérémonieuses^ 
qu'elles  souffroyent  ayséement  estre  faucées  par 
le  vaincueur.  J'ay  faict  caler,  soubs  l'interest  de 
leur  honneur,  le  plaisir  en  son  plus  grand  effort 
plus  d'une  fois;  et  où  la  raison  me  pressoit,  les  ay 
armées  contre  moy,  si  qu'elles  se  conduisoyent 
plus  seurement  et  sévèrement  par  mes  reigles, 
quand  elles  s'y  estoyent  franchement  remises, 
qu'elles  n'eussent  faict  par  les  leurs  propres?.  Ja- 
mais homme  n'eut  ses  approches  plus  impertinem- 
ment  génitales. 

1.  Au  prix  de  l'usage  moderne. 

2.  Cérémonieuses  [mot  supprimé]. 

3.  J'ay,  autant  que  j'ay  peu,  chargé  sur  moy  seul  le  ha- 
zard  de  nos  assignations  pour  les  en  descharger ,  et  ay 
dressé  nos  parties  tousjours  par  le  plus  aspre  et  inopiné  pour 
estre  moins  en  souspçon,  et  en  outre,  par  mon  advis,  plus 
accessible.  Ils  sont  ouverts  principalement  par  les  endroits 
qu'ils  tiennent  de  soy  couverts.  Les  choses  moins  craintes 
sont  moins  défendues  et  observées  :  on  peut  oser  plus  aysée- 
ment ce  que  personne  ne  pense  que  vous  oserez,  qui  devient 
facile  par  sa  difficulté. 

Cette  voje  d'aymer  est  plus  selon  la  discipline; 
mais  combien  elle  est  ridicule  '  et  peu  effectuelle, 
qui  le  sçait  mieux  que  moy?  si  ne  m'en  viendra 
point  le  repentir  :  je  n'y  ay  plus  que  perdre  : 

Me  tabula  sacer 
Votiva  paries  indicat  uvida 
Suspendisse  potenti 
Vesiimenia  maris  deo. 

Il  est  à  cette  heure  temps  d'en  parler  ouverte- 
ment. Mais  tout  ainsi  comme  à  un  autre  je  dirois 
à  l'avanture  :  «  Mon  amy,  tu  resves;  l'amour,  de 
ton  temps,  a  peu  de  commerce  avec  la  foy  et  la 
preud'hommie; 

Hsec  si  tu  postules 
Ratione  certa  facere,  nihilo  plus  agas, 
Quam  si  des  operam,  ut  cum  ratione  insanias  :  » 

aussi,  au  rebours,  si  c'estoit  à  moy  à  recommen- 
cer 2,  ce  seroit  certes  le  mesme  train  et  par  mesme 
progrez,  pour  infructueux  qu'il  me  peust  estre  ?. 
Autant  que  je  m'esloingne  de  leur  humeur  en  cela, 
je  m'approche  de  la  mienne. 

Au  demeurant,  en  ce  marché,  je  ne  me  laissois 
pas  tout  aller;  je  m'y  plaisois,  mais  je  ne  m'y  ou- 
bliois  pas  :  je  reservois  en  son  entier  ce  peu  de 
sens  et  de  discrétion  que  nature  m'a  donné,  pour 
leur  service  et  pour  le  mien;  un  peu  d'esmotion. 


1.  A  nos  gens. 

2.  A  moy  de  recommencer. 

3.  L'insuffisance  et  la  sottise  est   louable  en  une  action 
meslouable. 

mais  point  de  resverie.  Ma  conscience  s'y  enga- 
geoit  aussi  jusques  à  la  desbauche  et  dissolution; 
mais  jusques  à  l'ingratitude,  trahison,  malignité 
et  cruauté,  non.  Je  n'achetois  pas  le  plaisir  de  ce 
vice  à  tout  pris,  et  me  contentois  de  son  propre 
et  simple  coust  '.  Je  hay  quasi  à  pareille  mesure 
une  oysiveté  croupie  et  endormie  comme  un  em- 
besongnement  espineux  et  pénible.  L'un  me  pince, 
l'autre  m'assopit;  j'ayme  autant  les  blesseures 
comme  les  meurtrisseures,  et  les  coups  trenchans 
comme  les  coups  orbes.  J'ay  trouvé  en  ce  mar- 
ché, quand  j'y  estois  plus  propre,  une  juste  mo- 
dération entre  ces  deux  extremitez.  L'amour  est 
une  agitation  esveillée,  vive  et  gaye;  je  n'en  es- 
tois ny  troublé  ny  affligé,  mais  j'en  estois  eschauffé 
et  encores  altéré  :  il  s'en  faut  arrester  là;  elle  n'est 
nuisible  qu'aux  fols. 

Un  jeune  homme  demandoit  au  philosophe 
Panetius  s'il  sieroit  bien  au  sage  d'estre  amou- 
reux :  «  Laissons  là  le  sage,  respondit-il;  mais 
toy  et  moy,  qui  ne  le  sommes  pas,  ne  nous  enga- 
geons en  chose  si  esmeuë  et  violente  qui  nous  es- 
clave à  autruy  et  nous  rende  contemptibles  à 
nous.  »  Il  disoit  vray,  qu'il  ne  faut  pas  fier  chose 
de  soy  si  precipiteuse  à  une  ame  qui  n'aie  dequoy 
en  soustenir  les  venues ,  et  dequoy  rabatre  par 
effect  la  parole  d'Agesilaus,  que  «  la  prudence  et 
l'amour  ne  peuvent  ensemble  ».  C'est  une  vaine 
occupation  ,   il  est  vray,  messeante  ,  honteuse  et 

I,  Nullum  intra  se  vitium  est. 

vitieuse  '  ;  mais,  à  la  conduire  en  cette  façon,  je 
l'estime  salubie,  propre  à  desgourdir  un  esprit  et 
un  corps  poisant  ;  et,  comme  médecin  ,  l'ordon- 
nerois  à  un  homme  de  ma  forme  et  condition, 
autant  volontiers  qu'aucune  autre  recepte,  pour 
l'esveiller  et  tenir  en  vigueur  2  bien  avant  dans  les 
ans  et  le  retarder  î  des  prises  de  la  vieillesse. 
Pendant  que  nous  n'en  sommes  qu'aux  faux- 
bourgs,  que  le  pouls  bat  encores, 

Dum  nova  canities,  dum  prima  et  recta  senectus, 
Dum  superest  Lachesi  quod  torqueat,  et  pedibus  me 
Porto  meis,  nullo  dextram  subeunte  bacillo  ; 

nous  avons  besoing  d'estre  sollicitez  et  chatouillez 
par  quelque  agitation  mordicante  comme  est 
cette-cy.  Voyez  combien  elle  a  rendu  de  jeunesse, 
de  vigueur  et  de  gaieté  au  bon  homme  Anacreon  4. 
Et  Socrates,  plus  vieil  que  je  ne  suis,  parlant  d'un 
subject  amoureux  J  :  «  M'estant,  dict-il,  appuyé 
contre  son  espaule  de  la  mienne  et  approché  ma 
teste  à  la  sienne  ainsi  que  nous  regardions  en- 
semble dans  un  livre,  je  senty,  sans  mentir,  sou- 
dain une  piqueure  dans  Tespaule  comme  de  quel- 
que morsure  de  beste,  et  fus  plus  de  cinq  jours 
depuis  qu'elle  me  fourmilloit,  et  m'escoula  dans 
le  cœur  une  démangeaison  continuelle.  »  Un  at- 

I .  Honteuse  et  illégitime. 
■2.  En  force. 

3.  Et  le  dilaier.  • 

4.  Au  sage  Anacreon. 

5.  D'un  object  amoureux. 

Montaigne.  VI.  5 

touchement,  et  fortuite,  et  par  une  espaule ,  aller 
eschauffer  et  altérer  une  ame  refroidie  et  esnervée 
par  Taage,  et  la  première  de  toutes  les  humaines 
en  règle  et  en  reformation  '  ! 

La  philosophie  n'estrive  gueres  contre  les  vo- 
luptez  naturelles,  pourveu  que  la  règle  y  soit 
joincte2;  l'effort  de  sa  résistance  s'emploje  con- 
tre les  estrangeres  et  bastardes.  Elle  dict  que  les 
appétits  du  corps  ne  doivent  pas  estre  augmen- 
tez par  l'esprit,  et  nous  advertit  ingénieusement 
d'éviter  toute  viande  et  boisson  qui  nous  altère  et 
qui  nous  affame,  c'est  à  dire  qui  nous  face  désirer 
nouvelle  faim  3  :  comme,  au  service  de  l'amour, 
de  prendre  4  un  object  qui  satisface  simplement 
au  besoing  du  corps;  qui  n*esmeuve  point  l'ame, 
laquelle  n'en  doit  pas  faire  son  faict,  mais  suyvre  J 
nuement  et  assister  le  corps.  Mais  ay-je  pas  rai- 
son d'estimer  que  ces  préceptes,  qui  ont  pourtant 
d'ailleurs,  selon  moy,  un  peu  de  rigueur  et  d'in- 
humanité 6,  regardent  un  corps  qui  face  son  of- 

1.  Uumaines  en  re formation  !  Pourquoynon  deaPSocrates 
estoit  homme  et  ne  vouloit  ny  estre  ny  sembler  autre  chose. 

2.  La  philosophie  n'estrive  point  contre  les  voluptez  na- 
turelles, pourveu  que  la  mesure  y  soit  joincte,  et  en  presche 
la  modération,  non  la  fuitte. 

3 .  Et  nous  advertit  ingénieusement  de  ne  vouloir  point  esveil- 
ler  nostre  faim  par  la  saturilé,  de  ne  vouloir  farcir  au  lieu  de 
remplir  le  ventre,  d'éviter  toute  jouissance  qui  nous  met  en  di- 
sette et  toute  viande  et  breuvage  qui  nous  altère  et  affame. 

4.  Elle  nous  ordonne  de  prendre. 

5.  Ains  suyvre. 

6.  Et  d'inhumanité  [mots  supprimés]. 

fice,  et  qu'à  un  corps  abattu,  comme  un  estomac 
prosterné,  il  est  excusable  de  le  rechauffer  et 
soustenir  par  art,  et  par  l'entremise  de  la  fantasie 
luy  faire  revenir  l'appétit  et  l'allégresse,  puis  que 
de  soy  il  l'a  perdue? 

Pouvons  nous  pas  dire  qu'il  n'y  a  rien  en  nous, 
pendant  cette  prison  terrestre,  purement  ny  cor- 
porel ny  spirituel  ,  et  que  injurieusement  nous 
desmembrons  un  homme  tout  vif;  et  qu'il  semble 
y  avoir  raison  que  nous  nous  portions  envers 
l'usage  du  plaisir  autant  favorablement  •  au  moins 
que  nous  faisons  envers  la  douleur?  Elle  estoit 
(pour  exemple)  véhémente  jusques  à  la  perfection 
en  l'ame  des  saincts  par  la  pœnitence;  le  corps  y 
avoit  naturellement  part  par  le  droict  de  leur  col- 
ligance,et  si  pouvoit  avoir  peu  de  part  à  la  cause  : 
si  ne  se  sont  ils  pas  contentez  qu'il  suyvist  nuement 
et  assistast  l'ame  affligée;  ils  l'ont  affligé  luy- 
mesme  de  peines  atroces  et  propres ,  affin  qu'à 
l'envy  l'un  de  l'autre  l'ame  et  le  corps  plongeas- 
sent l'homme  dans  la  douleur  d'autant  plus  salu- 
taire que  plus  aspre^. 


1 .  Aussi  favorablement. 

2.  En  pareil  cas,  aux  plaisirs  corporels  est-ce  pas  injus- 
tice d'en  refroidir  l'ame  et  dire  qu'il  l'y  faille  entraîner 
comme  à  quelque  obligation  et  nécessité  contreinte  et  ser- 
vile?  C'est  à  elle  plustost  de  les  couver  et  fomenter,  de  s'y 
présenter  et  convier ,  la  charge  de  régir  luy  appartenant; 
comme  c'est  aussi,  à  mon  advis,  à  elle,  aux  plaisirs  (f\ii  luy 
sont  propres,  d'en  inspirer  et  infondre  au  corps  tout  le  res- 
sentiment que  porte  sa  condition  et  de  s'estudier  qu'ils  luy 

Je  nay  point  autre  passion  qui  m'exerce'.  Ce 
que  l'avarice,  l'ambition,  les  querelles,  les  procès, 
font  à  l'endroit  des  autres  qui,  comme  moy,  n'ont 
point  de  vacation  assignée,  l'amour  le  feroit  plus 
commodéement  :  il  me  rendroit  la  vigilance,  la 
sobriété,  le  soing  de  ma  personne  2;  r'asseureroit 
ma  contenance  à  ce  que  les  grimaces  de  la  vieil- 
lisse, ces  grimaces  difformes  et  pitoiables,  ne 
vinssent  à  la  corrompre?;  me  divertiroit  de  mille 
pensées  ennuyeuses  4  que  l'oisiveté  nous  charge 
en  tel  aage  5,  reschauferoit,  aumoins  en  songe,  ce 
sang  que  nature  abandonne;  soustiendroit  le  men- 
ton et  allongeroit  un  peu  Palaine  à  ce  pauvre 
homme 6  qui  s'en  va  le  grand  train  vers  sa  ruine. 
Mais  j'entens  bien  que  c'est  une  commodité  bien 
mal  aisée  7  à  recouvrer  :  par  foiblesse  et  longue 
expérience,  nostre  goust  est    devenu  plus  tendre 

soient  doux  et  salutaires  :  car  c'est  bien  raison,  comme  ils 
disent,  que  le  corps  ne  suyve  point  ses  appétits  au  dommage 
de  l'esprit  ;  mais  pourquoy  n'est-ce  pas  aussi  raison  que 
l'esprit  ne  suive  pas  les  siens  au  dommage  du  corps? 

1.  Qui  me  tienne  en  haleine. 

2.  La  vigilance,  la  sobriété,  la  grâce,  le  soing  de  ma 
personne. 

3.  Me  remettroit  aux  estudes  sains  et  sages,  par  où  je  me 
peusse  rendre  plus  estimé  et  plus  aymé,  estant  à  mon  esprit 
le  desespoir  de  soy  et  de  son  usage  et  le  raccointant  à  soy. 

ij.  De  mille  pensées  ennuyeuses,  de  mille  chagrins  me- 
lancholiques. 

5.  Et  le  mauvais  estât  de  nostre  santé. 

6.  Et  allongeroit  un  peu  les  nerfs  et  la  vigueur  et  allé- 
gresse de  la  vie  à  ce  pauvre  homme. 

7.  Fort  mal  aisée. 

et  plus  exquis;  nous  demandons  plus,  lors  que 
nous  aportons  moins;  nous  voulons  le  plus  choi- 
sir, lors  que  nous  méritons  le  moins  d'estre  ac- 
ceptez; nous  cognoissans  tels,  nous  sommes  moins 
hardis  et  plus  deffians;  rien  ne  nous  peut  asseurer 
d'estre  aymez,  sçachants  nostre  condition  '  et  la 
leur.  J'ay  honte  de  me  trouver  parmy  cette  verte 
et  bouillante  jeunesse, 

Cujus  in  indomito  constantior  inguine  nerpus^ 
Quam  nova  collibus  arbor  inhaeret. 

Qu'irions  nous  présenter  nostre  misère  parmy  cette 
allégresse, 

Possint  ut  jupenes  visere  fervidi, 
Multo  non  sine  risu, 
DUapsam  in  cintres  facem  ? 

Ils  ont  la  force  et  la  raison  pour  eux;  faisons 
leur  place,  nous  n'avons  plus  que  tenir^.  Or  c'es.t 
un  commerce  qui  a  besoin  de  relation  et  de  cor- 
respondance :  les  autres  plaisirs  que  nous  recevons 
se  peuvent  recognoistre  par  recompenses  de  na- 
ture diverse;  mais  cettuy-cy  ne  se  paye  que  de 
mesme  espèce  de  monnoyes.  Or  celuy4  n'a  rien 

1.  Veu  nostre  condition. 

2.  Et  ce  germe  de  beauté  naissante  ne  se  laisse  manier  à 
mains  si  gourdes  et  prattiquer  à  moyens  purs  matériels  :  car , 
comme  respondit  ce  philosophe  ancien  à  celuy  qui  se  mo- 
quoit  dequoy  il  n'avoit  sceu  gaigner  la  bonne  grâce  d'un 
tendron  qu'il  pourchassoit  :  «  Mon  amy,  le  hameçon  ne 
mord  pas  à  du  fromage  si  frais.   » 

3.  En  vérité,  en  ce  desduil,  le  plaisir  que  je  fay  chttouille 
plus   doucement  mon   imagination  que  celuy  qu'on  me  fait. 

4.  Or  cil. 

de  généreux  qui  ne  '  peut  recevoir  plaisir  où  il 
n'en  donne  point  :  c'est  une  vile  ame ,  qui  veut 
tout  devoir  et  qui  se  plaist  de  nourrir  de  la  con- 
férence avec  les  personnes  ausquels  il  est  en 
charge.  Il  n'y  a  beauté,  ny  grâce,  ny  privauté  si 
exquise,  qu'un  galant  homme  deust  désirer  à  ce 
prix.  Si  elles  ne  nous  peuvent  faire  du  bien  que 
par  pitié,  j'ayme  bien  plus  cher  ne  vivre  point 
que  de  vivre  d'aumosne.  Je  voudrois  avoir  droit  de 
le  leur  demander,  au  stile  auquel  j'ay  veu  quester 
en  Italie  :  Fate  ben  per  voi^.  Râliez  vous,  me  dira 
l'on,  à  celles  de  vostre  condition  que  la  compai- 
gnie  de  mesme  fortune  vous  rendra  plus  aisées. 
O  le  sot  meslange  et  insipide  3  ! 

Nolo 
Barbam  vellere  mortuo  leoni^. 

Je  resigne  cet  appétit  fantastique  à  l'empereur 
Galba,  qui  ne  s'adonnoit  qu'aux  chairs  dures  et 
vieilles;  et  à  ce  pauvre  misérable, 

O  ego  di'  faciant  talem  te  cernere  possim. 


i.  Ne  [mot  supprimé]. 

2.  Ou  à  la  guise  que  Cyrus  exhortoit  ses  soldats:  «  Qui 
m'aymera,  si  me  suive.  » 

3 .  O  /a  sotte  composition  et  insipide  ! 

4.  Xenophon  employé  pour  objection  et  accusation  contre 
Menon  qu'en  son  amour  il  embesongna  des  objects  passants 
fleur.  Je  trouve  plus  de  volupté  à  seulement  veoir  le  juste 
et  doux  meslange  de  deux  jeunes  beautés  ou  à  le  seulement 
considérer  par  fantasie  qu'à  faire  moy  mesme  le  second  d'un 
meslange  triste  et  informe. 

Charaque  mutatis  oscula  ferre  comis, 
Âmplectique  meis  corpus  non  pingue  lacertis*  ! 

Le  diray-je,  pourveu  qu'on  ne  m'en  prenne  à 
la  gorge?  l'amour  ne  me  semble  proprement  et 
naturellement  en  sa  saison  qu'en  l'aage  voisin  de 
l'enfance, 

Quem  si  puellarum  insereres  choro. 
Mire  sagaces  falleret  hospites 
Discrimen  obscurum,  solutis 
Crinibus  ambiguoque  vultu^. 

En  la  virilité,  je  le  trouve  desjà  aucunement  hors 
de  son  siège,  non  qu'en  la  vieillesse  : 

Importunas  enim  transvolat  aridas 
Quercus  î. 

Plus  courte  possession  nous  luy  donnons  sur  nostre 


1.  Et,  entre  les  premières  laideurs,  je  compte  les  beautez 
artificielles  et  forcées.  Emonez,  jeune  gars  de  Chio,  pensant 
par  des  beaux  attours  acquérir  la  beauté  que  nature  luy 
ostoit,  se  présenta  au  philosophe  Arcesilaus  et  luy  demanda 
si  un  sage  se  pourroit  veoir  amoureux  :  «  Ouy  dea,  res- 
pondit  l'autre,  pourveu  que  ce  ne  fust  pas  d'une  beauté  pa- 
rée et  sophistiquée  comme  la  tienne.  »  La  laideur  d'une 
vieillesse  advouée  est  moins  vieille  et  moins  laide  à  mon  gré 
qu'une  autre  peinte  et  lissée. 

2.  Et  la  beauté  non  plus  :  car  ce  qu'Homère  l'estend 
jusqu'à  ce  que  le  menton  commence  à  s'ombrager,  Platon 
mesme  l'a  remarqué  pour  rare  ;  et  est  notoire  la  cause  pour 
laquelle  le  sophiste  Dion  appelloit  les  poils  folets  de  l'ado- 
lescence aristogitons  et  harmodiens. 

3.  Et  Marguerite,  royne  de  Navarre,  alonge  en  femme 
bien  loing  l'avantage  des  femmes,  ordonnant  qu'il  est  saison 
à  trente  ans  qu'elles  changent  le  titre  de  belles  en  bonnes. 

aage',  mieux  nous  en  valons.  Voyez  son  port  : 
c'est  un  menton  puérile.  Qui  ne  sçait,  en  son  es- 
chole,  combien  on  procède  au  rebours  de  tout 
ordre?  L'estude,  l'exercitation,  l'usage,  sont  voies 
à  l'insuffisance  :  les  novices  y  régentent  2.  Certes, 
sa  conduicte  a  plus  de  garbe  quand  elle  est 
meslée  d'inadvertance  et  de  trouble;  les  fautes, 
les  succez  contraires, y  donnent  poincte  et  grâce  : 
pourveu  qu'elle  soit  aspre  et  affamée,  il  chaut  peu 
qu'elle  soit  prudente.  Voyez  comme  il  va  chance- 
lant, chopant  et  aveugle  5;  on  le  met  aux  ceps 
quand  on  le  guide  par  art  et  par  sagesse  4,  et 
contraint  on  sa  divine  liberté  quand  on  le  submet 
à  ces  mains  barbues  et  rassises  J. 

Au  demeurant,  je  leur  oy  souvent  peindre  cette 
intelligence  toute  spirituelle,  et  desdaigner  de 
mettre  en  considération  l'interest  que  les  sens  y 
ont.  Tout  y  sert;  mais  je  puis  dire  avoir  veu  sou- 
vent que  nous  avons  excusé  la  foiblesse  de  leurs 
esprits  en  faveur  de  leurs  beautez  corporelles, 
mais  que  je  n'ay  pointencore  veu  qu'en  faveur  de  la 
beauté  de  l'esprit,  tant  prudent^  et  meur  soit-il, 
elles  vueillent  prester  la  main  à  un  corps  qui 
tombe  tant  soit  peu  en  décadence.  Que  ne  prend 
il  envie  à  quelqu'une  d'entrer  en  cette  noble  tro- 

1.  Sur  nostre  vie. 

2.  Amor  ordinem  nescit. 

3.  Chopant  et  folastrant. 

4.  Par  art  et  sagesse. 

5.  Barbues  et  calleuses. 

6.  Tant  rassis. 

que  du  corps  à  l'esprit',  et  de  praeoccuper^  sur 
ses  compaignes  la  gloire  de  cet  amour  chaste? 
chaste,  dis-je  bien, 

Nam  si  quando  ad  prselia  ventum  est. 
Ut  quondam  in  stipulis  magnus  sine  viribus  ignis 
Incassum.  furit. 

Les  vices  qui  s'estouffent  en  la  pensée  ne  sont? 
des  pires. 

Pour  finir  ce  notable  commentaire,  qui  m'est 
eschappé  d'un  flux  de  caquet,  flux  impétueux  par 
fois  et  nuisible. 

Ut  missum  sponsi  furtivo  miinere  malum 

Procurrit  casto  virginis  e  gremio , 
Quod  miserse  oblitx  molli  sub  veste  local um, 

Dum  adventu  matris  prosilit,  excutitur, 
Atque  illud  prono  prxceps  agiiur  decursu; 

Huic  manat  tristi  conscius  are  rubor  : 

je  dis  que  les  masles  et  femelles  sont  jettez  en 
mesme  moule  :  sauf  l'institution  et  rusage,la  dif- 


1 .  Que  ne  prend  il  envie  à  quelqu'une  de  faire  cette  no- 
ble harde  socratique  du  corps  à  l'esprit,  achetant  au  prix  de 
ses  cuisses  une  intelligence  et  génération  philosophique  et 
spirituelle,  le  plus  haut  prix  où  elle  les  puisse  monter?  Pla- 
ton ordonne  en  ses  lois  que  ceiuy  qui  aura  faict  quelque  si- 
gnalé et  utile  exploit  en  la  guerre  ne  puisse  estre  refusé  du- 
rant l'expédition  d'icelle,  sans  respect  de  sa  laideur  ou  de 
son  aage,  du  baiser  ou  autre  faveur  amoureuse  de  qui  il  la 
vueille.  Ce  qu'il  trouve  si  juste  en  recommandation  de  la 
valeur  militaire  ne  le  peut  il  pas  estre  aussi  en  recomman- 
dation de  quelque  autre  valeur?  • 

2.  Et  que  ne  prend  il  envie  à  une  de  praeoccuper. 

3.  Ne  sont  pas. 

6 

ference  n'y  est  pas  grande  ^  Il  est  bien  plus  aisé 
d'accuser  l'un  sexe  que  d'excuser  l'autre.  C'est  ce 
qu'on  dict  :  «  Le  fourgon  se  moque  de  la  poêle  ^,  » 


CHAPITRE    VI 
Dt%  Coches. 

IL  est  bien  aisé  à  vérifier  que  les  grands  au- 
theurs,  escrivant  des  causes,  ne  se  servent  pas 
seulement  de  celles  qu'ils  estiment  estre  vraies, 
mais  de  celles  encores  qu'ils  ne  croient  pas,  pour- 
veu  qu'elles  ayent  quelque  rencontre  ou  quelque 
beauté  3.  Ils  disent  assez  véritablement  et  utile- 
ment, s'ils  disent  ingénieusement.  Nous  ne  pou- 
vons nous  asseurer  de  la  maistresse  cause;  nous 
en  entassons  plusieurs,  voir 4  si  par  rencontre  elle 
se  trouvera  en  ce  nombre, 

Namque  unam  dicere  causam 
Non  satis  est,  verum  plures,  unde  una  tamen  sit. 

Me  demandez  vous  d'où  vient  cette  coustume 
de  bénir  ceux  qui  estrenuent?  Nous  produisons 

1.  Platon  appelle  indifféremment  les  uns  et  les  autres  à 
la  société  de  tous  estudes,  exercices,  charges  et  vacations  guer- 
rières et  paisibles  en  sa  republique  ;  et  le  philosophe  Antisthenes 
ostoit  toute  distinction  entre  leur  vertu  et  la  nostre. 

2.  De  la  paele. 

3.  Pourveu  qu'elles  ayent  quelque  invention  et  beauté. 

4.  Pour  voir. 

trois  sortes  de  vent  :  celuy  qui  sort  par  embas  est 
trop  sale;  celuy  qui  sort  par  la  bouche  porte 
quelque  reproche  de  gourmandise;  le  troisiesme 
est  l'estrenuement,  et  parce  qu'il  vient  de  la  teste 
et  est  sans  blasme,  nous  luy  faisons  cet  honneste 
recueil.  Ne  vous  moquez  pas  de  cette  subtilité; 
elle  est  (dict-on)  d'Aristote. 

Il  me  semble  avoir  veu  en  Plutarque  (qui  est  de 
tous  les  autheurs  que  je  cognoisse  celuy  qui  a 
mieux  meslé  l'art  à  la  nature  et  le  jugement  à  la 
science),  rendant  la  cause  du  souslevement  d'es- 
tomac qui  advient  à  ceux  qui  voyagent  en  mer, 
que  cela  leur  arrive  de  crainte,  ayant  trouvé  quel- 
que raison  par  laquelle  il  prouve  que  la  crainte 
peut  produire  un  tel  effect.  Moy,  qui  y  suis  fort 
subjet,  sçay  bien  que  cette  cause  ne  me  touche 
pas,  et  le  sçay  non  par  argument,  mais  par  néces- 
saire expérience.  Sans  alléguer  ce  qu'on  m'a  dict, 
qu'il  en  arrive  de  mesme  souvent  aux  bestes,  et  ' 
notamment  aux  pourceaux  sans  appréhension  de 
danger  2;  et  ce  qu'un  mien  connoissant  m'a  tes- 
moigné  de  soy,  qu'y  estant  fort  subjet,  l'envie  de 
vomir  luy  estoit  passée  deux  ou  trois  fois  se  trou- 
vant pressé  de  fraieur  en  grande  tourmente  î  :  je 
n'eus  jamais  peur  sur  l'eau,  comme  je  n'ay  aussi  ail- 


1.  Et  [mot  supprimé]. 

2.  Spécialement  aux  pourceaux,  hors  de  toute  appréhen- 
sion de  danger.  « 

3.  Comme  à  cet  ancien  :  Pejus  vexabar  quam  ut  pericu- 
lum  mihi  succurreret. 


44  LIVRE  TROISIESME 

leurs  (  et  s'en  est  assez  souvent  offert  de  justes,  si  la 
mort  l'est)  qui  m'ait  troublé  ou  esblouy.  Elle  naist 
par  fois  de  faute  de  jugement  comme  de  faute  de 
cœur.  Tous  les  dangers  que  j'ay  veu,  c'a  esté  les 
yeux  ouverts,  la  veuë  libre,  saine  et  entière  :  encore 
faut-il  du  courage  à  craindre.  II  me  servit  autre- 
fois, au  pris  d'autres,  pour  conduire  et  tenir  en 
ordre  ma  fuite,  qu'elle  fust  sans  effroy  '  et  sans 
estonnement  :  elle  estoit  esmeue ,  mais  non  pas 
estourdie  et  esperdue  2. 

Les  grandes  âmes  vont  bien  plus  outre,  et  re- 
présentent des  fuites  non  rassises  seulement  et 
saines,  mais  fieres.  Disons  celle  qu'Alcibiades  re- 
cite de  Socrates,  son  compagnon  d'armes  :  «  Je 
le  trouvay  (faict-il  î)  après  la  route  de  nostre  ar- 
mée, luy  et  Lâchez,  des  derniers  entre  les  fuyans  ; 
et  le  consideray  tout  à  mon  aise  et  en  seureté,  car 
j'esiois  sur  un  bon  cheval  et  luy  à  pied,  et  avions 
ainsi  combatu.  Je  remerquay  premièrement  com- 
bien il  montroit  d'avisement  et  de  resolution  au 
pris  de  Lâchez,  et  puis  la  braverie  de  son  marcher 
nullement  différent  du  sien  ordinaire,  sa  veue 
ferme  et  réglée,  considérant  et  jugeant  ce  qui  se 
passoit  autour  de  luy,  regardant  tantost  les  uns, 
tantost  les  autres,  amis  et  ennemis,  d'une  façon 
qui  encourageoit  les  uns  et  signifioit  aux  autres 
qu'il  estoit  pour  vendre  bien  cher  son  sang  et  sa 


i.  Qu'elle  fust  sinon  sans  crainte,  toutesfois  sans  effroy. 

2.  Ny  esperdue. 

3.  Dit-il . 

vie  à  qui  essayeroit  de  la  luyoster;  et  se  sauvèrent 
ainsi:  car  volontiers  on  n'ataque  pas  ceux-cy; 
on  court  après  les  effraiez.  »  Voilà  le  tesmoignage 
de  ce  grand  capitaine,  qui  nous  apprend,  ce  que 
nous  essayons  tous  les  jours,  qu'il  n'est  rien  qui 
nous  jette  tant  aux  dangers  qu'une  faim  incon- 
sidérée de  nous  en  mettre  hors  '.  Nostre  peuple  a 
tort  de  dire  que^  celuy-là  craint  la  mort,  quand 
il  veut  exprimer  qu'il  y  songe  et  qu'il  la  prévoit. 
La  prévoyance  convient  egallement  à  ce  qui  nous 
touche  en  bien  et  en  mal.  Considérer  et  juger  le 
danger  est  aucunement  le  rebours  de  s'en  estonner. 
Je  ne  me  sens  pas  assez  fort  pour  soustenir  le 
coup  et  l'impétuosité  de  cette  passion  de  la  peur, 
ny  d'autre  véhémente.  Si  j'en  estois  un  coup 
vaincu  et  atierré,je  ne  m'en  releverois  jamais  bien 
entier.  Qui  auroit  fait  perdre  pied  à  mon  ame  ne 
la  remettroit  jamais  droicte  en  sa  place;  elle  se 
retaste  et  recherche  trop  vifvement  et  profonde- 
ment, et  pourtant  ne  lairroit  jamais  consolider  î 
la  plaie  qui  l'auroit  percée.  Il  m'a  bien  pris  qu'au- 
cune maladie  ne  me  l'ayt  encore  desmise  :  à  cha- 
que charge  qui  me  vient,  je  me  présente  et  op- 
pose en  mon  haut  appareil  ;  ainsi,  la  première 
qui  m'emporteroit  me  mettroit  sans  resource.  Je 
n'en  fais  poinct  à  deux  :  par  quelque  endroict 
que  le  ravage  fauçast  ma  levée,  me  voylà  ouvert 


i .  Quo  timoris  minus  est,  eo  minus  ferme  periculi  Cit. 

2.  Que  [mot  suppiiméj. 

3.  Jamab  ressoudre  et  consolider. 

et  noyé  sans  remède  ^  Dieu  donne  ^  le  froid  se- 
lon la  robe,  et  me  donne  les  passions  selon  le 
moien  que  j*ay  de  les  soustenir.  Nature,  m'ayant 
descouvert  d'un  costé ,  m'a  couvert  de  l'autre; 
m'ayant  peu  garny  de  force,  m'a  garny  d'insensi- 
bilité 3  et  d'une  appréhension  reiglée  ou  mousse. 

Or  je  ne  puis  souffrir  long  temps  (et  les  souf- 
frois  plus  difficilement  en  jeunesse)  ny  coche,  ny 
littiere,  ny  bateau,  et  hay  toute  autre  voiture  que 
de  cheval,  et  en  la  ville  et  aux  champs;  mais  je 
puis  souffrir  la  lictiere  moins  qu'un  coche,  et 
par  mesme  raison  plus  aiséement  une  agitation 
rude  sur  l'eau,  d'où  se  produict  la  peur,  que  le 
mouvement  qui  se  sent  en  temps  calme.  Par  cette 
légère  secousse  que  les  avirons  donnent,  desro- 
bant  le  vaisseau  soubs  nous,  je  me  sens  brouiller, 
je  ne  sçay  comment,  la  teste  et  l'estomac,  comme 
je  ne  puis  souffrir  soubs  moy  un  siège  tremblant. 
Quand  la  voile  ou  le  cours  de  l'eau  nous  emporte 
esgalement  ou  qu'on  nous  toue,  cette  agitation 
unie  ne  me  blesse  aucunement  :  c'est  un  remue- 
ment interrompu  qui  m'offence,  et  plus  quand  il 
est  languissant.  Je  ne  sçaurois  autrement  peindre 
sa  forme.  Les  médecins  m'ont  ordonné  de  me 
presser  et  sangler  d'une  serviette  le  bas  du  ventre 

1 .  Epicurus  dit  que  le  sage  ne  peut  jamais  passer  à  un 
estât  contraire.  J'ay  quelque  opinion  de  l'envers  de  cette 
sentence,  que  qui  aura  esté  une  fois  bien  fol  ne  sera  nulle 
autre  fois  bien  sage. 

2.  Dieu  me  donne. 

3.  M'ayant  desarmé  de  force  m'a  armé  d'insensibilité. 

pour  pourveoir  à  cet  accident  '  ;  ce  que  je  n'ay 
point  essayé,  ayant  accoustumé  de  luicter  les  def- 
fauts  qui  sont  en  moy  et  les  dompter  par  moy- 
mesme^. 

Marc  Antoine  fut  le  premier  qui  se  fit  trainer  à 
Romme,  et  une  garse  menestriere  quand  et  luy, 
par  des  lyons  attelez  à  un  coche.  Heliogabalus  en 


1 .  Pour  remédier  à  cet  accident. 

2.  Si  j'en  avoy  la  mémoire  suffisamment  informée,  je  ne 
pleindroy  mon  temps  à  dire  icy  l'infinie  variété  que  les  his- 
toires nous  présentent  de  l'usage  des  coches  au  service  de  la 
guerre,  divers  selon  les  nations,  selon  les  siècles,  de  grand 
effect,  ce  me  semble,  et  nécessité;  si  que  c'est  merveille  que 
nous  en  ayons  perdu  toute  cognoissance.  J'en  diray  seule- 
ment cecy  que  tout  freschement,  du  temps  de  nos  pères,  les 
Hongres  les  mirent  tres-utilement  en  besongne  contre  les 
Turcs,  en  chacun  y  ayant  un  rondellier  et  un  mousquetaire 
et  nombre  de  harquebuzes  rengées,  prestes  et  chargées,  le 
tout  couvert  d'une  pavesade  à  la  mode  d'une  galliotte.  Ils 
faisoient  front  à  leur  bataille  de  trois  mille  tels  coches  et, 
après  que  le  canon  avoit  joué,  les  faisoient  tirer,  et  avaller 
aux  ennemys  cette  salve  avant  que  de  taster  le  reste,  qui 
n'esioit  pas  un  léger  avancement  ;  ou  descochoient  lesdits 
coches  dans  leurs  escadrons  pour  les  rompre  et  y  faire  jour, 
outre  le  secours  qu'ils  en  pouvoient  prendre  pour  flanquer 
en  lieu  chatouilleux  les  trouppes  marchants  en  la  campagne 
ou  à  couvrir  un  logis  à  la  haste  et  le  fortifier.  De  mon 
temps,  un  gentil-homme,  en  l'une  de  nos  frontières,  impost 
de  sa  personne  et  ne  trouvant  cheval  capable  de  son  poids, 
ayant  une  querelle,  marchoit  par  païs  en  coche,  de  mesme 
cette  peinture,  et  s'en  trouvoit  très-bien.  Mais  laissons  ces 
coches  guerriers.  Comme  si  leur  neantise  n'estoit  assez  co- 
gnue  à  meilleures  enseignes,  les  derniers  roys  de  nostr» pre- 
mière race  marchoieni  par  païs  en  un  chariot  mené  de  quatre 
bœufs. 

fit  depuis  autant,  se  disant  Cibelé,  la  mère  des 
dieux,  et  aussi  par  des  tigres,  contrefaisant  le 
dieu  Bacchus;  il  attela  aussi  par  fois  deux  cerfs  à 
son  coche,  et  une  autre  fois  quattre  chiens,  et  en- 
core quattre  garses  nues,  se  faisant  trainer  par 
elles  en  pompe  tout  nud.  L'empereur  Firmus  at- 
tela à  son  coche  des  autruches  '  de  merveilleuse 
grandeur,  de  manière  qu'il  sembloit  plus  voler 
que  rouler. 

L'estrangeté  de  ces  inventions  me  met  en  teste 
cett'  autre  fantasie  :  que  c'est  une  espèce  de  pu- 
sillanimité aux  monarques,  et  un  tesmoignage  de 
ne  sentir  point  assez  ce  qu'ils  sont,  de  travailler  à 
se  faire  valloir  et  paroistre  par  despences  exces- 
sives. Ce seroit  chose  excusable  en  pays  estranger  ; 
mais  parmy  ses  subjects,  où  il  peut  tout,  il  tire 
de  sa  dignité  le  plus  extrême  degré  d'honneur 
où  il  puisse  arriver  :  comme  à  un  gentil  homme, 
il  me  semble  qu'il  est  superflu  de  se  vestir  cu- 
rieusement en  son  privé;  sa  maison,  son  trein , 
sa  cuysine,  respondent  assez  de  luy^.  J'aymois 
à  me  parer  quand  j'estois  cabdet,  à  faute  d'autre 
parure,  et  me  seoit  bien  :  il  en  est  sur  qui  les 
belles  robes  pleurent.  Nous  avons  des  comptes 
merveilleux  de  la  frugalité  de  nos  roys  au  tour  de 

1.  Fit  mener  son  coche  à  des  autruches. 

2.  Le  conseil  qu'Isocrates  donne  à  son  roy  ne  me  semble 
sans  raison  :  Qu'il  soit  splendide  en  meubles  et  ustensiles, 
d'autant  que  c'est  une  despense  de  durée,  qui  passe  jusques 
à  ses  successeurs ,  et  qu'il  fuye  toutes  magnificences  qui 
s'escoulent  incontinent  et  de  l'usage  et  de  la  mémoire. 

leur  personne  et  en  leurs  dons;  grands  roys  en 
crédit,  en  valeur  et  en  fortune.  Demostenes  com- 
bat à  outrance  la  loy  de  sa  ville  qui  assignoit  les 
deniers  publics  aux  pompes  des  jeux  et  de  leurs 
festes;  il  veut  que  leur  grandeur  se  monstre  en 
quantité  de  vaisseaux  bien  équipez  et  bonnes  ar- 
mées bien  fournies  '.  Outre  ce,  qu'il  semble ^  aus 
subjects,  spectateurs  de  ces  triomphes,  qu'on  leur 
faict  monstre  de  leurs  propres  richesses  et  qu'on 
les  festoyé  à  leurs  despens  :  car  les  peuples  pré- 
sument volontiers  des  roys,  comme  nous  faisons  de 
nos  valets,  qu'ils  doivent  prendre  soing  de  nous 
aprester  en  abondance  tout  ce  qu'il  nous  faut , 
mais  qu'ils  n'y  doyvent  aucunement  toucher  de 
leur  part.   Et  pourtant  l'empereur  Galba,  ayant 


1 .  Et  a  Ion  raison  d'accuser  Theophrastus,  qui  eslablit  en 
son  livre  des  richesses  un  advis  contraire,  et  maintient  telle 
nature  de  despense  estre  le  vray  fruit  de  l'opulence.  Ce  sont 
plaisirs,  dit  Aristote,  qui  ne  touchent  que  la  plus  basse  com- 
mune, qui  s'esvanouissent  de  la  souvenance  aussi  tost  qu'on 
en  est  rassasié  et  desquels  nul  homme  judicieux  et  grave  ne 
peut  faire  estime.  L'emploitte  me  semhleroit  bien  plus  royalle 
comme  plus  utile,  juste  et  durable,  en  ports,  en  havres, 
fortifications  et  murs,  en  bastiments  somptueux,  en  églises, 
hospitaux  ,  collèges,  reformation  de  rues  et  chemins  :  en 
quoy  le  pape  Grégoire  treziesme  lairra  sa  mémoire  recom- 
mandable  à  long  temps  et  en  quoy  nostre  royne  Catherine 
tesmoigneroit  à  longues  années  sa  libéralité  naturelle  et  mu- 
nificence, si  ses  moyens  suffisoient  à  son  affection.  La  for- 
tune m'a  faict  grand  desplaisir  d'interrompre  la  belle  struc- 
ture du  pont  neuf  de  nostre  grand'  ville  et  m'oster  l'espoir 
avant  mourir  d'en  veoir  en  train  le  service.  * 

2.  Outre  ce,  il  semble. 

Montaigne.  VI.  i 

pris  plaisir  à  un  musicien  pendant  son  souper,  se 
fit  aporter  '  sa  boëte  et  luy  donna  en  sa  nîain  une 
poignée  d'escus  qu'il  y  pescha ,  avec  ces  paroles  : 
«  Ce  n'est  pas  du  public,  c'est  du  mien.  »  Tant 
y  a  qu'il  advient  le  plus  souvant  que  le  peuple  a 
raison,  et  qu'on  repaist  ses  yeux  de  ce  dequoy  il 
avoit  à  paistre  son  ventre. 

La  libéralité  mesme  n'est  pas  bien  en  son  lustre 
en  mains  souveraines;  les  privez  y  ont  plus  de 
droict  :  car,  à  le  prendre  exactement,  un  roy  n'a 
rien  proprement  sien;  il  se  doibt  soy-mesmes  à 
autruy  2.  Parquoy  les  gouverneurs  de  l'enfance 
des  princes  qui  se  piquent  à  leur  imprimer  cette 
vertu  de  largesse,  et  les  preschent  de  ne  sçavoir 
rien  refuser  et  n'estimer  rien  si  bien  employé  que 
ce  qu'ils  donront  (instruction  que  j'ay  veu  en  mon 
temps  fort  en  usage  ?) ,  ou  ils  regardent  plus  à 
leur  proufît  qu'à  celuy  de  leur  maistre,  ou  ils  en- 
tendent mal  à  qui  ils  parlent.  Il  est  trop  aysé 
d'imprimer  la  libéralité  en  celuy  qui  a  dequoy  y 
fournir  autant  qu'il  veut  aux  despens  d'autruy4. 


1 .  Se  fit  porter. 

2.  La  jurisdiction  ne  se  donne  point  en  faveur  du  juridi- 
ciant,  c'est  en  faveur  du  juridicié  :  on  fait  un  supérieur, 
non  jamais  pour  son  profit,  ains  pour  le  profit  de  l'infé- 
rieur, et  un  médecin  pour  le  malade,  non  pour  soy.  Toute 
magistrature,  comme  tout  art,  jette  sa  fin  hors  d'elle  :  nulla 
ars  in  se  versatur. 

3.  Fort  en  crédit. 

4.  Et  son  estimation  se  réglant  non  à  la  mesure  du  pré- 
sent, mais  à  la  mesure   des  moyens  de  celuy  qui  l'exerce. 

Pourtant  est  elle  de  peu  de  recommandation  au 
pris  d'autres  vertus  royalles,  et  la  seule,  comme 
disoit  le  tyran  Dionysius,  qui  se  comporte  bien 
avec  la  tyrannie  mesme.  Je  leur  apprendroy  '  plus- 
tost  ce  verset  du  laboureur  ancien  : 

«  qu'il  faut,  à  qui  en  veut  retirer  fruict,  semer  de 
la  main,  non  pas  verser  du  sac  »  2.  et  qu'ayant  à 
donner,  ou,  pour  mieux  dire,  à  paier  et  rendre  à 
tant  de  gens  selon  qu'ils  l'ont  deservy  3  ,  il  en 
doibt  estre  loyal  et  avisé  dispensateur.  Si  la  libé- 
ralité d'un  prince  est  sans  discrétion  et  sans  me- 
sure, je  l'aime  mieux  avare. 

La  vertu  royalle  semble  consister  le  plus  en  la 
justice;  et  de  toutes  les  parties  de  la  justice  celle 
là  remarque  mieux  les  roys  qui  accompaigne  la 
libéralité  :  car  ils  l'ont  particulièrement  réservée  à 
leur  rolle4,  là  où  toute  autre  justice  ils  l'exercent 
volontiers  par  l'entremise  d'autruy.  L'immodérée 
largesse  est  un  moyen  foible  à  leur  acquérir  bien- 
veuillance  :  car  elle  rebute  plus  de  gens  qu'elle 
n'en  practique  î,  et,  si  elle  est  employée  sans  res- 
elle vient  à  estre  vaine  en  mains  si  puissantes  :  ils  se  trou- 
vent prodigues  avant  qu'ils  soyent  libéraux. 

1.  Je  luj  apprendroy. 

2.  Il  faut  espandre  le  grain,  non  pas  le  respandre. 

3.  Qu'ils  ont  deservy. 

4.  A  leur  charge. 

5.  Quo  in  plurei  usas  sis,  minus  in  multos  uti  gossis. 
Quid  autem  est  stultius  quam  quod  libenter  facias  curare  itt 
id  diutius  facere  non  possis  ? 

pect  du  mérite,  fait  vergoingne  à  qui  la  reçoit  et 
se  reçoit  sans  grâce.  Des  tyrans  ont  esté  sacrifiez 
à  la  hayne  du  peuple  par  les  mains  de  ceux  mesme 
lesquels  ils  avoyent  iniquement  avancez,  bouffons, 
maquereaux,  menestriers  et  telle  racaille  d'hommes 
estimans  asseurer  la  possession  des  biens  indeue- 
ment  receuz  en  monstrant  avoir  à  mespris  et 
hayne  celuy  de  qui  ils  les  tenoyent,  et  se  raliant 
au  jugement  et  opinion  commune  en  cela  '. 

Les  subjects  d'un  prince  excessif  en  dons  se 
rendent  excessifs  en  demandes;  ils  se  taillent  non 
à  la  raison,  mais  à  l'exemple.  Il  y  a  certes  sou- 
vant  dequoy  rougir  de  nostre  impudence;  nous 
sommes  surpayez  selon  justice  quand  la  recom- 
pence  esgalle  nostre  service,  car  n'en  devons  nous 
rien  à  nos  princes  d'obligation  naturelle  ?  S'il 
porte  nostre  despence,  il  faict  trop;  c'est  assez 
qu'il  l'ayde  :  le  surplus  s'appelle  bienfaict,  lequel  ne 
se  peut  exiger,  car  le  nom  mesme  de  la  Libéralité 
sonne  Liberté.  A  nostre  mode ,  ce  n'est  jamais 
faict;  le  receu  ne  se  met  plus  en  compte;  on 
n'ayme  la  libéralité  que  future  :  parquoy  plus  un 
prince  s'espuise  en  donnant,  plus  il  s'apouvrit 
d'amys  2. 

1.  Des  tyrans  ont  esté  sacrifiez  à  la  hayne  du  peuple  par 
les  mains  de  ceux  mesme  qu'Ws  avoyent  uniquement  avan- 
cez :  telle  manière  d'hommes  estimants  asseurer  la  possession 
des  biens  indeuement  receuz  s'ils  montrent  avoir  à  mespris  et 
hayne  celuy  duquel  ils  les  tenoyent,  et  se  r'allient  au  juge- 
ment et  opinion  commune  en  cela. 

2.  Comment  assouviroit  il  les  envies  qui  croissent  à  me- 

Les  empereurs  prenoyent  excuse  '  à  la  super- 
fluité  de  leurs  jeux  et  montres  publiques  de  ce 
que  leur  authorilé  dependoit  aucunement  (au- 
moins  par  apparence)  de  la  volonté  du  peuple 
romain,  lequel  avoit  de  tout  temps  accoustumé 

sure  qu'elles  se  remplissent?  Qui  a  sa  pensée  à  prendre  ne 
l'a  plus  à  ce  qu'il  a  prins  :  la  convoitise  n'a  rien  si  propre 
que  d'estre  ingrate.  L'exemple  de  Cyrus  ne  duira  pas  mal 
en  ce  lieu  pour  servir  aux  roys  de  ce  temps  de  touche  à  re- 
cognoistre  leurs  dons,  bien  ou  mal  employez  ,  et  leur  faire 
veoir  combien  cet  empereur  les  assenoit  plus  heureusement 
qu'ils  ne  font  :  par  où  ils  sont  reduicts  à  faire  leurs  em- 
prunts après  sur  les  subjects  incognus  et  plustost  sur  ceux  à 
qui  ils  ont  faict  du  mal  que  sur  ceux  à  qui  ils  ont  faict  du 
bien,  et  n'en  reçoivent  aydes  où  il  y  aye  rien  de  gratuit  que 
le  nom.  Crœsus  luy  reprochoit  sa  largesse,  et  calculoit  à 
combien  se  monteroit  son  thresor  s'il  eust  eu  les  mains  plus 
restreintes.  Il  eut  envie  de  justifier  sa  libéralité;  et,  despes- 
chant  de  toutes  parts  vers  les  grands  de  son  Estât,  qu'il 
avoit  particulièrement  avancez,  pria  chacun  de  le  secourir 
d'autant  d'argent  qu'il  pourroit  à  une  sienne  nécessité  et  le 
luy  envoyer  par  déclaration.  Quand  touts  ces  bordereaux 
luy  furent  apportez,  chacun  de  ses  amys,  n'estimant  pas  que 
ce  fust  assez  faire  de  luy  en  offrir  seulement  autant  qu'il  en 
avoit  receu  de  sa  munificence,  y  en  meslant  du  sien  propre 
beaucoup,  il  se  trouva  que  cette  somme  se  montoit  bien 
plus  que  ne  disoit  l'espargne  de  Crœsus.  Sur  quoy  Cyrus  : 
«  Je  ne  suis  pas  moins  amoureux  des  richesses  que  les  au- 
tres princes,  et  en  suis  plustost  plus  mesnager.  Vous  voyez  à 
combien  peu  de  mise  j'ay  acquis  le  thresor  inestimable  de 
tant  d'amis,  et  combien  ils  me  sont  plus  fidèles  thresoriers 
que  ne  seroient  des  hommes  mercenaires  sans  obligation  , 
sans  affection,  et  ma  chevance  mieux  logée  qu'en  des  cof- 
fres appellant  sur  moy  la  haine,  l'envie  et  le  mesj^is  des 
autres  princes.  » 
I.  Tiroient  excuse. 

d'estie  flaté  par  telle  sorte  de  spectacles  et  excez  '. 
Mais  c'estoyent  particuliers  qui  avoyent  nourry 
cette  coustume  de  gratifier  leurs  concitoyens  et 
compaignons,  sur  leur  bourse  2,  par  telle  profusion 
et  magnificence  :  elle  eut  tout  autre  goust  quand 
ce  furent  les  maistres  qui  vindrent  à  l'imiter  5. 

C'estoit  pourtant  une  belle  chose  d'aller  faire 
apporter  et  planter  en  la  place  aus  arènes  une 
grande  quantité  de  gros  arbres,  tous  branchus  et 
tous  verts,  representans  une  grande  forest  ombra- 
geuse desparlie  en  belle  symmetrie  ,  et,  le  pre- 
mier jour,  jetter  là  dedans  mille  austruches,  mille 
cerfs,  mille  sangliers  et  mille  dains,  les  abandon- 
nant à  piller  au  peuple;  le  lendemain,  faire  as- 
somer  en  sa  présence  cent  gros  lions,  cent  léo- 
pards et  trois  cens  ours,  et,  pour  le  troisiesme 
jour,  faire  combatre  à  outrance  trois  cens  paires 
de  gladiateurs,  comme  fit  l'empereur  Probus. 
C'estoit  aussi  belle  chose  à  voir  ces  grands  am- 
phithéâtres encroustez  de  marbre  au  dehors,  la- 
bouré d'ouvrages  et  statues,  le  dedans  reluisant 
de  plusieurs  4  rares  enrichissemens, 

i.   Et  rf'excez. 

2.  Principalktnent  sur  leur  bourse. 

3.  Pecuniarum  translatio  a  justis  dominis  ad  aliénas  non 
débet  Uberalis  videri.  Philippus,  de  ce  que  son  fils  essayoit 
par  présents  de  gaigner  la  volonté  des  Macédoniens,  l'en 
tança  par  une  lettre  en  cette  manière  :  «  Quoy  !  as  tu  envie 
que  tes  subjects  te  tiennent  pour  leur  boursier,  non  pour 
leur  roy?  Veux  tu  les  prattiquer?  prattique  les  des  bien- 
faicts  de  ta  vertu,  non  des  bien-faicts  de  ton  coffre.  » 

4.  Plusieurs  [mot  supprimé]. 

Baltheus  en  gemmis,  en  illita  porticus  auro; 

tous  les  coustez  de  ce  grand  vuide  remplis  et  en- 
vironnez, depuis  le  fons  jusques  au  comble,  de 
soixante  ou  quatre  vingts  rangs  d'eschelons,  aussi 
de  marbre,  couvers  de  carreaus, 

Exeat,  inquit. 
Si  pudor  est,  et  de  pulvino  surgat  equestri, 
Cujus  res  legi  non  sufficit; 

OÙ  se  peust  '  renger  cent  mille  hommes  assis  à  leur 
aise  ;  et  la  place  du  fons,  où  les  jeux  se  jouoyent ,  la 
faire  premièrement,  par  art,  entr'ouvrir  et  fendre 
en  crevasses  représentant  des  antres  qui  vomis- 
soient  les  bestes  destinées  au  spectacle;  et  puis 
secondement  l'innonder  d'une  mer  profonde,  qui 
charioit  force  monstres  marins,  chargée  de  vais- 
seaux armez,  à  représenter  une  bataille  navalle; 
et  tiercement  l'aplanir  et  assécher  de  nouveau 
pour  le  combat  des  gladiateurs;  et  pour  la  qua- 
triesme  façon  la  sabler  de  vermillon  et  de  storax, 
au  lieu  d'arène,  pour  y  dresser  un  festin  solemne 
à  tout  ce  nombre  infiny  de  peuple,  le  dernier  acte 
d'un  seul  jour  : 

Quoties  nos  descendentis  arenx 
Vidimus  in  partes,  ruptaque  voragine  terrx 
Emersisse  feras,  et  iisdem  saepe  latebris 
Aurea  cum  croceo  creverunt  arbuta  libro! 
Nec  solum  nobis  silvestria  cernere  monstra 
Contigit,  xquoreos  ego  cum  certantibus  ursis 

• 


.  Où  se  peussent. 

Spectavi  vitulos,  et  equorum  nomine  dignum, 
Sed  déforme  pecus. 

Quelquefois  on  y  a  faict  naistre  une  haute  mon- 
taigne  plaine  de  fruitiers  et  arbres  verdoyans,  ren- 
dans  par  son  feste  un  ruisseau  d'eau,  comme  de 
la  bouche  d'une  vive  fontaine.  Quelquefois  on  y 
promena  un  grand  navire  qui  s'ouvroit  et  despre- 
noit  de  soy-mesmes,  et,  après  avoir  rendu  '  de 
son  ventre  quatre  ou  cinq  cens  bestes  à  combat, 
se  resserroit  et  s'esvanouissoit  sans  ayde.  Autres- 
fois,  du  bas  de  cette  place  ils  faisoyent  eslancer 
des  surgeons  et  filets  d'eau  qui  rejalissoyent  con- 
tremont,  et,  à  cette  hauteur  infinie,  alloyent  ar- 
rousant  et  embaumant  cette  grande  multitude  2. 
Pour  se  couvrir  de  l'injure  du  temps,  ils  faisoient 
tendre  cette  immense  capacité,  tantost  de  voiles 
de  pourpre  labourez  à  l'eguille,  tantost  de  soye 
d'une  ou  autre  couleur,  et  les  avançoyent  et  reti- 
royent  en  un  moment,  comme  il  leur  venoit  en 
fantasie  : 

Quamvis  non  modico  caleant  spectacula  sole. 
Vêla  reducuntur,  cum  venit  Hermogenes. 

Les  rets  aussi  qu'on  mettoit  au  devant  du  peuple, 
pour  le  défendre  de  la  violence  de  ces  bestes  es- 
lancées,  estoyent  tyssus  d'or  : 

Auro  quoque  torta  refulgent 
Retia. 


1.  Avoir  vomy. 

2.  Cette  infinie  multitude. 

S'il  y  a  quelque  chose  qui  soit  excusable  en  tels 
excez,  c'est  où  l'invention  et  la  nouveauté  fournit 
d'admiration,  non  pas  la  despence.  En  ces  vanitez 
mesme  nous  descouvrons  combien  ces  siècles  es- 
toyent  fertiles  d'autres  espris  que  ne  sont  les 
nostres.  Il  va  de  cette  sorte  de  fertilité  comme  il 
faict  de  toutes  autres  productions  de  la  nature. 
Ce  n'est  pas  à  dire  qu'elle  y  ayt  lors  employé  son 
dernier  effort  :  il  est  vray-semblable  que  nous 
n'allons  ny  en  avant  ny  à  reculons,  mais  roulant 
plustost,  tournoyant  et  changeant  '.  Je  crains  que 
nostre  cognoissance  soit  foible  en  tous  sens,  nous 
ne  voyons  ny  gueres  loin  ny  gueres  arrière;  elle 
embrasse  peu  et  vit  peu,  courte  et  en  estandue 
de  temps  et  en  estandue  de  matière  : 

Vixere  fortes  ante  Agamemnona 
Multi,  sed  omnes  illachrimabiUs 

Urgentur  ignoiique  longa 
Nocte. 

Et  supera  bellum  Trojanum  et  funera  Trojx, 
Multi  alias  alii  quoque  res  cecinere  poetae'. 


1 .  Ce  n'est  pas  à  dire  qu'elle  y  ayt  lors  employé  son  der- 
nier effort  :  nous  n'allons  point,  nous  rodons  plustost  et 
tournevirons  çà  et  là;  nous  nous  promenons  sur  nos  pas. 

2.  Et  la  narration  de  Solon,  sur  ce  qu'il  avoit  apprins 
des  prestres  d'itgypte  de  la  longue  vie  de  leur  estât  et  ma- 
nière d'apprendre  et  conserver  les  histoires  estrangeres,  ne 
me  semble  tesmoignage  de  refus  en  cette  considération.  Si 
interminatam  in  omnes  partes  magnitudinem  regionumm>ide- 
remus  et  temporum,  in  quam  se  injiciens  animus  et  intendens, 
ita  late  longeque  peregrinatur  ut  nullam  oram  ultimi  videat 

Quand  tout  ce  qui  est  venu  du  passé  '  jusques 
à  nous  seroit  vray  et  seroit  sceu  par  quelqu'un, 
ce  seroit  moins  que  rien  au  pris  de  ce  qui  est 
ignoré.  Et  de  cette  mesme  image  du  monde,  qui 
coule  pendant  que  nous  y  sommes,  combien  che- 
tive  et  racourcie  est  la  cognoissance  des  plus  cu- 
rieux !  Non  seulement  des  evenemens  particuliers 
que  fortune  rend  souvant  exemplaires  et  poisans, 
mais  de  Testât  des  grandes  polices  et  nations,  il 
nous  en  eschappe  cent  fois  plus  qu'il  n'en  vient  à 
nostre  science.  Nous  nous  escrions  du  miracle  de 
l'invention  de  nostre  artillerie,  de  nostre  impres- 
sion :  d'autres  hommes,  un  autre  bout  du  monde, 
à  la  Chine,  en  jouyssoit  mille  ans  auparavant. 
Si  nous  voyions  autant  du  monde  comme  nous 
n'en  voyons  pas,  nous  apercevrions,  comme  il  est 
à  croire,  une  perpetuele  vicissitude  de  formes  2. 
Il  n'y  a  rien  de  seul  et  de  rare,  eu  esgard  à  na- 
ture,  ouy  bien  eu  esgard  à  nostre  cognoissance, 
qui  est  un  misérable  fondement  de  nos  règles  et 
qui  nous  représente  volontiers  une  tres-fauce 
image  des  choses.  Comme  vainement  nous  con- 
cluons aujourd'huy  l'inclination  et  la  décrépitude 
du  monde  par  les  arguments  que  nous  tirons  de 
nostre  propre  foiblesse  et  décadence, 

Jamque  adeo  affecta  est  xtas,  affectaque  tellus  : 


in  qua  possit  insistere ,  in  hac  immensitale  infinila  vis  innu- 
merabilium  appareret  formarum. 

1 .  Venu  par  rapport  du  passé. 

2.  Une  perpétuelle  multiplication  et  y\c\%%\\\\ût  de  formes. 

ainsi  vainement  concluoit  cet  autre»  sa  naissance 
et  jeunesse,  par  la  vigueur  qu'il  voyoit  aux  espris 
de  son  temps,  abondans  en  nouvelletez  et  inven- 
tions de  divers  arts  : 

Verum,  ut  opinor,  habet  novitatem  summaj  recensque 
Natura  est  mundi,  neque  pridem  exordia  cepit  : 
Quare  etiam  quaedam  nunc  artes  expoliuntur, 
Nunc  eliam  aitgescunt,  nunc  addita  navigiis  sunt 
Multa. 

Nostre  monde  vient  d'en  trouver  un  autre  (et 
qui  nous  respond  si  c'est  le  dernier  de  ses  frères, 
puis  que  les  daemons,  les  sybilles  et  nous,  avons 
ignoré  cettuy-cy  jusqu'asture^?)  non  moins  grand, 
plain  et  membru  que  luy,  toutesfois  si  nouveau  et 
si  enfant  qu'on  luy  aprend  encore  son  a,  b,  c  :  il 
n'y  a  pas  cinquante  ans  qu'il  ne  sçavoit  ny  lettres, 
ny  pois,  ny  mesure,  ny  vestements,  ny  bleds,  ny 
vignes;  il  estoit  encore  tout  nud  au  giron  et  ne 
vivoit  que  des  moyens  de  sa  mère  nourrice.  Si 
nous  concluons  bien  de  nostre  fin,  et  ce  poëte  de 
la  jeunesse  de  son  siècle,  cet  autre  monde  ne  faira 
qu'entrer  en  lumière  quand  le  nostre  en  sortira  : 
l'univers  tombera  en  paralisie  ;  l'un  membre  sera 
perclus,  l'autre  en  vigueur.  Bien  crains-je  que 
nous  aurons  bien  fort  5  hasté  sa  déclinaison  et  sa 
ruyne  par  nostre  contagion,  et  que  nous  luy  au- 
rons bien  cher  vendu   nos  opinions  et  nos  arts. 


I . 


Concluoit  cettuy-là. 
2  Jusqu'à  cette  heure. 
3.  Très- fort. 

C'estoit  un  monde  enfant;  si  ne  l'avons  nous  pas 
foité  et  soubmis  à  nostre  discipline  par  l'avantage 
de  nostre  valeur  et  forces  naturelles,  ny  ne  l'avons 
practiqué  par  nostre  justice  et  bonté,  ny  subjugué 
par  nostre  magnanimité.  La  plus  part  de  leurs 
responces  et  des  negotiations  faictes  avec  eux 
tesmoignent  qu'ils  ne  nous  devoyent  rien  en 
clarté  d'esprit  naturelle  et  en  pertinence.  L'es- 
pouventable  magnificence  des  villes  de  Cusco  et 
detMexico,  et,  entre  plusieurs  choses  pareilles,  le 
jardin  de  ce  roy  où  tous  les  arbres,  les  fruicts  et 
toutes  les  herbes,  selon  l'ordre  et  grandeur  qu'ils 
sont*  en  un  jardin  naturel  ^  ^  estoyent  excellem- 
ment formez  en  or,  comme  en  son  cabinet  tous 
les  animaux  qui  naissoient  en  son  Estât  et  en  ses 
mers,  et  la  beauté  de  leurs  ouvrages  en  pierrerie, 
en  plume,  en  cotton,  en  la  peinture,  montrent 
qu'ils  ne  nous  devoyent  3  non  plus  en  l'industrie. 
Mais  quant  à  la  dévotion,  observance  des  loix, 
bonté,  libéralité,  loyauté,  franchise,  il  nous  a 
bien  servy  de  n'en  avoir  pas  tant  qu'eux  :  ils  se 
sont  perdus  par  cet  advantage ,  et  vendus  et  tra- 
his eux  mesme. 

Quant  à  la  hardiesse  et  courage,  quant  à  la 
fermeté,  constance,  resolution  contre  les  douleurs 
et  la  faim  et  la  mort,  je  ne  craindrois  pas  d'op- 
poser les  exemples  que  je  trouverois  parmy  eux 


1 .  Qu'ils  ont. 

2.  Naturel  [mot  supprimé]. 

3.  Qu'ils  ne  nous  cedoient. 

aux  plus  nobles  '  exemples  anciens  que  nous  ayons 
aus  mémoires  de  nostre  monde  par  deçà.  Car 
pour  ceux  qui  les  ont  subjuguez,  qu'ils  ostent  les 
ruses  et  batelages  dequoy  ils  se  sont  servis  à  les 
piper,  et  le  juste  estonnement  qu'aportoit  à  ces 
nations  là  de  voir  arriver  si  ino'pinéement  des 
gens  barbus,  divers  en  langage,  religion,  en 
forme  et  en  contenance ,  d'un  endroict  du  monde 
si  esloigné  et  où  ils  n'avoyent  jamais  imaginé  ^ 
qu'il  y  eust  habitation  quelconque  ;  montez  sur 
des  grands  monstres  incogneuz,  contre  ceux  qui 
n'avoyent  non  seulement  jamais  veu  de  cheval, 
mais  beste  quelconque  duicte  à  porter  et  souste- 
nir  homme  ny  autre  charge;  garnis  d'une  peau 
luysante  et  dure  et  d'une  arme  trenchante  et  res- 
plendissante, contre  ceux  qui  pour  le  miracle  de 
la  lueur  d'un  miroir  ou  d'un  Cousteau  alloyentes- 
changeant  une  grande  richesse  en  or  et  en  perles, 
et  qui  n'avoient  ny  science  ny  matière  par  où 
tout  à  loisir  ils  sceussent  percer  nostre  acier;  ad- 
joustez  y  les  foudres  et  tonnerres  de  nos  pièces 
et  harquebouses,  capables  de  troubler  Caesar  mes- 
me,  qui  l'en  eust  surpris  autant  inexpérimenté, 
et  à  cett'  heure,  contre  des  peuples  nuds,  si  ce 
n*est  où  l'invention  estoit  arrivée  de  quelque 
tissu  de  cotton,  sans  autres  armes  pour  le  plus 
que  d'arcs,  pierres  et  bastons  3  ;  des  peuples  sur- 


1.  Aux  plus  fameux. 

2.  Jamais  sceu. 

3.  Pierres,  basions  et  boucliers  de  bois. 

estoient  gens  paisibles,  venans  de  loingtains  voya- 
ges, envoyez  de  la  part  du  roy  de  Castille,  le 
plus  grand  prince  de  la  terre  habitable,  auquel  le 
pape,  représentant  Dieu  en  terre,  avoit  donné  la 
principauté  de  toutes  les  Indes:  Que,  s'ils  vou- 
loient  luy  estre  tributaires,  ils  seroient  tres-beni- 
gnement  traictez  :  leur  demandoient  des  vivres 
pour  leur  nourriture  et  de  l'or  pour  le  besoing  de 
quelque  médecine;  leur  remonstroient  au  demeu- 
rant la  créance  d'un  seul  Dieu  et  la  vérité  de 
nostre  religion,  laquelle  ils  leur  conseilloient  d'ac- 
cepter, y  adjoustans  quelques  menasses.  La  res- 
ponce  fut  telle  :  Que,  quand  à  estre  paisibles,  ils 
n'en  portoient  pas  la  mine,  s'ils  l'estoient  :  Quand 
à  leur  roy,  puis  qu'il  demandoit,  il  devoit  estre 
indigent  et  nécessiteux,  et  celuy  qui  luy  avoit  faict 
cette  distribution,  homme  aymant  [dissention, 
d'aller  donner  à  un  tiers  chose  qui  n'estoit  pas 
sienne,  pour  le  mettre  en  débat  contre  les  anciens 
possesseurs;  Quant  aux  vivres, qu'ils  leur  en  four- 
niroient  :  D'or,  ils  en  avoient  peu,  et  que  c'estoit 
chose  qu'ils  mettoient  en  peu  d'estime  ^,  d'autant 
qu'elle  estoit  inutile  au  service  de  leur  vie,  là  où 
tout  leur  soin  regardoit  seulement  à  la  passer  heu- 
reusement et  plaisamment;  pourtant  ce  qu'ils  en 
pourroient  trouver,  sauf  ce  qui  estoit  employé  au 
service  de  leurs  dieux,  qu'ils  le  prinssent  hardi- 
ment; Quant  à  un  seul  Dieu,  le  discours  leur  en 
avoit  pieu,  mais  qu'ils  ne  vouloient  changer  leur 

I.  En  nulle  estime. 

religion,  s'en  estans  si  utilement  servis  si  long 
temps,  et  qu'ils  n'avoient  accoustumé  prendre 
conseil  que  de  leurs  amis  et  connoissans  :  Quant 
aux  menasses,  c'estoit  signe  de  faute  de  juge- 
ment d'aller  menassant  ceux  desquels  la  nature 
et  les  moyens  estoient  inconneux  :  Ainsin  '  qu'ils 
se  despeschassent  promptement  de  vuyder  leur 
terre,  car  ils  n'estoient  pas  accoustumez  de  pren- 
dre en  bonne  part  les  honnestetez  et  remon- 
slrances  de  gens  armez  et  estrangers  ;  autrement, 
qu'on  feroit  d'eux  comme  de  ces  autres,  leur 
monstrant  les  testes  d'aucuns  hommes  justiciez 
autour  de  leur  ville.  Voilà  un  exemple  de  la  bal- 
bucie  de  cette  enfance.  Mais  tant  y  a  que  ny  en 
ce  lieu-là  ny  en  plusieurs  autres,  où  les  Espagnols 
ne  trouvèrent  les  marchandises  qu'ils  cerchoient, 
ils  ne  feirent  arrest  ny  entreprise,  quelque  autre 
commodité  qu'il  y  eust,  tesmoing  mes  Cannibales. 
Des  deux  les  plus  puissans  monarques  de  ce 
monde  là,  et  à  l'avanture  de  cettuy-cy,  roys  de 
tant  de  roys,  les  derniers  qu'ils  en  chassèrent  : 
celuy  du  Peru,  ayant  esté  pris  en  une  bataille  et 
mis  à  une  rançon  si  excessifve  qu'elle  surpasse 
toute  créance,  et  celle  là  fidellement  payée,  et 
avoit  donné  par  sa  conversation  signe  d'un  cou- 
rage franc,  libéral  et  constant,  et  d'un  entende- 
ment net  et  bien  composé,  il  print  envie  aux  vain- 
queurs, après  en  avoir  tiré  un  million  trois  cens 
vingt  cinq  mille  cinq  cens  poisant  d'or,  outre  ^'ar- 

j .  Ainsi. 

Montaigne.  VI.  9 

estoient  gens  paisibles,  venans  de  loingtains  voya- 
ges, envoyez  de  la  part  du  roy  de  Castille,  le 
plus  grand  prince  de  la  terre  habitable,  auquel  le 
pape,  représentant  Dieu  en  terre,  avoit  donné  la 
principauté  de  toutes  les  Indes:  Que,  s'ils  vou- 
loient  luy  estre  tributaires,  ils  seroient  tres-beni- 
gnement  traictez  :  leur  demandoient  des  vivres 
pour  leur  nourriture  et  de  l'or  pour  le  besoing  de 
quelque  médecine;  leur  remonstroient  au  demeu- 
rant la  créance  d'un  seul  Dieu  et  la  vérité  de 
nostre  religion,  laquelle  ils  leur  conseilloient  d'ac- 
cepter, y  adjoustans  quelques  menasses.  La  res- 
ponce  fut  telle  :  Que,  quand  à  estre  paisibles,  ils 
n'en  portoient  pas  la  mine,  s'ils  l'estoient  :  Quand 
à  leur  roy,  puis  qu'il  demandoit,  il  devoit  estre 
indigent  et  nécessiteux,  et  celuy  qui  luy  avoit  faict 
cette  distribution,  homme  aymant  [dissention, 
d'aller  donner  à  un  tiers  chose  qui  n'estoit  pas 
sienne,  pour  le  mettre  en  débat  contre  les  anciens 
possesseurs;  Quant  aux  vivres, qu'ils  leur  en  four- 
niroient  :  D'or,  ils  en  avoient  peu,  et  que  c'estoit 
chose  qu'ils  mettoient  en  peu  d'estime  »,  d'autant 
qu'elle  estoit  inutile  au  service  de  leur  vie,  là  où 
tout  leur  soin  regardoit  seulement  à  la  passer  heu- 
reusement et  plaisamment;  pourtant  ce  qu'ils  en 
pourroient  trouver,  sauf  ce  qui  estoit  employé  au 
service  de  leurs  dieux,  qu'ils  le  prinssent  hardi- 
ment; Quant  à  un  seul  Dieu,  le  discours  leur  en 
avoit  pieu,  mais  qu'ils  ne  vouloient  changer  leur 

I.  En  nulle  estime. 

religion,  s'en  estans  si  utilement  servis  si  long 
temps,  et  qu'ils  n'avoient  accoustumé  prendre 
conseil  que  de  leurs  amis  et  connoissans  :  Quant 
aux  menasses,  c'estoit  signe  de  faute  de  juge- 
ment d'aller  menassant  ceux  desquels  la  nature 
et  les  moyens  estoient  inconneux  :  Ainsin  '  qu'ils 
se  despeschassent  promptement  de  vuyder  leur 
terre,  car  ils  n'estoient  pas  accoustumez  de  pren- 
dre en  bonne  part  les  honnestetez  et  remon- 
slrances  de  gens  armez  et  estrangers  ;  autrement, 
qu'on  feroit  d'eux  comme  de  ces  autres,  leur 
monstrant  les  testes  d'aucuns  hommes  justiciez 
autour  de  leur  ville.  Voilà  un  exemple  de  la  bal- 
bucie  de  cette  enfance.  Mais  tant  y  a  que  ny  en 
ce  lieu-là  ny  en  plusieurs  autres,  où  les  Espagnols 
ne  trouvèrent  les  marchandises  qu'ils  cerchoient, 
ils  ne  feirent  arrest  ny  entreprise,  quelque  autre 
commodité  qu'il  y  eust,  tesmoing  mes  Cannibales. 

Des  deux  les  plus  puissans  monarques  de  ce 
monde  là,  et  à  l'avanture  de  cettuy-cy,  roys  de 
tant  de  roys,  les  derniers  qu'ils  en  chassèrent  : 
celuy  du  Peru,  ayant  esté  pris  en  une  bataille  et 
mis  à  une  rançon  si  excessifve  qu'elle  surpasse 
toute  créance,  et  celle  là  fidellement  payée,  et 
avoit  donné  par  sa  conversation  signe  d'un  cou- 
rage franc,  libéral  et  constant,  et  d'un  entende- 
ment net  et  bien  composé,  il  print  envie  aux  vain- 
queurs, après  en  avoir  tiré  un  million  trois  cens 
vingt  cinq  mille  cinq  cens  poisant  d'or,  outre  l'ar- 
■ « 

j .  Ainsi. 

Monlaignt.  VI.  9 

gent  et  autres  choses  qui  ne  montèrent  pas  moins, 
si  que  leurs  chevaux  n'alloient  plus  ferrez  que 
d'or  massif,  de  voir  encores,  au  pris  de  quelque 
desloyauté  que  ce  fust,  quel  pouvoit  estre  le  reste 
des  thresors  de  ce  roy'.  On  luy  appresta^  une 
fauce  accusation  et  preuve  :  Qu'il  desseignoit  de 
faire  souslever  ses  provinces  pour  se  remettre  en 
liberté.  Surquoy  ,  par  beau  jugement  de  ceux 
mesme  qui  luy  avoient  dressé  cette  trahison,  on 
le  condemna  à  estre  pendu  et  estranglé  publique- 
ment, luy  ayant  faict  racheter  le  tourment  d'estre 
bruslé  tout  vif  par  le  baptesme  qu'on  luy  donna 
au  supplice  mesme  ;  accident  horrible  et  inouy, 
qu'il  souffrit  pourtant  sans  se  démentir  ny  de  con- 
tenance ny  de  parole,  d'une  forme  et  gravité 
vrayement  royalle.  Et  puis,  pour  endormir  les 
peuples  estonnez  et  transis  de  chose  si  estrange, 
on  contrefît  un  grand  deuil  de  sa  mort,  et  luy  or- 
donna l'on  3  des  somptueuses  funérailles. 

L'autre,  roy  de  Mexico,  ayant  long  temps  dé- 
fendu sa  ville  assiégée  et  montré  en  ce  siège  tout 
ce  que  peut  et  la  souffrance  et  la  persévérance,  si 
onques  prince  et  peuple  le  monstra,  et  son  mal- 
heur l'ayant  rendu  vif  entre  les  mains  des  enne- 
mis, avec  capitulation  d'estre  traité  en  roy  (aussi; 
ne  leur  fît-il  rien  voir,  en  la  prison,  indigne  de  ce 
tiltre)  ;  ne   trouvant   poinct    après  cette   victoire 


1.  Et  jouyr  librement  de  ce  qu'il  avoit  reserré. 

2.  On  luy  apposta. 
5,  Ordonna  on. 

tout  l'or  qu'ils  s'estoient  promis,  après  avoir  tout 
remué  et  tout  fouillé,  se  mirent  *  à  en  cercher  des 
nouvelles  par  les  plus  aspres  geines  dequoy  ils  se 
peurent  adviser  sur  les  prisonniers  qu'ils  tenoient. 
Mais, n'ayant  rien  profité  2,  trouvant  des  courages 
plus  forts  que  leurs  tourments,  ils  en  vindrent  en 
fin  à  telle  rage  que,  contre  leur  foy  et  contre  tout 
droict  des  gens,  ils  condamnèrent  le  roy  mesme 
et  l'un  des  principaux  seigneurs  de  sa  court  à  la 
gcine  en  présence  l'un  de  l'autre.  Ce  seigneur,  se 
trouvant  forcé  de  la  douleur,  environné  de  bra- 
ziers  ardens,  tourna  sur  la  fin  piteusement  sa  veue 
vers  son  maistre,  comme  pour  luy  demander  congé 
de  dire  ce  qu'il  en  sçavoit  pour  se  redimer  de 
cette  peine  insupportables.  Le  roy,  plantant  fiè- 
rement et  rigoureusement  les  yeux  sur  luy,  pour 
reproche  de  sa  lascheté  et  pusillanimité,  luy  dict 
seulement  ces  mots,  d'une  voix  rude  et  ferme  : 
a  Et  moy,  suis-je  dans  un  bain?  suis-je  pas  plus 
à  mon  aise  que  toy?  »  Celuy-là  soudain  après 
succomba  aux  douleurs  et  mourut  sur  la  place.  Le 
roy,  à  demy  rosty,  fut  emporté  de  là,  non  tant 
par  pitié  (car  quelle  pitié  toucha  jamais  des  âmes  4 
qui,  pour  la  doubteuse  information  de  quelque 
vase  d'or  à  piller,  fissent  griller  devant  leurs  yeux 
un  homme,  non  qu'un  roy  si  grand  et  en  fortune 


1 .  Quand  ils  eurent  tout  remué  et  tout  fouillé,  ils  se  miient. 

2.  Mais,  pour  n'avoir  rien  profité. 

3.  Luy  demander   mercy  de  ce  qu'il    n'en  pouvait  plus. 

4.  Des  âmes  si  barbares. 

et  en  mérite),  mais  ce  fut  que  sa  constance  ren- 
doit  de  plus  en  plus  vaine  •  leur  cruauté.  Ils  le 
pendirent  depuis,  ayant  courageusement  entrepris 
de  se  délivrer  par  armes  d'une  si  longue  captivité 
et  subjection,  où  il  fit  sa  fin  digne  d'un  magna- 
nime prince. 

A  une  autre  fois,  ils  mirent  brusier  pour  un 
coup,  en  mesme  feu,  quatre  cens  soixante  hommes 
tous  vifs  :  les  quatre  cens  du  commun  peuple,  les 
soixante  des  principaux  seigneurs  d'une  province, 
prisonniers  de  guerre  simplement.  Nous  tenons 
d'eux-mesmes  ces  narrations,  car  ils  ne  les  ad- 
vouent  pas  seulement,  ils  les  preschent  et  pu- 
blient 2.  Seroit-ce  pour  tesmoignage  de  leur  jus- 
tice pu  zèle  envers  la  religion?  Certes,  ce  sont 
voyes  trop  diverses  et  ennemies  d'une  si  saincte 
fin.  S'ils  se  fussent  proposés  d'estendre  nostre  foy, 
ils  eussent  considéré  que  ce  n'est  pas  en  possession 
de  terres  qu'elle  s'amplifie,  mais  en  possession 
d'hommes,  et  se  fussent  contentez  3  des  meurtres 
que  la  nécessité  de  la  guerre  apporte,  sans  y  mes- 
1er  indifféremment  une  boucherie,  comme  sur  des 
bestes  sauvages,  universelle,  autant  que  le  fer  et 
le  feu  y  ont  peu  attaindre,  n'en  ayant,  ce  semble  4, 
conservé  par  leur  dessein  qu'autant  qu'ils  en  ont 
voulu  faire  de   misérables  esclaves  pour  l'ouvrage 


1.  De  plus  en  plus  honteuse. 

2.  Ils  s'en  ventent  et  les  preschent. 

3.  Et  se  feussent  trop  contentez. 

4.  Ce  semble  [nnots  supprimés]. 


CHAPITRE  VI  69 

et  service  de  leurs  minières  :  si  que  plusieurs  des 
chefs  ont  esté  punis  à  mort,  sur  les  lieux  de  leur 
conqueste,  par  ordonnance  des  rois  d'Espaigne', 
justement  offencez  de  l'horreur  de  leurs  deporte- 
mens,  et  quasi  tous  desestimez  et  mal-voulus. 
Dieu  a  meritoirement  permis  que  ces  grands  pil- 
lages se  soient  absorbez  par  la  mer  en  les  trans- 
portant, ou  par  les  guerres  intestines  dequoy  ils 
se  sont  entremangez  2  entre  eux;  et  la  plus  part 
s'enterrèrent  sur  les  lieux  sans  aucun  fruict  de  leur 
victoire. 

Quant  à  ce  que  la  recepte,  et  entre  les  mains 
d'un  prince  mesnager  et  prudent,  respond  si  peu 
à  l'espérance  qu'on  en  donna  à  ses  prédécesseurs, 
et  à  cette  première  abondance  de  richesses  qu'on 
rencontra  à  l'abord  de  ces  nouvelles  terres  (car, 
encore  qu'on  en  retire  beaucoup,  nous  voyons 
que  ce  n'est  rien  au  pris  de  ce  qui  s'en  devoit  at- 
tendre), c'est  que  l'usage  de  la  monnoye  estoit 
entièrement  inconneu,  et  que  par  conséquent  leur 
or  se  trouva  tout  assemblé,  n'estant  en  autre  ser- 
vice que  de  montre  et  de  parade,  comme  un 
meuble  réservé  de  père  en  fils  par  plusieurs  puis- 
sants roys,  qui  espuisoient  tousjours  leurs  mines 
pour  faire  ce  grand  monceau  de  vases  et  statues  à 
l'ornement  de  leurs  palais  et  de  leurs  temples,  au 
lieu  que  nostre  or  est  tout  en  emploite  et  en  com- 
merce. Nous  le    menuisons  et  altérons  en  mille 


1 .  Des  roys  de  Castille. 

2.  Us  se  sont  mangez. 

formes,  l'espandons  et  dispersons.  Imaginons  que 
nos  roys  amoncelassent  ainsi  tout  l'or  qu'ils  pour- 
roient  trouver  en  plusieurs  siècles  et  le  gardassent 
immobile. 

Ceux  du  royaume  de  Mexico  estoient  aucune- 
ment plus  civilisez  et  plus  artistes  que  n'estoient 
les  autres  nations  de  là  :  aussi  jugeoient-ils,  ainsi 
que  nous,  que  l'univers  fust  proche  de  sa  fin,  et 
en  prindrent  pour  signe  la  désolation  que  nous  y 
apportasmes.  Ils  croyoyent  que  l'estre  du  monde 
se  départ  en  cinq  aages  et  en  la  vie  de  cinq  so- 
leils consécutifs,  desquels  les  quatre  avoient  desjà 
fourny  leur  temps,  et  que  celuy  qui  leur  esclai- 
roit  estoit  le  cinquiesme.  Le  premier  périt  avec 
toutes  les  autres  créatures  par  universelle  inonda- 
tion d'eaux;  le  second,  par  la  cheute  du  ciel  sur 
nous,  qui  estouffa  toute  chose  vivante,  auquel 
aage  ils  assignent  les  géants,  et  en  firent  voir  aux 
Espagnols  des  ossements  à  la  proportion  desquels 
la  stature  des  hommes  revenoit  à  vingt  paumes  de 
hauteur;  le  troisiesme,  par  feu  qui  embrasa  et 
consuma  tout  ;  le  quatriesme,  par  une  émotion 
d'air  et  de  vent  qui  abbatit  jusques  à  plusieurs 
montaignes  :  les  hommes  n'en  moururent  poinct, 
mais  ils  furent  changez  en  magots  (quelles  impres- 
sions ne  souffre  la  lascheté  de  l'humaine  créance!). 
Après  la  mort  de  ce  quatriesme  soleil,  le  monde 
fut  vingt-cinq  ans  en  perpétuelles  ténèbres,  au 
quinziesme  desquels  fut  créé  un  homme  et  une 
femme  qui  refeirent  l'humaine  race.  Dix  ans  après, 
à  certain  de  leurs  jours,  le  soleil  parut  nouvelle- 


CHAPITRE  VI  71 

ment  créé;  et  commence,  depuis,  le  compte  de 
leurs  années  par  ce  jour  là.  Le  troisiesme  jour  de 
sa  création,  moururent  les  dieux  anciens;  les  nou- 
veaux sont  nays  depuis,  du  jour  à  la  journée.  Ce 
qu'ils  estiment  de  la  manière  que  ce  dernier  soleil 
périra,  mon  autheur  n'en  a  rien  appris;  mais  leur 
nombre  de  ce  quatriesme  changement  rencontre  à 
cette  grande  conjonction  des  astres  qui  produisit, 
il  y  a  huict  cens  tant  d'ans,  selon  que  les  astrolo- 
giens  estiment,  plusieurs  grandes  altérations  et 
nouvelletez  au  monde. 

Quant  à  la  pompe  et  magnificence,  par  où  je 
suis  entré  en  ce  propos,  ny  Grœce,  ny  Romme, 
ny  i£gypte,  ne  peut,  soit  en  utilité,  ou  difficulté, 
ou  noblesse,  comparer  aucun  de  ses  ouvrages  au 
chemin  qui  se  voit  au  Peru,  dressé  par  les  roys  du 
pays,  depuis  la  ville  de  Quito  jusques  à  celle  de 
Cusco  (il  y  a  trois  cens  lieues),  droict,  uny,  large 
de  vingt-cinq  pas,  pavé,  garny  de  costé  et  d'au- 
tre '  de  belles  et  hautes  murailles,  et  le  long 
d'icelles,  par  le  dedans,  deux  ruisseaux  perennes 
bordez  de  beaux  arbres  qu'ils  nomment  mo//y.  Où 
ils  ont  trouvé  des  montaignes  et  rochers,  ils  les 
ont  taillez  et  applanis,  et  comblé  les  fondrières 
de  pierre  et  chaux.  Au  chef  de  chasque  journée, 
il  y  a  de  beaux  palais  fournis  de  vivres,  de  veste- 
ments  et  d'armes,  tant  pour  les  voyageurs  que 
pour  les  armées  qui  ont  à  y  passer.  En  l'estima- 
tion de  cet  ouvrage,  j'ay  compté  la  difficulté ,  qui 

I .  Revestu  de  costé  et  d'autre. 

est  particulièrement  considérable  en  ce  lieu  là.  Ils 
ne  bastissoient  poinct  de  moindres  pierres  que  de 
dix  pieds  en  carré;  ils  n'avoient  autre  moyen  de 
charrier  qu'à  force  de  bras  en  trainant  leur  charge  ; 
et  pas  seulement  l'art  d'eschafauder,  n'y  sçachant 
autre  finesse  que  de  hausser  autant  de  terre  contre 
leur  bastiment,  comme  il  s'esleve,  pour  l'oster  après. 
Retombons  à  nos  coches.  En  leur  place,  et  de 
toute  autre  voiture,  ils  se  faisoient  porter  par  les 
hommes  et  sur  leurs  espaules  '.  Ce  dernier  roy  du 
Peru,  le  jour  qu'il  fut  pris,  estoit  ainsi  porté  sur 
des  brancars  d'or  et  assis  dans  une  cheze  d'or  au 
milieu  de  sa  bataille.  Autant  qu'on  tuoit  de  ces 
porteurs  pour  le  faire  choir  à  bas,  car  on  le  vou- 
loit  prendre  vif,  autant  d'autres,  et  à  l'envy,  pre- 
noient  la  place  des  morts,  de  façon  qu'on  ne  le 
peut  onques  abbatre,  quelque  meurtre  qu'on  fist 
de  ces  gens  là,  jusques  à  ce  qu'un  homme  de  che- 
val l'alla  saisir  au  corps  et  le  porta  par  terre  2. 


CHAPITRE    VII 

De  V Incommodité  de  la  grandeur. 


P 


uiSQUE  nous  ne  la  pouvons  aveindre,  vengeons 
nous  à  en  mesdire  :  si  n'est  pas  5   entièrement 


1.  Et  sur  les  espaules. 

2.  Et  Vavalla  par  terre. 

3.  Si  n'est-ce  pas. 

mesdiie  de  quelque  chose  d'y  trouver  des  deffauts; 
il  s'en  trouve  en  toutes  choses,  pour  belles  et  dé- 
sirables qu'elles  soyent.  En  gênerai,  elle  a  cet 
évident  avantage  qu'elle  se  ravalle  quand  il  luy 
plaist,  et  qu'à  peu  prés  elle  a  le  chois  de  l'une  et 
l'autre  condition  :  car  on  ne  tombe  pas  de  toute 
hauteur  ;  il  en  est  plus  desquelles  on  peut  descendre 
sans  tomber.  Bien  me  semble  il  que  nous  la  fai- 
sons trop  valoir,  et  trop  valoir  aussi  la  resolution 
de  ceux  que  nous  avons  ou  veu  ou  ouy  dire  l'a- 
voir mesprisée,  ou  s'en  estre  desmis  de  leur  propre 
dessein.  Son  essence  n'est  pas  si  évidemment 
commode  qu'on  ne  la  puisse  refuser  sans  miracle. 
Je  trouve  l'effort  bien  difficile  à  la  souffrance  des 
maux,  mais  au  contentement  d'une  médiocre  me- 
sure de  fortune  et  fuite  de  la  grandeur,  j'y  trouve 
fort  peu  d'affaire.  C'est  une  vertu,  ce  me  semble, 
où  moy,  qui  ne  suis  qu'un  oyson,  arriverois  sans 
beaucoup  de  contention.  Que  doivent  faire  ceux 
qui  mettroyent  encores  en  considération  la  gloire 
qui  accompaigne  ce  refus,  auquel  il  peut  escheoir 
plus  d'ambition  qu'au  désir  mesme  et  jouyssance 
de  la  grandeur,  d'autant  que  l'ambition  ne  se 
conduit  jamais  mieux  selon  soy  que  par  une  voye 
esgarée  et  inusitée? 

J'esguise  mon  courage  vers  la  patience,  je  l'af- 
foiblis  vers  le  désir.  Autant  ay-je  à  souhaiter  qu'un 
autre,  et  laisse  à  mes  souhaits  autant  de  liberté 
et  d'indiscrétion  ;  mais  pourtant  si  ne  m'^t-il 
jamais  advenu  de  souhaiter  ny empire  ny  royauté, 
ny  l'eminence  de  ces  hautes  fortunes  et  commende- 

lesses  :  je  ne  vise  pas  de  ce  costé  là,jem'ayme  trop. 
Quand  je  pense  à  croistre,  c'est  bassement,  d'une 
accroissance  contrainte  et  couarde,  proprement 
pour  moy,en  resolution,  en  prudence, en  santé, en 
beauté, et  en  richesse  encore;  mais  ce  crédit,  cette 
auctorité  si  puissante,  foule  mon  imagination,  et, 
tout  à  ['opposite  de  l'autre,  m'aimerois  à  l'avan- 
ture  mieux  deuxiesme  ou  troisiesme  à  Perigeux  que 
premier  à  Paris;  au  moins,  sans  mentir,  mieux 
troisiesme  à  Paris  que  premier  en  charge.  Je  ne 
veux  ny  débattre  avec  un  huissier  de  porte,  mi- 
sérable inconu,  ny  faire  fendre  en  adoration  les 
presses  où  je  passe.  Je  suis  duit  à  un  estage  moyen, 
comme  par  ma  fortune,  aussi  par  mon  goust  ' .  J'ay 
ainsi  l'ame  poltrone,  que  je  ne  mesure  pas  la  bonne 
fortune  selon  sa  hauteur,  mais  selon  sa  facilité  2, 


1.  Comme  par  mon  sort,  aussi  par  mon  goust;  et  ay 
montré  en  la  conduitte  de  ma  vie  et  de  mes  entreprinses  que 
j'ay  plustost  fuy  qu'autrement  d'enjamber  pardessus  le  degré 
de  fortune  auquel  Dieu  logea  ma  naissance.  Toute  constitution 
naturelle  est  pareillement  juste  et  aisée. 

2.  Selon  sa  hauteur,  je  la  mesure  selon  sa  facilité.  Mais 
si  je  n'ay  point  le  cœur  gros  assez,  je  l'ay  à  Tequipollent 
ouvert  et  qui  m'ordonne  de  publier  hardiment  sa  foiblesse. 
Qui  me  donneroit  à  conférer  la  vie  de  L.  Thorius  Balbus, 
gallant  homme,  beau,  sçavant,  sain,  entendu  et  abondant  en 
toute  sorte  de  commoditez  et  plaisirs,  conduisant  une  vie 
tranquille  et  toute  sienne,  l'ame  bien  préparée  contre  la 
mort,  la  superstition,  les  douleurs  et  autres  encombriers  de 
l'humaine  nécessité,  mourant  en  fin  en  bataille,  les  armes  en 
la  main,  pour  la  défense  de  son  païs,  d'une  part;  et  d'autre 
part  la  vie  de  M.  Regulus,  ainsi  grande  et  hautaine  que 
chascun  la  cognoist  et  sa  fin  admirable;  l'une  sans  nom, 

Je  suis  desgousté  de  maistrise  et  active  et  passive  '. 
Le  plus  aspre  et  difficile  mestier  du  monde,  à 
mon  gré,  c'est  faire  dignement  le  voy.  J'excuse 
plus  de  leurs  fautes  qu'on  ne  faict  communéement, 
en  considération  de  l'horrible  poix  de  leur  charge, 
qui  m'estonne.  Il  est  difficile  de  garder  mesure  à 
une  puissance  si  desmesurée;  si  est-ce  que  c'est, 
envers  ceux  mesme  qui  sont  de  moins  excellente 
nature,  une  singulière  incitation  à  la  vertu  d'estre 
logé  en  tel  lieu  où  vous  ne  faciez  aucun  bien  qui 
ne  soit  mis  en  registre  et  en  conte,  et  où  le 
moindre  bien  faire  porte  sur  tant  de  gens,  et  où 
vostre  suffisance,  comme  celle  des  prescheurs,  s'a- 
dresse principalement  au  peuple,  juge  peu  exacte, 
facile  à  piper,  facile  à  contenter.  Il  est  peu  de 
choses  ausquelles  nous  puissions  donner  le  juge- 


sans  dignité,  l'autre  exemplaire  et  glorieuse  à  merveilles  : 
j'en  diroy  certes  ce  qu'en  dit  Cicero,  si  je  sçavoy  aussi  bien 
dire  que  luy.  Mais  s'il  me  les  falloit  coucher  sur  la  mienne, 
je  diroy  aussi  que  la  première  est  autant  selon  ma  portée 
et  selon  mon  désir  que  je  conforme  à  ma  portée,  comme  la 
seconde  est  loing  au  delà  ;  qu'à  cette-cy  je  ne  puis  advenir 
que  par  vénération ,  j'adviendroy  volontiers  à  l'autre  par 
usage.  Retournons  à  nostre  grandeur  temporelle,  d'où  nous 
sommes  partis. 

1.  Otanez,  l'un  des  sept  qui  avoient  droit  de  prétendre  au 
royaume  de  Perse,  print  un  party  que  j'eusse  prins  volon- 
tiers :  c'est  qu'il  quitta  à  ses  compagnons  son  droit  d'y 
pouvoir  arriver  par  élection  ou  par  sort,  pourveu  que  luy 
et  les  siens  vescussent  en  cet  empire  hors  de  toute  subjection 
et  maistrise,  sauf  celle  des  loix  antiques,  et  y  eus«nt  toute 
liberté  qui  ne  porteroit  préjudice  à  icelles,  impatient  de  com- 
mander comme  d'estre  commandé. 

ment  syncere,  parce  qu'il  en  est  peu  ausquelles, 
en  quelque  façon,  nous  n'ayons  particulier  inte- 
rest.  La  supériorité  et  infériorité,  la  maistrise  et 
la  subjection,  sont  obligées  à  une  naturelle  envie 
et  contestation,  il  faut  qu'elles  s'entrepillent  per- 
pétuellement. Je  ne  crois  ny  l'une  ny  l'autre  des 
droicts  de  sa  compaigne  :  laissons  en  dire  à  la 
raison,  qui  est  inflexible  et  impassible,  quand 
nous  en  pourrons  finer.  Je  feuilletois,  il  n'y  a  pas 
un  mois,  deux  livres  escossois  se  combattans  sur 
ce  subject  :  le  populaire  rend  le  roy  de  pire  con- 
dition qu'un  charretier;  le  monarchique  le  loge 
quelques  brasses  au  dessus  de  Dieu  en  puissance 
et  souveraineté. 

Or  l'incommodité  de  la  grandeur,  que  j'ay  pris 
icy  à  remarquer  par  quelque  occasion  qui  vient 
de  m'en  advertir,  est  cette  cy  :  Il  n'est  à  l'avan- 
ture  rien  plus  plaisant  au  commerce  des  hommes 
que  les  essays  que  nous  faisons  les  uns  contre  les 
autres,  par  jalousie  d'honneur  et  de  valeur,  soit 
aux  exercices  du  corps  ou  de  l'esprit,  ausquels  la 
grandeur  souveraine  n'a  aucune  vraye  part,  A  la 
vérité,  il  m'a  semblé  souvent  qu'à  force  de  res- 
pect on  y  traicte  les  princes  desdaigneusement  et 
injurieusement  :  car  ce  dequoy  je  m'offençois  in- 
fîniement  en  mon  enfance,  que  ceux  qui  s'exer- 
çoyent  avec  moy  espargnassent  de  s'y  employer  à 
bon  escient  pour  me  trouver  indigne  contre  qui 
ils  s'efforçassent,  c'est  ce  qu'on  voit  leur  advenir 
tous  les  jours,  chacun  se  trouvant  indigne  de  s'ef- 
forcer contre  eux.  Si  on  recognoist  qu'ils  ayent 

tant  soit  peu  d'affection  à  la  victoire,  il  n'est  ce- 
luy  qui  ne  se  travaille  à  la  leur  prester  et  qui 
n'aime  mieux  trahir  sa  gloire  que  d'offenser  la 
leur  :  on  n'y  employé  qu'autant  d'effort  qu'il  en 
faut  pour  servir  à  leur  honneur.  Quelle  part  ont 
ils  à  la  meslée,  en  laquelle  chacun  est  pour  eux? 
Il  me  semble  voir  ces  paladins  du  temps  passé  se 
presentans  aus  joustes  et  aus  combats  avec  des 
corps  et  des  armes  faëes.  Brisson,  courant  contre 
Alexandre,  se  feingnit  en  la  course;  Alexandre 
l'en  tança,  mais  il  luy  en  devoit  faire  donner  le 
foet.  Pour  cette  considération,  Carneades  disoit 
que  «  les  enfans  des  princes  n'apprennent  rien  à 
droict  qu'à  manier  des  chevaux,  d'autant  que  en 
tout  autre  exercice  chacun  fleschit  soubs  eux  et 
leur  donne  gaigné;  mais  un  cheval,  qui  n'est  ny 
fîateur  ny  courtisan,  verse  le  fils  du  roy  à  terre  ' 
comme  il  feroit  le  fils  d'un  crocheteur,  » 

Homère  a  esté  contraint  de  consentir  que  Ve- 
nus fust  blessée  au  combat  de  Troye,  une  si  douce 
saincte  et  si  délicate,  pour  luy  donner  du  courage 
et  de  la  hardiesse,  qualitez  qui  ne  tombent  aucu- 
nement en  ceux  qui  sont  exempts  de  danger.  On 
faict  courroucer,  craindre,  fuyr  les  dieux  2 ,  se 
douloir  et  se  passionner,  pour  les  honorer  des 
venus  qui  se  bastissent  entre  nous  de  ces  imper- 
fections. Qui  ne  participe  au  hazard  et  difficulté 
ne  peut  prétendre  interest  à  l'honneur  et  plaisir 


: .  Par  terre. 

2.  S'enjalcuser. 

qui  suit  les  actions  hazardeuses.  C'est  pitié  de 
pouvoir  tant  qu'il  advienne  que  toutes  choses 
vous  cèdent.  Vostre  fortune  rejecte  trop  loing  de 
vous  la  société  et  la  compaignie,  elle  vous  plante 
trop  à  l'escart.  Cette  aysance  et  lasche  facilité  de 
faire  tout  baisser  soubs  soy  est  ennemye  de  toute 
sorte  de  plaisir  :  c'est  glisser,  cela,  ce  n'est  pas 
aller;  c'est  dormir,  ce  n'est  pas  vivre.  Concevez 
l'homme  accompaigné  d'omnipotence,  vous  l'abis- 
mez  :  il  faut  qu'il  vous  demande  par  aumosne  de 
Tempeschement  et  de  la  résistance;  son  estre  et 
son  bien  est  en  indigence. 

Leurs  bonnes  qualitez  sont  mortes  et  perdues, 
car  elles  ne  se  sentent  que  par  comparaison, et  on 
les  en  met  hors;  ils  ont  peu  de  cognoissance  de 
la  vraye  louange,  estans  batus  d'une  si  continuele 
approbation  et  uniforme.  Ont  ils  affaire  au  plus 
sot  de  leurs  subjects,  ils  n'ont  aucun  moyen  de 
prendre  advantage  sur  luy,  en  disant  :  «  C'est 
pour  ce  qu'il  est  mon  roy  »,  il  luy  semble  avoir 
assez  dict  qu'il  a  preste  la  main  à  se  laisser  vaincre. 
Cette  qualité  estouffe  et  consomme  les  autres 
qualitez  vrayes  et  essentielles,  elles  sont  enfoncées 
dans  la  royauté,  et  ne  leur  laisse  à  eux  faire  valoir 
que  les  actions  qui  la  touchent  directement  et  qui 
luy  servent,  les  offices  de  leur  charge  :  c'est  tant 
estre  roy  qu'il  n'est  que  par  là.  Cette  lueur  es- 
trangere  qui  l'environne  le  cache  et  nous  le  des- 
robe; nostre  veûe  s'y  rompt  et  s'y  dissipe,  estant 
remplie  et  arrestée  par  cette  forte  lumière.  Le  sé- 
nat ordonna  le  pris  d'éloquence  à  Tybere  :  il  le 

refusa,  n'estimant  pas  que  d'un  jugement  si  peu 
libre,  quand  bien  il  eust  esté  véritable,  il  s'en 
peust  ressentir. 

Comme  on  leur  cède  tous  avantages  d'honneur, 
aussi  conforte  l'on  et  auctorise  les  deffauts  et  vices 
qu'ils  ont,  non  seulement  par  approbation,  mais 
aussi  par  imitation.  Chacun  des  suyvans  d'Alexan- 
dre portoit  comme  luy  la  teste  à  costé;  et  les  fla- 
teurs  de  Dionysius  s'entrehurtoyent  en  sa  pré- 
sence, poussoyent  et  versoyent  ce  qui  se  rencontroit 
à  leurs  pieds,  pour  dire  qu'ils  avoyent  la  veuë 
aussi  courte  que  luy.  Les  greveures  ont  aussi  par 
fois  servy  de  recommandation  et  faveur.  J'en  ay 
veu  la  surdité  en  affectation;  et  par  ce  que  le 
maistre  hayssoit  sa  femme,  Plutarque  a  veu  les 
courtisans  répudier  les  leurs  qu'ils  aymoyent.  Qui 
plus  est,  la  paillardise  s'en  est  veûe  en  crédit,  et 
toute  dissolution,  comme  aussi  la  desloyauté,  les 
blasphèmes,  la  cruauté,  comme  l'heresie,  comme 
la  superstition,  l'irréligion  ,  la  mollesse,  et  pis,  si 
pis  il  y  a;  par  un  exemple  encores  plus  dange- 
reux que  celuy  des  flateurs  de  Mithridates,  qui, 
d'autant  que  leur  maistre  envioit  l'honneur  ■  de 
bon  médecin,  luy  portoyent  à  inciser  et  cauthe- 
riser  leurs  membres  :  car  ces  autres  souffrent  cau- 
iheriser  leur  ame,  partie  plus  délicate  et  plus 
noble. 

Mais,  pour  achever  par  où  j'ay  commencé, 
Adrian    l'empereur  debatant   avec    le  philgsophe 

I.  Pretendoit  à  l'honneur. 

Favorinus  de  rinterpietation  de  quelque  mot, 
Favorinus  luy  en  quicta  bien  tost  la  victoire.  Ses 
amys  se  plaignans  à  luy  :  «  Vous  vous  moquez, 
fit-il;  voudriez  vous  qu'il  ne  fust  pas  plus  sça- 
vant  que  moy ,  luy  qui  commande  à  trente  lé- 
gions? »  Auguste  escrivit  des  vers  contre  Asinius 
Pollio  :  «  Et  moy ,  dict  Pollio,  je  me  tais  :  ce 
n'est  pas  sagesse  d'escrire  à  l'envy  de  celuy  qui 
peut  proscrire.  »  Et  avoyent  raison  :  car  Diony- 
sius,pourne  pouvoir  esgaller  Philoxenus  en  la 
poésie  et  Platon  en  discours,  en  condemna  l'un 
aus  carrières  et  envoya  vendre  l'autre  esclave  en 
l'isle  d'i£gine. 

De  l'Art  de  conférer. 

C'est  un  usage  de  nostre  justice  d'en  condam- 
ner aucuns  pour  le  seul  exemple  des  autres  '. 
On  ne  corrige  pas  celuy  qu'on  pend,  on  corrige 
les  autres  par  luy.  Je  faicts  de  mesmes.  Mes  er- 
reurs sont  tantost  naturelles  et  irrémédiables  2  ; 
mais  ce  que  les  honnestes  hommes  profitent  au  pu- 

1.  Pour  Vadvertissement  des  autres.  De  les  condamner 
par  ce  qu'ils  ont  failly,ce  seroit  bestise,  comme  dit  Platon: 
car  ce  qui  est  faicl  ne  se  peut  deffaire,  mais  c'est  afin  qu'ils 
ne  faillent  plus  de  mesmes  ou  qu'on  fuye  l'exemple  de  leur 
faute. 

2.  Sont  tantost  naturelles  et  incorrigibles  et  irrémédiables. 

blic  en  se  faisant  imiter,  je  le  piofiteray  à  l'avan- 
ture  à  me  faire  éviter. 

Nonne  vides  Albi  ut  maie  vivat  filius,  utque 

Barras  inops?  magnum  documentum  ne  patriam  rem 

Perdere  quis  velit. 

Publiant  et  accusant  mes  imperfections,  quelqu'un 
apprendra  à  les  craindre'.  Les  parties  que  j'estime 
le  plus  en  moy  tirent  plus  d'avantage  ^  de  m'ac- 
cuser  que  de  me  recommander  :  voilà  pourquoi 
j'y  retombe  et  m'y  arreste  plus  souvant.  Mais, 
quand  tout  est  conté,  on  ne  parle  jamais  de  soy 
sans  perte  :  les  propres  condemnations  sont  tous- 
jours  accrues,  les  louanges  mescruës.  Il  en  peut 
estre  aucuns  de  ma  complexion,  qui  m'instruis 
mieux  par  contrariété  que  par  exemple  5  et  par 
fuite  que  par  suite.  A  cette  sorte  de  discipline  re- 
gardoit  le  vieux  Caton,  quand  il  dict  que  les  sages 
ont  plus  à  apprendre  des  fols  que  les  fols  des 
sages;  et  cet  ancien  joueur  de  lyre,  que  Pausa- 
nias  recite  avoir  accoustumé  contraindre  ses  dis- 
ciples d'aller  ouyr  un  mauvais  sonneur  qui  logeoit 
vis  à  vis  de  luy,  où  ils  apprinsent  à  hayr  ses  de- 
saccords et  fauces  mesures.  L'horreur  de  la  cruauté 
me  rejecte  plus  avant  en  la  clémence  qu'aucun 
patron  de  clémence  ne  me  sçauroit  attirer.  Un 
bon  escuyer  ne  redresse  pas  tant  mon  assiete 
comme  faict  un  procureur  ou  un  Vénitien  à  che- 

i .  Apprendra  de  les  craindre.  ♦ 

2.  Tirent  plus  d'/ionncur. 

3.  Que  par  similitude. 

Montaisne.  VI.  1 1 

val ,  et  une  mauvaise  façon  de  langage  reforme 
mieux  la  mienne  que  ne  faict  une  bonnet  Tous 
les  jours  la  sotte  contenance  d'un  autrem'advertit 
et  m'advise  :  ce  qui  poind  touche  et  esveille  mieux 
que  ce  qui  plaist.  Ce  temps  est  propre  à  nous 
amender  à  reculons,  par  disconvenance  plus  que 
par  accord,  par  différence  que  par  similitude  2. 
Estant  peu  aprins  par  les  bons  exemples,  je  me 
sers  des  mauvais,  desquels  la  leçon  est  ordinaire  : 
la  veuë  ordinaire  de  la  volerie,  de  la  perfidie,  a 
reiglé  mes  meurs  et  contenu?. 

Le  plus  fructueux  et  naturel  exercice  de  nostre 
esprit,  c'est  à  mon  gré  la  conférence.  J'en  trouve 
l'usage  plus  doux  que  d'aucune  autre  action  de 
nostre  vie;  et  c'est  la  raison  pourquoy,  si  j'estois 
asture4  forcé  de  choisir,  je  consentirois  jplustost, 
ce  crois- je,  de  perdre  la  veuë  que  l'ouir  ou  le 
parler.  Les  Athéniens  et  encore  les  Romains  con- 
servoient  en  grand  honneur  cet  exercice  en  leurs 
académies.  De  nostre  temps,  les  Italiens  en  re- 
tiennent quelques  vestiges,  à  leur  grand  profict, 
comme  il  se  voit  par  la  comparaison  de  nos  en- 
tendemens  aux  leurs.  L'estude  des  livres,  c'est  un 


1 .  Que  ne  faict  la  bonne. 

2.  Plus  que  par  convenance,  pai  différence  que  par  accord. 

3.  La  veuë  ordinaire,  etc.  [passage  supprimé].  Je  me  suis 
efforcé  de  me  rendre  autant  aggreable  comme  j'en  voyoy  de 
fascheux,  aussi  ferme  que  j'en  voyoy  de  mois,  aussi  doux 
que  j'en  voyoy  d'aspres,  aussi  bon  que  j'en  voyoy  de  mes- 
chants  ;  mais  je  me  proposoy  des  mesures  invincibles. 

4.  A  cette  heure. 

mouvement  languissant  et  foible  qui  n'eschauffe 
poinct  :  là  où  la  conférence  apprend  et  exerce  en 
un  coup.  Si  je  confère  avec  une  ame  forte  et  un 
roide  jousteur,  il  me  presse  les  flancs,  me  pique  à 
gauche  et  à  dextre  ;  ses  imaginations  eslancent  les 
miennes;  la  jalousie,  la  gloire,  la  contention,  me 
poussent  et  rehaussent  au  dessus  de  moy-mesmes  : 
et  l'unisson  est  qualité  du  tout  ennuyeuse  en  la 
conférence.  Comme  nostre  esprit  ^  se  fortifie  par  la 
communication  des  esprits  vigoureux  et  reiglez,  il 
ne  se  peut  dire  combien  il  perd  et  s'abastardit  par 
le  continuel  commerce  et  fréquentation  que  nous 
avons  avec  les  esprits  bas  et  maladifs.  Il  n'est  con- 
tagion qui  s'espande  comme  celle-là;  je  sçay  par 
assez  d'expérience  combien  en  vaut  l'aune.  J'ayme 
à  contester  et  à  discourir,  mais  c'est  avec  peu 
d'hommes  et  pour  moy  :  car  de  servir  de  spectacle 
aux  grands  et  faire  à  l'envy  parade  de  son  esprit 
et  de  son  caquet,  je  trouve  que  c'est  un  mestier 
tres-messeant  à  un  homme  d'honneur. 

La  sottise  est  une  mauvaise  qualité;  mais  de  ne 
la  pouvoir  supporter  et  s'en  despiter  et  ronger, 
comme  il  m'advient,  c'est  une  autre  sorte  de  ma- 
ladie qui  ne  doit  guère  à  la  sottise  en  importu- 
nité;  et  est  ce  qu'à  présent  je  veux  accuser  du 
mien.  J'entre  en  conférence  et  en  dispute  avec 
grande  liberté  et  facilité,  d'autant  que  l'opinion 
trouve  en  moy  le  terrein  mal  propre  à  y  pénétrer 
et  y  pousser  de  hautes  racines  :  nulles  projposi- 

I .  Mais  comme  nostre  esprit. 

tions  m'estonnent,  nulle  créance  me  blesse,  quel- 
que contrariété  qu'elle  a_ye  à  la  mienne.  Il  n'est 
si  frivole  et  si  extravagante  fantasie  qui  ne  me 
semble  bien  sortable  à  la  production  de  l'esprit 
humain.  Nous  autres,  qui  privons  nostre  jugement 
du  droict  de  faire  des  arrests,  regardons  molle- 
ment les  opinions  diverses,  et  si  nous  n'y  prestons 
le  jugement,  nous  y  prestons  aiséement  l'oreille. 
Où  l'un  plat  est  vuide  du  tout  en  la  balance,  je 
laisse  vaciller  l'autre  sous  les  songes  d'une  vieille; 
et  me  semble  estre  excusable  si  je  suis  plustost  '  le 
nombre  impair,  le  jeudy  au  pris  du  vendredy  ;  si 
je  m'aime  mieux  douziesme  ou  quatorziesme  que 
treziesme  à  table  ;  si  je  vois  plus  volontiers  un 
lièvre  costoyant  que  traversant  mon  chemin  quand 
je  voyage,  et  donne  plustost  le  pied  gauche  que 
le  droict  à  chausser.  Toutes  telles  ravasseries,  qui 
sont  en  crédit  autour  de  nous,  méritent  au  moins 
qu'on  les  escoute  :  pour  moy,  elles  emportent  seu- 
lement l'inanité,  mais  elles  l'emportent.  Encores 
sont  en  poids  les  opinions  vulgaires  et  casuelles 
autre  chose  que  rien  en  nature;  et  qui  ne  s'y  laisse 
aller  jusques  là  tombe,  à  l'avanture,  au  vice  de 
l'opiniastreté  pour  éviter  celuy  de  la  superstition. 
Les  contradictions  donc  des  jugemens  ne  m'of- 
fencent  ny  m'altèrent;  elles  m'esveillent  seulement 
et  m'exercent.  Nous  fuyons  à 2  la  correction;  il 
s'y   faudroit    présenter   et   produire,   notamment 


1 .  Si  y  accepte  plustost. 

2.  A  [mot  supprimé]. 

quand  elle  vient  par  forme  de  conferance,  non  de 
rejance.  A  chaque  opposition,  on  ne  regarde  pas 
si  elle  est  juste,  mais,  à  tort  ou  à  droit,  comment 
on  s'en  deffera  :  au  lieu  d'y  tendre  les  bras,  nous 
y  tendons  les  griffes.  Je  souffrirois  estre  rudement 
heurté  par  mes  amis  :  «  Tu  es  un  sot,  tu  resves.  » 
J'ayme  entre  les  galans  hommes  qu'on  s'exprime 
courageusement,  que  les  mots  aillent  où  va  la 
pensée  :  il  nous  faut  fortifier  l'ouie  et  la  durcir 
contre  cette  tandreur  du  son  cérémonieux  des  pa- 
rolles.  J'ayme  une  société  et  familiarité  forte  et 
virile,  une  amitié  qui  se  flatte  en  l'aspreté  et  vi- 
gueur de  son  commerce,  comme  l'amour  es  mor- 
sures et  esgratigneures  sanglantes  '.  Quand  on  me 
contrarie,  on  esveille  mon  attention,  non  pas  ma 
cholere;  je  m'avance  vers  celuy  qui  me  contredit, 
qui  m'advertit^:  la  cause  de  la  vérité  devroit  estre 
la  cause  commune  à  l'un  et  à  l'autre.  Que  res- 
pondra-il  ?  la  passion  du  courroux  luy  a  desjà 
frappé  le  jugement  ;  le  trouble  s'en  est  saisi  avant 
la  raison.  Il  seroit  utile  qu'on  passast  par  gageure 
le  jugement  de  nos  disputes  3;  qu'il  y  eust  une 
marque  matérielle  de  nos  pertes,  affin  que  nous 
en  tinssions  conte  4  ,  et  que  mon  valet  me  peust 


1 .  Elle  n'est  pas  assez  vigoureuse  et  généreuse,  si  elle 
n'est  querelleuse,  si  elle  est  civilisée  et  artiste,  si  elle  craint 
le  heurt  et  a  ses  allures  contreintes  :  Neque  tniA  disputari 
sine  reprehensione  potest. 

2.  Qui  m'instruit. 

3.  La  décision  de  nos  disputes. 

4.  Que  nous  en  tinssions  estât. 

dire  :  «  Il  vous  costa  l'année  passée  cent  escus  à 
vingt  fois  d'avoir  esté  ignorant  et  opiniastre.  »  Je 
festoyé  et  caresse  la  vérité  en  quelque  main  que 
je  la  trouve,  et  m'y  rends  aiaigrement,  et  luy 
tends  mes  armes  vaincues,  de  loing  que  je  la  vois 
approcher  '  ;  et  cerche  certes  plus  2  la  fréquenta- 
tion de  ceux  qui  me  gourment  que  de  ceux  qui 
me   craignent  :  c'est   un  plaisir    fade    et    nuisible 


1.  Et,pourveu  qu'on  n'y  procède  d'une  troigne  trop  im- 
périeusement magistrale,  je  prens  plaisir  à  estre  reprins;  et 
m'accommode  aux  accusateurs  souvent  plus  par  raison  de 
civilité  que  par  raison  d'amendement,  aymant  à  gratifier  et 
à  nourrir  la  liberté  de  m'advertir  par  la  facilité  de  céder. 
Toutesfois  il  est  malaisé  d'y  attirer  les  hommes  de  mon  temps. 
Ils  n'ont  pas  le  courage  de  corriger,  par  ce  qu'ils  n'ont  pas 
le  courage  de  souffrir  à  restre,et  parlent  tousjours  avec  dis- 
simulation en  présence  les  uns  des  autres.  Je  prens  si  grand 
plaisir  d'estre  jugé  et  cogneu  qu'il  m'est  comme  indiffèrent  en 
quelle  des  deux  formes  je  le  soys.  Mon  imagination  se  contre- 
dit elle  mesme  si  souvent  et  condamne  que  ce  m'est  tout  un 
qu'un  autre  le  face,  veu  principalement  que  je  ne  donne  à 
sa  reprehension  que  l'authorité  que  je  veux  ;  mais  je  romps 
paille  avec  celuy  qui  se  tient  si  haut  à  la  main,  comme  j'en 
cognoy  quelqu'un  qui  plaint  son  advertissement  s'il  n'en  est 
creu  et  prend  à  injure  si  on  estrive  à  le  suivre.  Ce  que  So- 
crates  recueilloit,  tousjours  riant,  les  contradictions  qu'on  op- 
posoit  à  son  discours,  on  pourroit  dire  que  sa  force  en  estoit 
cause  et  que  l'avantage  ayant  à  tomber  certainement  de.  son 
costé,  il  les  acceptoit  comme  matière  de  nouvelle  victoire. 
Toutesfois  nous  voyons  au  rebours  qu'il  n'est  rien  qui  nous 
y  rende  le  sentiment  si  délicat  que  l'opinion  de  la  préémi- 
nence et  desdaing  de  l'adversaire,  et  que  par  raison  c'est  au 
foible  plustost  d'accepter  de  bon  gré  les  oppositions  qui  le 
redressent  et  rabillent. 

2.  Je  cherche  à  la  vérité  plus. 

d'avoir  affaire  à  gens  qui  nous  admirent  et  facent 
place.  Antisthenes  commanda  à  ses  enfans  de  ne 
sçavoir  jamais  gré  ny  grâce  à  homme  qui  les 
louast.  Je  me  sens  bien  plus  fier  de  la  victoire  que 
je  gaigne  sur  moy  quand,  en  l'ardeur  mesme  du 
combat,  je  me  faicts  plier  soubs  la  force  de  la  rai- 
son de  mon  adversaire,  que  je  ne  me  sens  gré  de 
la  victoire  que  je  gaigne  sur  luy  par  sa  foiblesse. 
En  fin,  je  reçois  et  advoue  toute  sorte  d'atteinctes 
qui  sont  de  droict  fil,  pour  foibles  qu'elles  soient, 
mais  je  suis  impatient  '  de  celles  qui  se  donnent 
sans  forme.  Il  me  chaut  peu  de  la  matière  et  me 
sont  les  opinions  unes,  et  la  victoire  du  subject  à 
peu  prés  indifférente.  Tout  un  jour  je  contesteray 
paisiblement,  si  la  conduicte  du  débat  se  suit  avec 
ordre  2;  mais,  au  rebours,  si  elle  est  trouble  et 
des-reglée5,  je  quitte  la  chose  et  m'attache  à  la 
forme  avec  despit  et  indiscrétion,  et  me  jette  à 
une  façon  de  débattre  tesluë,  malicieuse  et  impé- 
rieuse, dequoy  j'ay  à  rougir  après  4. 


1.  Par  trop  impatient. 

2.  Ce  n'est  pas  tant  la  force  et  la  subtilité  que  je  de- 
mande comme  l'ordre  :  l'ordre  qui  se  voit  tous  les  jours  aux 
altercations  des  bergers  et  des  enfants  de  boutique,  jamais 
entre  nous;  s'ils  se  détraquent,  c'est  en  incivilité,  si  faisons 
nous  bien,  mais  leur  tumulte  et  impatience  ne  les  devoye  pas 
de  leur  thème.  Leur  propos  suit  son  cours  :  s'ils^previen- 
nent  l'un  l'autre,  s'ils  ne  s'attendent  pas,  aumoins  ils  s'en- 
tendent. On  respond  tousjours  trop  bien  pour  moy  si  on 
respond  à  ce  que  je  dits. 

3.  Mais  quand  la  dispute  est  trouble  et  des-reglée. 

4.  Il  est  impossible  de  traitter  de  bonne  foy  avec  un  sot. 

De  vray  ' ,  à  quoy  faire  vous  mettez  vous  en 
voie  de  quester  la  vérité  ^  avec  celuy  qui  n'a  ny 
pas  ny  alleure  qui  vaille?  On  ne  faict  poinct  tort 
au  subject  quand  on  le  quicte  pour  voir  du 
moyen  de  le  traicter;  je  ne  dis  pas  moyen  scho- 
lastique  et  artiste,  je  dis  moyen  naturel,  d'un  sain 
entendement.  Que  sera-ce  en  fin  ?  L'un  va  en 
orient,  l'autre  en  occident;  ils  perdent  le  princi- 
pal et  l'escartent  dans  la  presse  des  incidens  :  au 
bout  d'une  heure  de  tempeste,  ils  ne  sçavent  ce 
qu'ils  cerchent;  l'un  est  bas,  l'autre  haut,  l'autre 
costié  ;  qui  se  prend  à  un  mot  et  une  comparai- 
son 3;  qui  ne  sent  plus  ce  qu'on  luy  oppose,  tant 
il  est  engagé  en  sa  course,  et  pense  à  se  suyvre, 
non  pas  à  vous  respondre4;  qui,  se  trouvant 
foible  de  reins,  craint  tout,  refuse  tout,  mesle  dés 
l'entrée  et  trouble  la  dispute  J.  Pourveu  que  cet- 

Mon  jugement  ne  se  corrompt  pas  seulement  à  la  main  d'un 
maistre  si  impétueux,  mais  aussi  ma  conscience.  Noz  dis- 
putes dévoient  estre  défendues  et  punies  comme  d'autres 
crimes  verbaux.  Quel  vice  n'esveillent  elles  et  n'amoncellent, 
tousjours  régies  et  commandées  par  la  cholere  !  Nous  en- 
trons en  inimitié,  premièrement  contre  les  raisons,  et  puis 
contre  les  hommes.  Nous  n'apprenons  à  disputer  que  pour 
contredire,  et,  chascun  contredisant  et  estant  contredict,  il  en 
advient  que  le  fruit  du  disputer,  c'est  perdre  et  anéantir  la 
vérité.  Ainsi  Platon  en  sa  Republique  prohibe  cet  exercice  aux 
esprits  ineptes  et  mal  nays. 

1.  De  vray  [mots  supprimés]. 

2.  De  quester  ce  qui  est. 

3.  A  un  mot  et  une  similitude. 

4.  Respondre  [mot  supprimé]. 

5.  Mesle  dez  l'entrée  et  confond  le  propos,  ou,  sur  l'effort 

tuy-cy  frappe,  il  ne  luy  chaut  combien  il  se  des- 
couvie;  l'autre  compte  ses  mots  et  les  poise  pour 
raisons;  celuy-là  n'y  emploie  que  Tadvantage  de 
sa  voix  et  de  ses  poulmons;  en  voilà  '  qui  conclud 
contre  soy-mesme,  et  cettuy-cy  qui  vous  assourdit 
de  préfaces  et  digressions  inutiles  2  ;  ce  dernier 
ne  voit  rien  en  la  raison,  mais  il  vous  tient  as- 
siégé sur  la  closturc  dialectique  de  ses  clauses  et 
sur  les  formules  de  son  art. 

Or,  qui  n'entre  en  deffiance  des  sciences,  et 
n'est  en  doubte  s'il  s'en  peut  tirer  quelque  solide 
fruict  au  service  de  la  vie  3,  à  considérer  l'usage 
que  nous  en  avons  4?  Qui  a  pris  de  l'entendement 
en  la  logique  ?  où  sont  ses  belles  promesses  5  ? 
Voit-on  plus  de  barbouillage  au  caquet  des  ha- 
rengeres  qu'aux  disputes  publiques  des  hommes 
de  cette  profession?  J'aimeroy  mieux  que  mon  fils 
apprinst  aux  tavernes  à  parler  qu'aux  escholes  de 
la  parlerie.  Ayez  un  maistre  es  arts ,  conférez 
avec  luy  :  que  ne  nous  faict-il  sentir  cette  excel- 
lence artificielle,  et  ne  ravit  les  femmes  et  les  igno- 
rans,  comme  nous  sommes,  par  l'admiration  de  la 

du  débat,  se  mutine  à  se  faire  tout  plat,  par  une  ignorance 
despite,  affectant  un  orgueilleux  mesprix,  ou  une  sottement 
modeste  fuitte  de  contention. 

1 .  En  voilà  un. 

2.  Cet  autre  s'arme  de  pures  injures  et  cherche  une  que- 
relle d'Alemaignc  pour  se  deffaire  de  la  société  et  confé- 
rence d'un  esprit  qui  presse  le  sien. 

3.  Au  besoin  de  la  vie. 

4.  Nihil  sanantibus  litteris. 

5.  Nec  admelius  vivendum  nec  ad  commodius  disserendum. 

fermeté  de  ses  raisons,  de  la  beauté  de  son  ordre? 
que  ne  nous  domine-il  et  persuade  comme  il  veut? 
Un  homme  si  avantageux  en  matière  et  en  con- 
duicte,  pourquoy  mesle-il  à  son  escrime  les  inju- 
res, l'indiscrétion  et  la  rage?  Qu'il  oste  son  chap- 
peron,  sa  robbe  et  son  latin  ;  qu'il  ne  batte  pas 
nos  aureilles  d'Aristote  tout  pur  et  tout  cru,  vous 
le  prendrez  pour  l'un  d'entre  nous,  ou  pis.  Il  me 
semble,  de  cette  implication  et  entrelasseure  du 
langage  par  où  ils  nous  pressent,  qu'il  en  va 
comme  des  joueurs  de  passe -passe  :  leur  soup- 
plesse  combat  et  force  nos  sens,  mais  elle  n'es- 
branle  aucunement  nostre  créance;  hors  ce  baste- 
lage,  ils  ne  font  rien  qui  ne  soit  commun  et  vile. 
Pour  estre  plus  sçavans,  ils  n'en  sont  pas  moins 
ineptes.  J'ayme  et  honore  le  sçavoir  autant  que 
ceux  qui  l'ont;  et,  en  son  vray  usage,  est  '  le  plus 
noble  et  puissant  acquest  des  hommes.  Mais  en  ceux 
là  (et  il  en  est  un  nombre  infiny  de  ce  genre)  qui 
en  establissent  leur  fondamentale  suffisance  et  va- 
leur, qui  se  raportent  de  leur  entendement  à  leur 
mémoire  2  et  ne  peuvent  rien  que  par  livre,  je  le 
hay,  si  je  l'ose  dire,  un  peu  plus  que  la  bestise. 
En  mon  pays  et  de  mon  temps  ,  la  doctrine 
amande  assez  les  bourses,  rarement  les  âmes  5.  Si 
elle  les  rencontre  mousses,  elle  les  aggrave  et  suf- 
foque, masse  crue  et  indigeste;  si  desliées,  elle  les 


1.  C'est. 

2.  Sub  aliéna  uinbra  latentes. 

3.  Nullement  les  âmes. 

purifie  volontiers,  clarifie  et  subtilise  jusques  à 
lexinanition.  C'est  chose  de  qualité  à  peu  prés 
indifférente;  très-utile  accessoire  à  une  ame  bien 
née, pernicieux  à  une  autre  ame  et  dommageable; 
ou  plustost  chose  de  tres-noble  et  tres-pretieux 
usage  ',  qui  ne  se  laisse  pas  posséder  à  vil  pris  :  en 
quelque  main,  c'est  un  sceptre;  en  quelque  autre, 
une  marotte. 

Mais  suyvons.  Quelle  plus  grande  victoire  at- 
tendez vous  que  d'apprendre  à  vostre  ennemy 
qu'il  ne  vous  peut  combatre?  Quand  vous  gai- 
gnez  l'avantage  de  vostre  proposition,  c'est  la  vé- 
rité qui  gaigne  ;  quand  vous  gaigncz  l'avantage 
de  l'ordre  et  de  la  conduite,  c'est  vous  qui  gai- 
gnez2.  L'agitation  et  la  chasse  est  proprement  de 
nostre  rolle  3  :  nous  ne  sommes  pas  excusables  de 
la  conduire  mal  et  impertinemment.  De  faillir  à 
la  prise,  c'est  autre  chose  :  car  nous  sommes  nais 
à  quester  la  vérité  ;  il  appartient  de  la  posséder  à 
une  plus  grande  puissance.  Elle  n'est  pas,  comme 
disoit  Democritus,  cachée  dans  le  fons  des  abismes, 
mais  plustost  eslevée  en  hauteur  infinie  en  la  co- 


1.  Chose  de  tres-precieux  usage. 

2.  Il  m'est  advis  qu'en  Platon  et  en  Xenophon  Socrates 
dispute  plus  en  faveur  des  disputants  qu'en  faveur  de  la  dis- 
pute, et  pour  instruire  Euthydomus  et  Protagoras  de  la  co- 
gnoissance  de  leur  impertinence  plus  que  de  l'impertinence 
de  leur  art.  11  empoigne  la  première  matière  comme  celuy 
qui  a  une  fin  plus  utile  que  de  l'esclaircir,  assavoir  esclaircir 
les  esprits  qu'il  prend  à  manier  et  exercer. 

3 .  De  nostre  gibier. 

gnoissance  divine  '.  Ce  n'est  pas  à  qui  mettra  de- 
dans, mais  à  qui  faira  les  plus  belles  courses. 
Autant  peut  faire  le  sot  celuy  qui  dict  vray  que 
celuy  qui  dict  faux  :  car  nous  sommes  sur  la  ma- 
nière, non  sur  la  matière  du  dire.  Mon  humeur 
est  de  regarder  plus  à  la  forme  qu'à  la  substance, 
plus  à  l'advocat  qu'à  la  cause  ^^  comme  Alcibiades 
ordonnoit  qu'on  fist?.  Tout  homme  peut  dire  vé- 
ritablement; mais  dire  ordonnéement,  prudem- 
ment et  suffisamment,  peu  d'hommes  le  peuvent. 
Par  ainsi,  la  fauceté  qui  vient  d'ignorance  ne 
m'ofîence  point,  c'est  l'ineptie.  J'ay  rompu  plu- 
sieurs marchez  qui  m'estoyent  utiles,  par  l'imper- 
tinence de  la  contestation  de  ceux  avec  qui  je 
marchandois.  Je  ne  m'esmeus  pas  une  fois  l'an  des 
fautes  de  ceux  sur  lesquels  j'ay  puissance;  mais, 
sur  le  poinct  de  la  bestise  et  opiniastreté  de  leurs 
allégations,  excuses  et  defences  asnieres  et  bru- 
tales, nous  sommes  tous  les  jours  à  nous  en  pren- 
dre à  la  gorge.  Ils  n'entendent  ny  ce  qui  se  dict 
ny  pourquoy,  et  respondent  de  mesme;  c'est  pour 
désespérer.  Je  ne  sens  heurter  rudement  ma  teste 
que  par  une  autre  teste,  et  entre  plustost  en  com- 


1.  Le  monde  n'est  qu'une  escole  d'inquisition. 

2.  Autant  à  la  forme  qu'à  la  substance,  autant  à  l'advo- 
cat qu'à  la  cause. 

3.  Et  tous  les  jours  m'amuse  à  lire  en  des  autheurs  sans 
soing  de  leur  science,  y  cherchant  leur  façon,  non  leur  sub- 
ject.  Tout  ainsi  que  je  poursuy  la  communication  de  quelque 
esprit  fameux,  non  affin  qu'il  m'enseigne,  mais  affin  que  je 
le  cognoisse ,  et  que,  le  cognoissant,  s'il  le  vaut,  je  l'imite. 

position  avec  le  vice  de  mes  gens  qu'avec  leur  té- 
mérité, importunité,  et  leur  sottise.  Qu'ils  facent 
moins,  pourveu  qu'ils  soyent  capables  de  faire  : 
vous  vivez  en  espérance  d'eschauffer  leur  volonté; 
mais  d'une  souche  il  n'y  a  ny  qu'espérer  ny  que 
jouyr  qui  vaille.  Or  quoi,  si  je  prens  les  choses  au- 
trement qu'elles  ne  sont?  Il  peut  estre;  et  pour- 
tant j'accuse  mon  impatience,  et  tiens  première- 
ment qu'elle  est  également  vitieuse  en  celuy  qui  a 
droict  comme  en  celuy  qui  a  tort  :  car  c'est  tous- 
jours  un'  aigreur  tyrannique  de  ne  pouvoir  souffrir 
une  forme  diverse  à  la  sienne;  et  puis,  qu'il  n'est, 
à  la  vérité,  point  de  plus  grande  fadese  et  plus 
constante  que  de  s'esmouvoir  et  piquer  des  fadeses 
du  monde,  ny  plus  hétéroclite,  car  elle  nous  for- 
malise principalement  contre  nous;  et  ce  philoso- 
phe du  temps  passé  n'eust  jamais  eu  faute  d'occa- 
sion à  ses  pleurs  tant  qu'il  se  fust  considéré  '. 
Combien  de  sottises  dis-je  et  respons-je  tous  les 
jours  selon  moy-mesme,  et  volontiers  2  combien 
plus  fréquentes  selon  aulruy  5  !  Voyre  mais,  pour- 
quoy  4,   sans   nous  esmouvoir,   rencontrons   nous 


1.  Mison,  l'un  des  sept  sages,  d'une  humeur  Timoniene 
et  Democritiene,  interrogé  dequoy  il  rioit  seul  :  «  De  ce  que 
je  ris  seul  w,  respondii-il. 

2.  Selon  moy,  et  volontiers  donq. 

3.  Si  je  m'en  mors  les  lèvres,  qu'en  doivent  faire  les 
autres?  Somme,  il  faut  vivre  entre  les  vivants,  et  laisser  la 
rivière  courre  sous  le  pont  sans  nostre  soing,  ou,  à  tout  le 
moins,  sans  nostre  altération. 

4.  De  vray,  pourquoy. 

quelqu'un  qui  ayt  le  corps  tortu  et  mal  basty,  et 
ne  pouvons  souffrir  le  rencontre  d'un  esprit  mal 
rengé  sans  nous  mettre  en  cholere?  Cette  aspreté  ' 
tient  plus  au  juge  qu'à  la  faute.  Ayons  tousjours 
en  la  bouche  ce  mot  de  Platon  2  :  «  Ne  suis-je  pas 
moy-mesmes  en  coulpe?  mon  advertissement  se 
peut-il  pas  contourner  en  moy  5?  »  Sage  et  divin 
refrein  qui  fouete  la  plus  universelle  et  commune 
erreur  des  hommes  4,  C'est  véritablement  dict  et 
bien  à  propos  5  : 

Stercus  cuique  suum  bene  otet. 

Somme,  il  faut  vivre  entre  les  vivans  et  laisser 
chacun  courre  sa  mode,  sans  nostre  soing  et  sans 
altération  ^. 

1.  Cette  vitieuse  aspreté. 

2.  «  Ce  que  je  treuve  mal  sain,  n'est-ce  pas  pour  estre 
moy-mesme  mal  sain?  » 

3.  Renverser  contre  moy. 

4.  Non  seulement  les  reproches  que  nous  faisons  les  uns 
aux  autres,  mais  noz  raisons  aussi  et  noz  arguments  et  ma- 
tières controverses  sont  ordinairement  retorquables  à  nous, 
et  nous  enferrons  de  noz  armes  :  dequoy  l'ancienneté  m'a 
laissé  assez  de  graves  exemples, 

5.  Ce  fut  ingénieusement  dit  et  bien  à  propos  par  celuy 
qui  l'inventa. 

6.  Somme,  il  faut  vivre,  etc.  [passage  supprimé].  Nos 
yeux  ne  voyent  rien  en  derrière.  Cent  fois  le  jour,  nous 
nous  moquons  de  nous  sur  le  subject  de  nostre  voysin  et 
détestons  en  d'autres  les  défauts  qui  sont  en  nous  plus  clai- 
rement,  et  les  admirons  d'une  merveilleuse  impudence  et 
inadvertence.  Encores  hier  je  fus  à  mesmes  de  veoir  un 
homme  d'entendement  se  moquant  autant  plaisamment  que 
justement  de  l'inepte  façon   d'un  autre  qui  rompt  la  teste  à 

Les  sens  sont  nos  propres  et  premiers  juges, 
qui  n'apperçoivent  les  choses  que  par  les  accidens 
externes;  et  n'est  merveille  si  en  toutes  les  pièces 
du  service  de  nostre  société  il  j  a  un  si  perpétuel 
et  universel  meslange  de  cérémonies  et  apparences 
superficielles,  si  que  la  meilleure  et  plus  effectuelle 
part  des  polices  consiste  en  cela.  C'est  tousjours 

tout  le  monde  du  registre  de  ses  généalogies  et  alliances 
plus  de  moitié  fauces  (ceux-là  se  jettent  plus  volontiers  sur 
tels  sots  propos  qui  ont  leurs  qualitez  plus  doubteuses  et 
moins  seures)  ;  et  luy,  s'il  eust  reculé  sur  soy,  se  fust  trouvé 
non  guère  moins  intempérant  et  ennuyeux  à  semer  et  faire 
valoir  la  prérogative  de  la  race  de  sa  femme.  O  importune 
présomption  de  laquelle  la  femme  se  voit  armée  par  les  mains 
de  son  mary  mesme  !  S'il  entendoit  du  latin,  il  luy  faudroit  dire  : 

Age!  si  hxc  non  insanit  satis  sua  sponte,  instiga. 
Je  ne  dis  pas  que  nul  n'accuse  qui  ne  soit  net ,  car  nul 
n'accuseroit,  voyre  ny  net  en  mesme  sorte  de  tache;  mais 
j'entens  que  nostre  jugement  chargeant  sur  un  autre,  duquel 
pour  lors  il  est  question,  ne  nous  espargne  pas,  d'une  in- 
terne et  severe  jurisdiction.  C'est  office  de  charité  que  qui 
ne  peut  oster  un  vice  en  soy  cherche  ce  neantmoins  à  Poster 
en  autruy,  où  il  peut  avoir  moins  maligne  et  revesche 
semence  ;  ny  ne  me  semble  responce  à  propos  à  celuy 
qui  m'advenit  de  ma  faute,  dire  qu'elle  est  aussy  en  luy. 
Quoy  pour  cela  ?  Tousjours  l'advertissement  est  vray  et  utile. 
Si  nous  avions  bon  nez,  nostre  ordure  nous  devroit  plus 
puïr  d'autant  qu'elle  est  nostre;  et  Socrates  est  d'advis  que 
qui  se  trouveroit  coulpable,  et  son  fils,  et  un  estranger,  de 
quelque  violence  et  injure,  devroit  commencer  par  soy  à  se 
présenter  à  la  condamnation  de  la  justice  et  imploter  pour 
se  purger  le  secours  de  la  main  du  bourreau,  secondement 
pour  son  fils  et  dernièrement  pour  l'estranger.  Si  ce  précepte 
prend  le  ton  un  peu  trop  haut,  au  moins  se  doibt  il  pré- 
senter le  premier  à  la  punition  de  sa  propre  conscience. 

à  l'homme  que  nous  avons  affaire,  duquel  la  con- 
dition est  merveilleusement  corporelle.  Que  ceux 
qui  nous  ont  voulu  bastir,  ces  années  passées,  un 
exercice  de  religion  si  contemplatif  et  immatériel, 
ne  s'estonnent  point  s'il  s'en  trouve  qui  pensent 
qu'elle  fust  eschapée  et  fondue  entre  leurs  doigts 
si  elle  ne  tenoit  parmy  nous  comme  marque,  tiltre 
et  instrument  de  division  et  de  part,  plus  que  par 
soy-mesmes.  Comme  en  la  conférence:  la  gravité, 
la  robbe  et  la  fortune  de  celuy  qui  parle  donne 
souvent  crédit  à  des  propos  vains  et  ineptes;  il 
n'est  pas  à  présumer  qu'un  monsieur  si  suivy,  si 
redouté,  n'aye  au  dedans  quelque  suffisance  autre 
que  populaire,  et  qu'un  homme  à  qui  on  donne 
tant  de  commissions  et  de  charges,  si  desdaigneux 
et  si  moiguant,  ne  soit  plus  habile  que  cet  autre 
qui  le  salue  de  si  loing  et  que  personne  n'em- 
ployé. Non  seulement  les  mots,  mais  aussi  les 
grimaces  de  ces  gens  là,  se  considèrent  et  mettent 
en  compte,  chacun  s'appliquant  à  y  donner  quel- 
que belle  et  solide  interprétation.  S'ils  se  rabais- 
sent à  la  conférence  commune,  et  qu'on  leur  pré- 
sente autre  chose  qu'aprobation  et  révérence,  ils 
vous  assomment  de  l'authorité  de  leur  expérience  : 
ils  ont  ouy,  ils  ont  veu,  ils  ont  faict;  vous  estes 
accablé  d'exemples.  Je  leur  dirois  volontiers  que 
le  fruict  de  l'expérience  d'un  chirurgien  n'est  pas 
l'histoire  de  ses  practiques,  et  se  souvenir  qu'il  a 
guery  quatre  empestez  et  trois  goûteux,  s'il  ne 
sçait  de  cet  usage  tirer  dequoy  former  son  juge- 
ment, et  ne  nous   sçait  faire  sentir  qu'il  en  soit 

devenu  plus  sage  au  service  de  son  art'.  Si  les 
voyages  et  les  charges  les  ont  amendez,  c'est  à  la 
production  de  leur  entendement  de  le  faire  pa- 
roistre.  Ce  n'est  pas  assez  de  compter  les  expé- 
riences, il  les  faut  poiser  et  assortir,  et  les  faut 
avoir  digérées  et  alambiquées  pour  en  tirer  les 
raisons  et  conclusions  qu'elles  portent.  Il  ne  fut 
jamais  tant  d'historiens.  Bon  est  il  tousjours  et 
utile  de  les  ouyr,  car  ils  nous  fournissent  tout  plain 
de  belles  instructions  et  louables  du  magasin  de 
leur  mémoire,  grande  partie,  certes,  au  service 
de  la  vie^  ;  mais  nous  ne  cerchons  pas  cela  pour 
cette  heure,  nous  cerchons  si  ces  recitateurs  et 
recueilleurs  sont  louables  eux  mesme. 

Je  hay  toute  sorte  de  tyrannie,  et  la  parliere, 
et  l'effectuelle.  Je  me  bande  volontiers  contre  ces 
vaines  circonstances  qui  pipent  nostre  jugement 
par  les  sens;  et,  me  tenant  au  guet  de  ces  gran- 
deurs extraordinaires,  ay  trouvé  que  ce  sont,  en 
somme  î,  des  hommes  comme  les  autres  : 

Rarus  enim.  ferme  sensus  communis  in  illa 
Fortune. 

A  l'avanture,  les  estime  l'on  et  aperçoit  moindres 
qu'ils  ne  sont,  d'autant  qu'ils  entreprennent  plus 

i.  A  rusage  de  son  art  :  comme,  en  un  concert  d'instru- 
ments, on  n'oit  pas  un  leut,  une  espinete  et  la  flulle,  on 
oyt  une  harmonie  en  globe  ,  l'assemblage  et  le  fruict  de 
tout  cet  amas. 

2.  Au  secours  de  la  vie. 

3.  Que  ce  sont,  pour  le  plus. 

Montaigne.  VI.  i  3 

et  se  montrent  plus  :  ils  ne  respondent  point  au 
faix  qu'ils  ont  pris.  Il  faut  qu'il  y  ayt  plus  de  vi- 
gueur et  de  pouvoir  au  porteur  qu'en  la  charge  ; 
celuy  qui  n'a  pas  remply  sa  force,  il  vous  laisse 
deviner  s'il  a  encore  de  la  force  au  delà,  et  s'il  a 
esté  essayé  jusques  à  son  dernier  point;  celuy  qui 
succombe  à  sa  charge,  il  descouvre  sa  mesure  et 
la  foiblesse  de  ses  espaules.  C'est  pourquoy  on 
voit  tant  d'ineptes  âmes  entre  les  sçavantes,  et 
plus  que  d'autres  :  il  s'en  fust  faict  des  bons 
hommes  de  mesnage ,  bons  marchans,  bons  arti- 
zans;  leur  vigueur  naturelle  estoit  taillée  à  cette 
proportion.  C'est  chose  de  grand  poix  que  la 
science,  ils  fondent  dessoubs  :  pour  estaller  et 
distribuer  cette  noble  '  et  puissante  matière,  pour 
l'employer  et  s'en  ayder,  leur  engin  n'a  ny  assez 
de  vigueur,  ny  assez  de  maniement  :  elle  ne  peut 
qu'en  une  forte  nature;  or  elles  sont  bien  rares 2. 
Voilà  comment  ils  se  gastent  et  affolent. 

Humani  qualis  Simulator  simius  oris, 
Quem  puer  arridens  pretioso  staminé  sérum 
Velavit,  nudasque  nates  ac  terga  reliquit, 
Ludibrium  mensis. 

A  ceux  pareillement  qui  nous  régissent  et  comman- 
dent, qui  tiennent  le  monde  en  leur  conduicte  ;, 


1 .  Cette  riche. 

2.  Et  les  foibles,  dit  Socrates,  corrompent  la  dignité  de 
la  philosophie  en  la  maniant  :  elle  paroist  et  inutile  et  vi- 
cieuse quand  elle  est  mal  estuyée. 

3.  Le  monde  en  leur  main. 

ce  n'est  pas  assez  d'avoir  un  entendement  com- 
mun, de  pouvoir  ce  que  nous  pouvons;  ils  sont 
bien  loing  au  dessoubs  de  nous,  s'ils  ne  sont  bien 
loing  au  dessus.  Comme  ils  promettent  plus,  ils 
doivent  aussi  plus;  et  pourtant  leur  est  le  silence 
non  seulement  contenance  de  respect  et  gravité, 
mais  encore  souvent  de  profit  et  de  mesnage  : 
car  Megabysus,  estant  allé  voir  Appelles  en  son 
ouvrouer,  fut  long  temps  sans  mot  dire,  et  puis 
commença  à  discourir  de  ses  ouvrages,  dont  il  re- 
ceut  cette  rude  reprimende  :  «  Tandis" que  tu  as 
gardé  silence,  tu  semblois  quelque  grande  chose 
à  cause  de  tes  cheines  et  de  ta  pompe  ;  mais 
maintenant  qu'on  t'a  ouy  parler,  il  n'est  pas  jus- 
ques  aux  garsons  de  ma  boutique  qui  ne  te  mes- 
prisent.  »  Ces  magnifiques  atours,  ce  grand  estât, 
ne  luy  permettoient  point  d'estre  ignorant  d'une 
ignorance  populaire,  et  de  parler  impertinemment 
de  la  peinture  :  il  devoit  maintenir,  muet,  cette 
externe  et  praesomptive  suffisance.  A  combien  de 
sottes  âmes,  en  mon  temps,  a  servy  une  mine 
froide  et  taciturne  de  tiltre  de  prudence  et  de  ca- 
pacité! 

Les  dignitez,  les  charges,  se  donnent  nécessai- 
rement plus  par  fortune  que  par  mérite;  et  a  l'on 
tort  souvent  de  s'en  prendre  aux  roys.  Au  re- 
bours, c'est  merveille  qu'ils  y  aient  tant  d'hflur,  y 
ayant  si  peu  d'adresse  '  :  car  la  nature  ne  leur  a 
pas  donné  la  veuë  qui  se  puisse  estendre  à  tant  de 

I.  Principis  est  virtus  maxima  nosse  suos. 

peuples,  pour  discerner  de  la  precellence  ',  et  per- 
ser  nos  poitrines,  où  loge  la  cognoissance  de  nostre 
volonté  et  de  nostre  suffisance  2.  H  faut  qu'ils  nous 
trient  par  conjecture  et  à  tastons,  par  la  race,  les 
richesses,  la  doctrine,  la  voix  du  peuple  :  tres- 
foibles  argumens.  Qui  pourroit  trouver  moien 
qu'on  en  peust  juger  par  justice,  et  choisir  les 
hommes  par  raison,  establiroit  de  ce  seul  trait  une 
parfaite  forme  de  police. 

«  Ouy  mais,  il  a  mené  à  point  ce  grand  af- 
faire. »  C'est  dire  quelque  chose,  mais  ce  n'est 
pas  assez  dire  :  car  cette  sentence  est  justement 
receuë,  Qu'il  ne  faut  pas  juger  les  conseils  par  les 
evenemens  5.  Et  s'aperçoit  on  ordinairement 4, 
aux  actions  du  monde,  que  la  fortune,  pour  nous 
apprendre  combien  elle  peut  en  toutes  choses,  et 
qui  prent  plaisir  à  rabatre  nostre  présomption  , 
n'aiant  peu  faire  les  malhabiles  sages,  elle  les  fait 
heureux,  à  l'envy  de  la  vertu,  et  se  mesie  .'olon- 
liers  à  favoriser  les  exécutions  où  l'opération  S  est 
plus  purement  sienne.  D'où  il  se  voit  tous  les 
jours  que  les  plus  simples  d'entre  nous  mettent  à 


1 .  Pour  en  discerner  la  precellence. 

2.  De  nostre  volonté  et  de  nostre  meilleure  valeur. 

3.  Les  Carthaginois  punissoient  les  mauvais  advis  de  leurs 
capitaines,  encore  qu'ils  fussent  corrigez  par  une  heureuse 
yssue,  et  le  peuple  romain  a  souvent  refusé  le  triomphe  à 
des  grandes  et  très-utiles  victoires  par  ce  que  la  conduitte 
du  chef  ne  respondoit  point  à  son  bon  heur. 

4.  Et  [mot  supprimé].  On  sapperçoit  ordinairement. 

5.  Où  la  trame. 

fin  de  tresgrandes  besongnes  et  publiques  et  pri- 
vées ;  et,  comme  Siramnes  le  Persien  respondit  à 
ceux  qui  s'estonnoient  comment  '  ses  affaires  succe- 
doient  si  mal,  veu  que  ses  propos  esLoient  si  sa- 
ges, «  qu'il  estoit  seul  maistre  de  ses  propos,  mais 
du  succez  de  ses  affaires  c'estoit  la  fortune  » ,  ceux- 
cy  peuvent  respondre  de  mesme,  mais  d'un  con- 
traire biais.  La  plus  part  des  choses  du  monde  se 
font  par  elles  mesmes, 

Fata  l'iam  inveniunt. 

L'issue  auihorise  souvent  une  tresinepte  conduite. 
Nostre  entremise  n'est  quasi  qu'une  routine,  et 
plus  communéement  considération  d'usage  et 
d'exemple  que  de  raison.  Estonné  de  la  grandeur 
de  l'affaire,  j'ay  autrefois  sceu  par  ceux  qui  l'a- 
voient  mené  à  fin  leurs  motifs  et  leur  addresse;  je 
n'y  ay  trouvé  que  des  advis  vulgaires  :  et  les  plus 
vulgaires  et  usitez  sont  aussi  peut  estre  les  plus 
seurs  et  plus  commodes  à  la  pratique,  sinon  à  la 
montre.  Quoy,  si  les  plus  plattes  raisons  sont  les 
mieux  assises,  les  plus  molles  et  les  plus  battues  ^ 
se  couchent  mieux  aux  affaires?  Pour  conserver 
l'authorité  du  conseil  des  roys,  il  n'est  pas  besoing 
que  les  personnes  profanes  y  participent  et  y 
voyent  plus  avant  que  de  la  première  barrière  :  il 
se  doibt  révérer  à  crédit  et  en  bloc,  qui  en  veut 
nourrir  la  réputation.    Ma  consultation  ^sbauche 

1.  Comme. 

2.  Les  plus  basses  et  lasches  et  les  plus  battues. 

un  peu  la  matière,  et  la  considère  legierement  par 
ses  premiers  visages  :  le  fort  et  principal  de  la 
besongne,  j'ay  accoustumé  de  le  resigner  au  ciel  : 

Permute  divis  caetera. 

L'heur  et  le  mal'heur  sont  à  mon  gré  deux  sou- 
veraines puissances.  C'est  imprudence  d'estimer 
que  l'humaine  prudence  puisse  remplir  le  rolle  de 
la  fortune  ;  et  vaine  est  l'entreprise  de  celuy  qui 
présume  d'embrasser  et  causes  et  conséquences, 
et  mener  par  la  main  le  progrez  de  son  faict, 
vaine  surtout  aux  délibérations  guerrières.  Il  ne 
fut  jamais  tant  de  circonspection  et  prudence  mi- 
litaire, notamment  en  nostre  nation,  comme  j'en 
vois  en  usage  '  :  seroit  ce  que  chacun  crainct^  de 
se  perdre  en  chemin,  se  reservant  à  la  catastrophe 
de  ce  jeu?  Je  dis  plus,  que  nostre  sagesse  mesme 
et  consultation  suit  pour  la  plus  part  la  conduicte 
du  hazard.  Ma  volonté  et  mon  discours  se  re- 
mue tantost  d'un  air,  tantost  d'un  autre;  et  y  a 
plusieurs  de  ces  mouvemens  qui  se  gouvernent 
sans  moy  :  ma  raison  a  des  impulsions  et  agita- 
tions journalières  î  : 

Vertuntur  species  animorum,  et  pectora  motus 
Nunc  alios,  alios,  dum  nubila  ventus  agebat, 
Concipiunt. 


1 .  11  ne   fut  jamais  plus  de   circonspection  et  prudence 
militaire  qu'il  s'en  voit  par  fois  entre  nous. 

2.  Seroit  ce  qu'on  crainct. 

3.  Et  casuelles. 

Qu'on  regarde  qui  sont  les  plus  puissans  aus  villes 
et  qui  font  mieux  leurs  besongnes,  on  trouvera 
ordinairement  que  ce  sont  les  moins  habiles.  Il  est 
advenu  aux  femmes ',  aux  enfans  et  aux  insensez 
de  commander  des  grands  Estats  à  l'esgal  des 
plus  suffisans  princes  2.  Nous  attribuons  les  efîects 
de  leur  bonne  fortune  à  leur  prudence  3  :  parquoy 
je  dis  bien,  en  toutes  façons,  que  les  evenemens 
sont  débiles  tesmoings4  de  nostre  pris  et  capacité. 
Or  j'estois  sur  ce  point,  qu'il  ne  faut  que  voir 
un  homme  eslevé  en  dignité  :  quand  nous  l'au- 
rions cogneu,  trois  jours  devant,  homme  de  peu, 
il  coule  insensiblement  en  nos  opinions  une  image 
de  grandeur  de  suffisance;  et  nous  persuadons  que, 
croissant  de  trein  et  de  crédit,  il  est  creu  de  mé- 
rite. Nous  jugeons  de  luy  non  selon  sa  valeur, 
mais  à  la  mode  des  getons,  selon  la  prérogative 
de  son  rang.  Que  la  chanse  tourne  aussi,  qu'il  re- 
tombe et  se  remesleJ  à  la  presse,  chacun  s'enquiert 
avec  admiration  de  la  cause  qui  l'avoit  guindé 
si  haut  :  «  Est-ce  \\iy  ?  faict  on.  N'y  sçavoit  il 
autre  chose  quand  il  y  estoit?  Les  princes  se  con- 
tentent ils  de  si  peu?  Nous  estions  vraiment  en 
bonnes  mains!   «  C'est  chose  que  j'ay  veu  souvant 

1 .  Aux  femmelettes. 

2.  Et  y  rencontrent,  dit  Thucydides,  plus  ordinairement 
les  grossiers  que  les  subtils.  • 

3.  Ut  quisque  fortuna  utitur, 

Ita  przceUet,  atque  exinde  sapere  illum  omnes  dicimus. 
^.  Sont  maigres  tesmoings. 
5.  Et  se  mesle. 


i 

de  mon  temps;  vo_yre,  et  le  masque  des  grandeurs 
qu'on  représente  aus  comédies  nous  touche  au- 
cunement et  nous  pipe.  Ce  que  j'adore  moy-mes- 
mes  aus  roys ,  c'est  la  foule  de  leurs  adorateurs. 
Toute  inclination  et  soubmission  leur  est  deuë, 
sauf  celle  dé  l'entendement  :  ma  raison  n'est  pas 
duite  à  se  courber  et  fléchir,  ce  sont  mes  genoux. 
Melanthius,  interrogé  ce  qu'il  luy  sembloit  de 
la  tragédie  de  Dionysius  :  «  Je  ne  l'ay,  dict-il , 
point  veuë,  tant  elle  est  offusquée  de  langage.  » 
Aussi  la  pluspart  de  ceux  qui  jugent  les  discours 
des  grans  debvroient  dire  :  «  Je  n'ay  point  en- 
tendu son  propos,  tant  il  estoit  offusqué  de  gra- 
vité, de  grandeur  et  de  majesté.  »  Antisthenes 
suadoit  un  jour  aus  Athéniens  qu'ils  comman- 
dassent que  leurs  asnes  fussent  aussi  bien  employez 
au  labourage  des  terres  comme  estoyent  les  che- 
vaux :  surquoy  il  luy  fut  respondu  que  cet  animal 
n'estoit  pas  nay  à  un  tel  service.  «  C'est  tout  un, 
répliqua  il;  il  n'y  va  que  de  vostre  ordonnance, 
car  les  plus  ignorans  et  incapables  hommes  que 
vous  employez  aus  commandemens  de  vos  guerres 
ne  laissent  pas  d'en  devenir  incontinent  tres-di- 
gnes,  parce  que  vous  les  y  employez.  »  A  quoy 
touche  l'usage  de  tant  de  peuples  qui  canonizent 
le  roy  qu'ils  ont  faict  d'entre  eux,  et  ne  se  con- 
tentent point  de  l'honnorer  s'ils  ne  l'adorent.  Ceux 
de  Mexico, depuis  que  les  cérémonies  de  son  sacre 
sont  parachevées,  n'osent  plus  le  regarder  au  vi- 
sage ;  ains,  comme  s'ils  l'avoyent  déifié  par  sa 
royauté,  entre  les  serements  qu'ils  luy  font  jurer 

de  maintenir  leur  religion, leurs  loix,  leurs  libériez, 
d'estre  vaillant,  juste  et  débonnaire,  il  jure  aussi 
de  faire  marcher  le  soleil  en  sa  lumière  accoustu- 
mée,  desgouster  '  les  nuées  en  temps  oportun, 
courir  aux  rivières  leur  cours,  et  faire  porter  à  la 
terre  toutes  choses  nécessaires  à  son  peuple. 

Je  suis  divers  à  cette  façon  commune,  et  me 
deffie  plus  de  la  suffisance  quand  je  la  vois  accom- 
paignée  de  grandeur  de  fortune  et  de  recomman- 
dation populaire.  Il  nous  faut  prendre  garde  com- 
bien c'est  de  parler  à  son  heure,  de  choisir  son 
point,  de  rompre  le  propos  ou  le  changer  d'une 
auihorité  magistrale,  de  se  deffendre  des  opposi- 
tions d'autruy  par  un  mouvement  de  teste,  un 
sous-ris  ou  un  silence,  devant  une  assistance  qui 
tremble  de  révérence  et  de  respect.  Un  homme  de 
monstrueuse  fortune,  venant  mesler  son  advis  à 
certain  léger  propos  qui  se  demenoit  tout  lasche- 
ment  en  sa  table,  commença  justement  ainsi  :  «  Ce 
ne  peut  estre  qu'un  menteur  ou  ignorant  qui  dira 
autrement  que,  etc.  »  Suyvez  cette  pointe  philo- 
sophique un  pouignart  à  la  main. 

Voicy  un  autre  advertissement  duquel  je  tiie 
grand  usage,  c'est  qu'aus  disputes  et  conférences 
tous  les  mots  qui  nous  semblent  bons  ne  doivent 
pas  incontinent  estre  acceptez.  La  plus  part  des 
hommes  sont  riches  d'une  suffisance  estrangere.  Il 
peut  advenir  2  à  tel  de  dire  un  beau  traie 


gère, 
a,   ui 


1 .  D'esgouster. 

2.  Il  peut  bien  advenir. 


'4 

bonne  responce  et  sentence,  et  la  mettre  en  avant 
sans  en  cognoistre  la  force'.  Il  n'y  faut  point 
lousjours  céder,  quelque  vérité  ou  beauté  qu'elle 
ait.  Ou  il  la  faut  combatre  à  escient,  ou  se  tirer 
arrière,  soubs  couleur  de  ne  l'entendre  pas,  pour 
taster  de  toutes  parts  comment  elle  est  logée  en 
son  autheur.  Il  peut  advenir  que  nous  nous  en- 
ferrons, et  aidons  au  coup  outre  sa  portée.  J'ay 
autrefois  employé,  à  la  nécessité  et  presse  du 
combat,  des  revirades  qui  ont  faict  faucée  outre 
mon  dessein  et  mon  espérance  :  je  ne  les  donnois 
qu'en  nombre,  on  les  recevoit  en  pois.  Tout  ainsi 
comme,  quand  je  débats  contre  un  homme  vigou- 
reux, je  me  plais  d'anticiper  ses  conclusions,  je 
luy  oste  la  peine  de  s'interpréter,  j'essaye  de  pré- 
venir son  imagination  imparfaicte  encores  et  nais- 
sante; l'ordre  et  la  pertinence  de  son  entende- 
ment m'advertitet  menace  de  loing  :  de  ces  autres, 
je  faicts  tout  le  rebours  ;  il  ne  faut  rien  entendre 
que  par  eux,  ny  rien  présupposer.  S'ils  jugent  en 
parolles  universelles,  «  Cecy  est  bon,  cela  ne  l'est 
pas  »,  et  qu'ils  rencontrent,  voyez  si  c'est  la  for- 
tune qui  rencontre  pour  eux  3.  Ils  disent  une  bonne 


1 .  Qu'on  ne  tient  pas  tout  ce  qu'on  emprunte,  à  l'adven- 
ture  se  pourra-il  vérifier  par  moy-mesme. 

2.  Qu'ils  circonscrivent  et  restreignent  un  peu  leur  sen- 
tence :  «  Pourquoy  c'est  ;  par  où  c'est.  »  Ces  jugements 
universels  que  je  voy  si  ordinaires  ne  disent  rien  :  ce  sont 
gents  qui  saluent  tout  un  peuple  en  fouUe  et  en  troupe. 
Ceux  qui  en  ont  vraye  cognoissance  le  saliient  et  remar- 
quent nommément  et  particulièrement;  mais  c'est  une  hazar- 

chose,  sçachons  jusques  où  ils  la  cognoissent, 
voyons  par  où  ils  la  tiennent.  Nous  les  aydons  à 
employer  ce  beau  mot  et  cette  belle  raison  qu'ils 
ne  possèdent  pas,  ils  ne  l'ont  qu'en  garde  :  ils 
l'auront  produicte  à  l'avanture  et  à  tastons,  nous 
la  leur  mettons  en  crédit  et  en  pris.  Vous  leur 
prestez  la  main;  à  quoy  faire?  Ils  ne  vous  en  sça- 
vent  nul  gré,  et  en  deviennent  plus  ineptes.  Ne 
les  secondez  pas,  laissés  les  aller  :  ils  manieront 
cette  matière  comme  gens  qui  ont  peur  de  s'es- 
chauder  ;  ils  n'osent  luy  changer  d'assiete  et  de 
jour,  ny  l'enfoncer.  Croslez  la  tant  soit  peu,  elle 
leur  eschappe,  ils  vous  la  quittent,  toute  forte  et 
belle  qu'elle  est  :  ce  sont  belles  armes,  mais  elles 
sont  mal  emmanchées.  Combien  de  fois  en  ay-je 
veu  l'expérience!  Or, si  vous  venez  à  les  esclaircir 
et  confirmer,  ils  vous  saisissent  et  desrobent  in- 


deuse  entreprinse.  D'où  j'ay  veu,  plus  souvent  que  tous  les 
jours,  advenir  que  les  esprits  foiblement  fondez,  voulants 
faire  les  ingénieux  à  remarquer  en  la  lecture  de  quelque 
ouvrage  le  point  de  la  beauté,  arrestent  leur  admiration 
d'un  si  mauvais  choix,  qu'au  lieu  de  nous  apprendre  l'ex- 
cellence de  l'autheur,  ils  nous  apprennent  leur  propre  igno- 
rance. Cette  exclamation  est  seure,  «  'Vo3'là  qui  est  beau  !  » 
ayant  oiiy  une  entière  page  de  Vergile.  Par  là  se  sauvent  les 
fins.  Mais  d'entreprendre  à  le  suivre  par  espaulettes  et  de 
jugement  exprés  et  trié,  vouloir  remarquer  par  où  un  bon 
autheur  se  surmonte,  poisant  les  mots,  les  phrases,  les  in- 
ventions et  ses  diverses  vertus  l'une  après  l'autre,  dStez  vous 
de  là.  Videndum  est  non  modo  quid  quisque  loquatur,  sed 
etiani  quid  quisque  sentiat,  atque  etiam  qua  de  causa  quis- 
que sentiat.  J'oy  journellement  dire  à  des  sols  des  mots  non 
sots. 

continent  cet  avantage  de  vostre  interprétation  : 
«  C'estoit  ce  que  je  voulois  dire,  voylh  justement 
ma  conception  ;  si  je  ne  l'ay  ainsin  exprimé,  ce 
n'est  que  faute  de  langue.  »  Souflez.  Il  faut  em- 
ployer la  malice  mesme  à  corriger  cette  fiere  bes- 
tise'.  C'est  injustice  et  inhumanité  2  de  secourir 
et  redresser  celuy  qui  n'en  a  que  faire,  et  qui  en 
vaut  moins,  J'ayme  à  les  laisser  embourber  et  em- 
pestrer  encore  plus  qu'ils  ne  sont,  et  si  avant,  s'il 
est  possible,  qu'en  fin  ils  se  recognoissent. 

La  sottise  et  desreglement  de  sens  n'est  pas 
chose  guérissable  par  un  traict  d'advertissement  >. 
Nous  devons  ce  soing  aux  nostres,  et  cette  assi- 
duité de  correction  et  d'instruction;  mais  d'aller 
prescher  le  premier  passant  et  régenter  l'igno- 
rance ou  ineptie  du  premier  rencontré,  c'est  un 
usage  auquel  je  veux  grand  mal.  Rarement  le  fais- 
je,  aus  propos  mesme  qui  se  passent  avec  moy;et 
quite  plustost  tout  que  de  venir  à  ces  instructions 
reculées  et  magistrales  4.  Mais  aux   choses  qui  se 

1 .  Le  dogme  d'Hegesias  «  qu'il  ne  faut  ny  haïr  ny  accu- 
ser, ains  instruire  »,  a  de  la  raison  ailleurs. 

2.  Mais  icy,  c'est  injustice  et  inhumanité. 

3.  Et  pouvons  proprement  dire  de  cette  réparation  ce 
que  Cyrus  respond  à  celuy  qui  le  presse  d'enhorter  son  ost 
sur  le  point  d'une  bataille  :  «  que  les  hommes  ne  se  rendent 
pas  courageux  et  belliqueux  sur  le  champ  par  une  bonne 
harangue,  non  plus  qu'on  ne  devient  incontinent  musicien 
pour  ouyr  une  bonne  chanson  »  .  Ce  sont  apprentissages  qui  ont 
à  estre  faicis  avant  la  main  par  longue  et  constante  institution. 

4.  Mon  humeur  n'est  propre  non  plus  à  parler  qu'à  es- 
crire  pour  les  principians. 

disent  en  commun  ou  entre  autres,  pour  fauces  et 
absurdes  que  je  les  juge,  je  ne  me  jette  jamais  à 
la  traverse  ny  de  paroUe  ny  de  signe.  Au  demeu- 
rant, rien  ne  m'offence  tant  '  en  la  sottise  que 
dequoy  elle  se  plaist  plus  que  aucune  raison  ne  se 
peut  raisonnablement  plaire.  C'est  maKheur  que 
la  prudence  vous  deffend  de  vous  satisfaire  et  fier 
de  vous,  et  vous  en  envoyé  tousjours  mal  con- 
tent et  craintif,  là  où  l'opiniastreté  et  la  témérité 
remplissent  leurs  hostes  d'esjouïssance  et  d'asseu- 
rance.  C'est  aux  plus  mal  habiles  de  regarder  les 
autres  hommes  par  dessus  l'espaule,  s'en  retour- 
nans  tousjours  du  combat  plains  de  gloire  et  d'al- 
legresse.  Et  le  plus  souvent  encore  il  advient  que  ^ 
cette  outrecuidance  de  langage  et  gayeté  de  vi- 
sage leur  donne  gaigné  à  l'endroit  de  l'assistance, 
qui  est  communément  foible  et  incapable  de  bien 
juger  et  discerner  les  vrays  avantages  î. 

Pouvons  nous  pas  mesler  au  tiltre  de  la  confé- 
rence et  communication  les  devis  pointus  et  cou- 
pez que  l'alegresse  et  la  privauté  introduict  entre 
les  amis,  gossans  et  gaudissans  plaisamment  et 
vifvement  les  uns  les  autres?  exercice  auquel  ma 
gayeté  naturelle  me  rend  assez  propre;  et,  s'il 
n'est  aussi  tendu  et  sérieux  que  cet  autre  exercice 
que  je  viens  de  dire,  il  n'est   pas  moins  aigu  et 

1.  Ne  me  despite  tant.  ^ 

2.  //  advient  que  [mots  supprimés]. 

3.  L'obstination  et  ardeur  d'opinion  est  la  plus  seure 
preuve  de  bestise  :  est  il  rien  certain  ,  résolu,  dedeigneux  , 
contemplatif,  sérieux,  grave,  comme  l'asne? 

ingénieux  '.  Pour  mon  regard,  j'y  fournis  2  plus 
de  liberté  que  d'esprit,  et  y  ay  plus  d'heur  que 
d'invention;  mais  je  suis  parfaict  en  la  souffrance, 
car  j'endure  la  revenche  non  seulement  aspre, 
mais  indiscrète  aussi,  sans  altération.  Et  à  la 
charge  qu'on  me  faict,  si  je  n'ay  dequoy  repartir 
brusquement  sur  le  champ,  je  ne  vay  pas  m'amu- 
ser  3  à  suivre  cette  pointe,  d'une  contestation  en- 
nuyeuse et  lasche,  tirant  à  l'opiniastreté;  je  la 
laisse  passer,  et,  baissant  joyeusement  les  oreilles, 
remets  d'en  avoir  ma  raison  à  quelque  heure  meil- 
leure :  n'est  pas  4  marchant  qui  tousjours  gaigne. 
La  plus  part  changent  de  visage  et  de  voix  où  la 
force  leur  faut,  et,  par  une  importune  cholere,  au 
lieu  de  se  venger,  accusent  leur  foiblesse  ensemble 
et  leur  impatience.  En  cette  gaillardise,  nous  pin- 
çons par  fois  des  cordes  secrettes  de  nos  imperfec- 
tions, lesquelles,  rassis,  nous  ne  pouvons  toucher 
sans  olîence;  et  nous  entreadvertissons  utillement 
de  nos  deffauts.  II  y  a  d'autres  jeux  de  main,  in- 
discrets et  aspres,  à  la  françoise,  que  je  hay  mor- 
tellement;, j'ay  la  peau  tendre  et  sensible  :  j'en  ay 
v.eu  en  ma  vie  enterrer  deux  princes  de  nostre 
sang  5. 

Au  reste,  quand  je  veux  juger  de  quelqu'un,  je 

1.  Ny  moins  profitable,  comme  il  sembloit  à  Lycurgus. 

2.  J'y  apporte. 

3.  Wamusant. 

4.  //  n'est  pas. 

5.  De  nostre  sang  royal.  Il  fait  laid  se  battre  en  s'esba- 
rant. 

luy  demande  combien  il  se  contente  de  soy,  jus- 
ques  où  son  parler  ou  sa  besongne  luy  plaist.  Je 
veux  éviter  ces  belles  excuses  :  «  Je  le  fis  en  me 
jouant; 

Ablatum  mediis  opus  est  incudibus  istud  ; 

je  n'y  fus  pas  une  heure;  je  ne  Tay  reveu'depuis.» 
Or,  fais-je  • ,  laissons  donc  ces  pièces;  donnez 
m'en  une  qui  vous  représente  bien  entier,  par  la- 
quelle il  vous  plaise  qu'on  vous  mesure.  Et  puis, 
que  trouvez  vous  le  plus  beau  en  vostre  ouvrage? 
Est-ce  ou  cette  partie  ou  cette  cy?  la  grâce,  ou  la 
matière,  ou  l'invention,  ou  le  jugement,  ou  la 
science  ?  Car  ordinairement  je  m'aperçoy  qu'on 
faut  autant  à  juger  de  sa  propre  besongne  que  de 
celle  d'autruy,  non  seulement  pour  l'affection  qu'on 
y  mesle,  mais  pour  n'avoir  la  suffisance  de  la  co- 
gnoistre  et  distinguer.  L'ouvrage,  de  sa  propre 
force  et  fortune,  peut  seconder  l'ouvrier  *  outre 
son  invention  et  connoissance.  Pour  moy,  je  ne 
juge  la  valeur  d'autre  besongne  plus  obscurément 
que  de  la  mienne,  et  loge  les  Essais  tantost  bas, 
tantost  haut,  fort  inconstamment  et  doubteuse- 
ment.  Il  y  a  plusieurs  livres  utiles,  à  raison  de 
leurs  subjects,  desquels  l'autheur  ne  tire  aucune 
recommandation,  et  des  bons  livres  comme  des 
bons  ouvrages  qui  font  honte  à  l'ouvrier.  J'escri- 
ray  la  façon  de  nos  convives  et  de  nos  vestemens, 


1.  Or,  d/s-je. 

2.  Et  le  devancer. 

et  l'escriray  de  mauvaise  grâce;  je  publieray  les 
edits  de  mon  temps  et  les  lettres  des  princes  qui 
passent  es  mains  publiques;  je  feray  un  abbregé 
sur  un  bon  livre  (et  tout  abbregé  sur  un  bon  livre 
est  un  sot  abbregé),  lequel  livre  viendra  à  se 
perdre,  et  choses  semblables.  La  postérité  retirera 
utilité  singulière  de  telles  compositions  ;  moy , 
quel  honneur,  si  n'est'  de  ma  bonne  fortune? 
Bonne  part  des  livres  fameux  sont  de  cette  condi- 
tion. 

Quand  je  leux  Philippe  de  Comines,  il  y  a 
plusieurs  années,  tresbon  autheur  certes,  j'y  re- 
marquay  ce  mot  pour  non  vulgaire,  «  qu'il  se  faut 
bien  garder  de  faire  tant  de  service  à  son  maistre 
qu'on  l'empesche  d'en  trouver  la  juste  recom- 
pense » .  Je  devois  louer  l'invention,  non  pas  luy  ;  je 
la  r'encontray  en  Tacitus,  il  n'y  a  pas  long  temps  : 
Bénéficia  eo  usque  Ixta  sunt  dum  videntur  exsolvi 
posse  ;  ubi  multum  antevenere,  pro  gratia  odiuin 
redditur  2.  Le  suject,  selon  qu'il  est,  peut  faire 
trouver  un  homme  sçavant  et  memorieux;  mais, 
pour  juger  en  luy  les  parties  plus  siennes  et  plus 
dignes,  la  force  et  beauté  de  son  ame,  il  faut  sça- 
voir  ce  qui  est  sien  et  ce  qui  ne  l'est  point,  et, 
en  ce  qui  n'est  pas  sien,  combien  on  luy  doibt,  en 


1 .  Si  ce  n'est. 

2.  Et  Seneque  vigoureusentient  :  Nam  qui  putat  esse  tiirpe 
non  reddere  non  vult  esse  cui  reddat.  Q.  Cicero,  d'un  biais 
plus  lasche  :  Qui  se  non  putat  satisfacere  amicus  esse  nullo 
modo  potest. 

considération  du  chois,  disposition,  ornement  et 
langage  qu'il  y  a  fourny.  Quoy,  s'il  a  emprunté  ' 
la  matière  et  empiré  la  forme,  comme  il  advient 
souvent?  Nous  autres,  qui  avons  peu  de  practique 
avec  les  livres,  sommes  en  cette  peine,  que,  quand 
nous  voyons  quelque  belle  invention  en  un  poëte 
nouveau,  quelque  fort  argument  en  un  prescheur, 
nous  n'osons  pourtant  les  en  louer  que  nous 
n'ayons  prins  instruction  de  quelque  sçavant  si 
cette  pièce  leur  est  propre  ou  si  elle  est  estran- 
gere.  Jusque  lors  je  me  tiens  tousjours  sur  ma 
garde*. 

Je  viens  de  courre  d'un  fil  l'histoire  de  Tacitus 
(ce  qui  ne  m'advient  guère;  il  y  a  vint  ans  que  je 
ne  mis  en  livre  une  heure  de  suite);  et  l'ay  faict  à 
la  suasion  d'un  gentilhomme  que  la  France  estime 
beaucoup,  tant  pour  sa  valeur  propre  que  pour 
une  constante  forme  de  suffisance  et  bonté  qui  se 
voit  en  plusieurs  frères  qu'ils  sont.  Je  ne  sçache 
point  d'autheur  qui  mesle  à  un  registre  public  tant 
de  considération  des  meurs  et  inclinations  particu- 
lières. Il  n'est  pas  en  cela  moins  curieux  et  dili- 
gent que  Plutarque,  qui  en  a  faict  expresse  pro- 
fession î.  Cette  forme  d'histoire  est  de  beaucoup 

1.  Qu'il  a  fourni.  Quoy,  s'il  y  a  emprunté. 

2.  Sur  mes  gardes. 

3 .  //  nest  pas  en  cela  moins  curieux ,  etc.  [phrase  sup- 
primée]. Et  me  semble  le  rebours  de  ce  qu'il  luy  semble  à 
luy  :  qu'ayant  spécialement  à  suivre  les  vies  des  empereurs 
de  son  temps,  si  diverses  et  extrêmes  en  toute  sorte  de  for- 
mes, tant  de  notables  actions  que  nommément  leur  cruauté 

Montaigne.  VI.  i5 

la  plus  utile  :  les  mouvemens  publics  dépendent 
plus  de  la  conduicte  de  la  fortune,  les  privez  de 
la  nostre;  et  si  n'en  a  point  oublié  ce  qu'il  devoit 
à  l'autre  partie  K  C'est  plustost  un  jugement  que 
narration  d'histoire  2;  il  y  a  plus  de  préceptes  que 
de  contes  :  ce  n'est  pas  un  livre  à  lire,  c'est  un 
livre  à  estudier  et  apprendre;  il  est  si  plain  de 
sentences  qu'il  y  en  a  à  tort  et  à  droict;  c'est  une 
pépinière  de  discours  éthiques  et  politiques  pour 
la  provision  et  ornement  de  ceux  qui  tiennent 
rang  ?  au  maniement  du  monde.  Il  plaide  tous- 
jours  par  raisons  solides  et  vigoreuses,  d'une  fa- 
çon pointue  et  subtile,  suyvant  le  stile  affecté  du 
siècle  :  ils  aymoyent  tant  à  s'enfler  qu'où  ils  ne 
trouvoyent  de  la  pointe  et  subtilité  aux  choses, 
ils  l'empruntoyent  des  paroUes.  Il  ne  retire  pas 
mal  à  l'escrire  de  Seneque  :  il  me  semble  plus 
charnu,  Seneque  plus  aigu.  Son  service  est  plus 
propre  à  un  estât  trouble  et  malade,  comme  est 
le  nostre  présent;  vous  diriez  souvent  qu'il  nous 
peinct  et  qu'il  nous  pinse. 

Ceux  qui  doubtent  de  sa  foy  s'accusent  assez 
de  luy  vouloir   mal  d'ailleurs.   Il  a  les    opinions 


produisit  en  leurs  subjects,  il  avoit  une  matière  plus  forte 
et  attirante  à  discourir  et  à  narrer  que  s'il  eust  eu  à  dire 
des  batailles  et  agitations  universelles;  si  que  souvent  je  le 
trouve  stérile,  courant  par  dessus  ces  belles  morts,  comme 
s'il  craignoit  nous  fascher  de  leur  multitude  et  longueur. 

1.  Et  si  n'en  a  point  oublié,  etc.  [passage  supprimé]. 

2.  Que  déduction  d'histoire. 
5.  Quelque  rang. 

saines  et  pend  du  bon  party  aux  affaires  romaines. 
Je  me  plains  un  peu  toutesfois  dequoy  il  a  jugé 
de  Pompeius  plus  aigrement  que  ne  porte  l'advis 
des  gens  de  bien  qui  ont  vescu  et  negotié  avec 
luy  '  ;  de  l'avoir  estimé  du  tout  pareil  à  Marius  et 
à  Sylla,  sinon  d'autant  qu'il  estoit  plus  couvert. 
On  n'a  pas  exempté  d'ambition  son  intention  au 
gouvernement  des  affaires,  ny  de  vengeance;  et 
ont  crainct  ses  amis  mesme  que  la  victoire  l'eust 
emporté  outre  les  bornes  de  la  raison,  mais  non 
pas  jusques  à  une  mesure  si  effrénée  :  il  n'y  a 
rien  en  sa  vie  qui  nous  ayt  menasse  d'une  si  ex- 
presse cruauté  et  tyrannie.  Encores  ne  faut-il  pas 
contrepoiser  le  soubçon  à  l'évidence  :  ainsi  je  ne 
l'en  crois  pas.  Que  ses  narrations  soient  naifves  et 
droictes,  il  se  pourroit  à  l'avanture  argumenter  de 
cecy  mesme,  qu'elles  ne  s'appliquent  pas  tous- 
jours  exactement  aux  conclusions  de  ses  juge- 
ments, lesquels  il  suit  selon  la  pente  qu'il  y  a 
prise,  souvent  outre  la  matière  qu'il  nous  montre, 
laquelle  il  n'a  daigné  incliner  d'un  seul  air.  Il  n'a 
pas  besoing  d'excuse  d'avoir  approuvé  la  religion 
de  son  temps,  selon  les  loix  qui  luy  comman- 
doient,  et  ignoré  la  vraye  :  cela,  c'est  son  mal- 
heur, non  pas  son  défaut. 

J'ay  principalement  considéré  son  jugement  et 
n'en  suis  pas  bien  esclarcy  par  tout.  Comme  ces 
mots  de  la  lettre  que  Tibère  vieil  et  malade  en- 
voyait au  Sénat  :   «  Que  vous  escriray-je,   Mes- 

I.  Et  traicté  avec  luy. 

sieurs,  ou  comment  vous  escriray-je ,  ou  que  ne 
vous  escriray-je  poinct,  en  ce  temps?  les  dieux  et 
les  déesses  me  perdent  pirement  que  je  ne  me 
sens  tous  les  jours  périr,  si  je  le  sçay  !  »  je  n'ap- 
perçois  pas  pourquoy  il  les  applique  si  certaine- 
ment à  un  poignant  remors  qui  tourmente  la  con- 
science de  Tibère;  aumoins  lors  que  j*estois  à 
mesme,  je  ne  le  vis  point. 

Cela  m'a  semblé  aussi  un  peu  lasche,  qu'ayant 
eu  à  dire  qu'il  avoit  exercé  certain  honorable  ma- 
gistrat à  Romme,  il  s'aille  excusant  que  ce  n'est 
point  par  ostentation  qu'il  l'a  dit.  Ce  traict  me 
semble  bas  de  poil  pour  une  ame  de  sa  sorte  : 
car  le  n'oser  parler  rondement  de  soy  a  quelque 
faute  de  cœur'  :  un  jugement  roide  et  hautain, 
et  qui  juge  de  soy^  sainement  et  seurement,  il  use 
à  toutes  mains  des  propres  exemples  ainsi  que  de 
chose  estrangere,  et  tesmoigne  franchement  de 
soy  comme  de  chose  tierce.  Il  faut  passer  par-des- 
sus ces  règles  populaires  de  la  civilité  en  faveur 
de  la  vérité  et  de  la  liberté  5. 


1.  Accuse  quelque  faute  de  cœur. 

2.  De  soy  [mots  supprimés]. 

3.  J'ose  non  seulement  parler  de  moy,  mais  parler  seule- 
ment de  rnoy.  Je  fourvoyé  quand  j'escry  d'autre  chose  et 
me  desrobe  à  mon  subject.  Je  ne  m'ayme  pas  si  indiscrète- 
ment et  ne  suis  si  attaché  et  meslé  à  moy  que  je  ne  me 
puisse  distinguer  et  considérer  à  quartier,  comme  un  voysin, 
comme  un  arbre.  C'est  pareillement  faillir  de  ne  veoir  pas 
jusques  oià  on  vaut,  ou  d'en  dire  plus  qu'on  n'en  void. 
Nous  devons  plus  d'amour  à  Dieu  qu'à  nous  et  le  cognois- 
sons  moins,  et  si  en  parlons  tout  nostre  saoul. 

Si  ses  escris  rapportent  aucune  chose  de  ses  con- 
ditions, c'estoit  un  grand  personnage,  droicturier 
et  courageux,  non  d'une  vertu  superstitieuse,  mais 
philosophique  et  généreuse.  On  le  pourra  trouver 
hardy  en  ses  tesmoignages  :  comme  où  il  tient  qu'un 
soldat  portant  un  fais  de  bois,  ses  mains  se  roidi- 
rent  de  froid  et  se  collèrent  à  sa  charge, si  qu'elles 
y  demeurèrent  attachées  et  mortes,  s'estant  dépar- 
ties des  bras.  J'ay  accoustumé  en  telles  choses  de 
plier  soubs  l'authorité  de  si  grands  tesmoings. 

Ce  qu'il  dict  aussi  que  Vespasian,  par  la  faveur 
du  dieu  Serapis,  guarit  en  Alexandrie  une  femme 
aveugle  en  luy  oignant  les  yeux  de  sa  salive,  et  je 
ne  sçay  quel  autre  miracle,  il  le  faict  par  l'exemple 
et  devoir  de  tous  bons  historiens.  Ils  tiennent  re- 
gistre des  evenemens  d'importance  :  parmy  les 
accidens  publics  sont  aussi  les  bruits  et  opinions 
populaires.  C'est  leur  rolle  de  reciter  les  commu- 
nes créances,  non  pas  de  les  régler.  Cette  part 
touche  les  théologiens  et  les  philosophes,  direc- 
teurs des  consciences.  Pourtant  tressagement,  ce 
sien  compaignon  et  grand  homme  comme  luy  : 
Equidem  plura  iranscribo  quam  credo;  nam  nec 
affirmare  sustineo  de  quibus  dubito,  nec  subducere 
quœ  accepi  '  :  c'est  tresbien  dict.  Qu'ils  nous  ren- 

I.  Et  l'autre  :  Hsec  neque  affirmare  neque  refellere  operae 
pretium  est;  famx  rerum  standum  est.  Et,  esciivant  en  un 
siècle  auquel  la  créance  des  prodiges  commençoit  à  dimi- 
nuer, il  dit  ne  vouloir  pourtant  laisser  d'insérer  en  ses  an- 
nales et  donner  pied  à  chose  reçue  de  tant  de  gens  de  bien 
et  avec  si  grande  révérence  de  l'antiquité. 

dent  l'histoire  plus  selon  qu'ils  reçoivent  que  selon 
qu'ils  estiment.  Moj  qui  suis  roy  de  la  matière 
que  je  traicte,  et  qui  n'en  dois  conte  à  personne, 
ne  m'en  crois  pourtant  pas  du  tout  :  je  hasarde 
souvent  des  boutades  de  mon  esprit,  qui  ne  me 
contentent  pas';  mais  je  les  laisse  courir  à  l'a- 
vanture,  voir  si  quelque  autre  s'en  contentera  2. 
Les  jugemens  î,  voire  pareils  en  force,  ne  sont 
pas  tousjours  pareils  en  application  et  en  goust. 

Voilà  ce  que  la  mémoire  m'en  représente  4  en 
gros  et  assez  incertainement.  Tous  jugemens  uni- 
versels sont  lasches  et  dangereux  5. 


CHAPITRE    IX 

De  la  Vanité. 

IL  n'en  est  à  l'avanture  aucune  plus  expresse  que 
d'en  escrire  si  vainement.  Ce  que  la  Divinité 
nous  en  a  si  divinement  exprimé  devroit  estre 
soingneusement  et  continuellement  médité  par  les 

1 .  Des  boutades  de  mon  esprit  desquelles  je  me  deffxe ,  et 
certaines  finesses  verbales  dequoy  je  secoue  les  oreilles. 

2.  Mais  je  les  laisse  courir  à  l'avanture,  je  voys  qu'on 
s'honore  de  pareilles  choses  :  ce  n'est  pas  à  moy  seul  d'en 
juger.  Je  me  présente  debout  et  couche,  le  devant  et  le  der- 
rière, à  droitte  et  à  gauche  et  en  touts  mes  naturels  plis. 

3.  Les  esprits. 

4.  M'en  présente. 

5.  Tous  jugemens  en  gros  sont  lasches  et  împarfaicts. 

gens  d'entendement.  Qui  ne  voit  que  j'ay  pris 
une  route  par  laquelle,  sans  cesse  et  sans  travail, 
j'iraj  autant  qu'il  y  aura  d'ancre  et  de  papier  au 
monde?  Je  ne  puis  tenir  registre  de  ma  vie  par 
mes  actions,  fortune  les  met  trop  bas;  je  le  tiens 
par  mes  fantasies.  Si  ay-je  veu  un  gentil-homme 
qui  ne  communiquoit  sa  vie  que  par  les  opérations 
de  son  ventre;  vous  voyiez  chez  luy,  en  montre, 
un  ordre  de  bassins  de  sept  ou  huict  jours  :  c'es- 
toit  son  estude,  ses  discours  ;  tout  autre  propos 
luy  puoit.  Ce  sont  icy,  un  peu  plus  civilement, 
des  excremens  d'un  vieil  esprit,  dur  tantost,  tan- 
tost  lasche,  et  tousjours  indigeste.  Et  quand  se- 
ray-je  à  bout  de  représenter  une  continuelle  agi- 
tation et  mutation  de  mes  pensées,  en  quelque 
matière  qu'elles  tombent,  puisque  Diomedes  rem- 
plit six  mille  livres  du  seul  subject  de  la  gram- 
maire? Que  doit  produire  le  babil,  puisque  le 
bégaiement  et  desnouement  de  la  langue  estouffa 
le  monde  d'une  si  horrible  charge  de  volumes! 
Tant  de  paroles  pour  les  paroles  seules!  O  Pytha- 
goras,  que  n'esconjuras-tu  cette  tempeste!  On  ac- 
cusoit  un  Galba,  du  temps  passé,  de  ce  qu'il  vi- 
voit  oiseusement  :  il  respondit  Que  chacun  devoit 
rendre  raison  de  ses  actions,  non  pas  de  son  sé- 
jour. Il  se  trompoit  :  car  la  justice  a  cognoissance 
et  animadvertion  aussi  sur  ceux  qui  chaument. 

Mais  il  y  devroit  avoir  quelque  coërction  des 
loix  contre  les  escrivains  ineptes  et  inutiles,  comme 
il  y  a  contre  les  vagabons  et  fainéants;  on  banni- 
roit  des  mains  de  nostre  peuple  et  moy  et  cent 

autres.  Ce  n'est  pas  moquerie,  l'escrivaillerie 
semble  estre  quelque  simptome  d'un  siècle  des- 
bordé :  quand  escrivismes  nous  tant  que  depuis 
que  nous  sommes  en  trouble?  quand  les  Romains 
tant  que  lors  de  leur  ruyne?  Outre  ce,  que  raffi- 
nement des  esprits,  ce  n'en  est  pas  l'assagissement 
en  une  police,  cet  embesoingnement  oisif  naist  de 
ce  que  chacun  se  prent  laschement  à  l'office  de  sa 
vacation  et  s'en  desbauche.  La  corruption  du 
siècle  se  faict  par  la  contribution  particulière  de 
chacun  de  nous  :  les  uns  y  confèrent  la  trahison, 
les  autres  l'injustice,  l'irréligion,  la  tyrannie,  l'ava- 
rice, la  cruauté,  selon  qu'ils  sont  plus  puissans  ; 
les  plus  foibles  y  apportent  la  sottise  ,  la  vanité, 
l'oisiveté,  desquels  je  suis.  Il  semble  que  ce  soit 
la  saison  des  choses  vaines  quand  les  domma- 
geables nous  pressent.  En  un  temps  où  le  mes- 
chamment  faire  est  si  commun,  de  ne  faire  que 
inutilement  il  est  comme  louable.  Je  me  console 
que  je  seray  des  derniers  sur  qui  il  faudra  mettre 
la  main.  Ce  pendant  qu'on  pourvoira  aux  plus 
pressans,  j'auray  loy  de  m'amender  :  car  il  me 
semble  que  ce  seroit  contre  raison  de  poursuyvre 
les  menus  inconvénients ,  quand  les  grands  nous 
infestent.  Et  le  médecin  Philotimus,  à  un  qui  luy 
presentoit  le  doit  à  panser,  à  qui  '  il  recognoissoit 
au  visage  et  à  l'haleine  un  ulcère  aux  poulmons  : 
«  Mon  amy,  fit-il,  ce  n'est  pas  à  cette  heure  le 
temps  de  t'amuser  à  tes  ongles.  » 

I.  Auquel. 

Je  vis  pourtant  sur  ce  propos,  il  y  a  quelques 
années,  qu'un  personnage  duquel'  j'ay  la  mé- 
moire en  recommendation  singulière,  au  milieu 
de  nos  grands  maux,  qu'il  n'y  avoit  ny  loy,  ny 
justice,  ny  magistrat  qui  fist  son  office  non  plus 
qu'à  cette  heure,  alla  publier  je  ne  sçay  quelles 
reformations  2  sur  les  habillements,  la  cuisine  et  la 
chicane.  Ce  sont  amusoires  dequoy  on  paist  un 
peuple  mal-mené,  pour  dire  qu"'on  ne  Ta  pas  du 
tout  mis  en  oubly.  Ces  autres  font  de  mesme  qui 
s'arrestent  à  deffendre,  à  toute  instance,  des  for- 
mes de  parler,  les  dances  et  les  jeux,  à  un  peuple 
perdu  de  5  toute  sorte  de  vices  exécrables  :  il  n'est 
pas  temps  de  se  laver  et  décrasser  quand  on  est 
atteint  d'une  bonne  fièvre  4. 

Quant  à  moy,  j'ay  cette  autre  pire  coustume 
que,  si  j'ay  un  escarpin  de  travers,  je  laisse  en- 
cores  de  travers  et  ma  chemise  et  ma  cappe  :  je 
desdaigne  de  m'amender  à  demy.  Quand  je  suis 
en  mauvais  estât,  je  m'acharne  au  mal,  je  m'aban- 
donne par  desespoir  et  me  laisse  aller  vers  la 
cheute  5  ;  je  m'obstine  à  l'empirement  et  ne  m'es- 
time plus  digne  de  mon  soing  :  ou  tout  bien  ou 
tout  mal.   Ce  m'est  faveur  que   la  désolation  de 


1.  De  qui. 

2.  Quelles  chetives  reformations, 

3.  A  un  peuple  abandonné  à. 

4.  C'est  à  faire  aux  seuls  Spartiates  de  se  mettre  à  se 
peigner  et  testonner  sur  le  poinct  qu'ils  se  vont  précipiter  à 
quelque  extrême  hazard  de  leur  vie. 

5.  Et  jette,  comme  Ion  dit,  le  manche  après  la  coignée. 

16 

cet  estât  se  rencontre  à  la  désolation  de  mon  aage  : 
je  souffre  plus  volontiers  que  mes  maux  en  soient 
rechargez  que  si  mes  biens  en  eussent  esté  trou- 
blez. Les  paroles  que  j'exprime  au  malheur  sont 
paroles  de  despit  :  mon  courage  se  hérisse  au  lieu 
de  s'applatir  ;  et,  au  rebours  des  autres,  je  me 
trouve  plus  dévot  en  la  bonne  qu'en  la  mauvaise 
fortune,  suyvant  le  précepte  de  Xenophon,  si  non 
suyvant  sa  raison  ;  et  faicts  plus  volontiers  les  doux 
yeux  au  Ciel  pour  le  remercier  que  pour  le  requé- 
rir. J'ay  plus  de  soing  d'augmenter  la  santé  quand 
elle  me  rit,  que  je  n'aj  de  la  remettre  quand  je 
l'ay  escartée  :  les  prosperitez  me  servent  de  dis- 
cipline et  d'instruction,  comme  aux  autres  les  ad- 
versitez  et  les  verges  ^  La  bonne  fortune  m'est  ^ 
un  singulier  esguillon  à  la  modération  et  modes- 
tie :  la  prière  me  gaigne,  la  menace  me  rebute?. 
Parmy  les  conditions  humaines,  cette-cy  est  as- 
sez commune,  de  nous  plaire  plus  des  choses  es- 
trangeres  que  des  nostres,  et  d'aymer  le  remuement 
et  le  changement  : 

Ipsa  dies  ideo  nos  grato  perluit  haustu 
Quod  permutatis  Hora  recurrit  equis. 

J'en  tiens  ma  part.   Ceux  qui  suyvent  l'autre  ex- 
trémité, de  s'aggreer  en  eux-mesmes,  d'estimer  ce 

1.  Comme  si  la  bonne  fortune  estoit  incompatible  avec  la 
bonne  conscience,  les  hommes  ne  se  rendent  gents  de  bien 
qu'en  la  mauvaise. 

2.  Le  bon  heur  m'est. 

3.  La  faveur  me  ployé,  la  crainte  me  roydit. 


CHAPITRE  IX  123 

qu'ils  possèdent  au  dessus  de  tout  le  reste  ',  et  de 
ne  reconnoistie  aucune  forme  plus  belle  que  celle 
qu'ils  voyent,  s'ils  ne  sont  plus  advisez  que  nous, 
ils  sont  à  la  vérité  plus  heureux  :  je  n'envie  poinct 
leur  sagesse,  mais  ouy  leur  bonne  fortune.  Cette 
humeur  avide  des  choses  nouvelles  et  inconnues 
ayde  bien  à  nourrir  en  moy  le  désir  de  voyager, 
mais  assez  d'autres  circonstances  y  confèrent  :  je 
me  destourne  volontiers  du  gouvernement  de  ma 
maison.  Il  y  a  quelque  commodité  à  commander, 
fust  ce  dans  une  grange,  et  à  estre  obey  des  siens; 
mais  c'est  un  plaisir  trop  uniforme  et  languissant. 
Et  puis  il  est  par  nécessité  meslé  de  plusieurs  pen- 
sements  fascheux  :  tantost  l'indigence  et  oppres- 
sion ^  de  vostre  peuple,  tantost  la  querelle  d'entre 
vos  voisins ,  tantost  l'usurpation  qu'ils  font  sur 
vous,  vous  afflige  : 

Aut  verberatae  grandine  vinex, 
Fundusque  mendax,  arbore  nunc  aquas 
Guipante,   nunc  torrentia  agros 
Sidéra,  nunc  hyemes  iniquas; 

et  que  à  peine  en  six  mois  envoiera  Dieu  une  sai- 
son dequoy  vostre  receveur  se  contente  bien  à 
plain;  et  que,  si  elle  sert  aux  vignes,  elle  ne  nuise 
aux  prez  : 

Aut  nimiis  torret  ferporibus  xtherius  sol, 

Aut  subiti  perimunt  imbres,  gelidzque  pruinae, 

Flabraque  ventorum  violenta  turbine  vexant; 


1.  D'estimer  ce  qu'ils  tiennent  au  dessus  du  reste. 

2.  Et  /'oppression. 

joinct  le  soulier  neuf  et  bien  formé  de  cet  homme 
du  temps  passé,  qui  vous  blesse  le  pied;  et  que 
l'estranger  n'entend  pas  combien  il  vous  couste  et 
combien  vous  prestez  à  maintenir  l'apparence  de 
cet  ordre  qu'on  voit  en  vostre  famille,  et  qu'à  l'a- 
vanture  l'achetez  vous  trop  cher. 

Je  me  suis  pris  tard  au  mesnage.  Ceux  que  na- 
ture avoit  faict  naistre  avant  moy  m'en  ont  des- 
chargé long  temps.  J'avois  desjà  pris  un  autre 
ply,  plus  selon  ma  complexion.  Toutesfois,  de  ce 
que  j'en  ay  veu,  c'est  chose  ^  plus  empeschante 
que  difficile  :  quiconque  est  capable  d'autre  chose 
le  sera  bien  aiséement  de  celle-là.  Si  je  cherchois 
à  m'enrichir,  cette  voye  me  sembleroit  trop  lon- 
gue :  j'eusse  servy  les  roys,  trafique  plus  fertile 
que  toute  autre  2.  Puis  que  je  ne  cerche  3  qu'à 
passer,  je  le  puis  faire,  Dieu  mercy,  sans  grande 
attention.  Au  pis  aller,  courez  tousjours  par  re- 
tranchement de  despence  devant  la  pauvreté  : 
c'est  à  quoy  je  m'attends,  et  de  me  reformer  avant 
qu'elle  m'y  force.  J'ay  estably4  en  mon  ame  assez 
de  degrez  à  me  passer  de  moins  que  ce  que  j'ay; 
je  dis,  passer  avec  contentement  î.  Mon  vray  be- 


1.  C'est  un'  occupation. 

2.  Puis  que  je  ne  pretens  acquérir  que  la  réputation  de 
n'avoir  rien  acquis  non  plus  que  dissipé,  conformément  au 
reste  de  ma  vie,  impropre  à  faire  bien  et  à  faire  mal  qui  vaille. 

3.  Et  que  je  ne  cherche. 

4.  Au  demeurant. 

5.  Non  aestimatione  census ,  verum  victu  aique  cultu ,  ter- 
minatur  pecunix  modus. 

soing  n'occupe  pas  si  justement  tout  ce  que  j'ay  • 
que,  sans  venir  au  vif,  fortune  n'ait  où  mordre 
sur  moy.  Ma  présence,  toute  ignorante  et  des- 
daigneuse  qu'elle  est,  preste  grande  espaule  à  mes 
affaires  domestiques  :  je  m'y  employé,  mais  des- 
piteusement;  joinct  que  j'ay  cela  chez  moy  que, 
pour  brusler  à  part  la  chandelle  par  mon  bout, 
l'autre  bout  ne  se  descharge  de  rien  2.  Tant  y  a 
que  le  dommage  qui  vient  de  mon  absence  ne  me 
semble  point  mériter,  pendant  que  j'auray  dequoy 

1 .  Tout  mon  avoir. 

2.  Ne  %'espargne  de  rien.  Les  voyages  ne  me  blessent 
que  par  la  despence,  qui  est  grande  et  outre  mes  forces, 
ayant  accoustumé  d'y  estre  avec  equippage  non  nécessaire 
seulement,  mais  aussi  honneste.  Il  me  les  en  faut  faire  d'au- 
tant plus  courts  et  moins  fréquents,  et  n'y  employé  que  l'es- 
cume  et  ma  reserve,  temporisant  et  différant,  selon  qu'elle 
vient.  Je  ne  veux  pas  que  le  plaisir  de  me  promener  cor- 
rompe le  plaisir  de  me  retirer.  Au  rebours,  j'entens  qu'ils 
se  nourrissent  et  favorisent  l'un  l'autre.  La  fortune  m'a  aydé 
€n  cecy  :  que,  puis  que  ma  principale  profession  en  cette  vie 
estoit  de  la  vivre  mollement  et  plustost  laschement  qu'affai- 
reusement,  elle  m'a  osté  le  besoing  de  multiplier  en  richesses 
pour  pourvoir  à  la  multitude  de  mes  héritiers.  Pour  un,  s'il 
n'a  assez  de  ce  dequoy  j'ay  eu  si  plantureusement  assez,  à 
son  dam  ;  son  imprudence  ne  méritera  pas  que  je  luy  en 
désire  d'avantage.  Et  chascun,  selon  l'exemple  de  Phocion, 
pourvoid  suffisamment  à  ses  enfants  qui  leur  pourvoid  en 
tant  qu'ils  ne  luy  sont  dissemblables.  Nullement  serois-je 
d'advis  du  faict  de  Crates.  Il  laissa  son  argent  chez  un  ban- 
quier avec  cette  condition  :  «  Si  ses  enfants  estoient  des  sots, 
qu'il  le  leur  donnast  ;  s'ils  estoient  habiles,  qu'il  le  distri- 
buast  aux  plus  sots  du  peuple  »  ;  comme  si  les  sdls,  pour  estre 
moins  capables  de  s'en  passer,  estoient  plus  capables  d'user 
des  richesses. 

le  porter,  que  je  refuse  d'accepter  les  occasions 
qui  se  présentent  de  me  distraire  de  cette  assistance 
pénible. 

Il  y  a  tousjours  quelque  pièce  qui  va  de  travers. 
Les  négoces,  tantost  d'une  maison,  tantost  d'une 
autre,  vous  tirassent.  Vous  esclairez  toutes  choses 
de  trop  prés  :  vostre  perspicacité  vous  nuit  icy, 
comme  si  faict  elle  assez  ailleurs.  Je  me  desrobe 
aux  occasions  de  me  fascher  et  me  destourne  de 
la  connoissance  des  choses  qui  vont  mal,  et  si  ne 
puis  tant  faire  qu'à  toute  heure  je  ne  heurte  chez 
moy  en  quelque  rencontre  qui  me  desplaise  ^ 
Vaines  pointures  et  honteuses,  mais  tousjours 
pointures  2.  Les  plus  menus  empeschemens  î  sont 
les  plus  persans;  et  comme  les  petites  lettres  of- 
fencent  et  lassent  4  plus  les  yeux,  aussi  nous  pi- 
quent plus  les  petits  affaires  î.  'A  mesure  que  ces 
espines  domestiques  sont  drues  et  desliées,  elles 
nous  mordent  plus  aigu  et  sans  menace,  nous  sur- 
prenant facilement  à  l'impourveu.  Or  nous  monstre 
assez  Homère  combien  la  surprise  donne  d'avan- 
tage, qui  faict  Ulysse  pleurant  de  la  mort  de  son 


1.  Et  les  fripponneries  qu'on  me  cache  le  plus  sont  celles 
que  je  sçay  le  mieux.  Il  en  est  que,  pour  faire  moins  mal, 
il  faut  ayder  soy  mesme  à  cacher. 

2 .  Vaines  pointures,  vaines  par  fois,  mais  tousjours  poin- 
tures. 

3.  Les  plus  menus  et  graisles  empeschemens. 

4.  Et  comme  les  petites  lettres  lassent. 

5.  La  tourbe  des  menus  maux  offence  plus  que  la  vio- 
lence d'un,  pour  grand  qu'il  soit. 

chien  et  ne  pleuran-t  point  des  pleurs  de  sa  mère  : 
le  premier  accident,  tout  legier  qu'il  estoit,  l'em- 
porta, d'autant  qu'il  en  fut  inopinéement  assailly; 
il  soustint  le  second,  plus  impétueux,  parce  qu'il 
y  estoit  préparé.  Ce  sont  legieres  occasions  qui 
pourtant  troublent  la  vie  '  :  c'est  chose  tendre  que 
nostre  vie,  et  aisée  à  blesser  2.  Depuis  que  j'ay  le 
visage  toyrné  vers  le  chagrin  3,  pour  sotte  cause 
qui  m'y  aye  porté,  j'irrite  l'humeur  de  ce  costé  là, 
qui  se  nourrit  après  et  s'exaspère  de  son  propre 
branle,  attirant  et  emmoncellant  une  matière  sur 
autre  dequoy  se  paistre  : 

Stillicidi  casus  lapidem  cavat  : 

ces  continuelles  goutieres  m'enfoncent  et  m'ulcè- 
rent 4.  Quand  je  considère  mes  affaires  de  loing 
et  en  gros,  je  trouve,  soit  pour  n'en  avoir  la  mé- 
moire guère  exacte ,  qu'ils  sont  allez  jusques  à 
cette  heure  en    prospérant,  outre    mes  contes  et 


1.  Or  nous  monstre  assez  Homère,  etc.  [passage  sup- 
primé et  remplacé  par  le  suivant  :] 

Je  ne  suis  pas  philosophe  :  les  maux  me  foullent  selon 
qu'ils  poisent,  et  poisent  selon  la  forme  comme  selon  la  ma- 
tière, et  souvent  plus.  J'y  ay  plus  de  perspicacité  que  le 
vulgaire,  si  j'y  ay  plus  de  patience;  en  fin,  s'ils  ne  me  bles- 
sent, ils  me  poisent. 

2.  C'est  chose  tendre  que  la  vie  et  aysée  à  troubler. 

3.  Nemo  enim  resistit  sibi,  cum  cœperit  impelli. 

4.  Ces  ordinaires  goutieres  me  mangent  et  m'ulcèrent. 
Les  inconvénients  ordinaires  ne  sont  jamais  legeps  :  ils  sont 
continuels  et  irréparables;  quand  ils  naissent  des  membres  du 
mesnage,  continuels  et  inséparables. 

mes  raisons.  J'en  retire,  ce  me  semble,  plus  qu'il 
n'y  en  a;  leur  bon  heur  me  trahit.  Mais  suis-je  au 
dedans  de  la  besongne,  voy-je  marcher  toutes  ces 
parcelles, 

Tum  vtro  in  curas  animum  diducimus  omnes, 

mille  choses  m'y  donnent  à  désirer  et  craindre.  De 
les  abandonner  du  tout,  il  m'est  très-facile;  de 
m'y  prendre  sans  m'en  peiner,  très-difficile.  C'est 
pitié  d'estre  en  lieu  oii  tout  ce  que  vous  voyez 
vous  embesongne  et  vous  concerne  ;  et  me  semble 
jouyr  plus  gayement  les  plaisirs  d'une  maison  es- 
trangiere  et  y  apporter  le  goust  plus  libre  et 
pur  ^ 

Mon  père  aymoit  à  bastir  le  lieu  où  il  estoit 
nay2;  et,  en  toute  cette  police  d'affaires  domesti- 
ques, j'ayme  à  me  servir  de  son  exemple  et  de  ses 
reigles,  et  y  attacheray  mes  successeurs  autant  que 
je  pourray.  Si  je  pouvois  mieux  pour  luy,  je  le 
feroys.  Je  me  glorifie  que  sa  volonté  s'exerce  en- 
cores  et  agisse  par  moy.  Jà  à  Dieu  ne  plaise  î  que 
je  laisse  faillir  entre  mes  mains  aucune  image  de 
vie  que  je  puisse  rendre  à  un  si  bon  père!  Ce 
que  je  me  suis  meslé  chez  moy  4  d'achever  quelque 
vieux  pan  de  mur  et  de  renger  quelque  pièce  de 

1 .  Diogenes  respondit  selon  moy  à  celuy  qui  luy  de- 
manda quelle  sorte  de  vin  il  trouvoit  le  meilleur,  «  l'estran- 
ger  »,  feit-il. 

2.  A  bastir  Montaigne  où  il  estoit  nay. 

3.  Jà  Dieu  ne  permette. 

4.  Chez  moy  [mots  supprimés]. 

bastiment  mal  dolé  ,  c'a  esté  certes  plus  regar- 
dant '  à  son  intention  qu'à  mon  contentement  2. 
Car,  quant  à  mon  application  particulière,  ny  ce 
plaisir  de  bastir  qu'on  dict  estre  si  attrayant,  ny  la 
chasse,  ny  les  jardins,  ny  ces  autres  plaisirs  de  la 
vie  retirée,  ne  me  peuvent  beaucoup  amuser.  C'est 
chose  dequoy  je  me  veux  mal  comme  de  toutes 
autres  opinions  qui  me  sont  incommodes.  Je  ne 
me  soucie  pas  tant  de  les  avoir  vigoreuses  et  doc- 
tes, comme  je  me  soucie  de  les  avoir  aisées  et 
commodes  à  la  vie  ?. 

Ceux  qui,  en  4  m'oyant  dire  mon  insuffisance 
aux  occupations  du  mesnage  ,  vont  me  soufflant 
aux  oreilles  J  que  c'est  desdain,  et  que  je  laisse  de 
sçavoir  les  instrumens  du  labourage,  ses  saisons, 
son  ordre,  comment  on  faict  mes  vins,  comme  on 
ente,  et  de  sçavoir  le  nom  et  la  forme  des  herbes 
et  des  fruicts  et  l'aprest  des  viandes  dequoy  je 
vis  ^,  pour  avoir  à  cueur  quelque  plus  haulte 
science,  ils  me  font  mourir  :  ce  n'est  pas  mespris, 
c'est  sottise  7,  et  plustost  bestise  que  gloire.  Je 

1 .  Regardant  plus. 

2.  Et  accuse  ma  faineance  de  n'avoir  passé  outre  à  par- 
faire les  commencements  qu'il  a  laissez  en  sa  maison,  d'au- 
tant plus  que  je  suis  en  grands  termes  d'en  estre  le  dernier 
possesseur  de  ma  race  et  d'y  porter  la  dernière  main. 

3.  Elles  sont  bien  assez  vrayes  et  saines,  si  elles  sont 
utiles  et  aggreables. 

4.  En  [mot  supprimé]. 

5.  Me  viennent  souffler  aux  oreilles.  • 

6.  Le  nom  et  prix  des  estoffes  de  quoy  je  m'abille. 

7.  Ils  me  font  mourir  :  cela,  c'est  sottise. 

Montaigne.  VI.  i-j 

m'aimerois  mieux  bon  escuyer  que  bon  logitien  : 

Quin  tu  aliquid  saltem  potius,  quorum  indiget  usus , 
Viininibus  mollique  paras  detexere  junco  ^  ? 

Or  j'arreste  bien  chez  moy  le  plus  ordinairement, 
mais  je  voudrois  m'y  plaire  plus  qu'ailleurs  : 

Sit  mes  sedes  utinam  senectse! 
SU  modus  lasso  maris,  et  viarum, 
Militizque  ! 

Je  ne  sçay  si  j'en  viendray  à  bout.  Je  voudrois 
qu'au  lieu  de  quelque  autre  pièce  de  sa  succes- 
sion, mon  père  m'eust  resigné  cette  passionnée 
amour  qu'en  ses  vieux  ans  il  portoit  à  son  mes- 
nage.  Il  estoit  bien  heureux  de  ramener  ses  désirs 
à  sa  fortune  et  de  se  sçavoir  plaire  de  ce  qu'iï 
avoit.  La  philosophie  politique  aura  bel  accuser  la 
bassesse  et  stérilité  de  mon  occupation,  si  j'en 
puis  prendre  le  goust^.  Je  suis  de  cet  avis  que  la 
plus  noble  vacation  3  et  la  plus  juste  4  est  de  servir 
au  publiq  et  estre  utile  à  beaucoup  5.  Pour  mon 
regard,  je  m'en  despars  :  partie  par  conscience. 


1.  Nous  empeschons  noz  pensées  du  gênerai  et  des  cau- 
ses et  conduittes  universelles,  qui  se  conduisent  tresbien  sans 
nous,  et  laissons  en  arrière  nostre  faict,  et  Michel  qui  nous 
louche  encore  de  plus  prés  que  l'homme. 

2.  Si  j'en  puis  une  fois  prendre  le  goust  comme  luy. 

3.  Que  la  plus  honorable  vacation. 

4.  Et  la  plus  juste  [mots  supprimés] 

5.  Fructus  enim  ingenii  et  virtutis  omnisque  prsestantix 
tum  maximus  accipilur,  quum  in  proximum  quemque  con" 
fertur. 

car,  par  où  je  vois  le  pois  qui  touche  telles  vaca- 
tions, je  vois  aussi  le  peu  de  moyen  que  j'aj  d'y 
fournir  '  ;  partie  par  poltronerie;  je  me  contente 
de  jouïr  le  monde  sans  m'en  empresser,  de  vivre 
une  vie  seulement  excusable  et  qui  seulement  ne 
poise  ny  à  moy  ny  à  autruy. 

Jamais  homme  ne  se  laissa  aller  plus  plainement 
et  pluslaschement  au  soing  et  gouvernement  d'un 
tiers  que  je  fairois,  si  j'avois  à  qui.  L'un  de  mes 
souhaits  pour  cette  heure,  ce  seroit  de  trouver  un 
gendre  qui  sceust  appaster  commodéement  mes 
vieux  ans  et  les  endormir,  entre  les  mains  de  qui 
je  déposasse  en  toute  souveraineté  la  conduite  et 
usage  de  mes  biens;  qu'il  en  fist  ce  que  j'en  fais 
et  gaignast  sur  moy  ce  que  j'y  gaigne,  pourveu 
qu'il  y  apportast  un  courage  vrayement  recon- 
noissant  et  amy.  Mais  quoy  !  nous  vivons  en  un 
monde  où  la  loyauté  des  propres  enfans  est  in- 
connue. 

Qui  a  la  garde  de  ma  bourse  en  voyage,  il  l'a 
pure  et  sans  contrerole;  aussi  bien  me  tromperoit 
il  en  contant;  et,  si  ce  n'est  un  diable,  je  l'oblige 
à  bien  faire  par  une  si  abandonnée  confiance  2.  La 
plus  commune  seureté  que  je  prens  de  mes  gens, 
c*est  la  mesconnoissance  :  je  ne  présume  les  vices 
qu'après  que  je  les  ay  veuz,  et  m'en  fie  plus  aux 


1.  Et  Platon,  maistre  ouvrier  en  tout  gouvernement  po- 
litique, ne  laissa  de  s'en  abstenir.  • 

2.  Multi  fallere  docuerunt,  dum  iimtnt  falli,  et  aliis  jus 
peccandi  suspicando  fecerunt. 

jeunes,  que  j'estime  moins  gastez  par  mauvais 
exemple.  J'oi  plus  volontiers  dire,  au  bout  de 
deux  mois,  que  j'ay  despandu  quatre  cens  escus, 
que  d'avoir  les  oreilles  battues,  tous  les  soirs,  de 
trois,  cinq,  sept  :  si  ay-je  esté  desrobé  aussi  peu 
que  autre  '.  Il  est  vray  que  je  preste  un  peu  l'es- 
paule  à  l'ignorance  2;  je  nourris  à  escient,  aucu- 
nement trouble  et  incertaine,  la  science  de  mon 
arjant  :  jusques  à  certaine  mesure,  je  suis  content 
d'en  pouvoir  doubler.  Il  faut  laisser  un  peu  de 
place  à  la  desloyauté  ou  imprudence  de  vostre 
valet  :  s'il  vous  en  reste  en  gros  de  quoy  faire 
vostre  elTect,  cet  excez  de  la  libéralité  de  la  for- 
tune, laissez  le  un  peu  plus  courre  à  sa  mercy  5. 
O  le  vilein  et  sot  estude,  d'estudier  son  argent,  se 
plaire  à  le  manier  et  reconter!  c'est  par  là  que 
l'avarice  faict  ses  aproches. 

Depuis  dixhuict  ans  que  je  gouverne  des  biens, 
je  n'ay  sceu  gaigner  sur  moy  de  voir  ny  tiltres  ny 
mes  principaux  affaires,  qui  ont  nécessairement  à 
passer  par  ma  science  et  par  mon  soing.  Ce  n'est 
pas  un  mespris  philosophique  des  choses  transi- 
toires et  mondaines;  je  n'ay  pas  le  goust  si  es- 
puré,  et  les  prise  pour  le  moins  ce  qu'elles  valent; 


1 .  Aussi  peu  qu'u/ï  autre  de  cette  sorte  de  larrecin. 

2.  Que  je  preste  la  main  à  l'ignorance. 

3.  S'il  nous  en  reste  en  gros  dequoy  faire  nostre  effect, 
cet  excez  de  la  libéralité  de  la  fortune,  laissons  le  un  peu 
plus  courre  à  sa  mercy  :  la  portion  du  glaneur.  Apres  tout, 
je  ne  prise  pas  tant  la  foy  de  mes  gents  comme  je  mesprise 
leur  injure. 

mais  certes  c'est  faitardise  et  mollesse  inexcusable 
et  puérile  '.  J'estoy,  ce  croi-je,  plus  propre  à 
vivre  de  la  fortune  d'autruy,  s'il  se  pouvoit  sans 
obligation  et  sans  servitude  ;  et  si  ne  sçay,  à  l'exa- 
miner de  prés,  si,  selon  mon  humeur  et  mon  sort, 
ce  que  j'ay  à  soutîrir  des  affaires,  et  des  serviteurs, 
et  des  domestiques,  n'a  point  plus  d'abjection, 
d'importunité  et  d'aigreur  que  n'auroit  la  suitte 
d'un  homme  nay  plus  grand  que  moy,  qui  me 
guidast  un  peu  à  mon  aise  2.  Crates  fit  pis,  qui  se 
jetta  en  la  franchise  de  la  pauvreté  pour  se  def- 
faire  des  indignitez  et  cures  du  mesnage  5.  Cela  ne 
fairois-je  pas,  je  hay  la  pauvreté  à  pair  de  la  dou- 
leur; mais,  ouy  bien,  changer  cette  sorte  de  vie  à 
une  autre  moins  noble  4  et  moins  affaireuse. 

Absent,  je  me  despouille  de  tous  tels  pensemens  ; 
et  sentirois  moins  lors  la  ruyne  d'une  tour  que 
je  ne  faicts,  présent,  la  cheute  d'une  ardoyse.  Mon 
ame  se  démesle  bien  ayséement  à  part ,  mais,  en 
présence,  elle  souffre  comme  celle  d'un  vigneron  5  : 

1 .  Mais  certes  c'est  paresse  et  négligence  inexcusable  et 
puérile.  Que  ne  feroy  je  plustost  que  de  lire  un  contract? 
et  plustost,  que  d'aller  secouant  ces  paperasses  poudreuses, 
serf  de  mes  négoces,  ou,  encore  pis,  de  ceux  d'autruy, 
comme  font  tant  de  gents  à  prix  d'argent?  Je  n'ay  rien  cher 
que  le  soucy  et  la  peine,  et  ne  cherche  qu'à  m'anonchalir 
et  avachir. 

2.  Servitus  obedientia  est  fracti  animi  et  abjecii ,  arbitrio 
carentis  suo.  • 

3.  Et  cures  de  la  maison. 

4.  Moins  brave. 

5.  Une  rené  de  travers  à  mon  cheval,  un  bout  d'estri- 

j'esleve  assez  mon  courage  à  l'encontre  des  incon- 
veniens;   les  yeux,  je  ne  puis. 

Sensus  !  ô  Supcri,  sensus  ! 

Je  suis,  chez  moj,  respondant  de  tout  ce  qui  va 
mal.  Peu  de  maistres,  je  parle  de  ceux  de  moienne 
condition  comme  est  la  mienne,  et,  s'il  en  est,  ils 
sont  plus  heureux,  se  peuvent  tant  reposer  sur  un 
second  qu'il  ne  leur  reste  bonne  part  de  la  charge  ' . 
Cela  oste  ^  beaucoup  du  plaisir  que  je  devrois 
prendre  chez  moy  de  la  Visitation  et  assemblée  de 
mes  amis.  La  plus  inepte  contenance  et  plus 
vile  d'un  gentilhomme  en  sa  maison ,  c'est  de  le 
voir  empesché  de  l'ordre  de  sa  police?,  parler  à 
l'oreille  d'un  valet,  en  menacer  un  autre  des  yeux; 
elle  doit  couler  insensiblement  et  représenter  un 
train  ordinaire  4  :  et  treuve  laid  qu'on  entretienne 
ses  hostes  du  traictement  qu'on  leur  faict,  autant 
à  l'excuser  qu'à  la  vanter  5.  J'ayme  l'ordre  et  la 
netteté, 

Et  cantharus  et  lanx 
Ostendunt  tnihi  me, 

viere  qui  batte  ma  jambe  me  tiendront  tout  un  jour  en  échec. 

1 .  Cela  oste  volontiers  quelque  chose  de  ma  façon  au 
traittement  des  survenants,  et  en  ay  peu  arrester  quelcun 
par  adventure  plus  par  ma  cuisine  que  par  ma  grâce,  comme 
sont  les  fascheux. 

2.  Et  oste. 

3.  La  plus  sotie  contenance  d'un  gentil -homme  en  sa 
maison,  c'est  de  le  voir  empesché  du  train  de  sa  police. 

4.  Un  cours  ordinaire. 

5.  Qu'à  le  vanter. 

au  pris  de  l'abondance;  et  regarde  chez  moy 
exactement  à  la  nécessité,  peu  à  la  parade.  Si  un 
valet  se  bat  chez  autruy,  si  un  plat  se  verse,  vous 
n'en  faites  que  rire  :  vous  dormez,  ce  pendant 
que  monsieur  renge  avec  son  maistre  d'hostel  ses 
affaires  '  pour  vostre  traitement  du  lendemain  2. 

Quand  je  voyage,  je  n'ay  à  penser  qu'à  moy  et 
àl'emploicte  de  mon  argent;  cela  se  dispose  d'un 
seul  précepte.  Il  est  requis  trop  de  parties  à  amas- 
ser, je  n'y  entens  rien;  à  despendre,  je  m'y  en- 
tens  un  peu,  et  à  donner  jour  à  ma  despence,  qui 
est  de  vray  son  principal  usage;  mais  je  m'y  at- 
tens  trop  ambitieusement,  qui  la  rend  inegalle  et 
difforme,  et  en  outre  immodérée  en  l'un  et  l'autre 
visage.  Si  elle  paroit,  si  elle  sert,  je  m'y  laisse  in- 
discrettement  aller,  et  me  resserre  autant  indiscret- 
tement  si  elle  ne  luit  et  si  elle  ne  me  rit. 

Qui  que  ce  soit,  ou  art  ou  nature,  qui  nous 
imprime  cette  condition  de  vivre  par  la  relation  à 
autruy,  nous  faict  beaucoup  plus  de  mal  que  de 
bien.  Nous  nous  defraudons  de  nos  propres  utili- 
tez  pour  former  les  apparences  à  l'opinion  com- 
mune. Il  ne  nous  chaut  pas  tant  quel  soit  nostre 


1.  Son  faict. 

2.  J'en  parle  selon  moy,  ne  laissant  pas  en  gênerai  d'es- 
timer combien  c'est  un  doux  amusement  à  certaines  natures 
qu'un  mesnage  paisible,  prospère,  conduict  par  un  ordre 
réglé  ;  et  ne  voulant  attacher  à  la  chose  mes  propres  er- 
reurs et  inconvénients,  ny  desdire  Platon,  qui  estime  la 
plus  heureuse  occupation  à  chascun  «  faire  ses  particuliers 
affaires  sans  injustice.  » 

estre  en  nous  et  en  efîaict,  comme  quel  il  soit  en 
la  cognoissance  publique.  Les  biens  mesmes  de 
l'esprit  et  la  sagesse  nous  semble  sans  fruict,  si 
elle  n'est  jouie  que  de  nous,  si  elle  ne  se  produict 
à  la  veuë  et  approbation  estrangere.  Il  y  en  a  de 
qui  l'or  coulle  à  gros  bouillons  par  des  lieux  sous- 
terreins ,  imperceptiblement  ;  d'autres  l'estandent 
tout  en  lames  et  en  feuilles  :  si  qu'aus  uns  les 
liars  valent  escuz,aux  autres  le  rebours  ',1e  monde 
estimant  l'emploite  et  la  valeur  selon  la  montre. 
Tout  soing  curieus  autour  des  richesses  sent  à 
l'avarice  ;  leur  dispensation  mesme  et  la  libéralité 
trop  ordonnée  et  artificielle,  elles  ne  valent  pas 
une  advertance  et  sollicitude  pénible.  Qui  veut 
faire  sa  despence  juste  la  faict  estroitte  et  con- 
trainte. La  garde  ou  l'emploite  sont  de  soy  choses 
indifférentes,  et  ne  prennent  couleur  de  bien  ou 
de  mal  que  selon  l'application  de  nostre  volonté. 
L'autre  cause  qui  me  convie  à  ces  promenades, 
c'est  la  disconvenance  aux  meurs  présentes  de 
nostre  Estât.  Je  me  consolerois  ayséement  de  cette 
corruption,  pour  le  regard  de  l'interest  public, 

Pejoraque  ssecula  ferri 
Temporibus,  quorum  sceleri  non  invenit  ipsa 
Nomen,  et  a  nullo  posuit  natura  métallo; 

mais  pour  le  mien,  non.  J'en  suis  en  particulier 
trop  pressé  :  car  en  mon  voisinage  nous  sommes 
tantost,  par  la  longue  licence  de  ces  guerres  ci- 

1 .  Le  contraire. 

viles,  envieillis  en  une  forme  d'Estat  si  desbordée, 

Quippe  ubi  fas  versum  atque  nefas, 

qu'à  la  vérité  c'est  merveille  qu'elle  se  puisse 
maintenir  : 

Annati  terram  exercent,  semperque  récentes 
Convectare  juvat  prxdas  et  vivere  rapto. 

En  fin  je  vois,  parnostre  exemple,  que  la  société 
des  hommes  se  tient  et  se  coust,  à  quelque  pris 
que  ce  soit  :  en  quelque  assiete  qu'on  les  couche, 
ils  s'appilent  et  se  rengent  en  se  remuant  et  s'en- 
tassant,  comme  des  corps  mal  unis  qu'on  empoche 
sans  ordre  trouvent  d'eux  mesme  la  façon  de  s'ac- 
commoder, se  joindre  et  s'emplacer  ^  les  uns 
parmy  les  autres,  souvant  mieux  que  l'art  ne  les 
eust  sceu  disposer.  Le  roy  Philippus  fît  un  amas 
des  plus  meschans  hommes  et  incorrigibles  qu'il 
peut  trouver,  et  les  logea  tous  en  une  ville  qu'il 
leur  fit  bastir,  qui  en  portoit  le  nom.  J'estime 
qu'ils  dressarent  ^  des  vices  mesme  une  contexture 
politique  entre  eux  et  une  commode  et  juste  so- 
ciété. Je  vois  non  une  action,  ou  trois,  ou  cent, 
mais  des  meurs  en  usage  commun  et  receu  si 
monstrueuses  ? ,  en  inhumanité  sur  tout  et  des- 
loyauté, qui  est  pour  moy  la  pire  espèce  des  vices, 
que  je  n'ay  point  le  courage  de  les  concevoir  sans 


1 .  La  façon  de  se  joindre  et  s'emplacer. 

2.  Qu'ils  dressèrent. 

3.  Si  farouches. 

i8 

horreur,  et  les  admire  quasi  autant  que  je  les  dé- 
teste. L'exercice  de  ces  meschancetez  insignes 
porte  marque  de  vigueur  et  force  d'ame  autant 
que  d'erreur  et  desreglement.  La  nécessité  com- 
pose les  hommes  et  les  assemble.  Cette  cousture 
fortuite  se  forme  après  en  loix,  car  il  en  a  esté 
d'aussi  farouches  '  qu'aucune  opinion  humaine 
puisse  enfanter,  qui  toutesfois  ont  maintenu  leurs 
corps  avec  autant  de  santé  et  longueur  de  vie  que 
celles  de  Platon  et  Aristote  sçauroyent  faire.  Et 
certes  toutes  ces  descriptions  de  police  ,  feintes 
par  art,  se  trouvent  ridicules  et  ineptes  à  mettre 
en  practique. 

Ces  grandes  et  longues  altercations,  de  la  meil- 
leure forme  de  société  et  des  reigles  plus  com- 
modes à  nous  attacher,  sont  altercations  propres 
seulement  à  l'exercice  de  nostre  esprit  :  comme  il 
se  trouve  es  arts  plusieurs  subjects  qui  ont  leur 
essence  en  l'agitation  et  en  la  dispute,  et  n'ont 
aucune  vie  hors  delà.  Telle  peinture  de  police  se- 
roit  de  mise  en  un  nouveau  monde  ,  mais  nous 
prenons  les  hommes  obligez  desjà  et  formez  à 
certaines  coustumes,  nous  ne  les  engendrons  pas 
comme  Pyrrha  ou  comme  Cadmus.  Par  quelque 
moyen  que  nous  ayons  loy  de  les  redresser  et 
renger  de  nouveau,  nous  ne  pouvons  guieres  les 
tordre  de  leur  ply  accoustumé  que  nous  ne  rom- 
pons tout  2.   On  demandoit  à  Solon  s'il  avoit  es- 


1 .  D'aussi  sauvages. 

2.  Telle  peinture  de  police  seroit  de  mise  en  un  nouveau 

tably  les  meilleures  loys  qu'il  avoit  peu  aux  Athé- 
niens :  «  Ouy  bien,  respondit-il,  de  celles  qu'ils 
eussent  receuës  '.  » 

Non  par  opinion,  mais  par  vérité 2,  l'excellente 
et  meilleure  police  est  à  chacune  nation  celle 
soubs  laquelle  elle  s*est  maintenue.  Sa  forme  et 
commodité  essentielle  despend  de  l'usage.  Nous 
nous  desplaisons  volontiers  de  la  condition  pré- 
sente; mais  je  tiens  pourtant  que  d'aller  désirant 
le  commandement  de  peu  en  un  Estât  populaire, 
ou  en  la  monarchie  une  autre  sorte  de  gouverne- 
ment 5,  c'est  vice  et  folie. 

Aymé  l'Estat  tel  que  tu  le  vois  estre  : 
S'il  est  royal,  ayme  la  royauté; 
S'il  est  de  peu,  ou  bien  communauté, 
Ayme  l'aussi,  car  Dieu  t'y  a  faict  naistre. 

Ainsi  en  parloit  le  bon  monsieur  de  Pibrac,  que 
nous  venons  de  perdre,  un  esprit  si  gentil,  les  opi- 
nions si  saines,  les  meurs  si  douces.  Cette  perte  et 
celle   qu'en    mesme  temps    nous  avons  faicte  de 

monde,  mais  nous  prenons  un  monde  desjà  faict  et  formé  k 
certaines  coustumes  ;  nous  ne  /'engendrons  pas  comme 
Pyrrha  ou  comme  Cadmus.  Par  quelque  moyen  que  nous 
ayons  loy  de  le  redresser  et  renger  de  nouveau,  nous  ne 
pouvons  gueres  le  tordre  de  son  accoustumé  ply  que  nous 
ne  rompions  tout, 

1 .  Varro  s'excuse  de  pareil  air  :  Que  s'il  avoit  tout  de 
nouveau  à  escrire  de  la  religion  il  diroit  ce  qu'il  en  croid  ; 
mais  ,  estant  desjà  receue,  il  en  dira  selon  l'usage  plus  que 
selon  nature. 

2.  Mais  en  vérité. 

3.  Une  autre  espèce  de  gouvernement. 

monsieur  de  Foix  sont  pertes  importantes  à  nostre 
couronne.  Je  ne  sçay  s'il  reste  à  la  France  de  quoy 
substituer  un  autre  coupple  pareil  '  à  ces  deux 
Gascons,  en  syncerité  et  en  suffisance,  pour  le 
conseil  de  nos  roys.  C'estoyent  âmes  diversement 
belles,  et  certes,  selon  le  siècle,  rares  et  belles, 
chacune  en  sa  forme.  Mais  qui  les  avoit  logées, 
en  ce  siècle  2,  si  disconvenables  et  si  dispropor- 
tionnées à  nostre  corruption  et  à  nos  tempestes? 

Rien  ne  presse  un  Estât  que  l'innovation  :  le 
changement  donne  seul  forme  à  l'injustice  et  à  la 
tyrannie.  Quand  quelque  pièce  se  démanche,  on 
peut  l'estayer;  on  peut  s'opposer  à  ce  que  l'alté- 
ration et  corruption  naturelle  à  toutes  choses  ne 
nous  esloingne  trop  de  nos  commencemens  et 
principes;  mais  d'entreprendre  à  refondre  une  si 
grande  machine  et  en  changer  les  fondements, 
c'est  à  faire  à  ceux  qui  veulent  amender  3  les  def- 
fauts  particuliers  par  une  confusion  universelle  et 
guarir  les  maladies  par  la  mort  4.  Le  monde  est 
inepte  à  se  guarir  :  il  est  si  impatient  de  ce  qui  le 
presse  qu'il  ne  vise  qu'à  s'en  detfaire,  sans  regar- 
der à  quel  pris.  Nous  voyons  par  mille  exemples 
qu'il  se   guarit   ordinairement  à  ses   despens.    La 


1 .  Une  autre  coupple  pareille. 

2.  En  cet  aage. 

3.  Mais  d'entreprendre  à  refondre  une  si  grande  masse  et 
à  changer  les  fondements  d'un  si  grand  bastiment,  c'est  à 
faire  à  ceux  qui  pour  descrasser  effacent,  qui  veulent  amender. 

4.  Non  tam  commutandaruni  quani  evertendarum  rerum 
cupidi. 

descharge  du  mal  présent  n'est  pas  guarison ,  s'il 
n'y  a  en  gênerai  amendement  de  condition  '. 
Pour  nous  voir  bien  piteusement  agitez,  car  que 
Ji'avons  nous  faict? 

Eheu!  cicatricum  et  sceleris  pudet, 
Fratrumque  :  quid  nos  dura  refugimus 
jEtas  ?  quid  intactum  nefasti 
Liquimus  ?  unde  manum  javentus 
Meta  Deoruin  continuité  quitus 
Pepercit  aris? 

je  ne  vay  pas  soudain  me  resolvant  : 

Ipsa  si  velit  Salus, 
Servare  prorsus  non  potest  hanc  familiam  : 

nous  ne  sommes  pas  pourtant,  à  l'avanturCjà  nostre 
dernier  période. 

La  conservation  des  Estats  est  chose  qui  vray- 

I .  La  fin  du  chirurgien  n'est  pas  de  faire  mourir  la  mau- 
vaise chair;  ce  n'est  que  l'acheminement  de  sa  cure  :  il 
regarde  au  delà  d'y  faire  renaistre  la  naturelle  et  rendre  la 
partie  à  son  deu  estre.  Quiconque  propose  seulement  d'em- 
porter ce  qui  le  masche,  il  demeure  court;  carie  bien  ne 
succède  pas  nécessairement  au  mal  ;  un  autre  mal  luy  peut 
succéder  et  pire  :  comme  il  advint  aux  tueurs  de  César, 
qui  jetterent  la  chose  publique  à  tel  poinct  qu'ils  eurent  à 
se  repentir  de  s'en  estre  meslez.  A  plusieurs  depuis,  jusques 
à  nos  siècles,  il  est  advenu  de  mesmes  :  les  François  mes 
contemporanées  sçavent  bien  qu'en  dire.  Toutes  grandes  mu- 
tations esbranlent  l'Estat  et  le  desordonnent. 

Qiii  viseroit  droit  à  la  guarison  et  en  consulteroit  avant 
toute  œuvre  se  refroidiroit  volontiers  d'y  mettre  la  main. 
Pacuvius  Calavius  corrigea  le  vice  de  ce  procéder  par  un 
exemple  insigne.  Ses  concitoyens  estoient  mutiffez  contre 
leurs  magistrats;  luy,  personnage  de  grande  authorité  en  la 
ville  de  Capoue,  trouva  un  jour  moyen  d'enfermer  le  sénat 

semblablement  surpasse  nostre  intelligence'.  En 
toutes  nos  fortunes,  nous  nous  comparons  à  ce  qui 
est  au  dessus  de  nous  et  regardons  vers  ceux  qui  sont 
mieux  :  mesurons  nous  à  ce  qui  est  au  dessous;  il 
n'en  est  point  de  si  malotru  2  qui  ne  trouve  mille 

dans  le  palais;  et,  convoquant  le  peuple  en  la  place,  leur 
dit  que  le  jour  estoit  venu  auquel  en  pleine  liberté  ils  pou- 
voient  prendre  vengeance  des  tyrans  qui  les  avoyent  si  long 
temps  oppressez,  lesquels  il  tenoit  à  sa  mercy  seuls  et  desar- 
mez :  fut  d'advis  qu'au  sort  on  les  tirast  hors  l'un  après 
l'autre,  et  de  chacun  on  ordonnas!  particulièrement,  faisant 
sur  le  champ  exécuter  ce  qui  en  seroit  décrété;  pourveu 
aussi  que  tout  d'un  train  ils  advisassent  d'establir  quelque 
homme  de  bien  en  la  place  du  condamné,  affin  qu'elle  ne 
demeurast  vuide  d'officier.  Ils  n'eurent  pas  plustost  ouy  le 
nom  d'un  sénateur  qu'il  s'esleva  un  cry  de  mescontentement 
universel  à  rencontre  de  luy  :  «  Je  voy  bien,  dit  Pacuvius, 
il  faut  démettre  cettuy-cy ,  c'est  un  meschant  ;  ayons  en  un 
bon  en  change.  »  Ce  fut  un  prompt  silence,  tout  le  monde 
se  trouvant  bien  empesché  au  choix.  Au  premier  plus  ef- 
fronté, qui  dit  le  sien,  voylà  un  consentement  de  voix  en- 
core plus  grand  à  refuser  celuy  là  :  cent  imperfections  et 
justes  causes  de  le  rebuter.  Ces  humeurs  contradictoires 
s'estans  eschauffées,  il  advint  encore  pis  du  second  sénateur 
et  du  tiers  :  autant  de  discorde  à  l'élection  que  de  conve- 
nance à  la  démission.  S'estans  inutilement  lassez  à  ce  trouble, 
ils  commencent,  qui  deçà,  qui  delà,  à  se  desrober  peu  à 
peu  de  l'assemblée,  rapportant  chacun  cette  resolution  en 
son  ame  que  le  plus  vieil  et  mieux  cogneu  mal  est  tous- 
jours  plus  supportable  que  le  mal  récent  et  inexpérimenté. 

1.  C'est,  comme  dit  Platon,  chose  puissante  et  de  diffi- 
cile dissolution  qu'une  civile  police  :  elle  dure  souvent 
contre  des  maladies  mortelles  et  intestines,  contre  l'injure 
des  loix  injustes,  contre  la  tyrannie,  contre  le  débordement 
et  ignorance  des  magistrats,  licence  et  sédition  des  peuples. 

2.  De  si  misérable. 

exemples  où  se  consolera  Et,  comme  disoit  Se- 
lon ^  :  «  Qui  diesseroit  un  tas  de  tous  les  maux 
ensemble,  il  n'est  aucun  3  qui  ne  choisist  plustost 
de  raporter4  avec  soy  les  maux  qu'il  a  que  de 
venir  à  division  légitime,  avec  tous  les  autres 
hommes,  de  ce  tas  de  maux ,  et  en  prendre  sa 
quotte  part.  »  Nostre  police  se  porte  mal;  il  en  a 
esté  pourtant  de  plus  malades  sans  mourir.  Les 
dieux  se  jouent  S  de  nous  à  la  pelote  et  nous  agi- 
tent à  toutes  mains  : 

Enimvero  dii  nos  homines  quasi  pilas  habent. 

Les  astres  ont  fatalement  destiné  l'Estat  de 
Romme  pour  patron  «^  de  ce  qu'ils  peuvent  en  ce 
genre  :  il  comprend  en  soy  toutes  les  formes  et 
avantures  qui  touchent  un  Estât,  tout  ce  que 
l'ordre  y  peut,  et  le  trouble,  et  l'heur,  et  le  mal- 
heur. Qui  se  doit  désespérer  de  sa  condition , 
voyant  les  secousses  et  mouvemens  dequoy  celuy- 
là  fut  agité  et  qu'il  supporta?  Si  l'estenduë  de  la 
domination  est  la  santé  d'un  Estât  (dequoy  je  ne 
suis  aucunement  d'advis)  7,  celuy-là  ne  fut  jamais 

1.  C'est  nostre  vice  que  nous  voyons  plus  mal  volontiers 
ce  qui  est  dessus  nous  que  volontiers  ce  qui  est  dessoubs. 

2.  Si,  disoit  Solon. 

3.  Qu'il  n'est  aucun. 

4.  De  remporter. 

5.  S^esbatent. 

S.  Pour  exemplaire.  ^ 

7.  Et  me  plaist  Isocrates  qui  instruit  Nicoclés  non  d'en- 
vier les  princes  qui  ont  des  dominations  larges,  mais  qui  sça- 
vent  bien  conserver  celles  qui  leur  sont  escheuës. 


144  LIVRE  TROISIESME 

si  sain  que  quand  il  fut  le  plus  malade.  La  pire  de 
ses  formes  luy  fut  la  plus  fortunée.  A  peine  re- 
connoit-on  l'image  d'aucune  police  soubs  les  pre- 
miers empereurs  :  c'est  la  plus  horrible  et  espesse  ' 
confusion  qu'on  puisse  concevoir.  Toutesfois  il  la 
supporta  et  y  dura,  conservant  non  pas  une  mo- 
narchie resserrée  en  ses  limites,  mais  tant  de  na- 
tions si  diverses,  si  esloignées,si  mal  affectionnées, 
si  desordonnéement  commandées  et  injustement 
conquises  : 

Nec  gentibus  ullis 
Commodat  in  populum,  ierrx  pélagique  potentem , 
Invidiain  fortuna  suam. 

Tout  ce  qui  branle  ne  tombe  pas.  La  contexture 
d'un  si  grand  corps  tient  à  plus  d'un  clou;  il  tient 
mesme  par  son  antiquité,  comme  les  vieux  basti- 
mens  ausquels  l'aage  a  desrobé  le  pied,  sans 
crouste  et  sans  cyment,  qui  pourtant  vivent  et  se 
soustiennent  en  leur  propre  poix, 

Nec  jam  validis  radicibus  hserens. 
Pondère  tuta  suo  est. 

D'avantage,  ce  n'est  pas  bien  procédé  de  re- 
connoistre  seulement  le  flanc  et  le  fossé  pour 
juger  de  la  seureté  d'une  place  :  il  faut  voir  par 
oîi  on  y  peut  venir,  en  quel  estât  est  l'assaillant. 
Peu  de  vaisseaux  fondent  de  leur  propre  poix  et 
sans  violence  estrangere.  Or  tournons  les  yeux 
par  tout,  tout  crolle  autour  de  nous  :  en  tous  les 

I .  Et  la  plus  espesse. 

grands  Estais,  soit  de  chrestienté,  soit  d'ailleurs, 
que  nous  cognoissons,  regardez  y,  vous  y  trouve- 
rez une  évidente  menasse  de  changement  et  de 
ruyne  : 

Et  sua  sunt  illis  incommoda,  parque  per  omnes 
Tempestas. 

Les  astrologues  ont  beau  jeu  à  nous  advertir, 
comme  ils  font,  de  grandes  altérations  et  muta- 
tions prochaines  :  leurs  devinations  sont  présentes 
et  palpables,  il  ne  faut  pas  aller  au  ciel  pour  cela. 
Nous  n'avons  pas  seulement  à  tirer  consolation 
de  cette  société  universelle  de  mal  et  de  menasse, 
mais  encores  quelque  espérance  pour  la  durée  de 
lîostre  estât,  d'autant  que  naturellement  rien  ne 
tombe  là  où  tout  tombe  :  la  maladie  universelle 
est  la  santé  particulière;  la  conformité  est  qualité 
ennemie  à  la  dissolution.  Pour  moy,  je  n'en  entre 
point  au  desespoir,  et  me  semble  y  voir  des  routes 
à  nous  sauver  : 

Deus  haec  fortasse  benigna 
Reducet  in  sedem  vice. 

Qui  sçait  si  Dieu  voudra  qu'il  en  advienne  comme 
des  corps,  qui  se  purgent  et  remettent  en  meilleur 
estât  par  longues  et  griefves  maladies ,  lesquelles 
leur  donnent  '  une  santé  plus  entière  et  plus  nette 
que  celle  qu'elles  leur  avoient  osté? 

Ce  qui  me  poise  le  plus,  c'est  qu'à  compter  les 
simptomes  de  nostre  mal,  j'en  vois  autant  «le  na- 

1 .  Leur  rendent. 
Montaigne.  VI.  19 

turels,  et  de  ceux  que  le  Ciel  nous  envoyé  et  pro- 
prement siens,  que  de  ceux  que  nostre  desreigle- 
ment  et  l'imprudence  humaine  y  confèrent  ' .  En- 
cores  en  ces  ravasseries  icy  crains-je  la  trahison 
de  ma  mémoire,  que,  par  inadvertance,  elle  m'aye 
faict  enregistrer  une  chose  deux  fois.  Je  hay  à  me 
reconnoistre,  et  ne  retaste  jamais  qu'envis  ce  qui 
m'est  une  fois  eschappé.  Or  je  n'apporte  icy  rien 
de  nouvel  apprentissage,  ce  sont  imaginations  com- 
munes :  les  ayant  à  l'avanture  conceuës  cent  fois, 
j'ay  peur  de  les  avoir  desjà  enrollées.  La  redicte 
est  par  tout  ennuyeuse,  fust  ce  dans  Homère; 
mais  elle  est  ruineuse  aux  choses  qui  n'ont  qu'une 
montre  superficielle  et  passagiere.  Je  me  desplais 
de  l'inculcation,  voire  aux  choses  utiles,  comme 
en  Seneque^. 

Ma    mémoire    s'empire    cruellement    tous   les 
jours, 

Pocula  Lethseos  ut  si  ducentia  somnos 
Arente  fauce  traxerim. 

II  faudra  doresnavant  (car,  Dieu  mercy,  jusques  à 


1 .  Il  semble  que  les  astres  mesmes  ordonnent  que  nous 
avons  assez  duré,  et  outre  les  termes  ordinaires;  et  cecy 
aussi  me  poise,  que  le  plus  voysin  mal  qui  nous  menace, 
ce  n'est  pas  altération  en  la  masse  entière  et  solide,  mais  sa 
dissipation  et  divulsion,  l'extrême  de  noz  craintes. 

2.  Et  l'usage  de  son  escole  stoïque  me  desplaist  de  redire 
sur  chasque  matière  tout  au  long  et  au  large  les  principes 
et  presuppositions  qui  servent  en  gênerai, et  realleguer  tous- 
jours  de  nouveau  les  arguments  et  raisons  communes  et  uni- 
verselles. 

cette  heure  il  n'en  est  pas  advenu  de  faute)  que, 
au  lieu  que  les  autres  cerchent  temps  et  occasion 
de  penser  à  ce  qu'ils  ont  à  dire,  je  fuye  à  me  pré- 
parer, de  peur  de  m'attacher  à  quelque  obligation 
de  laquelle  j'aye  à  despendre.  L'estre  tenu  et 
obligé  me  fourvoie,  et  le  despendre  d'un  si  foible 
instrument  qu'est  ma  mémoire.  Je  ne  lis  jamais 
cette  histoire  que  je  ne  m'en  offence  d'un  ressen- 
timent propre  et  naturel  : 

Lyncestez,  accusé  de  conjuration  contre  Alexan- 
dre, le  jour  qu'il  fut  mené  en  la  présence  de  l'ar- 
mée, suyvant  la  coustume,  pour  estre  ouj  en  ses 
deffences,  avoit  en  sa  teste  une  harangue  estudiée, 
de  laquelle,  tout  hésitant  et  bégayant,  il  prononça 
quelques  paroles.  Comme  il  se  troubloit  de  plus  en 
plus,  ce  pendant  qu'il  luicte  avec  sa  mémoire  et  qu'il 
la  retaste,  le  voilà  chargé  et  tué  à  coups  de  pique 
par  les  soldats  qui  luy  estoient  plus  voisins,  le 
tenant  pour  convaincu  :  son  estonnement  et  son 
silence  leur  servit  de  confession.  Ayant  eu  en  pri- 
son tant  de  loisir  de  se  préparer,  ce  n'est  à  leur 
advis  plus  la  mémoire  qui  luy  manque,  c'est  la 
conscience  qui  luy  bride  la  langue  et  luy  oste  la 
force.  Vrayment  c'est  bien  dict  :  on  s'estonne  du 
lieu,  de  l'assistance,  de  l'expectation  ',lors  mesme 
qu'il  n'y  va  que  de  l'ambition  de  bien  dire;  que 
peut-on  faire  quand  c'est  une  harangue  qui  porte 
la  vie  en  conséquence? 


I .  Vrayement  c'est  bien  dit  :  le  lieu  estonne,  l'assistance, 
l'expectation. 

Pour  moy,  cela  mesme  que  je  sois  lié  à  ce  que 
j'ay  à  dire  sert  à  m'en  desprendre.  Quand  je  me 
suis  commis  et  assigné  entièrement  à  ma  mémoire, 
je  pends  si  fort  sur  elle  que  je  l'accable;  elle  s'ef- 
fraye de  sa  charge.  Autant  que  je  m'en  rapporte  à 
elle,  je  me  mets  hors  de  moy  jusques  à  essaier  ma 
contenance;  et  me  suis  veu  quelque  jour  en  peine 
de  celer  la  servitude  en  laquelle  j'estois  entravé  : 
là  où  mon  dessein  est  de  représenter  en  parlant 
une  profonde  nonchalance  '  et  des  mouvemens 
fortuites  et  impremeditez,  comme  naissans  des  oc- 
casions présentes,  aymant  aussi  cher  ne  rien  dire 
qui  vaille  que  de  montrer  estre  venu  prémédité  2 
pour  bien  dire;  chose  messeante,  sur  tout  à  gens 
de  ma  profession  3.  On  a  laissé 4  par  escrit  de 
l'orateur  Curio  que,  quand  il  proposoit  la  distri- 
bution des  pièces  de  son  oraison  en  trois,  ou  en 
quatre,  ou  le  nombre  de  ses  arguments  et  raisons, 
il  luy  advenoit  volontiers  ou  d'en  oublier  quel- 
qu'un, ou  d'y  en  adjouster  un  ou  deux  de  plus. 
Je  me  suis  tousjours  bien  gardé  î  de  tomber  en 
cet  inconvénient,  ayant  hay  ces  promesses  et  pres- 


1.  D'accent  et  de  visage. 

2.  Estre  venu  préparé. 

3.  Et  chose  de  trop  grande  obligation  à  qui  ne  peut 
beaucoup  tenir.  L'apprest  donne  plus  à  espérer  qu'il  ne 
porte  :  on  se  met  souvent  sottement  en  pourpoinct  pour  ne 
sauter  pas  mieux  qu'en  saye  :  nihii  est  his  qui  placere  vo- 
lant tam  adversarium  quam  expectatio. 

4.  Us  ont  laissé. 

5.  J'ay  tousjours  bien  évité. 

criplions,  non  seulement  pour  la  deffiance  de  ma 
mémoire,  mais  aussi  pour  ce  que  cette  forme  retire 
trop  à  l'artiste'.  Baste ,  que  je  me  suis  meshuy 
promis  de  ne  prendre  plus  la  charge  de  parler  en 
lieu  de  respect  :  car,  quant  à  parler  en  lisant  son 
escript,  outre  ce  qu'il  est  monstrueux  *,  il  est  de 
grand  desavantage  à  ceux  qui  par  nature  pou- 
voient  quelque  chose  en  l'action;  et  de  me  jetter 
à  la  mercy  de  mon  invention  présente ,  encore 
moins  :  je  l'ay  lourde  et  trouble,  qui  ne  sçauroit 
fournir  à  soudaines  î  nécessitez  et  importantes. 

Laisse,  lecteur,  courir  encore  ce  coup  d'essay 
et  ce  troisiesme  alongeail  du  reste  des  pièces  de 
ma  peinture,  J'adjouste,  mais  je  ne  corrige  pas. 
Premièrement, par  ce  que  celuy  quia  hypothecqué 
au  monde  son  ouvrage,  je  trouve  apparence  qu'il 
n'y  aye  plus  de  droict  :  qu'il  die,  s'il  peut,  mieux 
ailleurs,  et  ne  corrompe  la  besongne  qu'il  nous  4 
a  vendue.  De  telles  gens  il  ne  faudroit  rien  ache- 
ter qu'après  leur  mort.  Qu'ils  y  pensent  bien 
avant  que  de  se  produire  :  qui  les  haste  J?  Secon- 

1.  Simpliciora  miliiares  décent, 

2.  Outre  ce  qu'il  est  tresinepte. 

3.  Aux  soudaines. 

4.  Nous  [mot  supprimé]. 

5.  Mon  livre  est  tousjours  un,  sauf  qu'à  mesure  qu'on 
se  met  à  le  renouveller,  afin  que  l'achetteur  ne  s'en  aille  les 
mains  du  tout  vuidesje  me  donne  loy  d'y  attacher  (comme 
ce  n'est  qu'une  marqueterie  mal  jointe)  quelqu^  emblème 
supernumeraire.  Ce  ne  sont  que  surpoids  qui  ne  condam- 
nent point  la  première  forme,  mais  donnent  quelque  prix 
particulier  à  chacune  des  suivantes  par  une  petite  subtilité 

dément ,  que  ' ,  pour  mon  regard  ,  je  crains  de 
perdre  au  change  :  mon  entendement  ne  va  pas 
tousjours  avant,  il  va  à  reculons  par  fois  2.  Je  ne 
me  deffie  guiere  moins  de  mes  fantasies ,  pour 
estre  secondes  ou  tierces  que  premières,  ou  pré- 
sentes que  passées.  Nous  nous  corrigeons  aussi 
sottement  souvent  qu'aux  autres  3.  Je  suis  envieilly 
de  huit  ans 4  depuis  mes  premières  publications  J  ; 
mais  je  fais  doute  que  je  sois  amande  d'un  pouce^. 
La  faveur  publique  m'a  donné  un  peu  plus  de 
hardiesse  que  je  n'esperois;  mais  ce  que  je  crains 
le  plus,  c'est  de  saouler  :  j'aymerois  mieux  poindre 

ambitieuse.  De  là  toutesfois  il  adviendra  facilement  qu'il  s'y 
mesle  quelque  transposition  de  chronologie,  mes  contes  pre- 
nants place  selon  leur  opportunité,  non  tousjours  selon  leur 
aage. 

1 .  Secondement,  à  cause  que. 

2.  A  reculons  aussi. 

3.  Souvent  comme  nous  corrigeons  les  autres. 

4.  De  nombre  d'ans. 

5.  Qui  furent  Tan  mille  cinq  cens  quatre  vingts. 

6.  Que  je  sois  assagi  d'un  pouce.  Moy  à  cette  heure  et 
moy  tantost  sommes  bien  deux  ;  quand  meilleur?  je  n'en 
puis  rien  dire.  11  feroit  bel  estre  vieil  si  nous  ne  marchions 
que  vers  l'amendement:  c'est  un  mouvement  d'yvroigne,  ti- 
tubant, vertigineux,  informe,  ou  des  jonchez  que  l'air  ma- 
nie casuellement  selon  soy.  Antiochus  avoit  vigoureusement 
escript  en  faveur  de  l'Académie  ;  il  print  sur  ses  vieux  ans 
un  autre  party  :  lequel  des  deux  je  suyvisse  seroit  ce  pas 
tousjours  suivre  Antiochus?  Apres  avoir  estably  le  doubte, 
vouloir  establir  la  certitude  des  opinions  humaines,  estoit  ce 
pas  establir  le  doubte,  non  la  certitude,  et  promettre,  qui  luy 
eust  donné  encore  un  aage  à  durer,  qu'il  estoit  tousjours 
en  termes  de  nouvelle  agitation,  non  tant  meilleure  qu'autre? 


CHAPITRE  IX  i5f 

que  lasser,  comme  a  faict  un  honneste  homme  '  de 
mon  temps.  La  louange  est  tousjours  plaisante,  de 
qui  et  pourquoy  qu'elle  vienne  ^  :  si  faut  il,  pour 
s'en  aggréer  justement,  estre  informé  de  sa  cause. 
Les  imperfections  mesme  ont  leur  moyen  de  se 
recommander.  L'estimation  vulgaire  et  commune 
se  voit  le  plus  souvent  3  peu  heureuse  en  rencon- 
tre; et,  de  mon  temps,  je  suis  trompé  si  les  pires 
escrits  ne  sont  ceux  qui  ont  gaigné  le  dessus  du 
vent  populaire.  Certes,  je  rends  grâces  à  des  hon- 
nestes  hommes  qui  daignent  prendre  en  bonne 
part  mes  foibles  efforts  :  il  n'est  lieu  où  les  fautes 
de  la  façon  paroissent  tant  qu'en  une  matière  qui 
de  soy  n'a  point  de  recommendation.  Ne  te  prens 
point  à  moj,  lecteur,  de  celles  qui  se  coulent  icy 
par  la  fantasie  ou  inadvertance  d'autruy;  chaque 
main,  chaque  ouvrier,  y  apporte  les  siennes.  Je 
ne  me  mesle  ny  d'ortografe,et  ordonne  seulement 
qu'ils  suivent  l'ancienne,  ny  de  la  punctuation  :  je 
suis  peu  expert  en  l'un  et  en  l'autre.  Où  ils  rom- 
pent du  tout  le  sens,  je  m'en  donne  peu  de  peine, 
car  aumoins  ils  me  deschargent;  mais  où  ils  en 
substituent  un  faux,  comme  ils  font  si  souvent,  et 
me  destournent  à  leur  conception,  ils  me  per- 
dent 4.  Toutesfois,  quand  la  sentence  n'est  forte  à 
ma    mesure ,   un  honeste  homme  la  doit   refuser 


1.  Un  sçavant  homme. 

2.  Et  pourquoy  elle  vienne. 

3.  Le  plus  souvent  [mots  supprimés], 

4.  Ils  me  ruinent. 

pour  mienne.  Qui  connoistra  combien  je  suis  peu 
laborieux,  combien  je  suis  faict  à  ma  mode,  croira 
facilement  que  je  redicterois  plus  volontiers  en- 
core autant  d'Essais  que  de  m'assujettir  à  les  re- 
suivre ^  pour  cette  puérile  correction. 

Je  disois  donc  tantost  qu'estant  planté  en  la 
plus  profonde  minière  de  ce  nouveau  métal,  non 
seulement  je  suis  privé  de  grande  familiarité  avec 
gens  d'autre  humeur  et  opinions  que  les  miennes, 
et  qui  se  tiennent  d'un  neud  qui  fuit  à  tout  autre 
neud^j  mais  encore  je  ne  suis  pas  sans  hazard 
parmy  ceux  à  qui  tout  est  également  loisible,  et 
desquels  la  plus  part  ne  peut  meshuy  empirer  son 
marché  envers  nostre  justice  5,  d'où  naist  l'extrême 
degré  de  licence.  Contant  toutes  les  particulières 
circonstances  qui  me  regardent,  je  ne  trouve 
homme  des  nostres  à  qui  la  delfence  des  loix 
couste,et  en  guain  cessant,  et  en  dommage  émer- 
geant, disent  les  clercs,  plus  qu'à  moy4.  Comme 
maison  de  tout  temps  libre,  ouverte  et  officieuse  J 
à  chacun  (car  je  ne  me  suis  jamais  laissé  induire 
d'en  faire  un  outil  de  guerre  offensive 6,  à  laquelle 


1.  A  resuivre  ceux-cy. 

2.  Avec  gens  d'autres  mœurs  que  les  miennes,  e/  d'autres 
opinions  par  lesquelles  ils  tiennent  ensemble  d'un  nœud  qui 
commande  tout  autre  nœud. 

3.  Ne  peut  empirer  meshuy  son  marché  i^ers  nostre  justice. 

4.  Et  tels  font  bien  les  braves,  de  leur  chaleur  et  as- 
preté,  qui  font  beaucoup  moins  que  moy  en  juste  balance. 

5.  De  tout  temps  libre,  de  grand  abbord  et  officieuse. 

6.  Offensive  [mot  supprimé]. 

je  me  mesle  plus  volontiers  '  où  elle  est  le  plus 
esloingnée  de  mon  voisinage),  ma  maison  a  mé- 
rité assez  d'affection  populaire,  et  seroit  bien  mal- 
aisé de  me  gourmander  sur  mon  fumier;  et  estime ^ 
à  un  merveilleux  chef  d'œuvre  et  exemplaire 
qu'elle  soit  encore  vierge  de  sang  et  de  sac,soubs 
un  si  long  orage,  tant  de  changemens  et  agita- 
tions voisines.  Car,  à  dire  vray,  il  estoit  possible 
à  un  homme  de  ma  complexion  d'eschapper  à  une 
forme  constante  et  continue,  quelle  qu'elle  fustî; 
mais  les  invasions  et  incursions  contraires,  et  al- 
ternations  et  vicissitudes  de  la  fortune  autour  de 
moy,  ont  jusqu'à  cette  heure  plus  exaspéré  que 
amolly  l'humeur  du  pays,  et  me  rechargent  de 
dangers  et  difficultez  invincibles.  J'eschape,  mais 
il  me  desplaist  que  ce  soit  plus  par  fortune,  voire 
et  par  ma  prudence,  que  par  justice;  et  me  des- 
plaist d'estre  hors  la  protection  des  loix  et  soubs 
autre  sauvegarde  que  la  leur.  Comme  les  choses 
sont,  je  vis  plus  qu'à  demy  de  la  faveur  d'autruy, 
qui  est  une  rude  obligation.  Je  ne  veux  debvoir 
ma  seureté  ny  à  la  bonté  et  bénignité  des  grands 
qui  s'aggréent  de  ma  légalité  et  liberté,  ny  à  la 
facilité  des  meurs  de  mes  prédécesseurs  et  miennes  : 
car  quoy  si  j'estois  autre?  Si  mes  deportemens  et 
la  franchise  de  ma  conversation  obligent  mes  voi- 
sins ou  la  parenté,  c'est  cruauté  qu'ils  s'en  puis- 


1.  Laquelle  je  vois  chercher  plus  volontiers. 

2.  Et  /"estime. 

3.  Telle  qu'elle  fust. 

sent  acquiter  en  me  laissant  vivre,  et  qu'ils  puissent 
dire  :  «  Nous  luy  condonnons  sa  maison  et  sa 
vie  ',  comme  il  conserve  nos  femmes  et  nos  beufs 
au  besoing.  » 

De  longue  main  chez  moy,  nous  avons  part  à 
la  louange  de  Licurgus  Athénien,  qui  estoit  gêne- 
rai dépositaire  et  gardien  des  bourses  de  ses  con- 
citoyens. Or  je  tiens  qu'il  faut  vivre  par  droict  et 
par  auctorité,  non  par  grâce  2.  Combien  d'hon- 
nestes  hommes  3  ont  mieux  aimé  perdre  la  vie  que 
la  devoir!  Je  fuis  à  me  submettre  à  toute  sorte 
d'obligation,  mais  sur  tout  à  celle  qui  m'attache 
par  devoir  d'honneur.  Je  ne  trouve  rien  si  cher  que 
ce  qui  m'est  donné,  et  ce  pourquoy  ma  volonté 
demeure  hypothéquée  par  tiltre  de  gratitude,  et 
reçois  plus  volontiers  les  offices  qui  sont  à  vendre. 
Je  crois  bien  :  pour  ceux-cy,  je  ne  donne  que  de 
l'argent;  pour  les  autres,  je  me  donne  moy-mesme. 

Le  neud  qui  me  tient  par  la  loy  d'honnesteté 
me  semble  bien  plus  pressant  et  plus  poisant  que 
n'est  celuy  de  la  contrainte  civile.  On  me  garrote 
plus  doucement  par  un  notaire  que  par  moy- 
mesme  4.  N'est-ce  pas  raison  que  ma  conscience 
soit  beaucoup  plus  engagée  à  ce  en  quoy  on  s'est 

1.  Et  qu'ils  puissent  dire  :  Nous  luy  condonnons  la  libre 
continuation  du  service  divin  en  la  chapelle  de  sa  maison, 
toutes  les  églises  d'autour  estants  par  nous  désertées  ;  et 
luy  condonnons  l'usage  de  ses  biens  et  sa  vie. 

2.  Non  par  recompense  ny  par  grâce. 

3.  Combien  de  galants  hommes. 

4.  Que  par  moy. 

simplement  fié  d'elle?  Ailleurs,  ma  foy  ne  doit 
rien,  car  on  ne  luy  a  rien  preste  :  qu'on  s'ayde  de 
la  fiance  et  asseurance  qu'on  a  prise  hors  de  moy. 
J'aymeroy  bien  plus  cher  rompre  la  prison  d'une 
muraille  et  des  loix  que  de  ma  parole'.  La  con- 
demnation  que  je  fais  de  moy  est  plus  vifve  et 
plus  vigoureuse 2  que  n'est  celle  des  juges,  qui  ne 
me  prennent  que  par  le  visage  de  l'obligation 
commune;  restreinte  que  ma  conscience  me  donne 
est  plus  serrée  et  plus  severe  3  :  je  suy  lâchement 
les  debvoirs  ausquels  on  m'entraineroit  si  je  n'y 
allois4.  Si  l'action  n'a  quelque  splendeur  de  li- 
berté, elle  n'a  point  de  grâce  et  d'honneur  î  : 
Quod  me  jus  cogit,  vix  voluntate  impetrent  : 

OÙ  la  nécessité  me  tire,j'ayme  à  lâcher  la  volonté, 
quia  quicquid  imperio  cogitur  exigenii  magis  quam 
prxstanti  acceptum  refertur.  J'en  sçay  qui  suyvent 
cet  air  jusques  à  l'injustice,  donnent  plustost  qu'ils 

1.  Je  suis  délicat  à  l'observation  de  mes  promesses  jusques 
à  la  superstition,  et  les  fay  en  tous  subjects  volontiers  in- 
certaines et  conditionnelles.  A  celles  qui  sont  de  nul  poids, 
je  donne  poids  de  la  jalousie  de  ma  règle  :  elle  me  géhenne 
et  charge  de  son  propre  interest.  Ouy.és  entreprinses  toutes 
miennes  et  libres,  si  j'en  dy  le  poinct,  il  me  semble  que  je 
me  les  prescry,  et  que  le  donner  à  la  science  d'autruy,  c'est 
le  preordonner  à  soy;  il  me  semble  que  je  le  promets  quand 
je  le  dy  :  ainsi  j'évente  peu  mes  propositions. 

2.  Est  plus  vifve  et  roide. 

3.  L'estreinte  de  ma  conscience  plus  serrée  et  pl«s  severe. 

4.  Hoc  ipsum  ita  justum  est  quod  recte  fit,  si  est  voiun- 
tarium. 

5.  De  grâce  ny  d'honneur. 

ne  rendent,  prestent  plustost  qu'ils  ne  payent,  font 
plus  escharsement  bien  à  celuy  à  qui  ils  en  sont 
tenus.  Je  ne  vois  pas  là,  mais  je  louche  contre. 

J'ayme  tant  à  me  descharger  et  desobliger  que 
j'ay  par  fois  compté  à  profit  les  ingratitudes,  of- 
fences  et  desplaisirs  '  que  j'avois  receu  de  ceux  à 
qui,  ou  par  nature  ou  par  accident,  j'avois  quel- 
que devoir  d'amitié,  prenant  celte  occasion  de 
leur  faute  à  autant 2  d'acquit  et  descharge  de  ma 
debte.  Encore  que  je  continue  à  leur  payer  les 
offices  apparents  de  la  raison  publique,  je  trouve 
grande  espargne  pourtant  à  me  soulager  3  un  peu 
<ie  l'attention  et  sollicitude  de  ma  volonté  au  de- 
dans et  de  l'obligation  interne  de  mon  affection  4, 
laquelle  j'ay  un  peu  bien  violente  et  pressante  S 
où  je  m'adonne,  aumoins  pour  un  homme  qui  ne 
veut  aucunement  estre^  en  presse;  et  me  sert 
cette  mesnagerie  de  quelque  consolation  aux  im- 
perfections de  ceux  qui  me  touchent.  Je  suis  bien 
desplaisant  qu'ils  en  vaillent  moins,  mais  tant  y  a 
aussi  que  j'en  espargne?  quelque   chose  de  mon 


1.  Offences  et  indignitez. 

2.  Pour  autant. 

3.  Je  trouve  grande  espargne  pourtant  à  faire  par  justice 
ce  que  je  faisoy  par  affection  et  à  me  soulager. 

4.  Et  de  l'obligation  interne  de  nion  affection  [mots  sup- 
primés] .  Est  prudeniis  sustinere,  ut  cursuni,  sic  inipetum  be- 
nevolentiz. 

5.  Laquelle  j'ay  trop  urgente  et  pressante, 

6.  Estre  aucunement. 

7.  Mais  tant  y  a  que  j'en  espargne  aussi. 

application  et  engagement  envers  eux.  J'approuve 
celuy  qui  ayme  moins  son  enfant  et  son  cousin  ', 
d'autant  qu'il  est  ou  teigneux  ou  bossu,  et  non 
seulement  quand  il  est  malicieux,  mais  aussi  quand 
il  est  malheureux  et  mal  nay  (Dieu  mesme  en  a 
rabbatu  cela  de  son  pris  et  estimation  naturelle), 
pourveu  qu'il  se  porte  en  ce  refroidissement  avec 
modération  et  exacte  justice  2.  Pour  moy  î,  la  pro- 
ximité n'allège  pas  les  deffaults,  elle  les  aggrave 
plustost. 

Après  tout,  selon  que  je  m'entends  en  la  science 
du  bien-faict  et  de  recognoissance ,  qui  est  une 
subtile  science  et  de  grand  usage,  je  ne  vois  guère 
homme  4  plus  libre  et  moins  endebté  que  je  suis 
jusques  à  cette  heure.  Ce  que  je  doibts,  je  le 
doibts  J  aux  obligations  communes  et  naturelles  :  il 
n'en  est  point  qui  soit  plus  nettement  quitte 
d'obligations  et  bienfaicts  estrangers^; 

Nec  sunt  mihi  nota  potentum 
Munera. 

Les  princes  me  font  assez  de  bien  7  quand  ils  ne 
me    font    point  de    mal  :  c'est    ce    que    j'en  de- 


1.  Et  son  cousin  [mots  supprimés]. 

2.  Et  justice  exacte. 

3.  En  moy. 

4.  Je  ne  vois  personne. 

5.  Je  le  doibs  simplement. 

6.  Qui  soit  plus  nettement  quitte  d'ailleurs.       • 

7.  Les  princes  me  donnent  prou  sUls  ne  m'ostent  rien  et 
me  font  assez  de  bien. 

mande'.  O  combien  je  suis  tenu  à  Dieu  de  ce 
qu'il  luy  a  pieu  que  j'aye  leceu  immédiatement  de 
sa  grâce  tout  ce  que  j'ay  !  qu'il  a  retenu  particu- 
lièrement à  soy  toute  ma  debte^!  J'essaye  à  n'a- 
voir nécessairement  besoing  de  personne  3  ;  c'est 
chose  que  chacun  peut  en  soy,  mais  plus  facile- 
ment ceux  que  Dieu  a  mis  à  l'abry  des  nécessitez 
naturelles  et  urgentes.  Il  fait  bien  piteux  et  hazar- 
deux  despendre  d'un  autre.  Nous  mesme,  qui  est 
la  plus  juste  adresse  et  la  plus  seure,  ne  nous 
sommes  pas  assez  asseurez.  Je  n'ay  rien  mien  que 
moy,  et  si  en  est  la  possession  manque  et  em- 
pruntée. Je  me  cultive  et  m'augmente  de  tout 
mon  soing  pour  y  trouver  dequoy  me  satisfaire, 
quand  tout  m'abandonneroit4.  On  jouit  bien  plus 


1.  C'est  tout  ce  que  j'en  demande. 

2.  Combien  je  supplie  instamment  sa  saincte  miséricorde 
que  jamais  je  ne  doive  un  essentiel  grammercy  à  personne  ! 
Bien  heureuse  franchise  qui  m'a  conduit  si  loing  !  Qu'elle 
achevé  ! 

3.  J'essaye  à  n'avoir  exprés  besoing  de  nul  :  in  me  om- 
nis  spes  est  mihi. 

4.  Et  si  en  est  la  possession  en  partie  manque  et  em- 
pruntée. Je  me  cultive,  et  en  courage,  qui  est  le  plus  fort,  et 
encores  en  fortune  y  poury  trouver  dequoy  me  satisfaire,  quand 
ailleurs  tout  m'abandonneroit.  Eleus  Hippias  ne  se  fournit 
pas  seulement  de  science  pour  au  giron  des  Muses  se  pou- 
voir joyeusement  esquarter  de  toute  autre  compagnie  au  be- 
soing, ny  seulement  de  la  cognoissance  de  la  philosophie 
pour  apprendre  à  son  ame  de  se  contenter  d'elle  et  se  pas- 
ser virilement  des  commoditez  qui  luy  viennent  du  dehors, 
quand  le  sort  l'ordonne.  Il  fut  si  curieux  d'apprendre  en- 
core à  faire  sa  cuisine  et  son  poil,  ses  robes,  ses  souliers, 

librement  et  plus  gayement  des  biens  estrangers  ', 
quand  ce  n'est  pas  une  jouissance  obligée  et  con- 
trainte par  le  besoing,  et  qu'on  a,  et  en  sa  vo- 
lonté, et  en  sa  fortune,  la  force  et  les  moiens  de 
s'en  passer  2.  J'ai  tres-volontiers  cerché  l'occasion 

ses  bragues,  pour  se  fonder  en  soy  autant  qu'il  pourroit  et 
soustraire  au  secours  estranger. 

1 .  Des  biens  empruntez. 

2.  Je  me  connoy  bien;  mais  il  m'est  malaisé  d'imaginer 
nulle  si  pure  libéralité  de  personne  envers  moy,  nulle  hospi- 
talité si  franche  et  gratuite,  qui  ne  me  semblast  disgratiée, 
tyrannique  et  teinte  de  reproche,  si  la  nécessité  m'y  avoit 
enchevestré.  Comme  le  donner  est  qualité  ambitieuse  et  de 
prérogative,  aussi  est  l'accepter  qualité  de  summission  :  tes- 
moin  l'injurieux  et  querelleux  refus  que  Bajazet  feit  des  pré- 
sents que  Temir  luy  envoyoit  ;  et  ceux  qu'on  offrit  de  la 
part  de  l'empereur  Solyman  à  l'empereur  de  Calicut  le  mi- 
rent en  si  grand  despit  que  non  seulement  il  les  refusa  dure- 
ment, disant  que  ny  luy  ny  ses  prédécesseurs  n'avoient  ac- 
coustumé  de  prendre,  et  que  c'estoit  leur  office  de  donner, 
mais  en  outre  feit  mettre  en  un  cul  de  fosse  les  ambassa- 
deurs envoyez  à  cet  effect.  Quand  Thetis,  dit  Aristote,  flatte 
Juppiter,  quand  les  Lacedemoniens  flattent  les  Athéniens, 
ils  ne  vont  pas  leur  rafreschissant  la  mémoire  des  biens 
qu'ils  leur  ont  faits,  qui  est  tousjours  odieuse,  mais  la  mé- 
moire des  bienfaicts  qu'ils  ont  receuz  d'eux.  Ceux  que  je 
voy  si  familièrement  employer  tout  chacun  et  s'y  engager  ne 
le  feroient  pas  s'ils  savouroient  comme  moy  la  douceur 
d'une  pure  liberté  et  s'ils  poisoient  autant  que  doit  poiser 
à  un  sage  homme  l'engageure  d'une  obligation.  Elle  se  paye 
à  l'adventure  quelquefois,  mais  elle  ne  se  dissout  jamais. 
Cruel  garrotage  à  qui  ayme  d'affranchir  les  coudées  de  sa 
liberté  en  tout  sens!  Mes  cognoissants  et  au  dessus  et  au 
dessous  de  moy,  sçavent  s'ils  en  ont  jamais  veu  dfc  moins 
sollicitant,  requérant,  suppliant,  ny  moins  chargeant  sur  au- 
truy.  Si  je  le  suis  au  delà  de  tout  exemple  moderne,  ce  n'est 

de  bien  faire  et  d'attacher  les  autres  à  moy,  et  me 
semble  qu'il  n'est  point  de  plus  doux  usage  de 
nos  moyens  '  ;  mais  j'ay  encore  plus  fuyà  recevoir 
que  je  n'ay  cerché  à  donnera  Ma  fortune  ne  m'a 
guère  permis?  de  bien  faire  à  autruy;  et  ce  peu 
qu'elle  m'en  a  permis,  elle  l'a  assez  meigrement 
logé.  Si  elle  m'eust  faict  naistre  pour  tenir  quel- 
que rang  entre  les  hommes,  j'eusse  esté  ambitieux 
de  me  faire  aymer,  peu  de  4  me  faire  craindre  ou 
admirer.  L'exprimeray  je  plus  insolamment?j'eusse 
autant  regardé  au  plaire  que  au  prouffiter  J. 


pas  grande  merveille,  tant  de  pièces  de  mes  mœurs  y  con- 
tribuants. Un  peu  de  fierté  naturelle,  l'impatience  du  refus, 
contraction  de  mes  désirs  et  desseins,  inhabileté  à  toute 
sorte  d'affaires,  et,  mes  qualitez  plus  favories,  l'oysiveté,  la 
franchise  :  par  tout  cela,  j'ay  prins  à  haine  mortelle  d'estre 
tenu  ny  à  autre  ny  par  autre  que  moy.  J'employe  bien  vi- 
vement tout  ce  que  je  puis  à  m'en  passer,  avant  que  j'em- 
ploye la  beneficence  d'un  autre  en  quelque  ou  légère  ou 
poisante  occasion  ou  besoing  que  ce  soit.  Mes  amis  m'im- 
portunent estrangement  quand  ils  me  requièrent  de  requérir 
un  tiers;  et  ne  me  semble  guère  moins  de  coust  desengager 
celuy  qui  me  doibt,  usant  de  luy,  que  m'engager  envers 
celuy  qui  ne  me  doibt  rien.  Cette  condition  ostée  et  cet' 
autre  qu'ils  ne  vueillent  de  moy  chose  negotieuse  et  sou- 
cieuse (car  j'ay  dénoncé  à  tout  soing  guerre  capitale)  je  suis 
commodément  facile  et  prest  au  besoing  de  chacun. 

1.  Tay  tres-volontiers  cerché,  etc.  [passage  supprimé]. 

2.  Aussi  est  il  bien  plus  aysé  selon  Aristote. 

3.  Ma  fortune  m'a  peu  permis. 

4.  Non  de. 

5.  Cyrus,  tres-sagement  et  par  la  bouche  d'un  tres-bon 
capitaine  et  meilleur  philosophe  encores ,  estime  sa  bonté  et 
ses  biens  faicts  loing  au  delà  de  sa  vaillance  et  belliqueuses 

Je  veux  donc  dire  que,  s'il  faut  ainsi  debvoir 
quelque  chose,  ce  doibt  estre  à  plus  légitime  titre 
que  celuy  dequoy  je  parle,  auquel  la  loy  de  cette 
misérable  guerre  m'engage,  et  non  d'un  si  gros 
debte  comme  celuy  de  ma  totale  conservation  :  il 
m'accable. 

Je  me  suis  couché  mille  foys  chez  moy,  imagi- 
nant qu'on  me  trahiroit  et  assommeroit  cette  nuict 
là,  composant  avec  la  fortune  que  ce  fust  sans  ef- 
froy  et  sans  langueur;  et  me  suis  escrié,  après 
mon  palenostre  : 

Impius  hœc  tam  culta  novalia  miles  habebit! 

Quel  remède?  c'est  le  lieu  de  ma  naissance  et  de 
la  plus  part  de  mes  ancestres  ;  ils  y  ont  mis  leur 
affection  et  leur  nom.  Nous  nous  durcissons  à 
tout  ce  que  nous  accoustumons;  et,  à  une  miséra- 
ble condition  comme  est  la  nostre,  c'a  esté  un 
tresfavorable  présent  de  nature  que  l'accoustu- 
mance,qui  endort  nostre  sentiment  à  la  souffrance 
de  plusieurs  maux.  Les  guerres  civiles  ont  cela  de 
pire  que  les  autres  guerres,  de  nous  mettre  cha- 
cun en  garnison  ■  en  sa  propre  maison  : 

Quam  miserum  porta  vitam  muroque  tueri, 
Vixque  suas  tutum  viribus  esse  domus! 


conquestes;  et  le  premier  Scipion,  par  tout  où  il  se  veut 
faire  valoir,  poise  sa  debonnaireté  et  humanité  au  dessus  de 
sa  hardiesse  et  de  ses  victoires,  et  a  tousjours  en  lajaouche 
ce  glorieux  mot,  Qu'il  a  laissé  aux  ennemys  autant  à  l'aymer 
qu'aux  amys. 

I.  En  echauguette, 

Montaigne.  VI.  2^ 

C'est  grande  extrémité  d'estre  pressé  jusques  dans 
son  mesnage  et  repos  domestique.  Ce  malheur 
me  touche  plus  que  nul  autre,  pour  la  condition 
du  h'eu  où  je  me  tiens,  qui  est  tousjours  '  le  pre- 
mier et  le  dernier  à  la  batterie  de  nos  troubles, 
et  où  la  paix  n'a  jamais  son  visage  entier  : 

Tum  quoque,  cum  pax  est,  trépidant  formidine  belli. 

Quoiies  pacem  fortuna  lacessit, 
Hac  iter  est  bellis.  Melius,  fortuna,  dédisses 
Orbe  sub  Eoo  sedem,  gelidaque  sub  Arcto, 
Errantesque  domos. 

Je  tire  par  foys  le  moyen  de  me  fermir  contre  ces 
considérations  de  la  nonchalance  et  lascheté  :  elles 
nous  mènent  aussi  aucunement  à  la  resolution.  Il 
m'advient  souvant  d'imaginer  avec  quelque  plaisir 
les  dangiers  mortels,  et  les  attendre  :  je  me 
plonge,  la  teste  baissée,  stupidement  dans  la 
mort,  sans  la  considérer  et  recognoistre,  comme 
dans  une  profondeur  muette  et  obscure  qui  m'en- 
gloutit tout  2  d'un  saut  et  m'accable  5  en  un  instant 
d'un  puissant  sommeil,  plein  d'insipidité  et  indo- 
lence. Et,  en  ces  morts  courtes  et  violentes,  la 
conséquence  que  j'en  prevoy  me  donne  plus  de 
consolation  que  l'effait  de  trouble  4.  Je  ne  m'es- 


1.  C'est  grande  extrémité  d'estre  pressé  jusques  dans  son 
mesnage  et  repos  domestique.  Le  lieu  où  je  me  tiens  est 
tousjours... 

2.  Tout  [mot  supprimé]. 

3.  Et  m'estouffe. 

4.  Que  l'effait  de  crainte.  Ils  disent,  Comme  la  vie  n'est 

trange  pas  tant  de  l'estre  mort  comme  j'entre  en 
confidence  avec  le  mourir.  Je  m'envelope  et  me 
tapis  en  cet  orage,  qui  me  doibt  aveugler  et  ravir 
de  furie,  d'une  charge  prompte  et  insensible. 

Encore  s'il  advenoit,  comme  disent  aucuns  jar- 
diniers, que  les  roses  et  violettes  naissent  plus 
odoriférantes  prés  des  aux  et  des  oignons,  d'au- 
tant qu'ils  espuisent  '  et  tirent  à  eux  ce  qu'il  y  a 
de  mauvaise  odeur  en  la  terre;  aussi  que  ces  dé- 
pravées natures  humassent  tout  le  venin  de  mon 
air  et  du  climat,  et  m'en  rendissent  d'autant  meil- 
leur et  plus  pur  par  leur  voisinage,  que  je  ne 
perdisse  pas  tout!  Cela  n'est  pas;  mais  de  cecy  il 
en  peut  estre  quelque  chose,  Que  la  bonté  est 
plus  belle  et  plus  attraiante  quand  elle  est  rare,  et 
que  la  contrariété  et  diversité  roidit  et  resserre  en 
soy  le  bien  faire,  et  l'enflamme  par  la  jalousie  de 
l'opposition  et  par  la  gloire  *. 

Je   respons    ordinairement  à  ceux  qui  me  de- 


pas  la  meilleure  pour  estre  longue,  que  la  mort  est  la  meil- 
leure pour  n'estre  pas  longue. 

1.  D'autant  qu'ils  succent. 

2.  Les  voleurs,  de  leur  grâce,  ne  m'en  veulent  pas  parti- 
culièrement. Ne  fay-je  pas  moy  à  eux;  il  m'en  faudroit  à 
trop  de  gents.  Pareilles  consciences  logent  sous  diverses  sor- 
tes de  robes,  pareille  cruauté,  desloyauté,  volerie;,  et  d'au- 
tant pire  qu'elle  est  plus  lasche,  plus  seure  et  plus  obscure 
sous  l'ombre  des  loix.  Je  hay  moins  l'injure  professe  que 
trahitresse,  guerrière  que  pacifique  et  juridique.  Nostr^fievre 
est  survenue  en  un  corps  qu'elle  n'a  de  guère  empiré  :  le 
feu  y  estoit,  la  flamme  s'y  est  prinse;  le  bruit  est  plus  grand, 
le  mal  de  peu. 

mandent  raison  de  mes  voyages,  que  je  sçay  bien 
ce  que  je  fuis,  mais  non  pas  ce  que  je  cerche.  Si 
on  me  dict  que  parmy  les  estiangers  il  y  peut 
avoir  pareilles  maladies',  et  que  leurs  meurs  ne 
valent  pas  mieux  2  que  les  nostres,  je  respons, 
premièrement,  qu'il  est  mal-aysé, 

Tarn  mulise  scelerum  faciès! 

secondement,  que  c'est  tousjours  gain  de  changer 
un  mauvais  estât  à  un  estât  incertain,  et  que  les 
maux  d'autruy  ne  nous  doivent  pas  poindre  comme 
les  nostres. 

Je  ne  veux  pas  oublier  cecy,  que  je  ne  me  mu- 
tine jamais  tant  contre  la  France  que  je  ne  re- 
garde Paris  de  bon  œil.  Elle  a  mon  cueur  dés 
mon  enfance';  et  m'en  est  advenu  comme  des 
choses  excellentes  :  plus  j'ay  veu  depuis  d'autres 
villes  belles,  plus  la  beauté  de  cette- cy  peut  et 
gaigne  sur  mon  affection.  Je  l'ayme  par  elle  mes- 
me,et  plus  en  son  propre  estre  3  que  rechargée  de 
pompe  estrangiere;  je  l'ayme  tendrement  jusques 
à  ses  verrues  et  à  ses  taches.  Je  ne  suis  François 
que  par  cette  grande  cité,  grande  en  peuples, 
grande  en  noblesse  de  son  assiette  4,  mais  sur  tout 
grande  et  incomparable  en  variété  et  diversité  de 
commoditez;  la  gloire  de  la   France  et  l'un  des 


1 .  Il  y  peut  avoir  aussi  peu  de  santé. 

2.  Ne  sont  pas  mieux  nettes. 

3.  En  son  estre  seul. 

4.  En  félicité  de  son  assiette. 

plus  notables  '  ornemens  du  monde.  Dieu  en 
chasse  loing  nos  divisions!  Entière  et  unie,  je  la 
trouve  deffendue  de  toute  autre  violence.  Je  l'ad- 
vise  que,  de  tous  les  partis,  le  pire  sera  celuy  qui 
la  metra  en  division  2,  et  ne  crains  pour  elle 
qu'elle  mesme;  et  crains  pour  elle  autant  certes 
que  pour  autre  pièce  de  cet  estât.  Tant  qu'elle 
durera,  je  n'auray  faute  de  retraicte  où  rendre 
mes  abboys,  suffisante  à  me  faire  perdre  le  regret 
de  tout'autre  retraicte. 

Non  parce  que  Socrates  l'a  dict ,  mais  parce 
qu'en  vérité  c'est  mon  humeur,  et  à  l'avanture 
non  sans  quelque  tort  î,  j'estime  tous  les  hommes 
mes  compatriotes  et  embrasse  un  Polonois  comme 
un  François,  postposant  cette  lyaison  nationale  à 
l'universelle  et  commune.  Je  ne  suis  guère  féru 
de  la  douceur  d'un  air  naturel  :  les  cognoissances 
toutes  neufves  et  toutes  miennes  me  semblent  bien 
valoir  ces  autres  communes  et  fortuites  cognois- 
sances du  voisinage;  les  amitiez  pures  de  nostre 
acquest  emportent  ordinairement  celles  ausquelles 
la  communication  du  climat  ou  du  sang  nous  joi- 
gnent. Nature  nous  a  mis  au  monde  libres  et  des- 
liez; nous  nous  emprisonnons  en  certains  des- 
troits,  comme  les  roys  de  Perse,  qui  s'obligeoient 
de  ne  boire  jamais  aulre  eau  que  celle  du  fleuve 
de  Choaspez,  renonçoyent  par  sottise  à  leur  droict 


1 .  Des  plus  nobles. 

2.  En  discorde. 

3.  Non  sans  quelque  excez. 

d'usage  en  toutes  les  autres  eaux,  et  assechoient 
pour  leur  regard  tout  le  reste  du  monde  '. 

Outre  ces  raisons,  le  voyager  me  semble  un 
exercice  profitable.  L'ame  y  a  un  continuel  embe- 
songnement^  à  remarquer  des  choses  incogneuës 
et  nouvelles;  et  je  ne  sçache  point  meilleure  es- 
colle,  comme  j'ay  dict  souvent,  à  former  la  vie  i 
que  de  luy  proposer  incessamment  la  diversité  de 
tant  d'autres  vies  4,  et  luy  faire  gouster  une  si 
perpétuelle  variété  de  formes  de  nostre  nature. 
Le  corps  n'y  est  ny  oisif  ny  travaillé,  et  cette  mo- 
dérée agitation  le  tient  en  haleine  5.  Je  me  tien  à 


1.  Ce  que  Socrates  feit,sur  sa  fin,  d'estimer  une  sentence 
d'exil  pire  qu'une  sentence  de  mort  contre  soy,  je  ne  seray, 
à  mon  advis,  jamais  ny  si  cassé,  ny  si  estroittement  ha- 
bitué en  mon  pais  que  je  le  feisse.  Ces  vies  célestes  ont  as- 
sez d'images  que  j'embrasse  par  estimation  plus  que  par  affec- 
tion; et  en  ont  aussi  de  si  eslevées  et  extraordinaires  que, 
par  estimation  mesme,  je  ne  les  puis  embrasser  d'autant  que 
je  ne  les  puis  concevoir.  Cette  humeur  fut  bien  tendre  à  un 
homme  qui  jugeoit  le  monde  sa  ville;  il  est  vray  qu'il  dedai- 
gnoit  les  pérégrinations  et  n'avoit  gueres  mis  le  pied  hors  le 
territoire  d'Attique.  Quoy?  qu'il  plaignoit  l'argent  de  ses  amis 
à  desengager  sa  vie  et  qu'il  refusa  de  sortir  de  prison  par  l'en- 
tremise d'autruy  pour  ne  désobéir  aux  loix  en  un  temps 
qu'elles  estoient  d'ailleurs  si  fort  corrompues.  Ces  exemples 
sont  de  la  première  espèce  pour  moy.  De  la  seconde  sont 
d'autres  que  je  pourroy  trouver  en  ce  mesme  personnage  :  plu- 
sieurs de  ces  rares  exemples  surpassent  la  force  de  mon  ac- 
tion, mais  aucuns  surpassent  encore  la  force  de  mon  jugement. 

2.  L'ame  y  a  une  continuelle  exerciiaiion. 

3.  A  façonner  la  vie. 

4.  Fantasies  et  usances. 

5.  Le  met  en  haleine. 

cheval  sans  démonter,  tout  choliqueux  que  je  suis, 
et  sans  m'y  ennuyer,  huict  et  dix  lieures,  | 

Vires  ultra  sortemque  senectx. 

Nulle  saison  m'est  ennemye,  que  le  chaut  aspre 
d'un  soleil  poignant  :  car  les  ombrelles  dequoy, 
depuis  les  anciens  Romains,  l'Italie  se  sert,  char- 
gent plus  les  bras  qu'ils  ne  deschargent  la  teste  '. 
J'ayme  les  pluyes  et  les  crotes  comme  les  canes. 
La  mutation  d'air  et  de  climat  ne  me  touche 
point;  tout  ciel  m'est  un  :  je  ne  suis  battu  que 
des  altérations  internes  que  je  produicts  en  moy; 
et  celles  là  m'arrivent  moins  en  voyageant.  Je  suis 
mal-aisé  à  esbranler;  mais,  estant  avoyé,  je  vay 
tant  qu'on  veut.  J'estrive  plus  2  aux  petites  entre- 
prises qu'aux  grandes,  et  à  m'equiper  pour  faire 
une  journée  et  visiter  un  voisin  que  pour  un  juste 
voyage.  J'ay  apris  à  faire  mes  journées  à  l'espa- 
gnole, d'une  traicte,  grandes  et  raisonnables  jour- 
nées; et,  aux  extrêmes  chaleurs,  les  passe  de 
nuict,du  soleil  couchant  jusques  au  levant.  L'autre 
façon  de  repaistre  en  chemin,  en  tumulte  et  haste 
pour  la  disnée,  notamment  aux  jours  cours  3,  est 
incommode.  Mes  chevaux  en  valent  mieux  :  ja- 
mais cheval  ne   m'a  failli,  qui  a  sceu   faire  avec 

1 .  Je  voudroy  sçavoir  quelle  industrie  c'estoit  aux  Perses, 
si  anciennement  et  en  la  naissance  de  la  luxure,  de  se  faire 
du  vent  frais  et  des  ombrages  à  leur  poste,  comme  dict  Xe- 
nophon. 

2.  J'estrive  autant. 

3.  Nommément  aux  cours  jours. 

moy  la  première  journée.  Je  les  abreuve  par  tout, 
et  regarde  seulement  qu'ils  ayent  assez  de  chemin 
de  reste  pour  battre  leur  eau.  La  paresse  à  me 
lever  donne  loisir  à  ceux  qui  me  suyvent  de  disner 
à  leur  ayse  avant  partir.  Pour  moy,  je  ne  mange 
jamais  trop  tard;  l'appétit  me  vient  en  mangeant, 
et  point  autrement;  je  n'ay  point  de  faim  qu'à 
table. 

Aucuns  se  plaignent  dequoy  je  me  suis  agréé  à 
continuer  cette  occupation  ' ,  marié  et  tantost  2 
vieil.  Ils  ont  tort.  Il  est  mieux  temps  d'abandonner 
sa  famille  3  quand  on  l'a  mise  en  train  de  conti- 
nuer sans  nous,  quand  on  y  a  laissé  de  l'ordre  qui 
ne  démente  point  sa  forme  passée.  C'est  bien 
plus  d'imprudence  de  s'esloingner,  laissant  en  sa 
maison  une  garde  moins  fîdelle,  et  qui  ayt  moins 
de  soing  de  pourvoir  à  vostre  besoing. 

La  plus  utile  et  honnorable  science  et  occupa- 
lion  à  une  femme  4,  c'est  la  science  du  mesnage. 
J'en  vois  quelcune  avare,  de  mesnagere  fort  peu. 
C'est  sa  maistresse  qualité,  et  qu'en  moyenne 
sorte  de  fortune  on  doibt  chercher  en  mariage 
avant  tout'  autre,  c'est  le  seul  doire  qui  sert  à 
ruyner  ou  sauver  nos  maisons  5.  Je  l'en  mets  au 


1 .  A  continuer  cet  exercice. 

2.  Tantost  [mot  supprimé], 

3.  D'abandonner  sa  maison. 

4.  A  une  mère  de  famille. 

i.  C'est  sa  maistresse  qualité  et  qu'on  doibt  chercher  avant 

toute  autre,   comme   le  seul    douaire  qui  sert  à  ruyner  ou 
sauver  nos  maisons.  Qu'on  ne  m'en  parle  pas  :  selon  que 

propre,  luy  laissant  par  mon  absence  tout  le  gou- 
vernement en  main.  Je  vois  avec  despit,  en  plu- 
sieurs mesnages,  monsieur  revenir  maussade  et 
tout  vilain  '  du  tracas  des  affaires,  environ  midy, 
que  madame  est  encore  après  à  se  coiffer  et  atiffer 
en  son  cabinet  :  c'est  à  faire  aux  reynes,  encores 
ne  sçay-je.  II  est  ridicule  et  injuste  que  la  pompe 
et  i'oysiveté  de  nos  femmes^  soit  entretenue  de 
nostre  sueur  et  travail  5.  Si  le  mary  fournit  de  ma- 
tière, nature  mesme  veut  qu'elles  fournissent  de 
forme. 

Quant  aux  devoirs  de  l'amitié  maritale  qu'on 
pense  estre  intéressez  par  celte  absence,  je  ne  le 
crois  pas;  au  rebours,  c'est  une  intelligence  qui 
se  refroidit  volontiers  par  une  trop  continuelle  as- 
sistance, et  que  l'assiduité  blesse.  Toute  femme 
estrangere  nous  semble  honneste  femme;  et  cha- 
cun sent  par  expérience  que  la  continuation  de  se 
voir  ne  peut  représenter  le  plaisir  que  l'on  sent  à 
se  perdre  et  reprendre  à  secousses  4.  Je  sçay  que 

l'expérience  m'en  a  appiins,  je  requiers  d'une  femme  ma- 
riée, au  dessus  de  toute  autre  vertu,  la  vertu  oeconomique. 

1 .  Et  tout  marmiteux. 

2.  Que  I'oysiveté  de  nos  femmes. 

3.  Il  n'adviendra,  que  je  puisse,  à  personne  d'avoir  l'u- 
sage de  ses  biens  plus  liquide  que  mo}/,  plus  quiète  et  plus 
quitte. 

4.  A  se  desprendre  et  reprendre  à  secousses.  Ces  inter- 
ruptions me  remplissent  d'une  amour  récente  envers  les 
miens  et  me  redonnent  l'usage  de  ma  maison  plus^doux;  la 
vicissitude  eschaufe  mon  appétit  vers  l'un  puis  vers  l'autre 
party. 

l'amitié  a  les  bras  assez  longs  pour  se  tenir  et  se 
joindre  d"'un  coin  de  monde  à  l'autre,  et  notam- 
ment '  cette  cy,  où  il  y  a  une  continuelle  commu- 
nication d'offices  qui  en  reveillent  l'obligation  et 
la  souvenance.  Les  stoïciens  disent  bien  qu'il  y  a 
si  grande  colligance  et  relation  entre  les  sages  que 
celuy  qui  disne  en  France  repaist  son  compaignon 
en  i£gypte;  et  qui  estend  seulement  son  doigt  où 
que  ce  soit,  tous  les  sages  qui  sont  sur  la  terre 
habitable  en  sentent  ayde.  La  jouyssance  et  la 
possession  appartiennent  principalement  à  l'imagi- 
nation 2.  De  Romme  en  hors,  je  tiens  et  régente 
ma  maison  et  les  commoditez  que  j'y  ay  laissé  : 
je  voy  croistre  mes  murailles,  mes  arbres  et  mes 
rentes,  et  descroistre,  à  deux  doigts  prés,  comme 
quand  j'y  suis  : 

Ante  oculos  errât  domus,  errât  forma  locorum. 

Si  nous  ne  jouyssons  que  ce  que  nous  tou- 
chons, adieu  nos  escuz  quand  ils  sont  en  nos  cof- 
fres, et  nos  enfans  s'ils  sont  à  la  chasse.  Nous  les 
voulons  plus  prés.  Au  jardin,  est  ce  loing?  à  une 
demy  journée?  Quoy,  dix  lieues  î,  est-ce  loing  ou 

1 .  Et  spécialement. 

2.  Elle  embrasse  plus  chaudement  et  plus  continuelle- 
ment ce  qu'elle  va  quérir  que  ce  que  nous  touchons.  Comp- 
tez voz  amusements  journaliers,  vous  trouverez  que  vous 
estes  lors  plus  absent  de  vostre  amy  quand  il  vous  est  pré- 
sent :  son  assistance  relasche  vostre  attention  et  donne  li- 
berté à  vostre  pensée  de  s'absenter  à  toute  heure,  pour  toute 
occasion. 

3.  Quoy,  à  dix  lieiies. 

prés?  Si  c'est  prés,  quoy,  onze,  douze,  treize? 
et  ainsi  pas  à  pas.  Vrayment,  celle  qui  prescrira  ' 
à  son  mary  «  le  quantiesme  pas  finit  le  prés,  et  le 
quantiesme  pas  donne  commencement  au  loin  », 
je  suis  d'advis  qu'elle  l'arreste  entre-deux  : 

Excludat  jurgia  finis... 
Utor  permisso,  caudxque  pilos  ut  equinse 
Paulatim  vtllo,  et  démo  unum,  démo  etiam  unum, 
Dum  cadat  elusus  ratione  ruent is  acervi; 

et  qu'elles  appellent  hardiment  la  philosophie  à 
leur  secours;  à  qui  quelqu'un  pourroit  reprocher, 
puis  qu'elle  ne  voit  ny  l'un  ny  l'autre  bout  de  la 
jointure  entre  le  trop  et  le  peu,  le  long  et  le 
court,  le  léger  et  le  poisant,  le  prés  et  le  loing, 
puis  qu'elle  n'en  recognoist  le  commencement  ny 
la  fin,  qu'elle  juge  bien  incertainement  du  millieu^. 
Sont  elles  pas  encore  femmes  et  amyes  des  tres- 
passez ,  qui  ne  sont  pas  au  bout  de  cettuy  cy, 
mais  en  l'autre  monde?  Nous  embrassons  et  ceux 
qui  ont  esté,  et  ceux  qui  ne  sont  point  encore, 
non  que  les  absens.  Nous  n'avons  pas  faict  marché, 
en  nous  mariant,  de  nous  tenir  continuelement 
accouez  l'un  à  l'autre,  comme  je  ne  sçay  quels 
petis  animaux  que  nous  voyons  >.  Mais  ce  mot  de 


1 .  Qjii  sçaura  prescrire. 

2.  Rerum  natura  nullam  nobis  dédit  cogitationem  finium. 

3.  Ou,  comme  les  ensorcelez  de  Karenty,  d'une  manière 
chiennine;  et  ne  doibt  une  femme  avoir  les  yeux  si  gour- 
mandement  fichez  sur  le  devant  de  son  mary  qu'elle  n'en 
puisse  veoir  le  derrière,  où  besoing  est. 

ce  peintre  si  excellent  de  leurs  humeurs  seroit  il 
point  de  mise  en  ce  lieu,  pour  représenter  la  cause 
de  leurs  plaintes? 

Uxor,  si  cesses,  aut  te  amare  cogitât, 
Aut  tele  amari,  aut  potare,  aut  animo  obsequi. 
Et  tibi  bene  esse  soli,  cum  sibi  sit  maie; 

ou  bien  seroit  ce  pas  que  de  soy  l'opposition  et 
contradiction  les  entretient  et  nourrit,  et  qu'elles 
s'accommodent  assez ,  pourveu  qu'elles  vous  incom- 
modent? 

En  la  vraye  amitié,  de  laquelle  je  suis  expert, 
je  me  donne  à  mon  amy  plus  que  je  ne  le  tire  à 
moy.  Je  n'ayme  pas  seulement  mieux  luy  faire 
bien  que  s'il  m'en  faisoit,  mais  encore  qu'il  s'en 
face  qu'à  moy  :  il  m'en  faict  lors  le  plus  quand  il 
s'en  faict,  et  si  l'absence  luy  est  ou  plaisante  ou 
utile,  elle  m'est  bien  plus  douce  que  sa  présence; 
et  ce  n'est  pas  proprement  absence  quand  il  y  a 
moyen  de  s'entr'advertir.  J'ay  tiré  autrefois  usage 
de  nostre  esloingnement  et  commodité;  nous 
remplissions  mieux  et  estandions  la  possession  de 
la  vie  en  nous  séparant  :  il  vivoit,  il  jouissoit,  il 
voyoit  pour  moy,  et  moy  pour  luy,  autant  plaine- 
ment  que  s'il  y  eust  esté  :  l'une  partie  demeuroit 
oisifve  quand  nous  estions  ensemble;  nous  nous 
confondions  :  la  séparation  du  lieu  rendoit  la  con- 
jonction de  nos  volontez  plus  riche.  Cette  fain 
insatiable  de  la  présence  corporelle  accuse  un  peu 
la  foiblesse  en  la  jouyssance  des  âmes. 

Quant  à  la  vieillesse   qu'on  m'allègue,  au  re- 

bours,  c'est  à  la  jeunesse  à  s'asservir  aus  opinions 
communes  et  se  contraindre  pour  autruy.  Elle 
peut  fournir  à  tous  les  deux,  au  peuple  et  à  soy  : 
nous  n'avons  que  trop  à  faire  à  nous  seuls.  A  me- 
sure que  les  commoditez  naturelles  nous  faillent, 
soustenons  nous  par  les  artificielles.  C'est  injustice 
d'excuser  la  jeunesse  de  suyvre  ses  plaisirs  et  def- 
fendre  à  la  vieillesse  d'en  cercher". 

«  Mais  en  tel  aage  vous  ne  reviendrez  jamais 
d*un  si  long  chemin.  »  Que  m'en  chaut-il?  Je  ne 
l'entreprens  ny  pour  en  revenir,  ny  pour  le  par- 
faire :  j'entreprens  seulement  de  me  branler  pen- 
dant que  le  branle  me  plaist^;  mon  dessein  est 
divisible  par  tout,  il  n'est  pas  fondé  en  grandes 
espérances;  chaque  journée  en  faict  le  bout,  et  le 
voyage  de  ma  vie  se  conduict  de  mesme.  J'ay  veu 
pourtant  assez  de  lieux  esloignez  où  j'eusse  désiré 
qu'on  m'eust  arresté.  Pourquoy  non,  si  Chrysip- 
pus,  Cleanthes,  Diogenes,  Zenon,  Antipater,  tant 
d'honnestes  hommes  de  la  secte  la  plus  refroin- 
gnée3,  abandonnèrent  bien  leur  pays  sans  aucune 
occasion    de    s'en  plaindre  et  seulement  pour  la 

1.  Jeune,  je  couvrois  mes  passions  enjouées  de  prudence; 
vieil ,  je  desmesle  les  tristes  de  débauche  :  si  prohibent  les 
loix  platoniques  de  peregriner  avant  quarante  ans  ou  cin- 
quante pour  rendre  la  pérégrination  plus  utile  et  instructive. 
Je  consentiroy  plus  volontiers  à  cet  autre  second  article  des 
mesmes  loix  qui  l'interdit  après  soixante. 

2.  Et  me  proumeine  pour  me  proumener.  Ceux^ui  cou- 
rent un  bénéfice  ou  un  lièvre  ne  courent  pas  ;  ceux  là  cou- 
rent qui  courrent  aux  barres  et  pour  exercer  leur  course. 

3.  Tant  d'hommes  sages  de  la  secte  plus  renfroingnée. 

beauté  '  d'un  autre  air?  Certes,  le  plus  grand  des- 
plaisir de  mes  pérégrinations,  c'est  que  je  n'y  puisse 
apporter  cette  resolution  d'eslablir  ma  demeure 
où  je  me  plairroy ,  et  qu'il  me  faille  lousjours 
proposer  de  revenir  pour  m'accommoder  aux  hu- 
meurs communes. 

Si  je  craingnois  de  mourir  en  autre  air^  que  ce- 
luy  de  ma  naissance,  si  je  pensois  mourir  moins  à 
mon  aise  esloingné  des  miens,  à  peine  sortiroy-je 
hors  de  France  :  je  ne  sortirois  pas  sans  effroy 
hors  de  ma  parroisse,  je  sens  la  mort  qui  me  pince 
continuellement  la  gorge  ou  les  reins.  Mais  je  suis 
autrement  faict  :  elle  m'est  une  par  tout.  Si  tou- 
tesfois  j'avois  à  choisir,  ce  seroit,  ce  croy-je, 
plustost  à  cheval  que  dans  un  lict,  hors  de  ma 
maison  et  esloigné  des  miens.  Il  y  a  plus  de 
crevecœur  que  de  consolation  à  prendre  congé 
de  ses  amis.  J'oublie  volontiers  ce  devoir  de  nostre 
entrejent,  car  des  offices  de  l'amitié  celuy-Ià  est 
le  seul  desplaisant;  et  oublierois  ainsi  volontiers  à 
dire  ce  grand  et  éternel  adieu.  S'il  se  tire  quelque 
commodité  de  cette  assistance,  il  s'en  tire  cent 
incommoditez.  J'ay  veu  plusieurs,  mourans  bien 
piteusement,  assiégez  de  tout  ce  train  :  cette 
presse  les  estouffe.  C'est  contre  le  devoir,  et  est 
tesmoignage  de  peu  d'affection  et  de  peu  de 
soing  de  vous  laisser  mourir  en  repos  :  l'un  tour- 
mente vos  yeux,   l'autre  vos  oreilles,    l'autre  la 


1 .  Pour  la  jouissance. 

2.  En  autre  lieu 

bouche;  il  n'y  a  sens  ny  membre  qu'on  ne  vous 
fracasse.  Le  cœur  vous  serre  de  pitié  d'ouyr  les 
plaintes  des  amis,  et  de  despit,à  l'avanture,  d'ouyr 
d'autres  plaintes,  feintes  et  masquées.  Qui  a  tous- 
jours  eu  le  goust  tendre,  affoibly,  il  l'a  encore 
plus  :  il  luy  faut,  en  une  si  grande  nécessité,  une 
main  douce  et  accommodée  à  son  sentiment,  pour 
le  grater  justement  où  il  luy  cuit,  ou  qu'on  ne  le 
grate  point  du  tout.  Si  nous  avons  besoing  de 
sage  femme  à  nous  mettre  au  monde,  nous  avons 
bien  besoing  d'un  homme  encore  plus  sage  à  nous 
en  sortir.  Tel,  et  amy,  le  faudroit-il  achetter  bien 
chèrement  pour  le  service  d'une  telle  occasion. 

Je  ne  suis  point  arrivé  à  cette  vigueur  desdai- 
gneuse  qui  se  fortifie  en  soy-mesme,  que  rien 
n'ayde  ny  ne  trouble;  je  suis  d'un  point  plus  bas: 
je  cerche  à  coniller  et  à  me  desrober  de  ce  pas- 
sage, non  par  crainte,  mais  par  art.  Ce  n'est  pas 
mon  advis  de  faire  en  cette  action  preuve  ou 
montre  de  ma  constance.  Pour  qui?  lors  cessera 
tout  le  droict  et  interest  '  que  j'ay  à  la  réputation. 
Je  me  contente  d'une  mort  recueillie  en  soy, 
quiète  et  solitaire,  toute  mienne,  convenable  à  ma 
vie  retirée  et  privée,  au  rebours  de  la  superstition 
romaine,  où  on  estimoit  malheureux  celuy  qui  mou- 
roit  sans  parler  et  qui  n'avoit  ses  plus  proches  à 
luy  dorre  les  yeux.  J'ay  assez  affaire  à  me  conso- 
ler, sans  avoir  à  consoler  autruy;  assez  de  pensées 
en  la  teste,  sans  que  les  circonstances  m'eff  ap- 

I .  El  /'interest. 

portent  de  nouvelles,  et  assez  de  matière  chez 
moy/  à  m'entretenir  sans  l'emprunter.  Cette  par- 
tie n'est  pas  du  rolle  de  la  société,  c'est  l'acte  à 
un  seul  personnage.  Vivons  et  rions  entre  les 
nostres,  allons  mourir  et  rechigner  entre  les  in- 
conneus.  On  trouve,  en  payant,  qui  vous  tourne 
la  teste  et  qui  vous  frote  les  pieds,  qui  ne  vous 
presse  qu'autant  que  vous  voulez,  vous  présentant 
un  visage  indiffèrent,  vous  laissant  vous  entretenir  2 
et  plaindre  à  vostre  mode. 

Je  me  deffais  tous  les  jours,  par  discours,  de 
cette  humeur  puérile  et  inhumaine  qui  faict  que 
nous  desirons  d'esmouvoir  par  nos  maux  la  com- 
passion et  le  deuil  en  nos  amis.  Nous  faisons  va- 
loir nos  inconveniens  outre  leur  mesure  pour  at- 
tirer leurs  larmes;  et  la  fermeté  que  nous  louons 
en  chacun  à  soustenir  sa  mauvaise  fortune,  nous 
Taccusons  et  hayssons  en  nos  proches  3 ,  quand 
c'est  en  la  nostre.  Nous  ne  nous  contentons  pas 
qu'ils  se  ressentent  de  nos  maux,  si  encores  ils  ne 
s'en  affligent.  Il  faut  estendre  la  joye,  mais  re- 
trencher  autant  qu'on  peut  la  tristesse  4.  Je  repre- 


1.  Chez  moy  [mots  supprimés], 

2.  Vous  gouverner. 

3.  Nous  l'accusons  et  reprochons  à  nos  proches. 

4.  Qui  se  faici  plaindre  sans  raison  est  homme  pour 
n'estre  pas  plaint  quand  la  raison  y  sera  :  c'est  pour  n'estre 
jamais  plaint  que  se  plaindre  tousjours,  faisant  si  souvent  le 
piteux  qu'on  ne  soit  pitoyable  à  personne  ;  qui  se  faict  mort 
vivant  est  subject  d'estre  tenu  pour  vif  mourant.  J'en  ay  veu 
prendre  la  chèvre  de  ce  qu'on  leur  trouvoit  le  visage  frais 

sente  mes  maladies,  pour  le  plus ,  telles  qu'elles 
sont,  et  évite  les  parolles  de  mauvais  prognoslique 
et  exclamations  '  composées.  Sinon  l'allégresse,  au- 
moins  la  contenance  rassise  des  assistans  est  propre 
prés  d'un  sage  malade.  Pour  se  voir  en  un  estât  con- 
traire, il  n'entre  point  en  querelle  avec  la  santé; 
il  luy  plaist  de  la  contempler  en  autruy,  forte  et 
entière,  et  en  jouyr  au  moings  par  compaignie. 
Pour  se  sentir  fondre  contre-bas,  il  ne  rejecte  pas 
du  tout  les  pensées  de  la  vie,ny  ne  fuyt  aux  entre- 
tiens communs  2.  Je  veux  estudier  la  maladie  quand 
je  suis  sain;  quand  elle  y  est,  elle  faict  son  impres- 
sion assez  réele,sans  que  mon  imagination  l'aide. 
Nous  nous  préparons,  avant  la  main,  aux  voiages 
que  nous  entreprenons,  et  y  sommes  résolus  : 
l'heure  qu'il  nous  faut  monter  à  cheval,  nous  la  don- 
nons à  l'assistance,  et,  en  sa  faveur,  l'estendons. 
Je  sens  ce  proffit  inespéré  de  la  publication  de 
mes  meurs,  qu'elle  me  sert  aucunement  de  règle  : 
il  me  vient  par  fois  quelque  considération  de  ne 
trahir  ma  peinture  5.  Cette  publique  déclaration 
m'oblige  de  me  tenir  en  ma  route  et  à  ne  des- 
mentir l'image  de  mes  conditions,  communéement 
moins  desfigurées  et  contredites  que  ne  porte  la 
malignité  et  maladie  des  jugements  d'aujourd'huy. 


€t  le  pouls  posé,  contraindre  leur  ris  par  ce  qu'il  trahissoit 
leur  guairison,  et  haïr  la  santé  de  ce  qu'elle  n'estoit  pas  re- 
grettable: qui  bien  plus  est,  ce  n'estoyent  pas  femmes. 

1 .  Et  les  exclamations. 

2.  Ny  ne  fuyt  les  entretiens  communs. 

3.  De  ne  trahir  l'histoire  de  ma  pie. 

Montaigne.  VI.  iî 

L'uniformité  et  simplesse  de  mes  meurs  produict 
bien  un  visage  d'aisée  interprétation;  mais,  parce 
que  la  façon  en  est  un  peu  nouvelle  et  hors  d'u- 
sage, elle  donne  trop  beau  jeu  à  l'envie.  Si  est- 
il  '  qu'à  qui  me  veut  loyallement  injurier,  il  me 
semble  fournir  bien  suffisamment  où  mordre  en 
mes  imperfections  advouées  et  cogneuës,  et  de- 
quoy  s'y  saouler,  sans  s'escarmoucher  au  vent.  Si, 
pour  en  prœoccuper  moy-mesme  l'accusation  et 
la  descouverte,  il  luy  semble  que  je  luy  esdente  sa 
morsure,  c'est  raison  qu'il  preigne  son  droict  vers 
l'amplification  et  extention,  i'ofîence  a  ses  droicts 
outre  la  justice;  et  que  les  vices  dequoy  je  luy 
montre  des  racines  chez  moy,  il  les  estire  en  ar- 
bres 2;  qu'il  y  emploie  non  seulement  ceux  qui  me 
possèdent,  mais  ceux  aussi  qui  ne  font  que  me  me- 
nasser, injurieux  vices  et  en  qualité  et  en  nombre; 
qu'il  me  batte  par  là  3.  Tant  y  a  que,  tout  conté, 
il  me  semble  qu'aussi  souvent  on  me  loue  qu'on 


1.  Trop  beau  jeu  à  la  médisance.  Si  est-il  vray. 

2.  11  les  grossisse  en  arbres. 

3 .  J'embrasseroy  volontiers  l'exemple  du  philosophe  Dion  : 
Antigonus  le  vouloit  piquer  sur  le  subjet  de  son  origine  ;  ili 
luy  coupa  broche  :  «  Je  suis,  dit-il,  fils  d'un  serf,  boucher,, 
stigmatizé,  et  d'une  putain  que  mon  père  espousa  par  la  bas- 
sesse de  sa  fortune.  Tous  deux  furent  punis  pour  quelque 
mesfaict.  Un  orateur  m'achetta  enfant,  me  trouvant  beau  et 
advenant,  et  m'a  laissé  mourant  tous  ses  biens,  lesquels  ayant 
transporté  en  cette  ville  d'Athènes,  je  me  suis  addonné  à  la 
philosophie.  Qiie  les  historiens  ne  s'empeschent  à  chercher 
nouvelles  de  moy  ,  je  leur  en  diray  ce  qui  en  est.  »  La  confes- 
sion généreuse  et  libre  énerve  le  reproche  et  desarme  l'injure^ 

me  despiise  outre  mesure  ^  :  comme  il  me  semble 
aussi  que  dés  mon  enfance,  en  rang  et  degré 
d'honneur,  on  m'a  donné  lieu  plustost  au  dessus 
qu'au  dessoubs  de  ce  qui  m'appartient  2. 

Outre  ce  profit  que  je  tire  d'escrire  de  moy, 
j'en  espère  cet  autre,  que,  s'il  advient  que  mes 
humeurs  plaisent  et  accordent  à  quelque  honneste 
homme  avant  que  je  meure,  il  recerchera  de  nous 
joindre.  Je  luy  donne  beaucoup  de  pays  gaigné  ?  : 
car  tout  ce  qu'une  longue  connoissance  et  fami- 
liarité luy  pourroit  avoir  acquis  en  plusieurs  an- 
nées, il  le  voit  en  trois  jours  en  ce  registre 4,  et 
plus  seurement  et  exactement  5.  Si,  à  si  bonnes 
enseignes,  je  sçavois  quelqu'un  qui  me  fust  pro- 


1 .  Outre  la  raison. 

2.  Je  me  trouveroy  mieux  en  païs  auquel  ces  ordres  fus- 
sent ou  resglez  ou  mesprisez;  entre  les  masles,  depuis  que 
l'altercation  de  la  prérogative  au  marcher  ou  à  se  seoir  passe 
trois  répliques,  elle  est  incivile.  Je  ne  crain  point  de  céder 
ou  procéder  iniquement  pour  fuir  à  une  si  importune  contes- 
tation ;  et  jamais  homme  n'a  eu  envie  de  ma  presseance  à 
qui  je  ne  l'aye  quittée. 

3.  Outre  ce  profit  que  je  tire  d'escrire  de  moy,  j'en  ay  es- 
péré cet  autre,  que,  s'il  advenait  que  mes  humeurs  pleussent 
et  accordassent  à  quelque  honneste  homme  avant  mon  très- 
pas,  il  rechercheroit  de  nous  joindre.  Je  luy  ay  donné  beau- 
coup de  païs  gaigné. 

4.  11  l'a  veu  en  trois  jours  dans  ce  registre. 

5.  Plaisante  fantasie  !  plusieurs  choses  que  je  ne  voudroy 
dire  au  particulier,  je  les  dis  au  public,  et  sur  mes  pj^s  se- 
crètes sciences  ou  pensées  renvoyé  à  une  boutique  de  li- 
braire mes  amis  plus  féaux  : 

Excutienda  damus  prxcordia. 

pre,  certes  je  l'irois  trouver  bien  loing  ^  :  car  la 
douceur  d'une  sortable  et  aggreable  compaignie 
ne  se  peut  assez  acheter,  à  mon  gré.  O  un  amy  2 1 
Combien  est  vraye  cette  ancienne  sentence,  que 
l'usage  en  est  plus  nécessaire  et  plus  doux  que 
des  elemens  de  l'eau  et  du  feu  ! 

Pour  revenir  à  mon  conte,  il  n'y  a  donc  pas 
beaucoup  de  mal  de  mourir  loing  et  à  part  ^.  Mais 
encore  ceux  qui  en  viennent  là,  de  trainer  lan- 
guissans  un  long  espace  de  vie,  ne  debvroient, 
à  l'avanture,  souhaiter  d'empescher  de  leur  misère 
une  grande  famille  4.  A  qui  ne  se  rendent-ils  en 
fin  ennuyeux  et  insupportables?  Les  offices  com- 
muns n'en  vont  poinct  jusques  là.  Vous  apprenez 
la  cruauté  par  force  à  voz  meilleurs  amis,  durcis- 
sant et  femmes  et  enfans,  par  long  usage,  à  ne 
sentir  et  à  5  ne  plaindre  plus  vos  maux.  Les  sous- 
pirs  de  ma  cholique  n'apportent  plus  d'esmoy  à 
personne.  Et  quand  nous  tirerions  quelque  plaisir 
de  leur  conversation,  ce  qui  n'advient  pas  tous- 
jours,  pour  la   disparité   des  conditions  qui  pro- 

1.  Si,  à  si  bonnes  enseignes,  j'eusse  sceu  quelqu'un  qui 
m'eus?  esté  propre,  certes  je  l'eusse  esté  trouver  bien  loing. 

2.  Eh!  qu'est-ce  qu'un  amy? 

3.  Si  estimons  nous  à  devoir  de  nous  retirer  pour  des  ac- 
tions naturelles,  moins  disgraiiées  que  cette-cy  et  moins  hi- 
deuses. 

4.  Pourtant  les  Indois,  en  certaine  province,  estimoient 
juste  de  tuer  celuy  qui  seroit  tombé  en  telle  nécessité  :  en 
une  autre  de  leurs  provinces,  ils  l'abandonnoient  seul  à  se 
sauver  comme  il  pourroit. 

5.  A  [mot  supprimé]. 

duict  ayséement  mespris  ou  envie  envers  qui  que 
ce  soit,  n'est-ce  pas  trop  d'en  abuser  tout  un 
aage?Plus  je  les  verrois  se  contraindre  de  bon 
cœur  pour  moy,  plus  je  plainderois  leur  peine. 
Nous  avons  loy  de  nous  appuyer,  non  pas  de 
nous  coucher  si  lourdement,  sur  autruy,  et  nous 
estayer  en  leur  ruyne  :  comme  celuy  qui  faisoit 
esgorger  des  petits  enfans  pour  se  servir  de  leur 
sang  à  guarir  une  sienne  maladie;  ou  cet  autre  à 
qui  on  fournissoit  des  jeunes  tendrons  à  couver  la 
nuict  ses  vieux  membres,  et  mesler  la  douceur  de 
leur  haleine  à  la  sienne  aigre  et  poisante  '.  Je 
conseillerois  volontiers  Venise  pour  la  retraicte 
d'une  telle  condition  et  foiblesse  de  vie*. 

«  Mais,  en  un  si  long  voyage  5,  vous  serez  ar- 
resté  misérablement  en  un  caignart  où  tout  vous 
manquera.  »  La  plus  part  des  choses  nécessaires, 
je  les  porte  quant  et  moy  :  et  puis,  nous  ne  sçau- 
rions  éviter  la  fortune  si  elle  entreprend  de  nous 
courre  sus.  Il  ne  me  faut  rien  d'extraordinaire 
quand  je  suis  malade  :  ce  que  nature  ne  peut  en 
moy,  je  ne  veux  pas  qu'un  bolus  le  face.  Tout  au 


1.  La  décrépitude  est  qualité  solitaire.  Je  suis  sociable 
jusques  à  l'excez  :  si  me  semble-il  raisonnable  que  meshuy 
je  soustraye  de  la  veuë  du  monde  mon  imporiunité  et  la 
couve  moy  seul;  que  je  m'appile  et  me  recueille  en  ma  co- 
que comme  les  tortues;  que  j'apprenne  à  veoir  les  hommes 
sans  m'y  tenir.  Je  leur  ferois  outrage  en  un  pas  si  pendant: 
il  est  temps  de  tourner  le  dos  à  la  compagnie.  • 

2.  Je  conseillerois  volontiers,  etc.  [phrase  supprimée], 

3.  Mais,  en  ces  voyages. 

commencement  de  mes  fièvres  et  des  maladies  qui 
m'atterrent,  entier  encores  et  voisin  de  la  santé, 
je  me  reconcilie  à  Dieu  par  les  derniers  offices 
chrestiens;  et  m'en  trouve  plus  libre  et  deschargé, 
et  me  semble  '  en  avoir  d'autant  meilleure  raison 
de  la  maladie.  De  notaire  et  de  conseil,  il  m'en 
faut  moins  que  de  médecins.  Ce  que  je  n'auray 
estably  de  mes  affaires,  tout  sain,  qu'on  ne  s'at- 
tende point  que  je  le  face  malade.  Ce  que  je  veux 
faire  pour  le  service  de  la  mort  est  tousjours  fait; 
je  n'oserois  le  deslaier  d'un  seul  jour.  Et  s'il  n'y  a 
rien  de  faict,  c'est  à  dire,  ou  que  le  doubte  m'en 
aura  retardé  le  choix,  car  par  fois  c'est  bien  choi- 
sir de  ne  choisir  pas,  ou  que  tout  à  fait  je  n'auray 
rien  voulu  faire. 

J'escris  mon  livre  à  peu  d'hommes  et  à  peu 
d'années  :  si  c'eust  esté  une  matière  de  durée,  il 
Teust  fallu  commettre  à  un  langage  plus  ferme. 
Selon  la  variation  continuelle  qui  a  suivy  le  nostre 
jusques  à  cette  heure,  qui  peut  espérer  que  sa  forme 
présente  soit  en  crédit  d'icy  à  cinquante  ans  ^  ?  et  3 
pourtant  ne  crains-je  poinct  d'y  insérer  plusieurs 


1 .  Et  deschargé,  me  semblant. 

2.  Soit  en  usage  d'icy  à  cinquante  ans?  Il  escoule  touts 
les  jours  de  nos  mains,  et  depuis  que  je  vis  s'est  altéré  de 
moitié.  Nous  disons  qu'il  est  à  cette  heure  parfaict  :  autant 
en  dict  du  sien  chasque  siècle.  Je  n'ay  garde  de  l'en  tenir 
là  tant  qu'il  fuira  et  s'ira  difformant  comme  il  faict;  c'est 
aux  bons  et  utiles  escrits  de  le  clouer  à  eux,  et  ira  son  cré- 
dit selon  la  fortune  de  nostre  estât. 

3.  Et  [mot  supprimé]. 

articles  privez  qui  consument  leur  usage  entre  les 
hommes  qui  vivent  aujourd'huy,  et  qui  touchent 
la  particulière  science  d'aucuns,  qui  y  verront  plus 
avant  que  de  la  commune  intelligence.  Je  nerveux 
pas,  après  tout,  comme  je  vois  souvent  agiter  la 
mémoire  des  trespassez,  qu'on  aille  debatant  :  «  Il 
jugeoit,il  vivoit  ainsin  :  Il  vouloit  cecy  :  S'il  eust 
parlé  sur  sa  fin,  il  eust  dict,  il  eust  donné  :  Je  le 
connoissois  mieux  que  tout  autre.  »  Or,  autant 
que  la  bienséance  me  le  permet,  je  fais  icy  sentir 
mes  inclinations  et  affections;  mais  plus  librement 
et  plus  volontiers  le  fais-je  de  bouche  à  quiconque 
désire  en  estre  informé.  Tant  y  a  qu'en  ces  mé- 
moires, si  on  y  regarde,  on  trouvera  que  j'ay  tout 
dict,  ou  tout  designé:  ce  que  je  ne  puis  exprimer, 
je  le  montre  au  doigt  : 

Verum  animo  satis  hxc  vestigia  parva  sagaci 
Sunt,  per  quz  possis  cognoscere  caetera  tute. 

Je  ne  laisse  rien  à  désirer  et  deviner  de  moy.  Si 
on  doibt  s'en  entretenir,  je  veus  que  ce  soit 
véritablement  et  justement.  Je  reviendrois  vo- 
lontiers de  l'autre  monde  pour  démentir  celuy 
qui  me  formeroit  autre  que  je  n'estois,  fust  ce  pour 
m' honorer.  Des  vivans  mesme  je  sens  qu'on 
parle  tousjours  autrement  qu'ils  ne  sont.  Et  si,  à 
toute  force,  je  n'eusse  maintenu  un  amy -que  j'ay 
perdu,  on  me  l'eust  deschiré  en  mille  contraires 
visages.  Je  sçay  bien  que  je  ne  lairray  aprél  moy 
aucun  respondant  si  affectionné  de  bien  loing  et 
entendu  en  mon  faict  comme  j'ay  esté  au  sien,  ny 

personne  à  qui  je  vousisse  pleinement  compro- 
mettre de  ma  peinture  :  luy  seul  jouyssoit  de  ma 
vraye  image,  et  l'emporta.  C'est  pourquoy  je  me 
deschiffre  moy-mesme  si  curieusement'. 

Pour  achever  de  dire  mes  foibles  humeurs,  j'ad- 
voue  qu'en  voyageant  je  n'arrive  gueres  en  logis 
o\i  il  ne  me  passe  par  la  fantasie  si  j'y  pourray 
estre,  et  malade,  et  mourant,  à  mon  aise  :  je  veus 
estre  logé  en  lieu  qui  me  soit  bien  particulier, 
sans  bruict,  non  maussade,  ou  fumeux,  ou  estouffé. 
Je  cherche  à  flatter  la  mort  par  ces  frivoles  cir- 
constances, ou,  pour  mieux  dire,  à  me  descharger 
de  tout  autre  empeschement,  affin  que  je  n'aye 
qu'à  m'attendre  à  elle,  qui  me  poisera  volontiers 
assez,  sans  autre  recharge.  Je  veux  qu'elle  ayt  sa 
part  à  l'aisance  et  commodité  de  ma  vie  :  ce  en 
est  un  grand  lopin,  et  d'importance  ;  et  espère 
meshuy  qu'il  ne  démentira  pas  le  passé. 

La  mort  a  des  formes  plus  aisées  les  unes  que 
les  autres,  et  prend  diverses  qualitez  selon  la  fan- 
tasie de  chacun.  Entre  les  naturelles,  celle  qui 
vient  d'affoiblissement  et  appesantissement  me 
semble  molle  et  douce  ;  entre  les  violentes,  j'ima- 
gine plus  mal  aiséement  un  précipice  qu'une  ruine 
qui  m'accable,  et  un  coup  tranchant  d'une  espée 
qu'une  harquebousade,  et  eusse  plustost  beu  le 
breuvage  de  Socrates   que  de   me  fraper  comme 


I .  Je  sçay  bien  que  je  ne  lairray  après  moy  aucun  res- 
pondant  si  affectionné  de  bien  loing ,  etc.  [passage  sup- 
primé] . 

Caton.  Et  quoy  que  l'effect  soit  un  ',  si  sent  mon 
imagination  différence,  comme  de  la  mort  à  la 
vie,  à  me  jetter  dans  une  fournaise  ardente  ou 
dans  le  canal  d'une  platte  rivière  2.  Ce  n'est  qu'un 
instant;  mais  il  est  de  tel  pois  que  je  donneroy 
volontiers  plusieurs  jours  de  ma  vie  pour  le  passer 
à  ma  mode.  Puisque  la  fantasie  d'un  chacun 
trouve  du  plus  et  du  moins  en  son  aigreur,  puis- 
que chacun  a  quelque  chois  entre  les  formes  de 
mourir,  essayons  un  peu  plus  avant  d'en  trouver 
quelqu'une  deschargée  de  tout  desplaisir.  Pour- 
roit  on  pas  la  rendre  encore  voluptueuse,  comme 
les  Commorans  d'Antonius  et  de  Cleopatra?  Je 
laisse  à  part  les  efforts  que  la  philosophie  et  la  re- 
ligion produisent,  aspres  et  exemplaires.  Mais 
entre  les  hommes  de  peu, il  s'en  est  trouvé,  comme 
un  Petronius  et  un  Tigellinus  à  Romme,  condam- 
nez par  les  empereurs  de  se  donner  la  mort  î 
selon  les  reigles  de  ce  temps  là4,  qui  l'ont  comme 
endormie  par  la  mollesse  de  leurs  apprests  :  ils 
l'ont  faicte  couler  et  glisser  parmy  la  lascheté  de 
leurs  occupations  accoustumées  5  entre  des  garses 
et  bons  compaignons;  nul  propos  de  consolation, 
nulle  mention  de  testament,  nulle  affectation  am- 
bitieuse de  constance,  nul  discours  de  leur  condi- 

1.  Et  quoy  que  ce  soit  un. 

2.  Tant  sottement  nostre  crainte  regarde  plus  au  moyen 
qu'à  l'effect. 

3.  Engagez  à  se  donner  la  mort.  • 

4.  Selon  les  reigles  de  ce  temps  là  [mots  supprimés]. 

5.  De  leurs  passetemps  accoustumez. 

«4 

tion  future;  mais'  entre  les  jeux  2,  les  festins,  fa- 
cecies,  entretiens  communs  et  populaires,  et  la 
musique,  et  des  vers  amoureux.  Ne  sçaurions 
nous  imiter  cette  resolution  en  plus  honneste  con- 
tenance? Puis  qu'il  y  a  des  mors  bonnes  aux  fols, 
bonnes  aux  sages,  trouvons  en  qui  soyent  bonnes 
à  ceux  d'entre  deux  5. 

En  cette  commodité  de  logis  que  je  cerche,  je 
n'y  mesle  pas  la  pompe  et  l'amplitude,  je  la  hay 
plustost;  mais  certaine  propriété  simple,  qui  se 
rencontre  plus  souvant  aux  lieux  où  il  y  a  moins 
d'art,   et  que    nature    honore    de   quelque   grâce 

1.  Mais  [mot  supprimé]. 

2.  Parmy  les  jeux. 

3.  Mon  imagination  m'en  présente  quelque  visage  facile 
et,  puisqu'il  faut  mourir,  désirable.  Les  tyrans  romains  pen- 
soient  donner  la  vie  au  criminel  à  qui  ils  donnoient  le  choix 
de  sa  mort.  Mais  Theophraste,  philosophe  si  délicat,  si  mo- 
deste, si  sage,  a-il  pas  esté  forcé  par  la  raison  d'oser  dire 
ce  vers  latinisé  par  Ciceron, 

Vitam  régit  fortuna,  non  sapientia? 

La  fortune  aide  à  la  facilité  du  marché  de  ma  vie,  l'ayant 
logée  en  tel  poinct  qu'elle  ne  faict  meshuy  ny  besoing  aux 
miens  ny  empeschement.  C'est  une  condition  que  j'eusse 
acceptée  en  toutes  les  saisons  de  mon  aage;  mais,  en  cette 
occasion  de  trousser  mes  bribes  et  de  plier  bagage,  je  prens 
plus  particulièrement  plaisir  à  ne  leur  apporter  ny  plaisir  ny 
desplaisir  en  mourant.  Elle  a,  d'une  artiste  compensation, 
faict  que  ceux  qui  peuvent  prétendre  quelque  matériel  fruict 
de  ma  mort  en  reçoivent  d'ailleurs  conjointement  une  ma- 
térielle perte.  La  mort  s'appesantit  souvent  en  nous  de  ce 
qu'elle  poise  aux  autres,  et  nous  interesse  de  leur  interest 
quasi  autant  que  du  nostre,  et  plus  et  tout  par  fois. 

toute  sienne  :  non  ampliter^  sed  munditer  convivium  ; 
plus  salis  quam  sumptus.  Et  puis ,  c'est  à  faire  à 
ceux  que  les  affaires  entrainent  en  plain  hyver  par 
les  Grisons,  d'estre  surpris  en  chemin  en  cette 
extrémité.  Moy,  qui  le  plus  souvant  voyage  pour 
mon  plaisir,  ne  me  guide  pas  si  mal  :  s'il  faict 
laid  à  droicte,  je  prens  à  gauche;  si  je  me  trouve 
mal  propre  à  monter  à  cheval,  je  m'arreste.  Et, 
faisant  ainsi,  je  ne  vois  à  la  vérité  rien  qui  ne  soit 
aussi  plaisant  et  commode  que  ma  maison  :  il  est 
vray  que  je  trouve  la  superfluité  tousjours  super- 
flue, et  remarque  quelque  empeschement  '  en  la 
délicatesse  mesme  et  en  l'abondance.  Ay-je  laissé 
quelque  chose  à  voir  derrière  moy,  j'y  retourne, 
c'est  tousjours  mon  chemin  :  je  ne  trace  aucune 
ligne  certaine,  fiy  droicte  ny  courbe.  Ne  trouve- 
je  point  où  je  vay  ce  qu'on  m'avoit  dict,  comme 
il  advient  souvent  que  les  jugemens  d'autruy  ne 
s'accordent  pas  aux  miens  et  les  ay  trouvez  plus 
souvant  2  faux,  je  ne  plains  pas  ma  peine,  j'ay  apris 
que  ce  qu'on  disoit  n'y  est  point. 

J'ay  la  complexion  du  corps  libre,  et  le  goust 
commun,  autant  qu'homme  du  monde  :  la  diver- 
sité des  façons  d'une  nation  à  autre  ne  me  touche 
que  par  le  plaisir  de  la  variété.  Chaque  usage  a 
sa  raison.  Soyent  des  assietes  d'estain,  de  bois,  de 
terre,  bouilly  ou  rosty,  beurre  ou  huyle  de  nois 
on  d'olive,  chaut  ou  froit,  tout  m'est  un;  et  si  un 


1 .  Et  remarque  de  /'empeschement. 

2,  Le  plus  souvent. 

que,  vieillissant,  j'accuse  cette  généreuse  faculté, 
et  auroy  besoin  que  la  délicatesse  et  le  chois  ar- 
lestast  l'indiscrétion  de  mon  appétit,  et  par  fois 
soulageast  mon  estomac  '.  J'ay  honte  de  voir  noz 
hommes  enyvrez  de  cette  sotte  humeur,  de  s'effa- 
roucher des  formes  contraires  aux  leurs  :  il  leur 
semble  estre  hors  de  leur  élément  quand  ils  sont 
hors  de  leur  vilage;  où  qu'ils  aillent,  ils  se  tien- 
nent à  leurs  façons  et  abominent  les  estrangeres. 
Retrouvent  ils  un  compatriote  en  Hongrie,  ils 
festoient  cette  avanture;  les  \oy\k  à  se  ralier  et 
à  se  recoudre  ensemble,  à  condamner  tant  de 
meurs  barbares  qu'ils  voient.  Pourquoy  non  bar- 
bares, puis  qu'elles  ne  sont  françoises?  Encore 
sont  ce  les  plus  habilles  qui  les  ont  recogneuës 
pour  en  mesdire.  La  plus  part  ne  prennent  l'aller 
que  pour  le  venir  :  ils  voyagent  couverts  et  res- 
serrez, d'une  prudence  taciturne  et  incommu- 
nicable, se  defendans  de  la  contagion  d'un  air  in- 
cogneu.  Ce  que  je  dis  de  ceux  là  me  ramentoit, 
en  chose  semblable,  ce  que  j'ay  par  fois  aperceu 
en  aucuns  de  noz  jeunes  courtisans  :  ils  ne  tien- 
nent qu'aux  hommes  de  leur  sorte,  nous  regardent 
comme  gens  de  l'autre  monde,  avec  desdain  ou 
commisération  2.     Ostez    leur    les   entretiens    des 


1.  Quand  j'ay  esté  ailleurs  qu'en  France  et  que,  pour  me 
faire  courtoisie,  on  m'a  demandé  si  je  vouloy  estre  servi  à 
la  françoise,  je  m'en  suis  mocqué  et  me  suis  tousjours  jette 
aux  tables  les  plus  espesses  d'estrangers. 

2 .  Avec  desdain  ou  pitié. 

mystères  de  la  court,  ils  sont  hors  de  leur  gibier 
aussi  neufs  pour  nous  et  malhabiles  comme  nous 
sommes  à  eux.  On  dict  bien  vray  qu'un  honneste 
homme,  c'est  un  homme  meslé.  Au  rebours,  je 
peregrine  tressaoul  de  nos  façons,  non  pour  cer- 
cher  des  Gascons  en  Sicile,  j'en  ay  assez  laissé  au 
logis  :  je  cerche  des  Grecs  plustost  et  des  Per- 
sans; j'acointe  ceux  là,  je  les  considère;  c'est  là 
où  je  me  preste  et  où  je  m'employe.  Et,  qui  plus 
est,  il  me  semble  que  je  n'ay  rencontré  gueres  de 
manières  qui  ne  vaillent  les  nostres  :  je  couche  de 
peu,  car  à  peine  ay-je  perdu  mes  girouettes  de 
veué. 

Au  demeurant,  la  plus  part  des  compagnies  for- 
tuites que  vous  rencontrez  en  chemin  ont  plus 
d'incommodité  que  de  plaisir  :  je  ne  m'y  attache 
point  :  asture  mesmement  '  que  la  vieillesse  me 
particularise  et  séquestre  aucunement  des  formes 
communes.  Vous  souffrez  pour  autruy,  ou  autruy 
pour  vous  :  l'un  et  l'autre  inconvénient  est  poi- 
sant;  mais  le  dernier  me  semble  encore  plus  rude. 
C'est  une  rare  fortune,  mais  de  soulagement  ines- 
timable, d'avoir  un  honneste  homme,  d'entende- 
ment ferme  et  de  meurs  conformes  aux  vostres, 
qui  ayme  à  vous  suyvre,  et  qui  prenne  plaisir  à 
vous  assister*  :  j'en  ay  eu  fautes  en  tous  mes 
voyages.   Mais    une    telle    compagnie,   il  la  faut 


1 .  Moins  asteure.  ^ 

2.  El  qui  prenne  plaisir  à  pous  assister  [mots  supprimés]. 

3.  Faute  extrême. 

avoir  choisie  et  acquise  dés  le  logis.  Nul  plaisir 
n'a  goust  '  pour  moy  sans  communication  :  il  ne 
me  vient  pas  seulement  une  gaillarde  pensée  en 
l'ame,  qu'il  ne  me  fasche  de  l'avoir  produite  seul, 
et  n'ayant  à  qui  l'offrir 2.  L'opinion  d'Architas  me 
plaist  3,  Qu'il  feroit  desplaisant,  au  ciel  mesme,et  à 
se  promener  dans  ces  grands  et  divins  corps  ce- 
lestes,  sans  l'assistance  d'un  compaignon.  Mais  il 
vaut  mieux  encore  estre  seul  qu'en  compaignie 
ennuyeuse  et  inepte.  Aristippus  s'aymoit  à  vivre 
estrangier  par  tout. 

Me  si  fata  meis  paterentur  ducere  vitam 
Auspiciis, 

je  choisirois  à  la  passer  le  cul  sur  la  selle, 

Visere  gesiiens, 
Qua  parte  debacclientur  ignés, 
Qua  nebulx  pluviique  rores. 

«  Avez  VOUS  pas  des  passe-temps  plus  aysez  ? 
De  quoy  avez  vous  faute?  Vostre  maison  est  elle 
pas  en  bel  air  et   sain,  suffisamment  fournie,   et 


1 .  N'a  saveur. 

2.  Si  cum  Itac  exceptione  deiur  sapieniia,  ut  illam  indu- 
sam  teneam  nec  enuntiem,  rejiciam.  L'autre  l'avoit  monté 
d'un^ton  au  dessus  :  Si  contigerit  ea  vita  sapienti  ut,  omnium 
rerum  affluentibus  copiis ,  quamvis  omnia ,  quse  cognitione 
digna  sunt,  summo  otio  secum  ipse  consideret  et  contemple- 
tur,  tamen  si  sqlitudo  tanta  sit  ut  hominem  videre  non  pos- 
sit,  excédât  e  vita. 

3.  M'agrée. 

capable  plus  que  suffisamment  ■  ?  Vostre  famille 
n'en  laisse  elle  pas  en  reiglement  plus  au  des- 
soubs  d'elle  qu'elle  n'en  a  au  dessus  en  eminence? 
Y  a  il  quelque  pensée  locale  qui  vous  ulcère,  ex- 
traordinaire, irrémédiable  2, 

Qu3e  te  mine  coquat  et  vexet  sub  pectore  fixa  ? 

Où  pensez  vous  î  pouvoir  estre  sans  empesche- 
ment  et  sans  destourbier?  Nunquam  simpUciter  for^ 
tuna  indulget.  Voyez  donc  qu'il  n'y  a  que  vous 
qui  vous  empeschez  ;  et  vous  vous  suyvrez  par 
tout,  et  vous  plaindrez  par  tout,  car  il  n'y  a  sa- 
tisfaction ça  bas  que  pour  les  âmes  ou  brutales  ou 
divines.  Qui  n'a  du  contentement  à  une  si  juste 
occasion  ,  où  pense  il  le  trouver?  A  combien  de 
milliers  d'hommes  arreste  une  telle  fortune  4  que 
la  vostre  le  but  de  leurs  souhaits?  Reformez  vous 
seulement,  car  en  cela  vous  pouvez  tout,  là  où 
vous  n'avez  droict  que  de  patience  envers  la  for- 
tune î.  » 

Je  voy  la  raison  de  cet  advertissement,  et  la 
voy  tresbien  ;  mais  on  auroit  plustost  faict,  et 
plus  pertinemment,  de  me  dire  en  un  mot  :  a  Soyez 
sage.    »   Cette    resolution    est   outre    la   sagesse; 


1.  La  majesté    royalle   y   a  peu    plus   d'une   fois   en   sa 
pompe. 

2.  Extraordinaire,  indigestible. 

3.  Oij  cu/rfez-vous.  , 

4.  Une  telle  condition. 

5.  Nulla  placida  quies  est,  nisi  quam  ratio  composait. 

c'est  son  ouvrage  et  sa  production.  Ainsi  faict  le 
médecin,  qui  va  criaillant  après  un  pauvre  ma- 
lade languissant  qu'il  se  resjouysse  :  il  luy  con- 
seilleroit  un  peu  moins  ineptement,  s'il  luj  disoit  : 
«  Soyez  sain.  »  Pour  moy,  je  ne  suis  qu'homme 
de  la  commune  sorte.  C'est  un  précepte  salutaire, 
certain  et  d'aisée  intelligence  :  «  Contentez  vous 
du  vostre  »,  c'est  à  dire,  de  la  raison;  l'exécution 
pourtant  n'en  est  non  plus  aus  plus  sages  qu'en 
moy.  C'est  une  parolle  populaire,  mais  elle  a  une 
terrible  estandue  :  que  ne  comprend  elle?  Toutes 
choses  tombent  en  discrétion  et  mesure  '.  Je  sçay 
bien  qu'à  le  prendre  à  la  lettre,  ce  plaisir  de 
voyager  porte  tesmoignage  d'inquiétude  et  d'ir- 
résolution :  aussi  sont  ce  nos  maistresses  qualitez 
et  prédominantes.  Ouy,  je  le  confesse,  je  ne  vois 
rien,  seulement  en  songe  et  par  souhait,  où  je  me 
puisse  tenir  :  le  seul  désir  de  la  variété  me  paye 3, 
et  la  possession  de  la  diversité;  aumoins  si  aucune 
chose  5  me  paye.  A  voyager,  cela  mesme  me  nour- 
rit que  je  me  puis  arrester  sans  interest,  et  que 
j'ay  où  m'en  divertir  commodéement. 

J'ayme  la  vie  privée,  par  ce  que  c'est  par  mon 
chois  que  je  l'ayme,  non  par  disconvenance  à  la 
vie  publique,  qui  est  à  l'avanture  autant  selon  ma 
complexion.  J'en  sers  plus  gayement  mon  prince, 
par  ce  que  c'est  par  libre  eslection  de  mon  juge- 


1.  En  discrétion  et  modification. 

2.  La  seule  variété  me  paye. 

3.  Si  quelque  chose. 

ment  et  de  ma  raison  ',  et  que  je  n'y  suis  pas  re- 
jecté  ny  contrainct,  pour  estre  irrecevable  à  tout 
autre  party,  et  malvoulu  :  ainsi  du  reste.  Je  hay 
les  morceaux  que  la  nécessité  me  taille;  toute 
commodité  me  tiendroit  à  la  gorge  de  laquelle 
seule  j'aurois  à  despendre  : 

Aller  remus  aquas,  aller  mihl  radal  arenas  : 

une  seule  corde  ne  m'arreste  jamais  à  mon  aise  2. 
«  Il  y  a  de  la  vanité,  dictes  vous,  en  cet  amuse- 
ment. »  Mais  où  non?  et  ces  beaux  préceptes  sont 
vanité,  et  vanité  nostre  sagesse  3.  Ces  exquises 
subtilitez  ne  sont  propres  qu'au  presche  :  ce  sont 
discours  qui  nous  veulent  envoyer  tous  bastez  en 
l'autre  monde.  La  vie  est  un  mouvement  matériel 
et  corporel ,  action  imparfaicte  de  sa  propre  es- 
sence, et  desreglée  :  je  m'emploie  à  la  servir  selon 
elle. 

Quisque  suos  palimur  mânes  4. 

A  quoy  faire  ces  poinctes  eslevées  de  la  philoso- 
phie sur  lesquelles  aucun  estre  humain  ne  se  peut 
rassoir,  et  ces  règles  qui  excédent  nostre  usage  et 
nostre  force? 

Je  voy  souvent  qu'on  nous  propose  des  images 

1.  Sans  obligation  particulière. 

2.  Jamais  assez. 

3.  Et  vanité  toute  la  sagesse.  Dominus  novit  cogilationes 
sapientium,  quoniam  vanx  sunt.  ^ 

4.  Sic  est  faciendum  ut  contra  naturam  universam  nihil 
<ontendamus;  ea  tamen  conservata,  propriarn  sequamur. 

Montaigne.  VI.  2  5 

de  vie,  lesquelles  ny  le  proposant  ny  les  audi- 
teurs n'ont  aucune  espérance  de  suyvre,  ny,  qui 
plus  est,  envie.  De  ce  mesme  papier  où  il  vient 
d'escrire  l'arrest  de  condemnation  contre  un  adul- 
tère, le  juge  en  desrobe  un  lopin  pour  en  faire  un 
poulet  à  la  femme  de  son  compaignon  '  ;  et  tel 
condamne  des  hommes  ^  à  mourir  pour  des  crimes 
qu'il  n'estime  point  fautes.  J'ay  veu  en  ma  jeu- 
nesse un  galant  homme  présenter  d'une  main  au 
peuple  des  vers  excellens  et  en  beauté  et  en  des- 
bordement,  et  de  l'autre  main,  en  mesme  instant, 
la  plus  quereleuse  et  espineuse  ?  reformation  théo- 
logienne de  quoy  le  monde  se  soit  desjeuné  il  y  a 
long  temps.  Les  hommes  vont  ainsin  :  on  laisse 
les  loix  et  préceptes  suivre  leur  voie  ;  nous  en 
tenons  une  autre,  non  par  desreiglement  de  meurs 
seulement,  mais  par  opinion  souvent  et  par  juge- 
ment contraire.  Sentez  lire  un  discours  de  philo- 
sophie ;  l'invention,  l'éloquence,  la  pertinence 
frape  incontinent  vostre  esprit  et  vous  esmeut  :  il 
n'y  a  rien  qui  chatouille  et  poigne  4  vostre  con- 
science; ce  n'est  pas  à  elle  qu'on  parle,  est-il  pas 
vray?  Si  disoit  Ariston,  «  que  ny  une  esteuve  ny 
une  leçon  n'est  d'aucun  fruict  si  elle  ne  nettoyé 

1 .  Celle  à  qui  vous  viendrez  de  vous  frotter  illicitement 
criera  plus  asprement  tantost,  en  vostre  présence  mesme,  à 
rencontre  d'une  pareille  faute  de  sa  compaigne  que  ne  fe- 
roit  Porcie. 

2.  les  hommes. 

3.  Et  espineuse  [mots  supprimés]. 

4.  Ou  poigne. 


CHAPITRE  IX  195 

et  ne  décrasse.  »  On  peut  s'arrester  à  l'escorce, 
mais  c'est  après  qu'on  en  a  retiré  la  mouele  : 
comme,  après  avoir  avalé  le  bon  vin  d'une  belle 
coupe,  nous  en  considérons  les  graveures  et  l'ou- 
vrage. En  toutes  les  chambrées  de  la  philosophie 
ancienne,  cecy  se  trouvera  qu'un  mesme  ouvrier  y 
publie  des  reigles  de  tempérance  et  publie  en- 
semble des  escris  d'amour  et  desbauche  '.  Ce  n'est 
pas  qu'il  y  ait  une  conversion  miraculeuse  qui  les 
agite  à  ondées;  mais  c'est  que  Solon  se  repré- 
sente tantost.  soy-mesme,  tantost  en  forme  de  lé- 
gislateur; tantost  il  parle  pour  la  presse,  tantost 
pour  soy;  et  prend  pour  soy  les  reigles  libres  et 
naturelles,  s'asseurant  d'une  santé  ferme  et  entière  : 

Curentur  dubii  medicis  majoribus  ssgri  *. 

Aux  estomacs  tendres,  il  faut  des  reigles  con- 
traintes et  artificielles  3  :  ainsi  font  nos  médecins 
qui  mangent  le  melon  et  boivent  le  vin  fraiz,  ce 
pendant  qu'ils  tiennent  leur  patient  obligé  au  si- 
rop et  à  la  panade.  «Je  ne  sçay  quels  livres,  disoit 


1 .  Et  Xenophon,  au  giron  de  Clinias,  escrivit  contre  la 
vertu  aristippique. 

2.  Antisthenes  permet  au  sage  d'aimer  et  faire  à  sa  mode 
ce  qu'il  trouve  estre  opportun  sans  s'attendre  aux  loix,  d'au- 
tant qu'il  a  meilleur  advis  qu'elles  et  plus  de  cognoissance 
de  la  vertu.  Son  disciple  Diogenes  disoit  opposer  aux  per- 
turbations la  raison  ,  à  fortune  la  confidence,  aux  loix  nature. 

3.  Pour  les  estomachs  tendres,  il  faut  des  ordonnances 
contraintes  et  artificielles.  Les  bons  estomachs  se  servent  sina- 
plement  des  prescriptions  de  leur  naturel  appétit. 

la  courtisane  Lays,  quelle  sapience,  quelle  philo- 
sophie; mais  ces  gens  là  battent  aussi  souvant  à 
ma  porte  que  nuls  autres  '.  »  D'autant  que  nostre 
licence  nous  porte  tousjours  au  delà  de  ce  qui 
nous  est  loisible  et  permis,  on  a  estressy  souvant 
outre  la  raison  ^  les  préceptes  et  lojs  de  nostre  vie  : 

Nemo  satis  crédit  tantum  delinquere  quantum 
Permutas. 

Il  seroit  à  désirer  qu'il  y  eust  plus  de  proportion 
du  commandement  à  l'obeyssance;  et  semble  la 
visée  injuste,  à  laquelle  on  ne  peut  atteindre.  Il 
n'est  si  homme  de  bien,  qu'il  mette  à  l'examen 
des  loix  toutes  ses  actions  et  pensées,  qui  ne  soit 
pendable  dix  fois  en  sa  vie,  voire  tel  qu'il  seroit 
très-grand  dommage  et  tres-injuste  de  punir  et 
de  perdre  : 

Ole,  quid  ad  te 
De  cute  quid  faciat  ille,  vel  illa  sua  ? 

Et  tel  pourroit  n'offenser  point  les  loix,  qui  n'en 
meriteroit  point  la  louange  d'homme  de  vertu?, 
tant  cette  relation  est  trouble  et  inégale.  Nous 
n'avons  garde  d'estre  gens  de  bien  selon  Dieu; 
nous  ne  le  sçaurions  estre  selon  nous.  L'humaine 
sagesse  n'arriva  jamais  aux  devoirs  qu'elle  s'estoit 
elle  mesme  prescrit;  et,  si  elle  y  estoit  arrivée, 
elle  s'en  prescriroit  d'autres  au  delà,  où  elle  aspi- 


1.  Qxx'aucuns  autres. 

2.  Outre  la  raison  universelle. 

3.  Et  que  la  philosophie  feroit  très-justement  foiter. 

last  tousjours  et  pretendist,  tant  nostie  estât  est 
ennemy  de  consistance  '. 

Au  pis  aller,  cette  difforme  liberté  de  se  pré- 
senter à  deux  endroicts,  et  les  actions  d'une  façon, 
les  discours  de  l'autre,  soit  loisible  à  ceux  qui  di- 
sent les  choses;  mais  elle  ne  le  peut  estre  à  ceux 
qui  se  disent  eux-mesmes,  comme  je  fay  :  il  faut 
que  j'aille  de  la  plume  comme  des  pieds.  La  vie 
commune  doibt  avoir  conferance  aux  autres  vies. 
La  vertu  de  Caton  estoit  vigoreuse  outre  la  raison 
de  son  siècle;  et  à  un  homme  qui  se  mesloit  de 
gouverner  les  autres,  destiné  au  service  commun, 
il  se  pourroit  dire  que  c'estoit  une  justice,  sinon 
injuste,  au  moins  vaine  et  hors  de  saison  2.  La 
vertu  assignée  aus  affaires  du  monde  est  une  vertu 
à  plusieurs  plis,  encoigneures  et  couddes,  pour 
s'apliquer  et  joindre  à  l'humaine  foiblesse,  mes- 
lée  et  artificielle,  non  droitte,  nette,  constante,  ny 


1 .  L'homme  s'ordonne  à  soy  mesme  d'estre  nécessaire- 
ment en  faute.  Il  n'est  guère  fin  de  tailler  son  obligation  à 
la  raison  d'un  autre  estre  que  le  sien.  A  qui  prescript-il  ce 
qu'il  s'attend  que  personne  ne  face?  Luy  est-il  injuste  de  ne 
faire  point  ce  qu'il  luy  est  impossible  de  faire?  les  loix  qui 
nous  condamnent  à  ne  pouvoir  pas  nous  condamnent  de  ce 
que  nous  ne  pouvons  pas. 

2.  Mes  mœurs  mesmes,  qui  ne  disconviennent  de  celles 
qui  courent  à  peine  de  la  largeur  d'un  poulce,  me  rendent 
pourtant  aucunement  farouche  à  mon  aage  et  inassociable. 
Je  nesçaypas  si  je  me  trouve  desgouté  sans  raison  du  monde 
que  je  hante,  mais  je  sçay  bien  que  ce  seroit  sans  rfîson,  si 
je  me  plaignoy  qu'il  fust  dégoûté  de  moy  puis  que  je  le  suis 
de  luy. 


198  LIVRE  TROISIESME 

purement  innocente.  Les  annales  reprochent  jus- 
ques  à  cette  heure  à  quelqu'un  de  nos  roys  de 
s'estre  trop  simplement  laissé  aller  aux  conscien- 
cieuses persuasions  de  son  confesseur.  Les  affaires 
d'Estat  ont  des  préceptes  plus  hardis  : 

£jcea/  aula 
Qui  vult  esse  plus. 

J'ay  autresfois  essayé  d'employer  au  service  des 
negotiations  publiques  •  les  opinions  et  reigles  de 
vivre,  aussi  rudes,  neufves,  impolies  ou  impollues, 
comme  je  les  ay  nées  chez  moy  ou  raportées  de 
mon  institution,  et  desquelles  je  me  sers  commo- 
déement  en  particulier  2  ;  une  vertu  scholastique 
et  novice  :  je  les  y  ay  trouvées  dangereuses  et 
ineptes  ?.  Celuy  qui  va  en  la  presse,  il  faut  qu'il 
gauchisse,  qu'il  serre  ses  couddes,  qu'il  recule  ou 
qu'il  avance,  voire  qu'il  quitte  le  droict  chemin, 
selon  ce  qu'il  rencontre;  qu'il  vive  non  tant  selon 
soy  que  selon  autruy,  non  selon  ce  qu'il  se  pro- 
pose, mais  selon  ce  qu'on  luy  propose,  selon  le 
temps,  selon  les  hommes,  selon  les  affaires  4.  Je 
sens  que,  si  j'avois  à  me  dresser  tout  à  faict  à  telles 


1 .  Des  maniemens  publiques. 

2.  Et  desquelles  je  me  sers,  sinon  si  commodéement ,  au 
moins  seureinent,  en  particulier. 

3.  Ineptes  et  dangereuses. 

4.  Platon  dit  que  qui  eschappe  brayes  nettes  du  manie- 
ment du  monde,  c'est  par  miracle  qu'il  en  eschappe  ;  et  dit 
aussi  que  quand  il  ordonne  son  philosophe  chef  d'une  po- 
lice, il  n'entend  pas  le  dire  d'une  police  corrompue   comme 

occupations,  il  m'y  faudroit  beaucoup  de  change- 
ment et  de  rabillage.  Quand  je  pourrois  cela  sur 
moy  (et  pourquoy  ne  le  pourrois  je  avec  le  temps 
€t  le  soing?),  je  ne  le  voudrois  pas.  De  ce  peu 
que  je  me  suis  essayé  en  cette  occupation  du 
monde  ',  je  m'en  suis  d'autant  degousté  :  je  me 
sens  fumer  en  l'ame  par  fois  aucunes  tentations 
vers  l'ambition ,  mais  je  me  bande  et  obstine  au 
contraire  : 

At  tu,  Catulkd,  obstinatus  obdura. 

On  ne  m'y  appelle  guieres  et  je  m'y  convie  aussi 
peu  2. 

Nous  ne  sçavons  pas  distinguer  les  facultez  des 
hommes,  elles  ont  des  divisions  et  bornes  mal- 
aysées  à  choisir  et  délicates.  De  conclurre,  par 
la  suffisance  d'une  vie  particulière,  quelque  suffi- 
sance à  l'usage  public,  c'est  mal  conclud  :  tel  se 
conduict  bien  qui  ne  conduict  pas  bien  les  au- 
tres 5,  et  4  tel  dresse  bien  un  siège  qui  dresseroit 
mal  une  bataille,  et  discourt  bien  en  privé  qui 
harengueroit  mal  un  peuple  5  ou  un  prince.  Voyre 

celle  d'Athènes  et  encore  bien  moins  comme  la  nostre  envers 
lesquelles  la  sagesse  mesme  perdroit  son  lalin.  Et  une  bonne 
herbe  transplantée  en  solage  fort  divers  à  sa  condition  se 
conforme  bien  plustost  à  iceluy  qu'elle  ne  le  reforme  à  soy. 

1 .  En  cette  vacation. 

2.  La  liberté  et  l'oysiveté,  qui  sont  mes  maistresses  quali- 
tez,  sont  qualitez  diamétralement  contraires  à  ce  mestier  là. 

3.  Et  faict  des  Essais,  qui  ne  sçauroit  faire  des  eflfcts. 

4.  Et  [mot  supprimé]. 

5.  Ou  un  peuple. 

à  l'aventure  est-ce  plustost  tesmoignage  à  celuy 
qui  peut  l'un  de  ne  pouvoir  point  l'autre,  qu'au- 
trement'. Nostre  suffisance  est  détaillée  à  me- 
nues pièces;  la  mienne  n'a  point  de  latitude,  et  si 
est  chetifve  en  nombre.  Saturinus,  à  ceux  qui  luy 
avoyent  déféré  tout  commandement  :  «  Compai- 
gnons,  fit-il,  vous  avez  perdu  un  bon  capitaine 
pour  en  faire  un  mauvais  gênerai  d'armée.  » 

Qui  se  vante,  en  un  temps  malade  comme  cet- 
tuy-cy,  d'employer  au  service  du  monde  une 
vertu  nayfve  et  exquise  2;  ou  il  ne  la  cognoit  pas, 
les  opinions  se  corrompant  avec  les  meurs  (de 
vray,  oyez  la  leur  peindre,  oyez  la  plus  part  se 
vanter?  de  leurs  deportemens  et  former  leurs  rei- 
gles;  au  lieu  de  peindre  la  vertu,  ils  peignent 
l'injustice  toute  pure  et  le  vice,  et  la  présentent 
ainsi  fauce  à  l'institution  des  princes);  ou,  s'il  la 
cognoist,  il  se  vante  à  tort,  et,  quoy  qu'il  die, 
faict  mille  choses  dequoy  sa  conscience  Taccuse. 
Je  croirois  volontiers  Seneca  de  l'expérience  qu'il 
en   fit  en  pareille    occasion,  pourveu  qu'il    m'en 


1 .  Je  trouve  que  les  esprits  hauts  ne  sont  de  guère  moins 
aptes  aux  choses  basses  que  les  bas  esprits  aux  hautes.  Es- 
toit-il  à  croire  que  Socrates  eust  appresté  aux  Athéniens  ma- 
tière de  rire  à  ses  despens  pour  n'avoir  onques  sceu  computer 
les  suffrages  de  sa  tribu  et  en  faire  rapport  au  Conseil?  Certes 
la  vénération  en  quoy  j'ay  les  perfections  de  ce  personnage 
mérite  que  sa  fortune  fournisse  à  l'excuse  de  mes  principales 
imperfections  un  si  magnifique  exemple. 

2.  Naifve  et  sincère. 

3.  Se  glorifier. 

voulust  parler  à  cœur  ouvert.  La  plus  honorable 
marque  de  bonté  en  une  telle  nécessité,  c'est  re- 
cognoistre  librement  sa  faute  et  celle  d'autruy, 
appuyer  et  retarder  de  sa  puissance  l'inclination 
vers  le  mal,  suyvre  envis  cette  pente,  mieux  espé- 
rer et  mieux  désirer.  J'aperçois,  en  ces  desmam- 
bremens  de  la  France  et  divisions  où  nous  sommes 
tombez,  chacun  se  travailler  à  deffendre  sa  cause, 
mais,  jusques  aux  meilleurs,  avec  desguisement  et 
mensonge.  Qui  en  escriroit  rondement  en  escri- 
roit  temererement  et  vitieusement.  Le  plus  juste 
party,  si  est-ce  encore  le  membre  d'un  corps  ver- 
moulu et  véreux;  mais  d'un  tel  corps  le  membre 
moins  malade  s'appelle  sain  et  à  bon  droit,  d'au- 
tant que  nos  qualitez  n'ont  tiltre  qu'en  la  compa- 
raison :  l'innocence  civile  se  mesure  selon  les 
lieux  et  saisons.  J'aymerois  bien  à  voir  en  Xeno- 
phon  une  telle  louange  d'Agesilaus  :  estant  prié 
par  un  prince  voisin,  avec  lequel  il  avoit  autresfois 
esté  en  guerre,  de  le  laisser  passer  en  ses  terres, 
il  l'octroya,  luy  donnant  passage  à  travers  le  Pé- 
loponnèse; et  non  seulement  ne  l'emprisonna  ou 
empoisonna,  le  tenant  à  sa  mercy,  mais  l'accueillit 
courtoisement  '  sans  luy  faire  offence.  A  ces  hu- 
meurs là,  ce  ne  seroit  rien  dire;  ailleurs  et  en  autre 
temps,  il  se  fera  compte  de  la  franchise  et  magna- 
nimité d'une  telle  action  :  ces  babouyns  capettes 
s'en  fussent  moquez,  si  peu  retire  l'innocence 
spartaine  à  la  françoise.  # 

1 .  Suivant  l'obligation  de  sa  promesse. 

Nous  ne  laissons  pas  d'avoir  des  hommes  ver- 
tueux, mais  c'est  selon  nous.  Qui  a  ses  meurs  es- 
tablies  en  règlement  au  dessus  de  son  siècle,  ou 
qu'il  torde  et  émousse  ses  règles,  ou,  ce  que  je 
luy  conseille  plustost,  qu'il  se  retire  à  quartier  et 
ne  se  mesle  point  de  nous.  Qu'y  gaigneroit-il? 

Egregiiim  sanctumque  virum  si  cerno,  biinembri 
Hoc  monstrum  puero,  et  miranli  jain  sub  aratro 
Piscibus  invenlis,  et  fottx  compara  mulae. 

On  peut  regretter  les  meilleurs  temps,  mais  non 
pas  fuyr  aux  presens;  on  peut  désirer  autres  ma- 
gistrats, mais  il  faut,  ce  nonobstant,  obeyr  à  ceux 
icy;  et  à  l'advanture  y  a  il  plus  de  recommenda- 
tion  d'obeyr  aux  mauvais  qu'aux  bons.  Autant  que 
l'image  des  loix  receuës  et  antiennes  de  cette  mo- 
narchie reluyra  en  quelque  coin,  m'y  voilà  planté  : 
si  elles  viennent  par  malheur  à  se  contredire, 
troubler'  et  empescher  entr'elles,  et  produire 
deux  pars  de  chois  doubteux  et  difficile,  mon 
élection  sera  volontiers  d'eschapper  et  me  desro- 
ber  à  cette  tempeste;  nature  m'y  pourra  prester 
ce  pendant  la  main,  ou  les  hazards  de  la  guerre. 
Entre  César  et  Pompeius,  je  me  fusse  franche- 
ment déclaré;  mais,  entre  ces  trois  voleurs  qui 
vindrent  depuis,  ou  il  eust  fallu  se  cacher,  ou 
suyvre  le  vent  :  ce  que  j'estime  loisible  quand  la 
raison  ne  guide  plus. 

Quo  diversus  abis? 
I.  rrou6/er  [mot  suppiimé]. 

Cette  farcisseure  est  un  peu  hors  de  mon  thème. 
Je  m'esgare,  mais  pluslost  par  licence  que  par 
mesgarde  :  mes  fantasies  se  suivent,  mais  par  fois 
c'est  de  loing,  et  se  regardent,  mais  d'une  veuë 
oblique'.  Les  noms  de  mes  chapitres  n'en  em- 
brassent pas  tousjours  la  matière;  souvent  ils  la 
dénotent  seulement  par  quelque  marque,  comme 
ces  autres  noms  2,  Sylla,  Cicero,  Torquatus.  J'ayme 
l'alleure  poétique,  à  sauts  et  à  gambades,  et  vois 
au  change,  indiscrettement  et  tumultuairement  5. 
Il  faut  avoir  un  peu  de  folie,  qui  ne  veut  avoir 
plus  de  sottise  4.  Mille  poëtes  trainent  et  languis- 
sent à  la  prosaïque;  mais  la  meilleure  prose  an- 

1.  J'ay  passé  les  yeux  sur  tel  dialogue  de  Platon,  mi- 
party  d'une  fantastique  bigarrure,  le  devant  à  l'amour,  tout 
le  bas  à  la  rhétorique.  Ils  ne  craignent  point  ces  muances  et 
ont  une  merveilleuse  grâce  à  se  laisser  ainsi  rouller  au  vent 
ou  à  le  sembler, 

2.  Comme  ces  autres  l'Andrie,  l'Eunuche,  ou  ceux  cy. 

3.  J'arme  l'alleure  poétique  à  sauts  et  à  gambades:  c'est 
un  art,  comme  dit  Platon,  léger,  volage,  demoniacle.  Il  est 
des  ouvrages  en  Plutarque  où  il  oublie  son  thème,  où  le 
propos  de  son  argument  ne  se  trouve  que  par  incident,  tout 
estouffé  en  matière  estrangere  :  voyez  ses  alleures  au  Dxmon 
de  Socrates.  O  Dieu!  que  ces  gaillardes  escapades,  que  cette 
variation  a  de  beauté,  et  plus  lors  que  plus  elle  retire  au 
nonchalant  et  fonuit  !  C'est  l'indiligent  lecteur  qui  perd  mon 
subject,  non  pas  moy  ;  il  s'en  trouvera  tousjours  en  un  coing 
quelque  mot  qui  ne  laisse  pas  d'estre  bastant  quoy  qu'il 
soit  serré.  Je  vois  au  change  indiscrettement  et  tumultuaire- 
ment;  mon  stile  et  mon  esprit  vont  vagabondant  de  mes- 
mes.  • 

4.  Disent  et  les  préceptes  de  nos  maistres  et  encore  plus 
leurs  exemples. 

cienne  '  reluit  par  tout  de  la  vigueur  et  hardiesse 
poétique,  et  représente  quelque  air  de  sa  fureur  : 
il  lu_y  faut  certes  quitter  la  maistrise  et  préémi- 
nence en  la  parleriez.  J'entends  que  la  matière  se 
distingue  soy-mesmes  :  elle  montre  assez  où  elle 
se  change,  où  elle  conclud,  où  elle  commence,  où 
elle  se  reprend,  sans  l'entrelasser  de  paroles  de  liai- 
son et  de  cousture  introduictes  pour  le  service  des 
oreilles  foibles  et  nonchallantes,  et  sans  me  gloser 
moy  mesme.  Qui  est  celuy  qui  n'ayme  mieux 
n'estre  pas  leu  que  de  l'estre  en  dormant  ou  en 
fuyant)?  Puisque  je  ne  puis  arrester  l'attention  du 
lecteur  par  le  pois,  manco  maie  s'il  advient  que 
je  l'arreste  par  mon  embrouilleure.  «Voire  mais, 
il  se  repentira  après  4  de  s'y  estre  amusé.  »  C'est 
mon,  mais  il  s'y  sera  tousjours  amusé.  Et  puis  il 
est  des  humeurs  comme  cela,  à  qui  l'intelligence 
porte  desdain,  qui  m'en  estimeront  mieux  de  ce 
qu'ils  ne  sçauront  ce  que  je  dis;  ils  conclurront  la 


1.  Et  je  la  semé  céans  indifféremment  pour  vers. 

2.  Le  poëte,  dit  Platon,  assis  sur  le  trépied  des  Muses 
verse  de  furie  tout  ce  qui  luy  vient  en  la  bouche,  comme  la 
gargouille  d'une  fontaine,  sans  le  ruminer  et  poiser,  et  luy 
eschappe  des  choses  de  diverse  couleur,  de  contraire  sub- 
stance et  d'un  cours  rompu  ;  et  la  vieille  théologie  est  toute 
poésie,  disent  les  sçavants,  et  la  première  philosophie  :  c'est 
l'original  langage  des  dieux. 

3.  Nihil  est  tam.  utile  quod  in  transita  prosit.  Si  prendre 
des  livres  estoit  les  apprendre  et  si  les  veoir  estoit  les  regar- 
der, et  les  parcourir  les  saisir,  j'auroy  tort  de  me  faire  du 
tout  si  ignorant  que  je  dy. 

4.  Par  après. 

profondeur  de  mon  sens  par  l'obscurité,  laquelle, 
à  parler  en  bon  escient,  je  hay",  et  Teviterois  si 
je  me  sçavois  contrefaire  2.  Aristote  se  vante  en 
quelque  lieu  de  l'affecter  :  vitieuse  imagination  M 
J'avois  h  dire  que  je  veus  mal  à  cette  raison  trou- 
ble-feste;  et  que  ces  projects  extravagants  qui 
travaillent  la  vie  4,  et  ces  opinions  si  fines,  si  elles 
ont  de  la  vérité,  je  la  trouve  trop  chère  et  incom- 
mode î.  Au  rebours,  je  m'emploie  à  faire  valoir  la 
vanité  mesme  et  la  grosserie,  si  elle  m'apporte  du 
contentement*^;  et  me  laisse  aller  après  mes  incli- 
nations naturelles  sans  les  contreroller  de  si  prés. 
J'ay  veu  ailleurs  des  maisons  ruynées,  et  des 
statues,  et  du  ciel,  et  de  la  terre  :  ce  sont  tous- 
jours  des  hommes.  Tout  cela  est  vray  ;  et  si  pour- 
tant ne  sçauroy  revoir  si  souvent  le  tombeau  de 

1 .  Je  hay  bien  fort. 

2.  Si  je  me  sçavois  éviter. 

3.  Vitieuse  affectation!  Par  ce  que  la  coupure  si  fré- 
quente des  chapitres  dequoy  j'usoy  au  commencement  m'a 
semblé  rompre  l'attention  avant  qu'elle  soit  née  et  la  dis- 
soudre, dédaignant  s'y  coucher  pour  si  peu  et  se  recueillir, 
je  me  suis  mis  à  les  faire  plus  longs,  qui  requièrent  de  la 
proposition  et  du  loisir  assigné.  En  telle  occupation,  à  qui  on 
ne  veut  donner  une  seule  heure  on  ne  veut  rien  donner;  et  ne 
fait  on  rien  pour  celuy  pour  qui  on  ne  fait  qu'autre  chose 
faisant  ;  joint  qu'à  l'adventure  ay-je  quelque  obligation  par- 
ticulière à  ne  dire  qu'à  demy,  à  dire  confusément,  à  dire 
discordamment. 

4.  Je  veux  donq  mal  à  cette  raison  trouble-feste,  et  ces 
projets  extravagants  qui  travaillent  la  vie. 

5.  Et  trop  incommode. 

6.  La  vanité  mesme  et  Vamerie,  si  elle  m'apporte  du  plaisir. 

cette  ville,  si  grande  et  si  puissante,  que  je  ne 
l'admire  et  révère.  Le  soing  des  morts  nous  est 
en  recommandation.  Or  j'ay  esté  nourry  dés 
mon  enfance  avec  ceux  icy  ;  j'ay  eu  connoissance 
des  affaires  de  Romme  long  temps  avant  que  je 
l'aye  eue  de  ceux  de  ma  maison.  Je  sçavois  le 
Capitole  et  son  plant  avant  que  je  sceusse  le  Lou- 
vre, et  le  Tibre  avant  la  Seine.  J'ay  eu  plus  en 
teste  les  conditions  et  fortunes  de  LucuUus,  Me- 
tellus  et  Scipion,  que  je  n'ay  d'aucuns  hommes 
des  nostres.  Ils  sont  trespassez;  si  est  bien  mon 
père  aussi  entièrement  qu'eux,  et  s'est  esloigné  de 
moy  et  de  la  vie,  autant  en  dixhuict  ans  que  ceux- 
là  ont  faict  en  seize  cens;  duquel  pourtant  je  ne 
laisse  pas  d'embrasser  et  practiquer  la  mémoire, 
l'amitié  et  société,  d'une  parfaicte  union  et  tres- 
vive.  Voire,  de  mon  humeur,  je  me  rends  plus  of- 
ficieux envers  les  trespassez  :  ils  ne  s'aydent  plus, 
ils  en  requièrent,  ce  me  semble,  d'autant  plus  mon 
ayde.  La  gratitude  est  là  justement  en  son  lustre, 
le  bien-faict  est  moins  richement  assigné  où  il  y  a 
rétrogradation  et  reflexion.  Arcesilaus,  visitant 
Appelles  ■  malade  et  le  trouvant  en  pauvre  estât, 
luy  fourra  tout  bellement  soubs  le  chevet  du  lict 
de  l'argent  qu'il  luy  donnoit,  et,  en  le  luy  celant, 
luy  donnoit  en  outre  exemption  2  de  luy  en  sça- 
voir  gré.  Ceux  qui  ont  mérité  de  moy  de  l'amitié 
et   de   la  reconnoissance  ne  l'ont   jamais  perdue 

1 .  Visitant  Ctesibius. 

2.  En  outre  quittance. 

pour  n'y  estre  plus  ;  je  les  ay  mieux  payez  et  plus 
soigneusement,  absens  et  ignoians  :  je  parle  plus 
affectueusement  de  mes  amis,  quand  il  n'y  a  plus 
moyen  '  qu'ils  le  sçachent.  Or  j'ay  attaqué  cent 
querelles  pour  la  deiîence  de  Pompeius  et  pour  la 
cause  de  Brutus.  Cette  accointance  dure  encore 
entre  nous;  les  choses  présentes  mesmes,  nous  ne 
les  tenons  que  par  la  fantasie.  Me  trouvant  inu- 
tile à  ce  siècle,  je  me  rejecte  à  cet  autre,  et  en 
suis  si  embabouyné  que  Testât  de  cette  vieille 
Romme,  libre ,  juste  et  florissante  (car  je  n'en 
ayme  ny  la  naissance  ny  la  vieillesse),  m'intéresse 
et  me  passionne.  Parquoy  je  ne  sçauroy  revoir  si 
souvent  l'assiette  de  leurs  rues  et  de  leurs  maisons, 
et  ces  ruynes  profondes  jusques  aux  antipodes, 
que  je  ne  m'y  amuse  2.  Il  me  plaist  de  considérer 
leur  visage,  leur  port  et  leurs  vestements;  je  re- 
mâche ces  grands  noms  entre  les  dents  et  les  fais 
retentir  à  mes  oreilles  3.  Des  choses  qui  sont  en 
quelque  partie  grandes  et  admirables,  j'en  admire 
les  parties  mesmes  communes  :  je  les  visse  volon- 
tiers deviser,  promener  et  soupper.  Ce  seroit  in- 
gratitude  de  mespriser  les  reliques  et  images  de 

,  1 .  Plus  de  moyen. 

2.  Est-ce  par  nature  ou  par  erreur  de  fantasie  que  la 
veuë  des  places  que  nous  sçavons  avoir  esté  hantées  et  ha- 
bitées par  personnes  desquelles  la  mémoire  est  en  recommenda- 
tion  nous  émeut  aucunement  plus  qu'ouïr  le  récit  de  leurs 
faicts  ou  lire  leurs  escrits?  Tanta  vis  admonitionis  inesl  in 
locis!  Et  id  quidem  in  hac  urbe  infinilum;  quacumque  enim 
ingrcdimur  in  aliquam  historiam  vestigium  ponimus.  • 

3.  Ego  illos  veneror  et  tantis  nominibus  semper  assurgo. 

tant  d'honnestes  hommes  et  si  valeureux,  que  j'ay 
veu  vivre  '  et  mourir,  et  qui  nous  donnent  tant  de 
bonnes  instructions  par  leur  exemple,  si  nous  les 
sçavions  suivre. 

Et  puis  cette  mesme  Romme  que  nous  voyons 
mérite  qu'on  l'ayme,  confédérée  de  si  long  temps 
et  par  tant  de  tiltres  à  nostre  couronne,  seule 
ville  commune  et  universelle  :  le  magistrat  souve- 
rain qui  y  commande  est  reconneu  pareillement 
ailleurs,  c'est  la  ville  métropolitaine  de  toutes  les 
nations  chrestiennes  :  l'Espaignol  et  le  François, 
chacun  y  est  chez  soy  ;  pour  estre  des  princes  de 
cet  Estât,  il  ne  faut  qu'estre  de  Chrestienté,  où 
qu'elle  soit.  Il  n'est  lieu  çà  bas  que  le  ciel  ayt 
embrassé  avec  telle  influence  de  faveur  et  telle 
constance  :  sa  ruyne  mesme  est  glorieuse  et  en- 
flée 2;  encore  retient  elle  au  tombeau  des  marques 
et  image  d'empire  î.  Quelqu'un  se  blasmeroit  et  se 
mutineroit  en  soy-mesme  de  se  sentir  chatouiller 
d'un  si  vain  plaisir.  Nos  humeurs  ne  sont  pas  trop 
vaines,  qui  sont  plaisantes.  Quelles  qu'elles  soient 
qui  contentent  constamment  un  homme  capable 
de  sens  commun,  je  ne  sçaurois  avoir  le  cœur  de 
le  pleindre. 

Je  doibs  beaucoup  à  la  fortune  dequoy  jusques 
à  cette  heure  elle  n'a  rien  fait  contre  moy  outra- 
geux  et  au  delà  'de  ma  force 4.  Seroit  ce  pas  sa 

1 .  Lesquels  j'ay  veu  vivre. 

2.  Laudandis  preciosior  ruinis. 

B.  Ut  palam  sit  uno  in  loco  gaudentis  opus  esse  naturse. 
4.  Contre  mov  rf'outrageux  au  delà  de  ma  portée. 

façon  de  laisser  en  paix  ceux  de  qui  elle  n'est 
point  importunée? 

Quanto  quisque  sibi  plura  negaverit, 
A  dis  plura  feret.  Nil  cupientium 
Nudus  castra  peto.  Multa  petentibus 
Désuni  multa. 

Si  elle  continue,  elle  m'en  envoyera  •  tres-content 
€t  satisfaict  : 

Nihil  supra 
Deos  lacesso. 

Mais  gare  le  heurt  !  il  en  est  mille  qui  rompent 
au  port.  Je  me  console  aiséement  de  ce  qui  ad- 
viendra icy  quand  je  n'y  seray  plus;  les  choses 
présentes  m'embesoignent  assez  : 

Fortunx  csetera  mando. 

Aussi  n'ay-je  poinct  cette  forte  liaison  qu'on  dict 
attacher  les  hommes  à  l'advenir  par  les  enfans  qui 
portent  leur  nom  et  leur  honneur,  et  en  doibs  dé- 
sirer à  l'avanture  d'autant  moins  s'ils  sont  si  dési- 
rables. Je  ne  tiens  que  trop  au  monde  et  à  cette 
vie  par  moy-mesme  ;  je  me  contente  d'estre  en 
prise  de  la  fortune  par  les  circonstances  propre- 
ment nécessaires  à  mon  estre,  sans  luy  alonger 
par  ailleurs  sa  jurisdiction  sur  moy  ;  et  n'ay  jamais 
estimé  qu'estre  sans  enfans  fust  un  défaut  qui 
deust  rendre  la  vie  moins  complète  et  moins  con- 
tente. La  vacation  stérile  a  bien  aussi  ses  commo- 


I .  Elle  me  r'envoyera. 

Montaigne.  VI.  27 

ditez.  Les  enfans  sont  du  rolle  '  des  choses  qui 
n'ont  pas  fort  dequoy  estre  désirées,  notamment 
à  cette  heure  qu'il  seroit  si  difficile  de  les  rendre 
bons 2;  et  si  ont  justement  dequoy  estre  regret- 
tées, à  qui  les  perd  après  les  avoir  acquises. 

Celuy  qui  me  laissa  ma  maison  en  charge  pro- 
gnostiquoit  que  je  la  deusse  ruyner,  regardant  à 
mon  humeur  si  peu  casanière.  II  se  trompa  :  me 
voicy  comme  j'y  entray,  sinon  un  peu  mieux,  sans 
office  pourtant  et  sans  bénéfice. 

Au  demeurant,  si  la  fortune  ne  m'a  faict  au- 
cune offence  violente  et  extraordinaire,  aussi  n'a- 
elle  pas  de  grâce.  Tout  ce  qu'il  y  a  de  ses  dons  chez 
nous,  il  y  est  avant  moy  et  au  delà  de  cent  ans. 
Je  n'ay  3  aucun  bien  essentiel  et  solide  que  je 
doive  à  sa  libéralité  :  elle  m'a  faict  quelques  fa- 
veurs venteuses,  honnoraires  et  titulaires,  sans  sub- 
stance; et  me  les  a  aussi,  à  la  vérité,  non  pas  ac- 
cordées, mais  offertes.  Dieu  sçait!  à  moy  qui  suis 
tout  matériel,  qui  ne  me  paye  que  de  la  realité, 
encores  bien  massive,  et  qui,  si  je  l'osois  confes- 
ser, ne  trouverois  l'avarice  gueres  moins  excusable 
que  l'ambition,  ny  la  douleur  moins  evitable  que 
la  honte,  ny  la  santé  moins  désirable  que  la  doc- 
trine, ou  la  richesse  que  la  noblesse. 

Parmy  ses  faveurs  vaines,  je  n'en  ay  poinct  qui 
plaise  tant  à  celte    niaise  humeur   qui   s'en  paist 


1.  Sont  du  nombre. 

2.  Bona  jam  ntc  nasci  licety  ita  corrupta  sunt  semina^ 

3 .  Je  n'ay  particulièrement. 

chez  moy,  qu'une  bulle  authentique  de  bourgeoi- 
sie romaine  qui  me  fut  octroyée  dernièrement  que 
j'y  estois,  pompeuse  en  seaux  et  lettres  dorées,  et 
octroyée  avec  toute  gratieuse  libéralité.  Et  par  ce 
qu'elles  se  donnent  en  divers  stile  plus  ou  moins 
favorable ,  et  qu'avant  que  j'en  eusse  veu,  j'eusse 
esté  bien  aise  qu'on  m'en  eust  monstre  un  formu- 
laire, je  veux,  pour  satisfaire  à  quelqu'un,  s'il  s'en 
trouve  malade  de  pareille  curiosité  à  la  mienne, 
la  transcrire  icy  en  sa  forme  : 

QUOD  Horatius  Maximus,  Martius  Cecius,  Alexander  Mu- 
tus,  almae  urbis  Conservatores,  de  111™°  viro  Michaele 
Montano,  équité  Sancti  Michaelis,  et  a  cubiculo  Régis 
Christianissimi,  Romana  Civitate  donando,  ad  Senatum  re- 
tulerunt;  S.  P.  Q.  R.  de  ea  re  ita  fieri  censuit  : 

Cum.veteri  more  et  instituto,  cupide  illi  semper  studiose- 
que  suscepti  sint,  qui,  viriute  ac  nobilitate  praestantes,  ma- 
gno  Reip.  nostrae  usui  atque  ornamento  fuissent  vel  esse 
aliquando  possent  :  Nos,  majorum  nostrorum  exemplo  atque 
auctoritate  permoti ,  praeclaram  hanc  consuetudinem  nobis 
imitandam  ac  servandam  fore  censemus.  Quamobrem,  cum 
Ilimus  Michael  Montanus,  eques  Sancti  Michaelis,  et  a  cu- 
biculo Régis  Chrisiianissimi,  Romani  nominis  studiosissimus, 
et  familiaî  laude  atque  splendore  et  propriis  virtutum  me- 
ritis  dignissimus  sit,  qui  summo  Senatus  Populique  Romani 
judicio  ac  studio  in  Romanam  Civitatem  adsciscatur,  placere 
Senatui  P.  Q^.  R.  IHi""'»  Michaelem  Montanum,  rébus  om- 
nibus ornatissimum,  atque  huic  inclyto  Populo  charissimum, 
ipsum  posterosque  in  Romanam  Civitatem  adscribi  ornarique 
omnibus  et  prasmiis  et  honoribus  quibus  illi  fruuntur  qui 
Cives  Patriciique  Romani  nati  aut  jure  optimo  facti  sunt.  In 
quo  censere  Senatum  P.  Q..  R,  se  non  tam  illi  ius  civitatis 
largiri  quam  debitum  tribuere,  neque  magis  beneWcium  dare 
quam  ab  ipso  accipere,qui,  hoc  civitatis  munere  accipiendo, 
singulari  civitatem  ipsam  ornamento  atque  honore  affecerit. 

Quam  quidem  S.  C.  auctoritatem  iideni  Conservatores  per 
Senatus  P.  Q^  R.  scribas  in  acta  referri,  atque  in  Capitolii 
curia  servari,  privilegiumque  hujusmodi  fieri,  soliloque  urbis 
sigillo  coramuniri  curarunt.  Anne  ab  urbe  cpndita  cxo 
cccxxxi,  post  Christum  natum  m.  d.  lxxxi,  m  idus  Martii, 

HoRATius  Fuscus,  sacri  S.  P.  Q.  R.  scriba. 
Vincent.  Martholus,  sacri  S.  P.  Q.  R.  scriba. 

N'estant  bourgeois  d'aucune  ville,  je  suis  bien 
aise  de  Testre  de  la  plus  noble  qui  fut  et  qui  sera 
onques.Si  les  autres  se  regardoient  attentivement, 
comme  je  fay,  ils  se  trouveroient,  comme  je  fay, 
pleins  d'inanité  et  de  fadaise.  De  m'en  deffaire,  je 
ne  puis  sans  me  deffaire  moy-mesmes.  Nous  en 
sommes  tous  confits,  tant  les  uns  que  les  autres; 
mais  ceux  qui  le  sentent  en  ont  un  peu  meilleui 
compte,  encore  ne  sçay-je. 

Cette  opinion  et  usance  commune  de  regardei 
ailleurs  qu'à  nous  a  bien  pourveu  à  nostre  aff"aire. 
C'est  un  objet  plein  de  mescontentement  ;  nous 
n'y  voyons  que  misère  et  vanité.  Pour  ne  nous 
desconforter,  nature  a  rejette  bien  à  propos  l'ac- 
tion de  nostre  veuë  au  dehors.  Nous  allons  en 
avant  à  vau  l'eau;  mais  de  rebrousser  vers  nous 
nostre  course,  c'est  un  mouvement  pénible  :  la 
mer  se  brouille  et  s'empesche  ainsi  quand  elle  est 
repoussée  à  soy.  Regardez,  dict  chacun,  les  mou- 
vements du  ciel^,  regardez  au  public,  à  la  que- 
relle de  cestuy-là,  au  pouls  d'un  tel,  au  testament 
de  cet  autre;  somme,  regardez  toujours  haut  ou 

1 ,  Les  branles  du  ciel. 

bas,  ou  à  costé,  ou  devant,  ou  derrière  vous. 
C'estoit  un  commandement  paradoxe  que  nous 
faisoit  anciennement  ce  dieu  à  Delphes  :  Regar- 
dez dans  vous,  reconnoissez  vous;  tenez  vous  à 
vous;  vostre  esprit  et  vostre  volonté  qui  se  con- 
somme ailleurs,  ramenez  la  en  soy-mesme  '  :  vous 
vous  escoulez,  vous  vous  respandez;  appilez  vous, 
soutenez  vous;  on  vous  trahit,  on  vous  dissipe, 
on  vous  desrobe  à  vous.  Voj  tu  pas  que  ce 
monde  tient  toutes  ses  veues  contraintes  au  de- 
dans, et  ses  yeux  ouverts  à  se  contempler  soy- 
mesme?  C'est  tousjours  vanité  pour  toy,  dedans 
et  dehors,  mais  elle  est  moins  vanité  quand  elle 
est  moins  estendue.  Sauf  toy,  ô  homme,  disoit  ce 
dieu,  chasque  chose  s'estudie  la  première,  et  a, 
selon  son  besoin,  des  limites  à  ses  occupations  et 
désirs  2.  Il  n'en  est  une  seule  si  vuide  et  nécessi- 
teuse que  toy,  qui  embrasses  l'univers  :  tu  es  le 
scrutateur  sans  connoissance,  le  magistrat  sans  ju- 
risdiction,  et,  après  tout,  le  badin  de  la  farce. 


CHAPITRE   X 

De  mesnager  sa  volonté. 

u  pris  du  commun  des  hommes,  peu  de  cho- 
ses me  touchent,  ou,  pour  mieux    dire,  me 


A 


1.  En  soy. 

2.  A  ses  travaux  et  désirs. 

tiennent  :  car  c'est  raison  qu'elles  touchent,  pour- 
veu  qu'elles  ne  nous  possèdent.  J'ay  grand  soin 
d'augmenter  par  estude  et  par  discours  ce  privi- 
lège d'insensibilité,  qui  est  naturellement  bien 
avancé  en  moy.  J'espouse  et  me  passionne  par 
eonsequant  de  peu  de  choses.  J'ay  la  veuë  clere, 
mais  je  l'attache  à  peu  de  choses  '  ;  le  sens,  délicat 
et  mol;  mais  Tapprehension  et  l'application,  je 
l'ay  dure  et  sourde  :  je  m'engage  difBcilement. 
Autant  que  je  puis,  je  m'employe  tout  à  moy;  et, 
en  ce  subject  mesme,  je  briderois  pourtant  et  sou- 
tiendrois  volontiers  mon  affection  qu'elle  ne  s'y 
plonge  trop  entière,  puis  que  c'est  un  subject  que 
je  possède  à  la  mercy  d'autruy  et  sur  lequel  la  for- 
tune a  plus  de  droict  que  je  n'ay  :  de  manière  que, 
jusques  à  la  santé  que  j'estime  tant,  il  me  seroit 
besoing  de  ne  la  pas  désirer,  et  m'y  adonner  si 
furieusement  que  j'en  trouve  les  maladies  impor- 
tables 2.  Mais  aux  affections  qui  me  distrayent  de 
moy  et  attachent  ailleurs,  à  celles  là  certes  m'op- 
pose-je  de  toute  ma  force.  Mon  opinion  est  qu'il 
se  faut  prester  à  autruy  et  ne  se  donner  qu'à  soy- 
mesme.  Si  ma  volonté  se  trouvoit  aisée  à  se  hypo- 
théquer et  à  s'appliquer,  je  n'y  durerois  pas;  je 
suis  trop  tendre,  et  par  nature  et  par  usage, 

Fugax  rerum,  securaque  in  otia  natus. 


1 .  A  peu  d'objects. 

2.  On  se  doibt  modérer  entre  la  haine  de  la  douleur  et  l'a- 
mour de  la  volupté;  et  ordonne  Platon  une  moyenne  route 
de  vie  entre  les  deux. 

Les  débats  contestez  et  opiniastrez  qui  donneroyent 
en  fin  advantage  à  mon  adversaire,  Tissue  qui  ren- 
droit  honteuse  ma  chaude  poursuite,  me  ronge- 
roit  à  l'avanture  bien  cruellement.  Si  je  mordois  à 
mesme,  comme  font  les  autres,  mon  ame  n'auroit 
jamais  la  force  de  porter  les  alarmes  et  e^motions 
qui  suyvent  ceux  qui  embrassent  tant;  elle  seroit 
incontinent  disloquée  par  cette  agitation  intestine. 
Si  quelquefois  on  m'a  poussé  au  maniement  d'af- 
faires estrangieres,  j'ay  promis  de  les  prendre'en 
main,  non  pas  au  poulmon  et  au  foye  ;  de  m'en 
charger,  non  de  les  incorporer;  de  m'en  soigner, 
ouy;  de  m'en  passionner,  nullement  :  j'y  regarde, 
mais  je  ne  les  couve  point.  J'ay  assez  affaire  à 
disposer  et  renger  la  presse  domestique  que  j'ay 
dans  mes  entrailles  et  dans  mes  veines,  sans  y  lo- 
ger et  me  fouler  d'une  presse  estrangere;  et  suis 
assez  intéressé  de  mes  affaires  essentiels,  propres 
et  naturels,  sans  en  convier  d'autres  forains.  Ceux 
qui  sçavent  combien  ils  se  doivent,  et  de  combien 
d'offices  ils  sont  obligez  à  eux,  trouvent  que  na- 
ture leur  a  donné  cette  commission  plaine  assez 
et  nullement  oysifve  :  Tu  as  bien  largement  affaire 
chez  toy,  ne  t'esloingne  pas. 

Les  hommes  se  donnent  à  louage;  leurs  facultez 
ne  sont  pas  pour  eux,  elles  sont  pour  ceux  à  qui 
ils  s'asservissent  :  leurs  locataires  sont  chez  eux,  ce 
ne  sont  pas  eux.  Cette  humeur  commune  ne  me 
plaict  pas.  Il  faut  mesnager  la  liberté  de  nostre 
ame  et  ne  l'hypothéquer  qu'aux  occasions*justes; 
lesquelles  sont  en  bien  petit  nombre,  si  nous  ju- 

geons  sainement.  Voyez  les  gens  apris  à  se  laisser 
emporter  et  saisir  :  ils  le  font  par  tout,  aux  pe- 
tites choses  comme  aux  grandes,  à  ce  qui  ne  les 
touche  point  comme  à  ce  qui  les  touche;  ils  s'in- 
gèrent indifféremment  où  il  y  a  de  la  besongne,  et 
sont  sans  vie  quand  ils  sont  sans  agitation  tumul- 
tuaire  '.  Leur  esprit  cerche  son  repos  au  branle, 
comme  les  enfans  au  berceau.  Ils  se  peuvent  dire 
autant  serviables  à  leurs  amys  comme  importuns 
à  eux  mesme.  Personne  ne  distribue  son  argent  à 
autruy,  chacun  y  distribue  son  temps  et  sa  vie;  il 
n'est  rien  dequoy  nous  soyons  si  prodigues  que  de 
ces  choses  là,  desquelles  seules  l'avarice  nous  se- 
roit  utile  et  louable.  Je  prens  une  complexion 
toute  diverse  :  je  me  tiens  sur  moy,  et  communée- 
ment  désire  mollement  ce  que  je  désire,  et  désire 
peu;  m'occupe  et  embesongne  de  mesme,  rare- 
ment et  tranquillement.  Tout  ce  qu'ils  veulent  et 
conduisent,  ils  le  font  de  toute  leur  volonté  et 
véhémence.  Il  y  a  tant  de  mauvais  pas  que,  pour 
le  plus  seur,  il  faut  un  peu  legierement  et  superfi- 
ciellement couler  ce  monde  2.  La  volupté  mesme 
est  doulereuse  en  sa  profondeur  : 


-\.  In  negoîiis  sunt ,  negotii  causa  :  ils  ne  cherchent  la 
besongne  que  pour  embesongnement.  Ce  n'est  pas  qu'ils 
vueilient  aller  tant  comme  c'est  qu'ils  ne  se  peuvent  tenir, 
ne  plus  ne  moins  qu'une  pierre  esbranlée  en  sa  cheute  qui 
ne  s'arreste  jusqu'à  tant  qu'elle  se  couche.  L'occupation  est 
à  certaine  manière  de  gents  marque  de  suffisance  et  de  di- 
gnité. 

2.  Et  le  glisser,  non  pas  l'enfoncer. 

Incedis  per  ignés 
Supposiios  cineri  doloso. 

Messieurs  de  Bordeaux  m'esleurent  maire  de 
leur  ville,  estant  esloigné  de  France  et  encore 
plus  esloigné  d'un  tel  pensement.  Je  m'en  excu- 
say;  mais  on  m'aprint  que  j'avois  tort,  le  com- 
mandement du  roy  aussi  s'y  interposant'.  C'est 
une  charge  qui  en  ^  doibt  sembler  d'autant  plus 
belle  qu'elle  n'a  ny  loyer  ny  guain ,  autre  que 
l'honneur  de  son  exécution.  Elle  dure  deux  ans, 
mais  elle  peut  estre  continuée  par  seconde  élec- 
tion :  ce  qui  advient  tresrarement.  Elle  le  fut  à 
moy,  et  ne  l'avoit  esté  que  deux  fois  auparavant, 
quelques  années  y  avoit,  à  monsieur  de  Lanssac, 
et  freschement  à  monsieur  de  Biron,  mareschal  de 
France,  en  la  place  duquel  je  succeday;  et  laissay 
la  mienne  à  monsieur  de  Matignon,  aussi  mareschal 
de  France  :  glorieux  de  si  noble  assistance; 

Pacisque  bonus  bellique  minister  uterque^. 

La  fortune  voulut  part  à  ma  promotion,  par  cette 
particulière  circonstance  qu'elle  y  mit  du  sien,  non 
vaine  du  tout  :  car  Alexandre  hocha  du  nez 4  les 
ambassadeurs  corinthiens  qui  luy  ofîroyent  la  bour- 
geoisie de  leur  ville;  mais,  quand  ils  vindrent  à  luy 
déduire  comment  5  Bacchus  et  Hercules  estoyent 

1 .  S'y  interposant  aussi. 

2.  En  [mot  supprimé]. 

3.  Uterque  bonus  pacis  bellique  minister. 
4-  Car  Alexandre  desdaigna.  • 
5.  Comme. 

28 

aussi  en  ce  registre,  il  les  en  remercia  gratieuse- 
ment.  A  mon  arrivée,  je  me  deschiffray  fidèlement 
et  conscientieusement  tout  tel  que  je  me  sens 
estre;  sans  mémoire,  sans  vigilance,  sans  expé- 
rience et  sans  vigueur;  sans  hayne  aussi,  sans 
ambition,  sans  avarice  et  sans  violence  :  à  ce  qu'ils 
fussent  informez  et  instruicts  de  ce  qu'ils  avoyent 
à  attendre  de  mon  service.  Et  par  ce  que  la  co- 
gnoissance  de  feu  mon  père  les  avoit  seule  incitez 
à  cela,  et  l'honneur  de  sa  mémoire,  je  leur  ad- 
joustay  bien  clairement  que  je  serois  tresmarry 
que  chose  quelconque  fist  autant  d'impression  en 
ma  volonté,  comme  avoyent  faict  autrefois  en  la 
sienne  leurs  affaires  et  leur  ville,  pendant  qu'il  l'a- 
voit  en  gouvernement,  en  ce  mesme  lieu  '  auquel 
ils  m'avoient  appelle.  Il  me  souvenoit  de  l'avoir 
veu  vieil,  en  mon  enfance,  l'ame  cruellement  agitée 
de  cette  tracasserie  publique,  oubliant  le  doux  air 
de  sa  maison,  où  la  foiblesse  des  ans  l'avoit  at- 
taché long  temps  avant,  et  son  mesnage,  et  sa 
santé,  et  en  2  mesprisant  certes  sa  vie,  qu'il  y  cuida 
perdre,  engagé  pour  eux  à  des  longs  et  pénibles 
voyages.  Il  estoit  tel;  et  luy  partoit  cette  humeur 
d'une  grande  bonté  de  nature  :  il  ne  fut  jamais 
ame  plus  charitable  et  populaire.  Ce  train  que  je 
loue  en  autruy,  je  n'aime  point  à  le  suivre,  et  ne 
suis  pas  sans  excuse. 

Il  avoit  ouy  dire  qu'il  se  falloil  oublier  pour  le 

1 .  En  ce  lieu  mesme. 

2.  En  [mot  supprimé]. 

prochain;  que  le  particulier  ne  venoit  en  aucu^ne 
considération  au  pris  du  gênerai.  La  plus  part  des 
reigles  et  préceptes  du  monde  prennent  ce  train 
de  nous  pousser  hors  de  nous  et  chasser  en  la 
place,  à  l'usage  de  la  société  publique  ;  ils  ont 
pensé  faire  un  bel  effect  de  nous  destourner  et 
distraire  de  nous,  presupposans  que  nous  n'y  tin- 
sions  que  trop  et  d'une  attache  trop  naturelle,  et 
n*ont  espargné  rien  à  dire  pour  cette  fin  :  car  il 
n'est  pas  nouveau  aux  sages  de  prescher  les  choses 
comme  elles  servent,  non  comme  elles  sont'. 
Quand  ils  nous  ordonnent  d'aymer,  avant  nous, 
trois,  quattre  et  cinquante  degrez  de  choses,  ils 
représentent  l'art  des  archiers  qui,  pour  arriver  au 
point,  vont  prenant  leur  visée  grande  espace  au 
dessus  de  la  bute.  Pour  dresser  un  bois  courbe,  on 
le  recourbe  au  rebours. 

J'estime  qu'au  temple  de  Pallas,  comme  nous 
voyons  en  toutes  autres  religions,  il  y  avoit  des 
mystères  apparens  pour  estre  montrez  au  peuple, 
et  d'autres  mystères  plus  secrets  et  plus  nobles  ^ 
pour  estre  montrés  seulement  à  ceux  qui  en 
estoyent  profez.  Il  est  vray-semblable  que  en  ceux 
icy  î  se  trouve  le  vray  point  de  l'amitié  que  chacun 


1 .  La  vérité  a  ses  empeschements,  incommoditez  et  in- 
compatibilitez  avec  nous.  Il  nous  faut  souvent  tromper  afin 
que  nous  ne  nous  trompions,  et  siller  nostre  veuë,  estourdir 
nostre  entendement  pour  les  redresser  et  amender  :  imperii  enim 
judicant,  et  qui  fréquenter  in  hoc  ipsum  fallendi  sunt  ne  errent. 

2.  Plus  secrets  et  plus  haults. 

3.  Qu'en  ceux-cy. 

se  doibt,  non  une  amitié  '  molle  et  indiscrète,  en 
laquelle  il  advient  ce  qui  se  voit  au  lierre,  qu'il 
corrompt  et  ruyne  la  paroy  qu'il  chérit  et  qu'il 
accole  2,  mais  une  amitié  salutaire  et  reiglée,  éga- 
lement utile  et  plaisante.  Qui  en  sçait  les  devoirs 
et  les  exerce,  il  est  vrayement  du  cabinet  des 
Muses,  il  a  attaint  le  sommet  de  la  sagesse  hu- 
maine et  de  nostre  bon  heur.  Cettuy-cy,  sçachant 
exactement  ce  qu'il  se  doibt,  trouve  dans  son 
rolle  qu'il  doibt  appliquer  à  soy  l'usage  des  autres 
hommes  et  du  monde,  et,  pour  ce  faire,  contribuer 
à  la  société  publique  les  devoirs  et  offices  qui  le 
touchent  3.  La  principale  et  plus  legitime4  charge 
que  nous  ayons,  c'est  à  chacun  sa  conduite  J. 
Comme  qui  oublieroit  de  bien  et  saintement  vivre 
et  penseroit  estre  quite  de  son  devoir  en  y  ache- 
minant et  dressant  les  autres,  ce  seroit  un  sot  : 
tout  de  mesme,  qui  abandonne  en  son  propre  le 
sainement  et  gayement  vivre  pour  en  servir  autruy 
prent  à  mon  gré  un  mauvais  et  desnaturé  parti. 

Je  ne  veux  pas  qu'on  refuse  aux  charges  qu'on 
prend  l'attention,  les  pas,  les  parolles,  et  la  sueur, 
et  le  sang  au  besoing, 


1.  Faulce,  qui  nous  faict  embrasser  la  gloire,  la  science, 
la  richesse  et  telles  choses  d'une  affection  principalle  et  im- 
modérée, comme  membres  de  nostre  estre,  ny  une  amitié. 

2.  La  paroy  qu'il  accole. 

3.  Qiii  ne  vit  aucunement  à  autruy  ne  vit  guère  à  soy  : 
qui  sibi  amicus  est,  scito  hune  amicum  omnibus  esse. 

4.  Et  plus  légitime  [mots  supprimés^ 

5.  Et  est  ce  pourquoy  nous  sommes  icy. 

Non  ipse  pro  charis  amicis 
Aut  patria  timidus  perire  ; 

mais  c'est  par  emprunt  et  accidentalement,  l'esprit 
se  tenant  tousjours  en  repos  et  en  santé;  non  pas 
sans  action ,  mais  sans  vexation ,  sans  passion. 
L'agir  simplement  luy  coste  si  peu  qu'en  dormant 
mesme  il  agit.  Mais  il  luy  faut  donner  le  branle 
avec  discrétion  :  car  le  corps  reçoit  les  charges 
qu'on  luy  met  sus,  justement  selon  qu'elles  sont; 
l'esprit  les  estant  et  les  appesantit  souvant  à  ses 
despens,  leur  donnant  la  mesure  que  bon  luy  sem- 
ble. On  faict  pareilles  choses  avec  divers  efforts  et 
différente  contention  de  volonté.  L'un  va  bien 
sans  l'autre  :  car  combien  de  gens  se  bazardent 
tous  les  jours  aux  guerres,  dequoy  il  ne  leur  chaut, 
et  se  pressent  aux  dangers  des  batailles,  desquelles 
la  perte  ne  leur  troublera  pas  le  voisin  sommeil? 
Tel  en  sa  maison,  hors  de  ce  dangier  qu'il  n'ose- 
roit  avoir  regardé,  est  plus  passionné  de  l'yssue  de 
cette  guerre  et  en  a  Tame  plus  travaillée  que  n'a 
le  soldat  qui  y  employé  son  sang  et  sa  vie. 

J'ai  peu  me  mesler  des  charges  publiques,  sans 
me  despartir  de  moy,  de  la  largeur  d'une  ongle  '. 
Cette  aspreté  et  violence  de  désir  empesche  plus 
qu'elle  ne  sert  à  la  conduitte  de  ce  qu'on  entre- 
prend; nous  remplit  d'impatience  envers  les  eve- 
nemens  ou  contraires  ou  tardifs,  et  d'aigreur  et 
de  soupçon  envers  ceux  avec  qui  nous  negotions. 
Nous  ne  conduisons  jamais  bien  la  chose  de  la- 

1 ,  Et  me  donner  à  autruy  sans  m'oster  à  moy.   • 

quelle  nous  sommes  possédez  et  conduicts '.  Ce- 
luy  qui  n'y  employé  que  son  jugement  et  son 
adresse,  il  y  procède  plus  gayement;  il  feinct,  il 
ployé,  il  diffère  tout  à  son  aise,  selon  le  besoing 
des  occasions;  il  faut  d'atainte,  sans  tourment  et 
sans  affliction,  prest  et  entier  pour  une  nouvelle 
entreprise;  il  marche  tousjours  la  bride  à  la  main. 
En  cekiy  qui  est  enyvré  de  cette  intention  vio- 
lente et  tyrannique,  on  voit  par  nécessité  beaucoup 
d'indiscrétion  et  d'injustice^;  l'impétuosité  de  son 
désir  l'emporte.  Ce  sont  mouvemens  téméraires, 
et,  si  fortune  n'y  preste  beaucoup,  de  peu  de 
fruict.  La  philosophie  veut  qu'au  chastiement  des 
offences  receuës,  nous  en  distrayons  la  cholere, 
non  afin  que  la  vengeance  en  soit  moindre,  ains, 
au  rebours,  afin  qu'elle  en  soit  d'autant  mieux  as- 
sennée  et  plus  poisante  ;  à  quoy  il  luy  semble  que 
cette  impétuosité  porte  empeschement  3  :  comme 
en  la  précipitation,  festinatio  tarda  est,  la  hastiveté 
se  donne  elle  mesme  la  jambe,  s'entrave  et  s'ar- 
reste4.  Pour  exemple,  selon  ce  que  j'en  vois  par 
usage  ordinaire,  l'avarice  n'a  point  de  plus  grand 
destourbier  que  soy-mesme  :  plus  elle  est  tendue 
et  vigoreuse,  moins  elle  en  est  fertile.  Commune- 


1 .  Maie  CLincta  ministrat 
Iinpetus. 

2.  Beaucoup  d'imprudence  et  d'injustice. 

3.  Non  seulement  la  cholere  trouble,  mais  de  soy  elle 
lasse  aussi  les  bras  de  ceux  qui  chastient  :  ce  feu  estourdit 
et  consomme  leur  force. 

4.  Ipsa  se  velocUas  implicat. 

ment  elle  attrape  plus  promptement  les  richesses, 
masquée  d'un'  image  de  libéralité. 

Un  gentil'hommejtres-homme  de  bien  et  mon 
amy,  cuyda  troubler  la  santé  de  sa  teste  par  une 
trop  passionnée  attention  et  affection  aux  affaires 
d'un  prince,  son  maistre;  lequel  maistre  s'est  ainsi 
peinct  soy-mesmes  à  moy  :  Que  il  voit  le  pois  des 
négoces^  comme  un  autre,  mais  qu'à  ceux  qui 
n'ont  point  de  remède,  il  se  résout  soudain  à  la 
souffrance;  aux  autres,  après  y  avoir  ordonné  les 
provisions  nécessaires,  ce  qu'il  peut  faire  prompte- 
ment par  la  vivacité  de  son  esprit,  il  attend  en 
repos  ce  qui  s'en  peut  suyvre  ^.  De  vray,  je  l'ay 
veu  à  mesme,  maintenant  une  grande  nonchalance 
et  liberté  d'actions  et  de  visage  au  travers  de  bien 
grands  affaires  et  espineux.  Je  le  trouve  plus 
grand  et  plus  capable  en  une  mauvaise  qu'en  une 
bonne  fortune  3. 

Considérez  qu'aux  actions  mesmes  qui  sont 
vaines  et  frivoles,  au  jeu  des  eschets,  de  la  paume, 
et  semblables,  cet  engagement  aspre  et  ardant 
d'un  désir  impetueus  jette  incontinent  l'esprit  et 
les  membres  à  l'indiscrétion  et  au  trouble  4.  On 
s'esblouit,  on  s'embarrasse  soy-mesme.  Celuy  qui 
se  porte  plus   moderéement  envers  le  gain  et  la 


1 .  Des  accidens. 

2.  Ensuivre. 

3.  Ses  pertes  luy  sont  plus  glorieuses  que  ses  victoires  et 
son  deuil  que  son  triomphe. 

4.  Et  au  désordre.  ^ 

perte,  il  est  tousjours  chez  soy;  moins  il  se  pique 
et  passionne  au  jeu,  il  le  conduict  d'autant  plus 
avantageusement  et  seurement. 

Nous  empeschons,  au  demeurant,  la  prise  et  la 
serre  de  l'ame  à  luy  donner  tant  de  choses  à  sai- 
sir. Les  unes,  il  les  luy  faut  seulement  présenter, 
les  autres  attacher,  les  autres  incorporer.  Elle  peut 
voir  et  sentir  toutes  choses,  mais  elle  ne  se  doibt 
paistre  que  de  soy,  et  doibt  estre  instruicte  de  ce 
qui  la  touche  proprement  et  qui  proprement  est 
de  son  avoir  et  de  sa  substance.  Les  loix  de  na- 
ture nous  aprenent  ce  que  justement  il  nous  faut. 
Après  que  les  sages  nous  ont  dict  que,  selon  elle, 
personne  n'est  indigent  et  que  chacun  l'est  selon 
l'opinion,  ils  distinguent  ainsi  subtilement  les  de- 
sirs  qui  viennent  d'elle  de  ceux  qui  viennent  du 
desreiglement  de  nostre  fantasie.  Ceux  desquels 
on  voit  le  bout  sont  siens,  ceux  qui  fuient  devant 
nous  et  desquels  nous  ne  pouvons  joindre  la  fin 
sont  nostres.  La  pauvreté  des  biens  est  aisée  à 
guérir;  la  pauvreté  de  l'ame,  impossible  '.  Metro- 
dorus  vivoit  du  pois  de  douze  onces  par  jour; 
Epicurus,  à  moins;  Metroclez  dormoit  en  hyver 
avec  les  moutons,  en  esté  aux  cloistres  des  églises  2. 


1 .  Nam  si,  quod  satis  est  homini,  id  satis  esse  potesset, 
Hocsat  erat ;  nunc,  quum  hoc  non  est,  qui  credimiC  porro 
Divitias  ullas  aninuim  mi  explere  potesse  ? 

Socrates,  voyant  porter  en  pompe  par  sa  ville  grande  quan- 
tité de  richesse,  joyaux  et  meubles  de  prix  :  «  Combien  de 
choses,  dit-il,  je  ne  désire  point!   » 

2.  Sufficit  ad  id  natura  quod  posât.  Cleanthes  vivoit  de 

Si  ce  que  nature  exactement  et  originelement 
nous  demande  pour  la  conservation  de  nostre 
estre  est  trop  peu  (comme  de  vray  combien  ce 
Test,  et  combien  à  bon  compte  nostre  vie  se  peut 
maintenir,  il  ne  se  doibt  exprimer  mieux  que  par 
cette  considération,  que  c'est  si  peu  qu'il  eschappe 
la  prise  et  le  choc  de  la  fortune  par  sa  petitesse), 
dispensons  nous  de  quelque  chose  plus  outre;  ap- 
pelions encore  nature  l'usage  et  condition  de  cha- 
cun de  nous;  taxons  nous,  traitons  nous  à  cette 
mesure;  estandons  nos  appartenances  et  nos  comp- 
tes jusques  là,  car  jusques  là  il  me  semble  bien 
que  nous  avons  quelque  excuse.  L'accoustumance 
est  une  seconde  nature  et  non  moins  puissante'; 
et,  pour  mon  humeur  2,  j'aymerois  quasi  esgale- 
ment3  qu'on  m'ostast  la  vie  que  si  on  me  l'estau- 
soit4  et  retranchoit  bien  loing  de  Testât  auquel  je 
l'ay  vescue  si  long  temps.  Je  ne  suis  plus  en  termes 
d'un  grand  changement  et  de  me  jetterJ  à  un 
nouveau  train  et  inusité,  non  pas  mesme  vers  l'aug- 
mentation :  il  n'est  plus  temps  de  devenir  autre. 
Et,  comme  je  plaindrois  quelque  grande  fortune^ 


ses  mains  et  se  vantoit  que  Cleanthes,  s'il  vouloit,  nourri- 
roit  encore  un  autre  Cleanthes. 

1.  Ce  qui    manque  à   ma  coustume,  je  tiens    qu'il   me 
manque. 

2.  Pour  mon  humeur  [mots  supprimés]. 

3.  Presque  esgalement. 

4.  On  me  Vessimoit. 
b.  Ny  de  me  jetter. 

6.  Quelque  grande  adveniure.  • 

Montaigne.  VI.  29 

qui  me  tombast  à  cette  heure  entre  mains,  qu'elle 
ne  seroit  venue  en  temps  que  j'en  peusse  jouyr; 

Quo  milli  fortunam,  si  non  concediiur  uti? 

je  ne  me  reforme  pareillement  guère  en  sagesse 
pour  l'usage  et  commerce  du  monde,  sans  regret 
que  cet  amendement  me  soit  arrivé  si  tard  que  je 
n'aye  plus  loisir  d'en  user  :  je  n'ay  d'oresenavant 
besoing  d'autre  suffisance  que  de  patience  contre 
la  mort  et  la  vieillesse.  A  quoy  faire  une  nouvelle 
science  de  vie  à  telle  déclinaison,  et  une  nouvelle 
industrie  à  me  conduire  en  cette  voye  où  je  n'ay 
plus  que  trois  pas  à  marcher  ?  Aprenez  voir  la 
rhétorique  à  un  homme  relégué  aux  desers  d'Ara- 
bie'. Il  ne  faut  point  d'art  à  la  cheute^.  Somme, 


1 .  [Varian(e  à  partir  de  Je  ne  nu  reforme  pareillement 
guère  en  sagesse:]  3e  me  plaindroyde  mesme  de  quelque  ac- 
quest  interne.  Il  vaut  quasi  mieux  jamais  que  si  tard  devenir 
honneste  homme  et  bien  entendu  à  vivre  lorsqu'on  n'a  plus 
de  vie.  Moy,  qui  m'en  vay,  resigneroy  facilement  à  quel- 
qu'un qui  vinst  ce  que  j'apprens  de  prudence  pour  le  com- 
merce du  monde  :  moustarde  après  disner.  Je  n'ay  que  faire 
du  bien  duquel  je  ne  puis  rien  faire.  A  quoy  la  science  à 
qui  n'a  plus  de  teste?  C'est  injure  et  deffaveur  de  fortune 
de  nous  offrir  des  présents  qui  nous  remplissent  d'un  juste 
despit  de  nous  avoir  failly  en  leur  saison.  Ne  me  guidez 
plus,  je  ne  puis  plus  aller.  De  tant  de  membres  qu'a  la  suf- 
fisance, la  patience  nous  suffit.  Donnez  la  capacité  d'un 
excellent  dessus  au  chantre  qui  a  les  poumons  pourris,  et 
d'éloquence  à  l'eremite  relégué  aux  déserts  d'Arabie. 

2.  La  fin  se  trouve  de  soy  au  bout  de  chasque  besongne. 
Mon  monde  est  failly,  ma  forme  expirée  :  je  suis  tout  du 
passé,  et  suis   tenu   de  l'authorizer  et  d'y  conformer  mon 

je  suis  après  à  achever  cet  homme,  non  à  en  re- 
faire un  autre  '.  Par  long  usage,  cette  forme  m'est 
passée  en  substance,  et  fortune  en  nature. 

Je  dis  donc  que  chacun  d'entre  nous  foiblets 
est  excusable  d'estimer  sien  ce  qui  est  compris 
soubs  cette  mesure;  mais  aussi,  au  delà  de  ces 
limites,  ce  n'est  plus  que  confusion  :  c'est  la  plus 
large  estandue  que  nous  puissions  octroier  à  nos 
droicts.  Plus  nous  amplifions  nostre  besoing  et 
possession,  d'autant  plus  nous  engageons  nous  aux 
coups  de  la  fortune  et  des  adversitez.  La  carrière 
de  nos  désirs  doit  estre  circonscripte  et  restraincte 
à  un  court  limite  des  commoditez  les  plus  proches 


issue.  Je  veux  dire  cecy  par  manière  d'exemple  :  Que  l'e- 
clipsement  nouveau  des  dix  jours  du  pape  m'ont  prins  si 
bas  que  je  ne  m'en  puis  bonnement  accoustrer  :  je  suis  des 
années  ausquelles  nous  comtions  autrement.  Un  si  ancien  et 
long  usage  me  vendique  et  rappelle  à  soy;  je  suis  contraint 
d'estre  un  peu  hérétique  par  là,  incapable  de  nouvelleié, 
mesme  corrective.  Mon  imagination,  en  despit  de  mes  dents, 
se  jette  tousjours  dix  jours  plus  avant  ou  plus  arrière,  et 
grommelle  à  mes  oreilles  :  «  Cette  règle  touche  ceux  qui 
ont  à  estre.  »  Si  la  santé  mesme  si  succrée  vient  à  me  retrou- 
ver par  boutades,  c'est  pour  me  donner  regret  plustost  que 
possession  de  soy  :  je  n"ay  plus  où  la  retirer.  Le  temps  me 
laisse  :  sans  luy  rien  ne  se  possède.  O  que  je  feroy  peu 
d'estat  de  ces  grandes  dignitez  électives  que  je  voy  au  monde, 
qui  ne  se  donnent  qu'aux  hommes  prests  à  partir,  ausquelles 
on  ne  regarde  pas  tant  combien  deuëment  on  les  exercera 
que  combien  peu  longuement  on  les  exercera!  dés  l'entrée 
on  vise  à  l'issue. 

I.  Somme,  me  voicy  après  d'achever  cet  homme,    non 
d'en  refaire  un  autre. 

et  contigues  ;  et  doit,  en  outre,  leur  course  se 
manier  non  en  ligne  droite  qui  face  bout  ailleurs, 
mais  en  rond  duquel  les  deux  pointes  se  tiennent 
et  terminent  en  nous  par  un  brief  contour.  Les 
actions  qui  se  conduisent  sans  cette  reflexion, 
s'entend  voisine  reflexion  et  essentielle,  comme 
sont  celles  des  avaritieux,  des  ambitieux  et  tant 
d'autres  qui  courent  de  pointe,  desquels  la  course 
les  emporte  tousjours  devant  eux,  ce  sont  actions 
vaines  et  maladives  '. 

La  plus  part  de  nos  vacations  sont  farcesques  : 
mundus  universus  exercet  histrioniam.  Il  faut  jouer 
deuement  nostre  rolle ,  mais  comme  roUe  d'un 
personnage  emprunté.  Du  masque  et  de  l'appa- 
rence, il  n'en  faut  pas  faire  une  essence  réelle,  ny 
de  l'estranger  le  propre.  Nous  ne  sçavons  pas  dis- 
tinguer la  peau  de  la  chemise  2.  J'en  vois  qui  se 
transforment  et  se  transsubstantient  en  autant  de 
nouvelles  figures  et  de  nouveaux  estres  qu'ils  en- 
treprennent de  charges,  et  qui  se  prelatent  jus- 
ques  au  foje  et  aux  intestins,  et  entreinent  leur 
office  jusques  en  leur  garderobe.  Je  ne  puis  leur 
apprendre  à  distinguer  les  bonnetades  qui  les  re- 
gardent de  celles  qui  regardent  leur  commission, 
ou  leur  suite,  ou  leur  mule.  Tantum  se  fortunx 
permittunt  etiam  ut  naturam  dediscant.  Ils  enflent 
et  grossissent  leur  ame  et  leur  discours  naturel  à 


1.  Ce  sont  actions  erronées  et  maladives. 

2.  C'est  assés  de  s'enfariner  le  visage  sans  s'enfariner  la 
poictrine. 

la  hauteur  '  de  leur  siège  magistral.  Le  maire  et 
Montaigne  ont  tousjours  esté  deux,  d'une  sépara- 
tion bien  claire.  Pour  estre  advocat  ou  financier, 
il  n'en  faut  pas  mesconnoistre  la  fourbe  qu'il  y  a 
en  telles  vacations.  Un  honneste  homme  n'est  pas 
comptable  du  vice  ou  sottise  de  son  mestier  et  ne 
doibt  pourtant  en  refuser  l'exercice;  c'est  l'usage 
de  son  pays,  et  il  y  a  du  proffict  :  il  faut  vivre  du 
monde  et  s'en  paistre^  tel  qu'on  le  trouve.  Mais 
le  jugement  d'un  empereur  doit  estre  au  dessus 
de  son  empire,  et  le  voir  et  considérer  comme  ac- 
cident estranger;  et  luy  doit  sçavoir  jouyr  de  soy 
à  part  et  se  communicquer  comme  Jacques  et 
Pierre,  au  moins  à  soymesmes. 

Je  ne  sçay  pas  m'engager  si  profondement  et  si 
entier.  Quand  ma  volonté  me  donne  à  un  party, 
ce  n'est  pas  d'une  si  violente  obligation  que  mon 
entendement  s'en  infecte.  Aus  dissentions  présen- 
tes de  cet  Estât  ?,  mon  interest  ne  m'a  faict  mes- 
connoistre ny  les  qualitez  louables  en  mes  adver- 
saires 4,  ny  celles  qui  sont  reprochables  en  ceux 
que  j'ay  suivy  J.  Hors  le  neud  du  débat,  je  me  suis 
maintenu  en   equanimité  et  pure  indilîerence^   : 


1.  Selon  la  haulteur. 

2.  Et  s'en  prévaloir. 

3.  Aux  presens  brouillis  de  cet  Estât. 

4.  En  nos  adversaires. 

5.  Ils  adorent  tout  ce  qui  est  de  leur  costé;  moy,  je  n'ex- 
cuse pas  seulement  la  plus  part  des  choses  qui  sont  dt^ien  :  un 
bon  ouvrage  ne  perd  pas  ses  grâces  pour  plaider  contre  moy. 

6.  Neque  extra  nécessitâtes  belli  praecipuuni  odium  gero. 

dequoy  je  me  gratifie  d'autant  que  je  voy  commu- 
nément faillir  au  contraire.  Ceux  qui  alongent  leur 
cholere  et  leur  haine  au  delà  des  affaires,  comme 
faict  la  plus  part,  montrent  qu'elle  leur  part  d'ail- 
leurs et  de  cause  particulière  :  tout  ainsi  comme, 
à  qui  estant  guary  de  son  ulcère  la  fièvre  demeure 
encore,  montre  qu'elle  avoit  un  autre  principe 
plus  interne'.  Je  veux  que  l'avantage  soit  pour 
nous;  mais  je  ne  forcené  point,  s'il  ne  l'est 2.  Le 

I  Un  autre  principe  plus  caché.  C'est  qu'ils  n'en  ont 
point  à  la  cause,  en  commun  et  en  tant  qu'elle  blesse  l'in- 
terest  de  touis  et  de  l'Eslat,  mais  luy  en  veulent  seulement 
en  ce  qu'elle  leur  masche  en  privé.  Voylà  pourquoy  ils  s'en 
picquent  de  passion  particulière  et  au  delà  de  la  justice  et 
de  la  raison  publique  :  non  tara  omnia  univeni  quam  ea 
qux  ad  quemque  periinerent  singuli  carpebant. 

2.  Je  me  prens  fermement  au  plus  sain  des  partis;  mais 
je  n'affecte  pas  qu'on  me  remarque  spécialement  ennemy 
des  autres  et  outre  la  raison  generalle.  J'accuse  merveilleu- 
sement cette  vitieuse  forme  d'opiner  :  «  Il  est  de  la  Ligue, 
car  il  admire  la  grâce  de  monsieur  de  Guyse.  L'activité  du 
roy  de  Navarre  l'estonne,  il  est  Huguenot.  Il  trouve  cecy  à 
dire  aux  moeurs  du  roy,  il  est  séditieux  en  son  cœur  »  ;  et 
ne  conceday  pas  au  magistrat  mesme  qu'il  eust  raison  de 
condamner  un  livre  pour  avoir  logé  entre  les  meilleurs  poè- 
tes de  ce  siècle  un  hérétique.  N'oserions  nous  dire  d'un  vo- 
leur qu'il  a  belle  grève?  Faut-il,  si  elle  est  putain,  qu'elle 
soit  aussi  punaise?  Aux  siècles  plus  sages  revoqua-ori  le  su- 
perbe tiltre  de  Capitolinus  qu'on  avoit  auparavant  donné  à 
Marcus  Manlius,  comme  conservateur  de  la  religion  et  li- 
berté publique?  Estouffa-on  la  mémoire  de  sa  libéralité  et 
de  ses  faicts  d'armes  et  recompenses  militaires  ottroyées  à  sa 
vertu,  par  ce  qu'il  affecta  depuis  la  royauté  au  préjudice  des 
loix  de  son  pays?  S'ils  ont  prins  en  haine  un  advocat,  l'en- 
demain  il   leur   devient  ineloquent.   J'ay  touché  ailleurs  le 

Ciel  n'a  point  veu  un  si  poisant  desaccord  que 
celuy  de  César  et  de  Pompeius,  ny  ne  verra  pour 
l'advenir.  Toutesfois  il  me  semble  reconnoistre  en 
ces  belles  âmes  une  grande  modération  de  l'un 
envers  l'autre.  C'estoit  une  jalousie  d'honneur  et 
de  commandement,  qui  ne  les  emporta  pas  à  haine 

zèle  qui  poulsa  des  gens  de  bien  à  semblables  fautes.  Pour 
moy,  je  sçay  bien  dire  :  «  Il  faict  meschamment  cela  et 
vertueusement  cecy  »  ;  de  mesmes ,  aux  prognostiques  ou 
événements  sinistres  des  affaires,  ils  veulent  que  chacun  en 
son  party  soit  aveugle  ou  hebeté  ;  que  nostre  persuasion  et 
jugement  serve  non  à  la  vérité,  mais  au  project  de  nostre 
désir.  Je  faudroy  plustost  vers  l'autre  extrémité,  tant  je  crains 
que  mon  désir  me  suborne.  Joinct  que  je  me  deflfie  un  peu 
tendrement  des  choses  que  je  souhaitte. 

J'ay  veu  de  mon  temps  merveilles  en  l'indiscrette  et  pro- 
digieuse facilité  des  peuples  à  se  laisser  mener  et  manier  la 
créance  et  l'espérance  où  il  a  pieu  et  servy  à  leurs  chefs  par 
dessus  cent  mescomtes  les  uns  sur  les  autres,  par  dessus  les 
fantosmes  et  les  songes.  Je  ne  m'estonne  plvis  de  ceux  que 
les  singeries  d'Apollonius  et  de  Mahumed  embufflerent. 
Leur  sens  et  entendement  est  entièrement  estouffé  en  leur 
passion  :  leur  discrétion  n'a  plus  d'autre  choix  que  ce  qui 
leur  rit  et  qui  conforte  leur  cause.  J'avoy  remarqué  sou- 
verainement cela  au  premier  de  noz  partis  fiebvreux.  Cet 
autre  qui  est  nay  depuis,  en  l'imitant,  le  surmonte  :  par  où 
je  m'advise  que  c'est  une  qualité  inséparable  des  erreurs  po- 
pulaires. Après  la  première  qui  part,  les  opinions  s'entre- 
poussent,  suivant  le  vent,  comme  les  flotz.  On  n'est  pas  du 
corps  si  on  s'en  peut  desdire,  si  on  ne  vague  le  train  com- 
mun ;  mais  certes  on  faict  tort  aux  partis  justes  quand  on 
les  veut  secourir  de  fourbes  :  j'y  ay  tousjours  contredict. 
Ce  moyen  ne  porte  qu'envers  les  testes  malades;  ^vers  les 
saines,  il  y  a  des  voies  plus  seures  et  non  seulement  plus 
honnestes  à  maintenir  les  courages  et  excuser  les  accidents 
contraires. 

furieuse  et  indiscrète,  sans  malignité  et  sans  de- 
traction.  En  leurs  plus  aigres  exploits,  je  descou- 
vre quelque  demeurant  de  respect  et  de  bien- 
veuillance;  et  juge  ainsi  que,  s'il  leur  eust  esté 
possible,  chacun  d'eux  eust  désiré  de  faire  son  af- 
faire sans  la  ruyne  de  son  compaignon  plustost 
qu'avec  sa  ruyne.  Combien  autrement  il  en  va  de 
Marins  et  de  Sylla!  prenez  y  garde. 

Il  ne  faut  pas  se  précipiter  si  esperduement  après 
nos  affections  et  interests.  Comme,  estant  jeune, 
je  m'opposois  au  progrez  de  l'amour  que  je  sen- 
toy  trop  avancer  sur  moy,  et  estudiois  '  qu'il  ne  me 
fust  si  aggreable  qu'il  vinst  à  me  forcer  en  fin  et 
captiver  du  tout  à  sa  mercy  :  je  fais  de  mesme^  à 
toutes  autres  occasions  où  ma  volonté  se  prend  î; 
je  me  panche  à  l'opposite  de  son  inclination, 
comme  je  la  voy  se  plonger  et  enyvrer  de  son 
vin  :  je  fuis  à  nourrir  son  plaisir  si  avant  que  je  ne 
l'en  puisse  plus  r'avoir  sans  perte  sanglante.  Les 
âmes  qui  par  stupidité  ne  voyent  les  choses  qu'à 
demy  jouyssent  de  cet  heur,  que  les  nuisibles 
les  blessent  moins  :  c'est  une  ladrerie  spirituelle 
qui  a  quelque  air  de  santé,  et  telle  santé  que  la 
philosophie  ne  mesprise  pas  du  tout;  mais  pour- 
tant ce  n'est  pas  raison  de  la  nommer  sagesse,  ce 
que  nous  faisons  souvent.  Et  de  cette  manière  se 
moqua  quelqu'un  anciennement  de  Diogenes,  qui 


1 .  Et  m'estudiois. 

2.  J'en  use  de  mesme. 

3.  Avec  trop  d'appétit. 

alloit  embrassant  en  plain  hyver,  tout  nud,  une 
image  de  neige  pour  l'essay  de  sa  patience;  celuy- 
là  le  rencontrant  en  cette  démarche  :  «  As-tu 
grand  froid  à  cette  heure?  luy  fit-il  '.  —  Du  tout 
poinct,  respond  Diogenes.  —  Or,  suyvit  l'autre, 
que  penses-tu  donc  faire  de  difficile  et  d'exem- 
plaire à  te  tenir  là?  »  Pour  mesurer  la  constance, 
il  faut  nécessairement  sçavoir  la  souffrance. 

Mais  les  âmes  qui  auront  à  voir  les  événements 
contraires  et  les  injures  de  la  fortune  en  leur  pro- 
fondeur et  aspreté,  qui  auront  à  les  poiser  et 
gouster  selon  leur  aigreur  naturelle  et  leur  charge, 
qu'elles  employent  leur  art  à  se  garder  d'en  enfi- 
ler les  causes ,  et  en  destournent  les  advenues. 
Que  fit  le  roy  Cotys?  il  paya  libéralement  la  belle 
et  riche  vaisselle  qu'on  luy  avoit  présentée;  parce 
qu'elle  estoit  singulièrement  fragile,  il  la  cassa  in- 
continent luy-mesme  pour  s'oster  de  bonne  heure 
une  si  aisée  matière  de  courroux  contre  ses  servi- 
teurs 2.  J'aymois  autresfois  les  jeux  hazardeux  des 
cartes  et  dels  :  je  m'en  suis  deffaict  il  y  a  long 
temps,  pour  cela  seulement  que,  quelque  bonne 
mine  que  je  fisse  en  ma  perte,  je  ne  laissois  d'en 
avoir  au  dedans  de  la  cuison  et  de  la  piqueure  3. 

1.  Luy  dit-W. 

2.  Pareillement,  j'ay  volontiers  évité  de  n'avoir  mes  af- 
faires confus,  et  n'ay  cherché  que  mes  biens  fussent  contigus 
à  mes  proches  et  ceux  à  qui  j'ay  à  me  joindre  d'une  estroitte 
amitié  :  d'où  naissent  ordinairement  matières  d'ali^ation  et 
dissociation. 

3.  Je  ne  laissois  pas  d'en  avoir  au  dedans  de  la  picqueure. 

3o 

Un  homme  d'honneur  qui  doit  sentir  un  desmen- 
tir '  et  une  offence  jusques  au  cœur  2,  qu'il  évite 
le  progrez  des  altercations  contentieuses.  Je  fuis 
les  complexions  tristes  et  les  hommes  hargneux, 
comme  les  empestez;  et  aux  propos  que  je  ne 
puis  traicter  sans  interest  et  sans  émotion,  je  ne 
m'y  mesle  si  le  devoir  ne  m'y  force  3.  La  plus 
seure  façon  est  donc  se  préparer  avant  les  occa- 
sions. 

Je  sçay  bien  qu'aucuns  sages  ont  pris  autre 
voye  et  n'ont  pas  craint  de  se  harper  et  engager 
jusques  au  vif  à  plusieurs  objects.  Ces  gens  là 
s'asseurent  de  leur  force,  soubs  laquelle  ils  se  met- 
tent à  couvert  en  toute  sorte  de  succez  enemis, 
faisant  luicter  les  maux  par  la  vigueur  de  la  pa- 
tience : 

Velut  rupes  vastum  quse  prodit  in  seqaor. 
Obvia  ventorum  furiis  expostaque  ponto, 
Vim  cunctam  atque  minas  perfert  cœlique  marisque, 
Ipsa  imnioia  manens. 

N'ataquons  pas  ces  exemples,  nous  n'y  arriverions 
poinct.  Ils  s'obstinent  à  voir  resoluement  et  sans 
se  troubler  la  ruyne  de  leur  pays,  qui  possedoit 
et  commandoit  toute  leur  volonté.  Pour  nos  âmes 
communes,  il  y  a  trop  d'effort  et  trop  de  rudesse 
à  cela.  Caton  en  abandonna  la  plus  noble  vie  qui 

1 .  Un  desmenti. 

2.  Qiii  n'est  pour  prendre  une  mauvaise  excuse  en  paymcnt 
et  consolation. 

3.  Melius  non  incipient  quam  desinent. 


CHAPITRE  X  235 

fut  onques.  A  nous  autres  petits,  il  faut  fuyr  l'o- 
rage de  plus  loing;  il  faut  pourveoir  au  sentiment, 
non  à  la  patience,  et  eschever  aux  coups  que  nous 
ne  sçaurions  parer'.  Socrates  ne  dit  point  :  «  Ne 
vous  rendez  pas  aux  attraicts  de  la  beauté;  sous- 
tenez  la,  efforcez  vous  au  contraire.  »  Il  n'espère 
point  que  la  jeunesse  en  puisse  venir  à  bout  2. 
«  Fuyez-la,  faict-il,  courez  hors  de  sa  veuë  et  de 
son  rencontre  comme  d'une  poison  puissante  qui 
s'eslance  et  frappe  de  loing 3.  »  Et  le  Sainct  Esprit 
de  mesme  :  Ne  nos  inducas  in  tentaiionem.  Nous 
ne  prions  pas  que  nostre  raison  ne  soit  combatue 
et  surmontée  par  la  concupiscence,  mais  qu'elle 
n'en  soit  pas  seulement  essayée;  que  nous  ne 
soyons  conduits  en  estât  où  nous  ayons  seulement 
à  souffrir  les  approches,  solicitations  et  tentations 
du  péché;  et  supplions  nostre  Seigneur  de  main- 
tenir nostre  conscience  tranquille,  plainement  et 
parfectement  délivrée  du  commerce  du  mal  4, 


1 .  Zenon,  voyant  approcher  Chremonidez,  jeune  homme 
qu'il  aymoit,  pour  se  seoir  au  prés  de  luy,  se  leva  soudain; 
et,  Cleanthes  luy  en  demandant  la  raison  :  «  J'entendz, 
dit-il,  que  les  médecins  ordonnent  le  repos  principalement  et 
defîendent  l'émotion  à  toutes  tumeurs.  » 

2.  //  n'espère  point,  etc.  [passage  supprimé]. 

3.  Et  son  bon  disciple  feignant  ou  recitant,  mais,  à  mon 
advis,  recitant  plustost  que  feignant  les  rares  perfections  de 
ce  grand  Cyrus,  le  fait  deffiant  de  ses  forces  à  porter  les  at- 
traicts de  la  divine  beauté  de  cette  illustre  Panthée  sa  cap- 
tive, et  en  commettant  la  visite  et  garde  à  un  autre  qui  eust 
moins  de  liberté  que  luy. 

4.  Ceux  qui  disent  avoir  raison  de  leur  passion  vindica- 

Qui  désirera  du  bien  à  son  pais  comme  moy 
sans  s'en  ulcérer  ou  maigrir,  il  sera  desplaisant, 
mais  non  pas  transi ,  de  le  voir  menassant  ou  sa 
ruyne,  ou  une  durée  non  moins  ruyneuse.  Pauvre 
vaisseau,  que  les  fiols,  les  vents  et  le  pilotte  tiras- 
sent à  si  contraires  desseins! 

7/1  iam  diversa,  magister. 
Venins  et  iinda  trahunt. 

Qui  ne  bée  poinct  après  la  faveur  des  princes, 
comme  après  chose  dequoy  il  ne  se  sçauroit  passer, 
ne  se  pique  pas  beaucoup  de  la  froideur  de  leur 
recueil  et  de  leur  visage,  ny  de  l'inconstance  de 
leur  volonté.  Qui  ne  couve  point  ses  enfans  ou 
ses  honneurs  d'une  propension  tyrannique  '  ne 
laisse  pas  de  vivre  commodéement  après  leur 
perte.  Qui  fait  bien  principalement  pour  sa  propre 
satisfaction  ne  s'altère  guère  pour  voir  les  hommes 
juger  de  ses  actions  contre  son  mérite.  Un  quart 
d'once  de  patience  pourvoit  à  tels  inconvénients. 
Je  me  trouve  bien  de  cette  recepte,  me  rachetant 
des  commencemens  au  meilleur  compte  que  je  puis, 
et  me  sens  avoir  eschapé  par  son  moyen  beaucoup 

tive  ou  de  quelqu'autre  espèce  de  passion  pénible  disent 
souvent  vray,  comme  les  choses  sont ,  mais  non  pas  comme 
elles  furent  :  ils  parlent  à  nous  lors  que  les  causes  de  leur 
erreur  sont  nourries  et  avancées  par  eux  mesmes  ;  mais  re- 
culez plus  arrière,  r'appellez  ces  causes  à  leur  principe;  là, 
vous  les  prendrez  sans  vert.  Veulent-ils  que  leur  faute  soit 
moindre  pour  estre  plus  vieille  et  que  d'un  injuste  commen- 
cement la  suitte  soit  juste? 
I.  D'une  propension  esclave. 


m 

de  travail  et  de  difficultez.  Avec  bien  peu  d'effort, 
j'arreste  ce  premier  branle  de  mes  esmotions  et 
abandonne  l'alîaire  '  qui  me  commence  à  poiser ,  et 
avant  qu'il  m'emporte  2.  Je  sens  à  temps  les  petits 
vents  qui-  me  viennent  taster  et  bruire  au  dedans, 
avantcoureus  de  la  tempeste  : 

Ceu  flainina  prima, 
Ciim  deprensa  fretnunt  syhis,  et  csca  volutant 
Murmura,  venturos  nautis  prodentia  ventos. 

A  combien  de  fois  me  suis-je  faict  une  bien 
évidente  injustice  pour  fuir  le  hazard  de  la  recep- 
voir  encore  pire  des  juges,  après  un  siècle  d'en- 
nuys,  et  d'ordes  et  viles  pratiques  plus  ennemies 
de  mon  naturel  que  n'est  la  geine  et  le  feu  5?J'ay 

1 .  Et  abandonne  le  subject. 

2.  Qui  n'arreste  le  partir  n'a  garde  d'arrester  la  course  : 
qui  ne  sçait  leur  fermer  la  porte  ne  les  chassera  pas  entrées. 
Qui  ne  peut  venir  à  bout  du  commencement  ne  viendra  pas 
à  bout  de  la  fin,  ny  n'en  soustiendra  la  cheute  qui  n'en  a  peu 
soustenir  l'esbranlement  :  e/e/um  ips3e  se  impellunt ,  ubi  semeL 
a  ralione  discessum  est;  ipsaque  sibi  imbecilUtas  indulget,  in 
altumque  provehitur  imprudens  nec  reperit  locum  consistendi. 

3.  Convertit  a  litibus,  quantum  licet,  et  nescio  an  paulo 
plus  etiam  quam  licet  abhorrentem  esse  :  est  enim  non  modo 
libérale  paululum  nonnunquam  de  suo  jure  decedere,  sed  in- 
terdum  etiam  fructuosum.  Si  nous  estions  bien  sages,  nous 
nous  devrions  resjouir  et  venter,  ainsi  que  j'ouy  un  jour 
bien  naïvement  un  enfant  de  grande  maison  faire  feste  à 
chacun  dequoysa  mère  venoit  de  perdre  son  procès,  comme 
sa  toux,  sa  fiebvre  ou  autre  chose  d'importune  garde.  Les 
faveurs  mesmes  que  la  fortune  pouvoit  m'avoir  dtpné,  pa- 
rentez  et  accointances,  envers  ceux  qui  ont  souveraine  au- 
ihorité  en  ces  choses  là,  j'ay  beaucoup  faict  selon  ma  con- 

tant  faict  '  par  mes  journées  (à  la  bonne  heure  le 
puisse-je  dire)  que  me  voicy  encore  vierge  de  pro- 
cès, qui  n'ont  pas  laissé  de  se  convier  plusieurs 
fois  à  mon  service  par  bien  juste  titre,  si  j'eusse 
voulu  y  entendre  2,  et  vierge  de  quere41es  :  j'ay, 
sans  offence  de  pois  passive  ou  active,  escoulé 
tantost  une  longue  vie,  et  sans  avoir  ouy  pis  que 
de  3  mon  nom  :  rare  grâce  du  Ciel. 

Nos  plus  grandes  agitations  ont  des  ressorts  et 
causes  ridicules.  Combien  encourut  de  ruyne  nos- 
tre  dernier  duc  de  Bourgongne  pour  la  querelle 
d'une  charretée  de  peaux  de  mouton!  Et  l'engra- 
veure  d'un  cachet,  fust-ce  pas  la  première  et 
maistresse  cause  du  plus  horrible  crollement  que 
cette  machine  aye  onques  souffert  ?  car  Pompeius 
et  Caesar,  ce  ne  sont  que  les  rejettons  et  la  suitte 
des  deux  autres.  Et  j'ay  veu  de  mon  temps  les 
plus  sages  testes  de  ce  royaume,  assemblées  avec 
grande  cérémonie  et  publique  despence,  pour  des 
négoces  et  accords  4  desquels  la  vraye  décision 
despendoit  ce  pendant  en  toute  souveraineté  des 
devis  du  cabinet  des  dames  et  inclination  de  quel- 
que   fammelette  5.    Regardez   pourquoy   celuy-là 


science  de  fuyr  instamment  de  les  employer  au  préjudice  d'au- 
truy  et  de  ne  monter  par  dessus  leur  droicte  valeurmes  droicts. 

1 .  En  fin  j'ay  tant  fait. 

2.  S'//  tn'eust  pieu  d'y  entendre. 

3.  De  [mot  supprimé]. 

4.  Pour  des  traictez  et  accords. 

5.  Les  poètes    ont   bien  entendu  cela  qui   ont  mis  pour 
une  pomme  la  Grèce  et  l'Asie  à  feu  et  à  sang. 

s'en  va  courre  fortune  de  son  honneur  et  de  sa 
vie,  à  tout  son  espée  et  son  polgnart;  qu'il  vous 
die  d'où  vient  la  source  de  ce  débat,  il  ne  le  peut 
faire  sans  rougir,  tant  l'occasion  en  est  vaine  et 
frivole. 

A  l'enfourner,  il  n'y  va  que  d'un  peu  d'avise- 
ment;  mais,  depuis  que  vous  estes  embarqué,  tou- 
tes les  cordes  tirent.  Il  y  faict  besoing  de  grandes 
provisions  bien  plus  difficiles  et  importantes'.  Or 
il  faut  procéder  au  rebours  du  roseau  qui  produict 
une  longue  tige  et  droicte  de  la  première  venue; 
mais  après,  comme  s'il  s'estoit  alanguy  et  mis  hors 
d'haleine,  il  vient  à  faire  des  neuds  frequens  et 
espais,  comme  des  pauses  qui  montrent  qu'il  n'a 
plus  cette  première  vigueur  et  constance.  Il  faut 
plustost  commencer  bellement  et  froidement,  et 
garder  son  haleine  et  ses  vigoureux  eslans  au  fort 
et  perfection  de  la  besongne. 

Nous  guidons  les  affaires  en  leurs  commence- 
mens,  et  les  tenons  à  nostre  mercy;  mais  par 
après,  quand  ils  sont  esbranlez,  ce  sont  eux  qui 
nous  guident  et  emportent,  et  avons  à  les  suyvre  2. 


1.  De  combien  est  il  plus  aisé  de  n'y  entrer  pas  que  d'en 
sortir! 

2.  Pourtant  n'est-ce  pas  à  dire  que  ce  conseil  m'aye  des- 
chargé de  toute  difficulté  et  que  je  n'aye  eu  affaire  souvent 
à  gourmet  et  brider  mes  passions.  Elles  ne  se  gouvernent 
pas  tousjours  selon  la  mesure  des  occasions,  et  ont  leurs  en- 
trées mesmes  souvent  aspres  et  violentes.  Tant  y  a  qu'il 
s'en  tire  une  belle  espargne  et  du  fruict,  sauf  pour  ceux  qui, 
au  bien  faire,  ne  se  contentent  de  nul  fruict  si  la  réputation 

J'en  trouve  qui  se  mettent  inconsideréement  et 
furieusement  en  lice,  et  s'alentissent  en  la  course. 
Comme  Plutarque  dict  que  ceux  qui,  par  le  vice 
de  la  mauvaise  honte,  sont  mois  et  faciles  à  accor- 
der quoy  qu'on  leur  demande,  sont  faciles  après  à 
faillir  de  parole  et  à  se  desdire  ;  pareillement,  qui 
entre  légèrement  en  querelle  est  subject  d'en  sor- 
tir aussi  légèrement.  Cette  mesme  difficulté,  qui 
me  garde  de  l'entamer,  m'inciteroit  '  quand  je  se- 
rois  esbranlé  et  eschaufîé.  C'est  une  mauvaise  fa- 
çon :  depuis  qu'on  y  est,  il  faut  aller  ou  crever  2; 
de  faute  de  prudence  on  retombe  en  faute  de 
cœur,  qui  est  encore  moins  supportable. 

La  pluspart  des  accords  de  nos  querelles  du 
jourd'hui  sont  honteux  et  menteurs  :  nous  ne  cer- 
chons  qu'à  sauver  les  apparences ,  et  trahissons 
cependant  et  desadvouons  nos  vrayes  intentions. 
Nous  plastrons  le  faict  :  nous  sçavons  comment 
nous  l'avons  dict  et  en  quel  sens,  et  les  assistans 
le  sçavent,  et  nos  amis  à  qui  nous  avons  voulu 
faire  sentir  nostre  avantage.  C'est  aux  despens  de 


en  est  à  dire  :  car,  à  la  vérité,  un  tel  efFect  n'est  en  comte 
qu'à  chacun  en  soy.  Vous  en  estes  plus  content,  mais  non 
plus  estimé,  vous  estant  reformé  avant  que  d'estre  en  danse 
et  que  la  matière  fust  en  veuë.  Toutesfois  aussi,  non  en  cecy 
seulement,  mais  en  tous  autres  devoirs  de  la  vie,  la  route 
de  ceux  qui  visent  à  l'honneur  est  bien  diverse  à  celle  que 
tiennent  ceux  qui  se  proposent  l'ordre  et  la  raison. 

1 .  D'y  tenir  ferme. 

2.  n  Entreprenez  froidement,  disoit  Bias,  mais  poursuivez 
ardamment.  » 

nostre  franchise  et  de  l'honneur  de  nostre  courage 
que  nous  desadvouons  nostre  pensée  et  cerchons 
des  conillieres  en  la  fauceté  pour  nous  accorder. 
Nous  nous  desmentons  nous  mesmes,  pour  sauver 
un  desmentir  que  nous  avons  donné  à  un  autre. 

Il  ne  faut  pas  regarder  si  vostre  action  ou 
vostre  parole  peut  avoir  autre  interprétation;  c'est 
vostre  vraie  et  sincère  interprétation  qu'il  faut 
meshuy  maintenir,  quoy  qu'il  vous  couste.  On 
parle  à  vostre  vertu  et  à  vostre  conscience;  ce  ne 
sont  pas  •  parties  à  mettre  en  masque  :  laissons 
ces  vils  moyens  et  ces  expediens  à  la  chicane  du 
palais.  Les  excuses  et  réparations  que  je  voy  faire 
tous  les  jours  pour  purger  l'indiscrétion  me  sem- 
blent plus  laides  que  l'indiscrétion  mesme.  Il  vau- 
droit  mieux  l'offencer  encore  un  coup  que  de  s'of- 
fencer  soymesme  en  faisant  telle  amende  à  son 
adversaire.  Vous  l'avez  bravé,  esmeu  de  cholere, 
et  vous  l'allés  rapaiser  et  flatter  en  vostre  froid  et 
meilleur  sens  :  ainsi  vous  vous  soubmettez  plus 
que  vous  ne  vous  estiez  advancé.  Je  ne  trouve  au- 
cun dire  si  vicieux  à  un  gentilhomme,  comme  le 
desdire  me  semble  luy  estre  honteux,  quand  c'est 
un  desdire  qu'on  luy  arrache  par  authorité  ;  d'au- 
tant que  l'opiniastreté  luy  est  plus  excusable  que 
la  pusillanimité.  Les  passions  me  sont  autant  aisées 
à  éviter  comme  elles  me  sont  difficiles  à  modérer*. 
Qui    ne    peut    atteindre    à    cette   noble  impassi- 

• •— ^ 

1.  Pas  [mot  supprimé], 

2.  Excinduntur  facilius  animo  quam.  temperantur. 
Montaigne.  VI.  3  i 

bilité  stoicque,  qu'il  se  sauve  au  giron  de  cette 
mienne  stupidité  populaire.  Ce  que  ceux-là  fai- 
soient  par  vertu,  je  me  duits  à  le  faire  par  com- 
plexion.  La  moyenne  région  loge  les  tempestes; 
les  deux  extrêmes,  des  hommes  philosophes  et  des 
hommes  ruraus,  concurrent  en  tranquillité  et  en 
bon  heur  : 

Falix  qui  potuit  rerum  cognoscere  causas 

Atque  metus  omnes  et  inexorabile  fatum 

Subjecit  pedibus,  strepitumque  Acherontis  avaril 

Fortunatus  et  ille  deos  qui  novit  agrestes, 

Panaque,  Sylvanumque  seneni,  Nymphasque  sorores! 

De  toutes  choses. les  naissances  sont  foibles  et 
tendres.  Pourtant  faut-il  avoir  les  yeux  ouverts 
aux  commencements  :  car,  comme  lors  en  sa  peti- 
tesse on  n'en  descouvre  pas  le  dangier,  quand  il 
est  accreu  on  n'en  trouve  plus^  le  remède.  J'eusse 
rencontré  un  million  de  traverses  tous  les  jours  plus 
mal  aysées  à  digérer,  au  cours  de  l'ambition,  qu'il 
ne  m'a  esté  mal  aysé  d'arrester  l'inclination  natu- 
relle qui  m'y  portoit  : 

Jure  perhorrui 
Late  conspicuum  tollere  verticem. 

Toutes  actions  publiques  sont  subjectes  à  incer- 
taines et  diverses  interprétations ,  car  trop  de 
testes  en  jugent.  Aucuns  disent  de  cette  mienne 
occupation  de  ville  (et  je  suis  content  d'en  parler 
un  mot,  non  qu'elle  le  vaille,  mais  pour  servir  de 

I.  On  n'en  descouvre  plus. 

patron  '  de  mes  meurs  en  telles  choses),  que  je 
m*y  suis  porté  en  homme  qui  s'esmeut  trop  lasche- 
ment  et  d'une  affection  languissante;  et  ils  ne  sont 
pas  du  tout  esloignez  d'apparence.  J'essaie  à 
tenir  mon  ame  et  mes  pensées  en  repos  2  ;  et  si 
elles  se  desbauchent  par  fois  à  quelque  impression 
rude  et  pénétrante,  c'est,  à  la  vérité,  sans  mon  con- 
seil. De  cette  langueur  naturelle  on  ne  doibt 
pourtant  tirer  aucune  preuve  d'impuissance  (car 
faute  de  soing  et  faute  de  sens,  ce  sont  deux  cho- 
ses), et  moins  de  mescognoissance  et  ingratitude  i 
envers  ce  peuple,  qui  employa  tous  les  plus  ex- 
trêmes moyens  qu'il  eust  en  ses  mains  à  me  grati- 
fier, et  avant  m'avoir  cogneu,  et  après;  et  fit  bien 
plus  pour  moy  en  me  redonnant  ma  charge  qu'en 
me  la  donnant  premièrement.  Je  luy  veux  tout 
le  bien  qui  se  peut;  et  certes,  si  l'occasion  y  eust 
esté,  il  n'est  rien  que  j'eusse  espargné  pour  son 
service.  Je  me  suis  esbranlé  pour  luy  comme  je 
fais  pour  moy-mesme4.  C'est  un  bon  peuple, 
guerrier  et  généreux,  capable  pourtant  d'obeys- 
sance  et  discipline  ,  et  de  servir  à  quelque  bon 
usage  s'il  y  est  bien  guidé.  Ils  disent  aussi  cette 
mienne  vacation  s'estre  passée  sans  marque  et  sans 
trace.  Il  est  bon  !  on  accuse  ma  cessation  en  un 
temps  où  quasi   tout  le  monde  estoit  convaincu 


1.  Pour  servir  de  montre.  • 

2.  Cum  seinper  natura,  tum  etiain  xtate  jain  quietus. 

3.  Et  d'ingratitude. 
ij.  Pour  moy. 

de  trop  faire.  J'ay  un  agir  esmeu,  où  la  volonté 
me  tire  ^  ;  mais  cette  pointe  est  ennem^ye  de  per- 
sévérance. Qui  se  voudra  servir  de  moy  selon 
moy,  qu'il  me  donne  des  affaires  où  il  face  besoing 
de  la  vigueur  et  de  la  liberté  ^,  qui  ajent  une  con- 
duitte  droicte  et  courte,  et  encores  hazardeuse, 
)'y  pourray  quelque  chose;  s'il  la  faut  longue, 
subtile,  laborieuse,  artificielle  et  tortue,  il  faira 
mieux  de  s'adresser  à  quelque  autre.  Toutes  char- 
ges importantes  ne  sont  pas  difficiles.  J'estois  pré- 
paré à  m'embesongner  plus  rudement  un  peu,  s'il 
en  eust  esté  grand  besoing  :  car  il  est  en  mon  pou- 
voir de  faire  quelque  chose  plus  que  je  ne  fais  et  que 
je  n'ayme  à  faire.  Je  ne  laissay,  que  je  sçache,  au- 
cun mouvement  que  le  devoir  requist  en  bon  escient 
de  moy  ;  j'ay  facilement  oublié  ceux  que  l'ambition 
mesle  au  devoir  et  couvre  de  son  titre.  Ce  sont  ceux 
qui  ,  le  plus  souvant,  remplissent  les  yeux  et  les 
oreilles  et  contentent  les  hommes.  Non  pas  la  chose, 
mais  l'apparence  les  paye.  S'ils  n'oyent  du  bruict, 
il  leur  semble  qu'on  dorme.  Mes  humeurs  sont  con- 
tradictoires aux  humeurs  bruyantes.  J'arresterois 
bien  un  trouble  sans  me  troubler,  et  chastierois  un 
desordre  sans  altération.  Ay-je  besoing  de  cholere 
et  d'inflammation,  je  l'emprunte  et  m'en  masque. 
Mes  meurs  sont  mousses,  plustost  fades  qu'aspres. 
Je  n'accuse  pas  un  magistrat  qui  dorme,  pourveu 
que  ceux  qui  sont  soubs  sa  main  dorment  quand  et 

1.  J'ay  un  agir  trépignant,  où  la  volonté  me  charrie. 

2.  De  vigueur  et  de  liberté. 

luy  :  les  loix  dorment  de  mesme.  Pour  moy,  je  loué 
une  vie  glissante,  sombre  et  muette  ^  ;  ma  fortune  le 
veut  ainsi.  Je  suis  nay  d'une  famille  qui  a  coulé 
sans  esclat  et  sans  tumulte,  et,  de  longue  mémoire, 
particulièrement  ambitieuse  de  preud'hommie. 

Nos  hommes  sont  si  formez  à  l'agitation  et  os- 
tentation que  la  bonté,  la  modération,  l'equabi- 
lité,  la  constance  et  telles  qualitez  mornes  et  ob- 
scures 2  ne  se  sentent  plus.  Les  corps  raboteux  se 
sentent,  les  polis  se  manient  imperceptiblement. 
La  maladie  se  sent;  la  santé,  peu  ou  point;  ny 
les  choses  qui  nous  oignent,  au  pris  de  celles  qui 
nous  peignent.  C'est  agir  pour  sa  réputation  et 
proffit  particulier,  non  pour  le  bien,  de  remettre 
à  faire  en  la  place  ce  qu'on  peut  faire  en  la  cham- 
bre du  conseil,  et  en  plain  midy  ce  qu'on  eust 
faict  la  nuict  précédente,  et  d'estre  jaloux  de  faire 
soy- mesme  ce  que  son  compaignon  faict  aussi 
bien.  Ainsi  faisoyent  aucuns  chirurgiens  de  Grèce 
les  opérations  de  leur  art  sur  des  eschafîaux,  à  la 
veué  des  passans,  pour  en  acquérir  plus  de  prac- 
tique  et  de  chalandise.  Ils  jugent  que  les  bons  rei- 
glemens  ne  se  peuvent  gouster  3  qu'au  son  de  la 
trompette.  L'ambition  n'est  pas  un  vice  de  petis 
compagnons  et  de  tels  efforts  que  les  nostres.  On 
disoit  à  Alexandre  :  «  Vostre  père  vous  lairra  une 
grande  domination,  aysée  et  pacifique.  »  Ce  gar- 


1 .  Neque  submissam  et  abjectam,  neque  se  efferentera. 

2.  Quiètes  et  obscures, 

3.  Ne  se  peuvent  entendre. 

çon  estoit  envieux  des  victoires  de  son  père  et  de 
la  justice  de  son  gouvernement.  Il  n'eust  pas 
voulu  jouyr  l'empire  du  monde  mollement  et  pai- 
siblement'. Cette  maladie  est,  à  l'avanture,  excu- 
sable en  une  ame  si  forte  et  si  plaine.  Quand  ces 
ametes  naines  et  chetives  s'en  vont  embabouynant, 
et  pensent  espendre  leur  nom  pour  avoir  jugé  à 
droict  un  affaire,  ou  continué  l'ordre  des  gardes 
d'une  porte  de  ville,  ils  en  montrent  d'autant  plus 
le  cul  qu'ils  espèrent  en  hausser  la  teste.  Ce  menu 
bien  faire  n'a  ne  corps  ne  vie;  il  va  s'esvanouys- 
sant  en  la  première  bouche,  et  ne  se  promeine 
que  d'un  carrefour  de  rue  à  l'autre.  Entretenez  en 
hardiment  vostre  fils  et  vostre  valet,  comme  cet 
antien  qui,  n'ayant  autre  auditeur  de  ses  louanges 
et  consent  de  sa  valeur,  se  bravoit  avec  sa  cham- 
brière, en  s'escriant  :  «  O  Perrete,  le  galant  et 
suffisant  homme  de  maistre  que  tu  as!  »  Entrete- 
nez vous  en  vous-mesme  au  pis  aller  :  comme  un 
conseillier  de  ma  connoissance ,  ayant  desgorgé 
une  baltelée  de  paragrafes  d'une  extrême  conten- 
tion et  pareille  ineptie,  s' estant  retiré  de  la  cham- 
bre du  conseil  au  pissoir  du  palais,  fut  ouy  mar- 
motant  entre  les  dents  tout  conscientieusement  : 
«  Non  nobis,  Domine,  non  nohis,  sed  nomini  tuo 
da  gloriam.  »  Qui  ne  peut  d'ailleurs,  si  se  paye  de 
sa  bourse. 


I.  Alcibiades  en  Platon  ayme  mieux  mourir  jeune,  beau, 
riche,  noble,  sçavant,  tout  cela  par  excellence,  que  de  s'ar- 
rester  en  Testât  de  cette  condition. 

La  renommée  ne  se  prostitue  pas  à  si  vil  conte. 
Les  actions  rares  et  exemplaires  à  qui  elle  est  deuë 
ne  souffriroient  pas  la  compagnie  de  cette  foule 
innumerable  de  petites  actions  journalières.  Le 
marbre  eslevera  vos  titres  tant  qu'il  vous  plaira 
pour  avoir  faict  rapetasser  un  pan  de  mur  ou  des- 
croter  un  ruisseau  public,  mais  non  pas  les  hommes 
qui  ont  du  sens.  Le  bruit  ne  suit  pas  toute  bonté, 
si  la  difficulté  et  estrangeté  n'y  est  joincte  :  voyre 
ny  la  simple  estimation  n'est  deuë  à  toute  action 
qui  n'ait  de  la  vertu,  selon  les  stoïciens;  et  ne  veu- 
lent qu'on  sçache  seulement  gré  à  celuy  qui  par 
tempérance  s'abstient  d'une  vieille  chassieuse  '. 
Nous  avons  les  voluptez  sortables  à  nostre  for- 
tune; n'usurpons  pas  celles  de  la  grandeur.  Les 
nostres  sont  plus  naturelles,  et  d'autant  plus  so- 
lides et  seures  qu'elles  sont  plus  basses.  Puis  que 
ce  n'est  par  conscience,  aumoins  par  ambition  re- 
fusons l'ambition  :  desdaignons  cette  faim  de  re- 
nommée et  d'honneur,  basse  et  belistresse ,  qui 
nous  le  faict  coquiner  de  toute  sorte  de  gens  2  par 
moyens  abjects  et  à  quelque  vil  pris  que  ce  soit  : 
c'est  honte  d'estre  ainsi  honnoré  5.  Aprenons  à 
n'estre  non  plus  avides  que  nous  ne  4  sommes  ca- 

1.  Ceux  qui  ont  cognu  les  admirables  qualitez  de  Scipion 
l'Africain  refusent  la  gloire  que  Panaetius  luy  attribue  d'a- 
voir esté  abstinent  de  dons,  comme  gloire  non  tant  sienne 
comme  de  son  siècle. 

2.  {Qux  est  ista  laus  quse  possit  e  macello  peti?) 

3.  C'est  deshonneur  d'estre  ainsin  honnoré.  * 

4.  Ne  [mot  supprimé]. 

pables  de  gloire.  De  s'enfler  de  toute  action  utile 
et  innocente,  c'est  à  faire  à  gens  à  qui  elle  est 
extraordinaire  et  rare  :  ils  la  veulent  mettre  pour 
ce  qu'elle  leur  couste  '.  A  mesure  qu'un  bon  effect 
est  plus  esclatant,  je  rabats  de  sa  bonté  le  soup- 
çon en  quoy  j'entre  qu'il  soit  produict  plus  pour 
estre  esclatant  que  pour  estre  bon  :  estalé,  il  est 
à  demy  vendu.  Ces  actions  là  ont  bien  plus  de 
grâce  qui  eschapent  de  la  main  de  l'ouvrier,  non- 
chalamment et  sans  bruict,  et  que  quelque  hon- 
neste  homme  choisit  après  et  relevé  de  l'ombre, 
pour  les  pousser  en  lumière  à  cause  d'elles  mes- 
mes  2. 

Je  n'avois  qu'à  conserver  et  durer,  qui  sont  ef- 
fects  sourds  et  insensibles.  L'innovation  est  de 
grand  lustre,  mais  elle  est  interdicte  en  ce  temps, 
où  nous  sommes  pressez  et  n'avons  à  nous  deffen- 
dre  que  de  la  nouvelleté  3.  En  somme,  les  occa- 
sions en  cette  charge  ont  suivy  ma  complexion, 
dequoy  je  leur  sçay  tresbon  gré.  Est-il  quelqu'un 
qui  désire  estre  malade  pour  voir  son  médecin  en 
besoigne,  et  faudroit  il  pas  foyter  le  médecin  qui 
nous  desireroit  la  peste  pour  mettre  son  art  en 
practique  ?  Je  n'ay  point  eu  cett'  humeur  inique 

1.  Pour  le  prix  qu'elle  leur  couste. 

2.  Mihi  quidem  laudabiliora  videntur  omnia  quse  sine 
venditatione  et  sine  populo  teste  fiant,  dit  le  plus  glorieux 
homme  du  monde. 

3.  Que  des  nouvelletez.  L'abstinence  de  faire  est  souvent 
aussi  généreuse  que  le  faire,  mais  elle  est  moins  au  jour,  et 
ce  peu  que  je  vaux  est  quasi  tout  de  cette  espèce. 


CHAPITRE  X  249 

et  assez  commune  de  désirer  que  le  trouble  et  ma- 
ladie des  affaires  de  cette  cité  rehaussast  et  honno- 
rast  mon  gouvernement  :  j'ay  preste  de  bon  cueur 
l'espaule  à  leur  ajsance  et  facilité.  Qui  ne  me 
voudra  sçavoir  gié  de  Tordre,  de  la  douce  et 
muette  tranquillité  qui  a  accompaigné  ma  con- 
duicte,  aumoins  ne  peut-il  me  priver  de  la  part 
qui  m'en  appartient  par  le  titre  de  ma  bonne  for- 
tune. Et  je  suis  ainsi  faict,  que  j'ayme  autant  estre 
heureux  que  sage,  et  devoir  mes  succez  purement 
à  la  grâce  de  Dieu  qu'à  l'entremise  de  mon  ope- 
ration.  J'avois  assez  disertement  publié  au  monde 
mon  insuffisance  en  tels  maniemens  publiques; 
j'ay  encore  pis  que  l'insuffisance  :  c'est  qu'elle  ne 
me  desplaist  guiere  et  que  je  ne  cerche  guiere  à 
la  guarir,  veu  le  train  de  vie  que  j'ay  desseigné. 
Je  ne  me  suis  en  cette  occupation  '  non  plus  satis- 
faict  à  moy-mesme,  mais  à  peu  prés  j'en  suis  ar- 
rivé à  ce  que  je  m'en  estois  promis;  et  ay2  de 
beaucoup  surmonté  ce  que  j'en  avois  promis  à 
ceux  à  qui  j'avois  à  faire  : -car  je  promets  volon- 
tiers un  peu  moins  de  ce  que  je  puis  et  de  ce  que 
j'espère  tenir.  Je  m'asseure  n'y  avoir  laissé  ny  of- 
fence  ny  haine  :  d'y  laisser  regret  et  désir  de  moy, 
je  sçay  à  tout  le  moins  bien  cela,  que  je  ne  l'ay 
pas  fort  souhaité  3  : 

Mené  huic  confîdere  monstro! 

1.  En  cette  entremise.  0 

2.  Et  si  ay, 

3.  Fort  affecté. 

Mené  salis  placidi  vidtum  fîuclusque  qiiietos 
I^norare  ' 

Des  Boyteux. 

IL  j  a  deux  on  trois  ans  qu'on  acoursit  l'an  de 
dix  jours  en  Fiance.  Combien  de  changemens 
doivent  suyvie  cette  reformation  !  ce  fut  propre- 
ment remuer  le  ciel  et  la  terre  à  la  fois  :  ce  neant- 
moins,  il  n'est  rien  qui  bouge  de  sa  place;  mes 
voisins  trouvent  l'heure  de  leurs  semences,  de 
leur  recolle,  l'opportunité  de  leurs  négoces,  les 
jours  nuisibles  et  propices,  au  mesme  point  juste- 
ment où  ils  les  avoyent  assignez  de  tout  temps; 
ny  l'erreur  ne  se  sentoit  en  nostre  usage,  ny  l'a- 
mendement ne  s'y  sent,  tant  il  y  a  d'incertitude 
par  tout,  tant  nostre  apercevance  est  grossière  '. 
On  dict  que  ce  reiglement  se  pouvoit  conduire 
d'une  façon  moins  incommode,  soustraiant,  à 
l'exemple  d'Auguste,  pour  quelques  années,  le 
jour  du  bissexte,  qui,  ainsi  comme  ainsin,  est  un 
jour  d'empeschement  et  de  trouble,  jusques  à  ce 
qu'on  fust  arrivé  à  satisfaire  exactement  ce  debte; 
ce  que  mesme  on  n'a  pas  faict  par  cette  correc- 
tion, et  demeurons  encores  en  arrérages  de  quel- 
ques jours;   et  si  par  mesme  moyen  on   pouvoit 


1.  Obscure  et  obtuse. 

prouvoir  à  l'advenir,  ordonnant  qu'après  la  révo- 
lution de  tel  ou  tel  nombre  d'années,  ce  jour  ex- 
traordinaire seroit  tousjours  éclipsé;  si  que  nostre 
mesconte  ne  pourroit  dores  en  avant  excéder  vingt 
et  quatre  heures.  Nous  n'avons  autre  compte  du 
temps  que  les  ans  :  il  y  a  tant  de  siècles  que  le 
monde  s'en  sert;  et  si,  c'est  une  mesure  que  nous 
n'avons  encore  achevé  d'arrester ,  et  telle,  que 
nous  doubtons  tous  les  jours  quelle  forme  les 
autres  nations  luy  ont  diversement  donné  et  quel 
en  estoit  l'usage.  Quoy,  ce  que  disent  aucuns, 
que  les  cieux  se  compriment  vers  nous  en  vieillis- 
sant et  nous  jettent  en  incertitude  des  heures 
mesme  et  des  jours?  et  des  moys,  ce  que  dict  Plu- 
tarque,  qu'encore  de  son  temps  l'astrologie  n'a- 
voit  sceu  borner  le  mouvement  de  la  lune?  nous 
voylà  bien  accommodez  pour  tenir  registre  des 
choses  passées  ! 

Je  ravassois  présentement,  comme  je  fais  sou- 
vant,  sur  ce,  combien  l'humaine  raison  est  un  in- 
strument libre  et  vague.  Je  vois  ordinairement 
que  les  hommes,  aux  faicts  qu'on  leur  propose, 
s'amusent  plus  volontiers  à  en  cercher  la  raison 
qu'à  en  cercher  la  vérité  '  :  ils  laissent  là  2  les  cho- 
ses et  s'amusent  à  traiter  les  causes  3;  ils  passent 

1.  Ils  passent  par  dessus  les  presuppositions,  mais  ils  exa- 
minent curieusement  les  conséquences. 

2.  Là  [mot  supprimé]. 

3.  Et  courent  aux  causes.  Plaisans  causeurs!  1^  cognois- 
sance  des  causes  touche  seulement  celuy  qui  a  la  conduitle 
des  choses,  non  à  nous  qui  n'en  avons  que  la  souffrance, 

par  dessus  les  presuppositions,  mais  ils  examinent 
curieusement  les  conséquences'.  Ils  commencent 
ordinairement  ainsi  :  «  Comment  est-ce  que  cela 
se  faict?»  «  Mais  se  fait  il?»faudroit  il  dire.  Nos- 
tre  discours  est  capable  d'estoffer  cent  autres 
mondes  et  d'en  trouver  les  principes  et  la  contex- 
ture.  Il  ne  luy  faut  ny  matière  ny  baze  :  laissez  le 
courre;  il  bastit  aussi  bien  sur  le  vuide  que  sur  le 
plain,  et  de  l'inanité  que  de  matière, 

Dare  corpus  idonea  fumo. 

Je  trouve  quasi  par  tout  qu'il  faudroit  dire  :  «  Il 
n'en  est  rien  »  ;  et  employerois  souvant  cette  res- 
ponce;  mais  je  n'ose,  car  ils  crient  que  c'est  une 
defîaicte  produicte  de  foiblesse  d'esprit  et  d'igno- 
rance; et  me  faut  ordinairement  bateler  par  com- 
paignie  à  traicter  des  subjects  et  comptes  frivoles 
que  je  mescrois  entièrement  :  joinct  qu'à  la  vé- 
rité il  est  un  peu  rude  et  quereleux  de  nier  tout 
sec  une  proposition  de  faict;  et  peu  de  gens  fail- 
lent,   notamment  aux  choses  mal-aysées  à  persua- 

et  qui  en  avons  l'usage  parfaictement  plein  et  accompli  se- 
lon nosire  besoing  sans  en  pénétrer  l'origine  et  l'essence; 
ny  le  vin  n'en  est  plus  plaisant  à  celuy  qui  en  sçait  les  fa- 
cultez  premières.  Au  contraire,  et  le  corps  et  l'ame  inter- 
rompent et  altèrent  le  droit  qu'ils  ont  de  l'usage  du  monde 
et  de  soy-mesmes,  y  meslant  l'opinion  de  science  :  les  ef- 
fectz  nous  touchent,  mais  les  moyens  nullement.  Le  déter- 
miner et  le  distribuer  appartient  à  la  maistrise  et  à  la  ré- 
gence ,  comme  à  la  subjection  et  apprentissage  l'accepter. 
Reprenons  nostre  coustume. 

I.  Ils  passent  par  dessus,  etc.  [passage  supprimé]. 

der,  d'affermer  qu'ils  l'ont  veu,  ou  d'alléguer  des 
tesmoins  desquels  l'authorité  arreste  nostre  con- 
tradiction. Suyvant  cet  usage,  nous  sçavons  les 
fondemens  et  les  causes  '  de  mille  choses  qui  ne 
furent  onques;  et  s'escarmouche  le  monde  en 
mille  questions,  desquelles  et  le  pour  et  le  contre 
est  faux  2. 

La  vérité  et  le  mensonge  ont  leurs  visages  con- 
formes; le  port,  le  goust  et  les  alleures  pareilles  : 
nous  les  regardons  de  mesme  œil.  Je  trouve  que 
nous  ne  sommes  pas  seulement  lasches  à  nous  dé- 
fendre de  la  piperie,mais  que  nous  cerclions  et 
convions  à  nous  y  enferrer  :  nous  aymons  à  nous 
embrouiller  en  la  vanité, comme  conformée  nostre 
estre. 

J'ay  veu  la  naissance  de  plusieurs  miracles  de 
mon  temps.  Encore  qu'ils  s'estoufent  en  naissant, 
nous  ne  laissons  pas  de  prévoir  le  train  qu'ils  eus- 
sent pris  s'ils  eussent  vescu  leur  aage  :  car  il  n'est 
que  de  trouver  le  bout  du  fil,  on  en  desvide  tant 
qu'on  veut;  et  y  a  plus  loing  de  rien  à  la  plus  pe- 
tite chose  du  monde  qu'il  n'y  a  de  celle  là  jusques 
à  la  plus  grande.  Or  les  premiers  qui  sont  tou- 
chez ?  de  ce  commencement  d'estrangeté,  venant 
à  semer  leur  histoire,  sentent,  par  les  oppositions 
qu'on  leur  fait,  où  loge  la  difficulté  de  la  persua- 


I .  Les  fondemens  et  les  moyens. 

7.  Ita  finilima  sunt  falsa    veris  ut  in  praecipiteq^  locum 
non  debeat  se  sapiens  committere. 
3.  Q^ui  sont  abbreuvez. 

sion,  et  vont  calfeutrant  cet  endroict  de  quelque 
pièce  fauce'.  Ainsi  va  tout  ce  bastiment  s'estof- 
fant  et  formant  de  main  en  main,  de  manière  que 
le  plus  esloigné  tesmoin  en  est  mieux  instruict  et 
persuadé 2  que  le  plus  voisin,  et  le  dernier  que  le 
premier  3.  C'est  un  progrez  naturel  :  car  quicon- 
que croit  quelque  chose  estime  que  c'est  ouvrage 
de  charité  de  la  persuader  à  un  autre,  et,  pour  ce 
faire,  ne  craint  point  d'adjouster  de  son  invention, 
autant  qu'il  voit  estre  nécessaire  en  son  compte, 
pour  suppléer  à  la  résistance  et  au  detîaut  qu'il 
pense  estre  en  la  conception  d'autruy.  Moy- 
mesme,  qui  fais  singulière  conscience  de  mentir 
et  qui  ne  me  soucie  guiere  de  donner  créance  et 
authorité  à  ce  que  je  dis,  m'apperçoj  toutesfois 
aux  propos  que  j'aj  en  main,  qu'estant  eschaufré4, 
je  grossis  et  enfle  mon  subject  par  vois,  mouve- 
mens,  vigueur  et  force  de  parolles,  et  encore  par 
extention  et  amplification,  non  sans  interest  de  la 
vérité  nayfve;  mais  je  le  fais  en  condition,  pour- 

1 .  Et  vont  calfeutrant  cet  endroict  de  quelque  pièce  fausse, 
outre  ce  que,  insila  hominibus  libidine  alcndi  de  industria 
rumores ,  nous  faisons  naturellement  conscience  de  rendre 
ce  qu'on  nous  a  preste,  sans  quelque  usure  et  accession  de 
nostre  creu.  L'erreur  particulière  fait  premièrement  l'erreur 
publique,  et,  à  son  tour  après,  l'erreur  publique  fait  l'er- 
reur particulière, 

2.  Et  persuadé  [mots  supprimés]. 

3.  Et  le  dernier  informé,  mieux  persuadé  que  le  pre- 
mier. 

4.  Ou  par  la  résistance  d'un  autre  ou  par  la  propre  cha- 
leur de  ma  narration. 

tant,  qu'au  premier  qui  me  rameine  et  qui  me  de- 
mande la  vérité  nuë  et  crue,  je  quitte  soudain  mon 
effort  et  la  luy  donne  sans  exaggeration,  sans  em- 
phase et  remplissage  '. 

Il  n'est  rien  à  quoi  communément  les  hommes 
soient  plus  tendus  qu'à  donner  voje  à  leurs  opi- 
nions :  où  le  moyen  ordinaire  nous  faut,  nous  y 
adjoustons  le  commandement,  la  force,  le  fer  et 
le  feu.  Il  y  a  du  mal'heur  d'en  estre  là,  que  la 
meilleure  touche  de  la  vérité,  ce  soit  la  multitude 
des  croians  en  une  presse  où  les  fols  surpassent  de 
tant  les  sages  en  nombre  2.  C'est  chose  difficile  de 
résoudre  son  jugement  contre  les  opinions  com- 
munes. La  première  persuasion,  prinse  du  sub- 
ject  mesme,  saisit  les  simples;  de  là  elle  s'espend 
aux  habiles  soubs  l'authorité  du  nombre  et  ancien- 
neté des  tesmoignages.  Pour  moy,  de  ce  que  je 
n'en  croirois  pas  un,  je  n'en  croirois  pas  cent  uns, 
et  ne  juge  pas  les  opinions  par  les  ans. 

Il  y  a  peu  de  temps  que  l'un  de  nos  princes,  en 
qui  la  goûte  avoit  perdu  un  beau  naturel  et  une 
allègre  composition,  se  laissa  si  fort  persuader  au 
raport  qu'on  faisoit  des  merveilleuses  opérations 
d'un  prestre,  qui  par  la  voie  des  parolles  et  des 
gestes  guerissoit  toutes  maladies,  qu'il  fit  un  long 
voiage  pour  l'aller  trouver,  et,  par  la  force  de  son 


1.  La  parole  vive  et  bruyante,  comme  est  la  mienne  or- 
dinaire, s'emporte  volontiers  à  l'hyperbole.  • 

2.  Quasi  rero  quidquam  sit  tam   valde  quam   nil  sapere 
vulgare.  Sanitatis  patrocinium  est  insanieniium  turba. 

appréhension,  persuada  et  endormit  ses  jambes 
pour  quelques  heures,  si  qu'il  en  tira  du  service 
qu'elles  avoient  desapris  luy  faire  il  y  avoit  long 
temps.  Si  la  fortune  eust  laissé  emmonceler  cinq 
ou  six  telles  advantures,  elles  estoient  capables  de 
mètre  ce  miracle  en  nature.  On  trouva,  depuis, 
tant  de  simplesse  et  si  peu  d'art  en  l'architecte  de 
tels  ouvrages,  qu'on  le  jugea  indigne  d'aucun 
chastiement  :  comme  si  feroit  on  de  la  plus  part 
de  telles  choses,  qui  les  reconnoistroit  en  leur 
giste'.  Nostre  veuë  représente  ainsi  souvent  de 
loing  des  images  estranges  qui  s'esvanouissent  en 
s'approchant  :  nunquain  ad  liquidum  fama  perdu- 
citur. 

C'est  merveille  de  combien  vains  commence- 
mens  et  frivoles  causes  naissent  ordinairement  si 
fameuses  impressions.  Cela  mesmes  en  empesche 
l'information  :  car  ,  pendant  qu'on  cherche  des 
causes  et  des  fins  fortes  et  poisantes,  et  dignes 
d'un  si  grand  nom,  on  pert  les  vrayes;  elles  es- 
chapent  de  nostre  veuë  par  leur  petitesse;  et,  à  la 
vérité,  il  est  requis  un  bien  prudent,  attentif  et 
subtil  inquisiteur  en  telles  recherches,  indiffèrent 
et  non  préoccupé.  Jusques  à  cette  heure,  tous 
ces  miracles  et  evenemens  estranges  se  cachent 
devant  moj.  Je  n'ay  veu  monstre  et  miracle  au 
monde  plus  exprés  que  moymesme  :  on  s'ap- 
privoise à  toute  estrangeté  par  l'usage  et  le 
temps;  mais  plus  je  me  hante  et  me  connois,  plus 

I.  Miramur  ex  intervallo  fallentia. 

ma  difformité  m'estonne,   moins  je  m'entens  en 
moy. 

Le  principal  droict  d'avancer  et  produire  tels 
accidens  est  réservé  à  la  fortune.  Passant  avant 
hier  dans  un  village,  à  deux  lieues  de  ma  maison, 
je  trouvay  la  place  encore  toute  chaude  d'un  mi- 
racle qui  venoit  d'y  faillir,  par  lequel  le  voisinage 
avoit  esté  amusé  plusieurs  mois;  et  commençoient 
les  provinces  voisines  de  s'en  esmouvoir  et  y  ac- 
courir à  grosses  troupes  de  toutes  qualitez.  Un 
jeune  homme  du  lieu  s'estoit  joué  à  contrefaire, 
une  nuict,  en  sa  maison,  la  voix  d'un  esprit,  sans 
penser  à  autre  finesse  qu'à  jouyr  d'un  badinage 
présent.  Cela  luy  ayant  un  peu  mieux  succédé 
qu'il  n'esperoit,  pour  estendre  sa  farce  à  plus  de 
ressorts,  il  y  associa  une  fille  'de  village,  du  tout 
stupide  et  niaise;  et  furent  trois  en  fin  de  mesaie 
aage  et  pareille  suffisance,  et  de  presches  domes- 
tiques en  firent  des  presches  publics,  se  cachans 
sous  l'autel  de  l'église,  ne  parlans  que  de  nuict 
et  deffendans  d'y  apporter  aucune  lumière.  De 
paroles  qui  tendoient  à  la  conversion  du  monde 
et  menace  du  jour  du  jugement  (car  ce  sont  sub- 
jects  sous  l'authorité  et  révérence  desquels  l'im- 
posture se  tapit  plus  aiséement) ,  ils  vindrent  à 
quelques  visions  et  mouvements  si  niais  et  si  ridi- 
cules qu'à  "peine  y  a-il  rien  si  grossier  au  jeu  des 
petits  enfans  :  si  toutesfois  la  fortune  y  eust  voulu 
prester  un  peu  de  faveur,  qui  sçait  jusques  ^ù  se 
fust  accreu  ce  battelage?  Ces  pauvres  diables  sont 
à  cette  heure  en  prison  et  porteront  volontiers  la 
Montaigne.  VI.  JJ 

peine  de  la  sottise  commune;  et  ne  sçay  si  quel- 
que juge  se  vengera  sur  eux  de  la  sienne.  On  voit 
cler  en  cette-cy,  qui  est  descouverte  ;  mais,  en 
plusieurs  choses  de  pareille  qualité  surpassant 
nostre  connoissance,  je  suis  d'advis  que  nous  sous- 
tenions  nostre  jugement,  aussi  bien  à  rejetter  qu'à 
recevoir. 

Il  s'engendre  beaucoup  d'abus  au  monde  '  de 
ce  qu'on  nous  apprend  à  craindre  de  faire  pro- 
fession de  nostre  ignorance*  :  nous  parlons  de 
toutes  choses  par  précepte  et  resolution.  Le  stile 
à  Romme  portoit  que  ce  mesme  î  qu'un  tesmoin 
deposoit  pour  l'avoir  veu  de  ses  yeux,  et  ce  qu'un 
juge  ordonnoit  de  sa  plus  certaine  science,  estoit 
conceu  en  cette  forme  de  parler  :  «  Il  me  sem- 
ble. »  On  me  faict  hayr  les  choses  vray-semblables 
quand  on  me  les  plante  pour  infaillibles.  J'ayme 
ces  mots  qui  amollissent  et  modèrent  la  témérité 
de  nos  propositions  :  «  A  l'avanture  ,  Aucune- 
ment, Quelque,  On  dict,  Je  pense  »,  et  sembla- 
bles; et  si  j'eusse  eu  à  dresser  des  enfans,  je  leur 
eusse  tant  mis  en  la  bouche  cette  façon  de  res- 
pondre4  :  «  Qu'est-ce  à  dire.?  Je  ne  l'entens  pas, 
Il  pourroit  estre.  Est -il  vray  ?  »  qu'ils  eussent 
plustost  gardé  la  forme  d'apprentis  à  soixante  ans^ 

1.  Ou,  pour  dire  plus  hardiment,  tous  les  abus  du  monde 
s'engendrent. 

2.  Et  sommes  tenus  d'accepter  tout  ce  que  nous  ne  pou- 
vons réfuter. 

3.  Cela  mesme. 

4.  Enquestente,  non  résolutive. 

que  de  représenter  les  docteurs  à  dix  ans,  comme 
ils  font.  Qui  veut  guérir  de  l'ignorance,  il  faut  la 
confesser  '.  Voire  dea,  il  y  a  quelque  ignorance 
forte  et  généreuse  qui  ne  doit  rien  en  honneur  et 
en  courage  à  la  science  2, 

Je  vy  en  mon  enfance  un  procès  que  Corras, 
conseiller  de  Toulouse,  fît  imprimer,  d'un  acci- 
dent estrange  :  de  deux  hommes  qui  se  presen- 
toient  l'un  pour  l'autre.  Il  me  souvient  (et  ne  me 
souvient  aussi  d'autre  chose)  qu'il  me  sembla  avoir 
rendu  l'imposture  de  celuy  qu'il  jugea  coulpable 
si  merveilleuse  et  excédant  de  si  loing  nostre  con- 
noissance  et  la  sienne  qui  estoit  juge,  que  je  trou- 
vay  beaucoup  de  hardiesse  en  l'arrest  qui  l'avoit 
condamné  à  estre  pendu.  Recevons  quelque  forme 
d'arrest  qui  die  :  «  La  Court  n'y  entend  rien  », 
plus  librement  et  ingenuement  que  ne  firent  les 
Areopagites,  lesquels,  se  trouvans  pressez  d'une 
cause  qu'ils  ne  pouvoient  desveloper ,  ordonnè- 
rent que  les  parties  en  viendroient  à  cent  ans. 

Les  sorcières  de  mon  voisinage  courent  fortune  î 
de  leur  vie,  sur  l'advis  de  chasque  nouvel  autheur 
qui  vient  de  4  donner  corps  à  leurs  songes.  Pour 
accommoder  les  exemples  que    la   divine  parolle 

1 .  Iris  est  fil'e  de  Thaumantis.  L'admiration  est  fonde- 
ment de  toute  philosophie;  l'inquisition,  le  progrez;  l'igno- 
rance, le  bout. 

2.  Ignorance  pour  laquelle  concevoir  il  n'y  a  pas  moins 
de  science  qu'à  concevoir  la  science.  * 

3.  Courent  hazard. 

4.  De  [mot  supprimé]. 

nous  donne  '  de  telles  choses,  très-certains  et  irré- 
fragables exemples,  et  les  attacher  à  nos  evene- 
mens  modernes,  puisque  nous  n'en  vo_yons  ny  les 
causes  ny  les  moyens,  il  y  faut  autre  engin  que  le 
nostre  :  il  appartient,  à  l'avanture,  à  ce  seul  tres- 
puissant  tesmoignage,  de  nous  dire  :  «  Cetluy-cy 
en  est,  et  celle-là,  et  non  cet  autre.  »  Dieu  en 
doit  estre  creu,  c'est  vrayement  bien  raison;  mais 
non  pourtant  un  d'entre  nous  qui  s'estonne  de 
sa  propre  narration  (et  nécessairement  il  s'en  es- 
tonne,  s'il  n'est  hors  de  sens 2),  soit  qu'il  l'em- 
ployé au  faict  d'autruy,  soit  qu'il  l'employé  contre 
soy-mesme. 

Je  suis  lourd  et  me  tiens  un  peu  au  massif  et 
au  vray-semblable,  évitant  les  reproches  anciens  : 
Majorem  fidem  hommes  adhibent  ils  qux  non  intel- 
ligunt.  Cupidine  humani  ingenii  Ubentius  obscura 
creduntur.  Je  vois  bien  qu'on  se  courrouce  ;  et  me 
deffend  on  d'en  doubter,  sur  peine  d'injures  exé- 
crables :  nouvelle  façon  de  persuader.  Pour  Dieu 
mercy,  ma  créance  ne  se  manie  pas  à  coups  de 
poing.  Qu'ils  gourmandent  ceux  qui  accusent  de 
fauceté  leur  opinion  ;  je  ne  l'accuse  que  de  diffi- 
culté et  de  hardiesse,  et  condamne  l'affirmation 
opposite,  également  avec  eux,  sinon  si  impérieu- 
sement. Qui  establit  son  discours  par  braverie  et 
commandement  montre  que  la  raison  y  est  foible. 
Pour  une  altercation  verbale  et  scolastique,  qu'ils 


1 .  Nous  offre. 

2.  Du  sens. 

ayent  autant  d'apparence  que  leurs  contradic- 
teurs '  ;  mais,  en  la  conséquence  effectuelle  qu'ils 
en  tirent,  ceux-cy  ont  bien  de  l'avantage.  A  tuer 
les  gens,  il  faut  une  clarté  lumineuse  et  nette;  et 
est  nostre  vie  trop  réele  et  essentielle  pour  ga- 
rantir ces  accidens  supernaturels  et  fantastiques. 
Quant  aux  drogues  et  poisons,  je  les  mets  hors  de 
mon  compte;  ce  sont  homicides,  et  de  la  pire  es- 
pèce :  toutesfois,  en  cela  mesme,  on  dict  qu'il  ne 
faut  pas  tousjours  s'arrester  à  la  propre  confession 
de  ces  gens  icy,  car  on  leur  a  veu  par  fois  s'accu- 
ser d'avoir  tué  des  personnes  qu'on  trouvoit  saines 
et  vivantes. 

En  ces  autres  accusations  extravagantes,  je  di- 
rois  volontiers  que  c'est  bien  assez  qu'un  homme, 
quelque  recommendation  qu'il  aye,  soit  creu  de 
ce  qui  est  humain  :  de  ce  qui  est  hors  de  sa  con- 
ception et  d'un  effect  supernaturel  ,  il  en  doit 
estre  creu  lors  seulement  qu'une  approbation  su- 
pernaturelle l'a  authorisé.  Ce  privilège  qu'il  a  pieu 
à  Dieu  donner  à  aucuns  de  nos  tesmoignages  ne 
doibt  pas  estre  avily  et  communiqué  légèrement. 
J'ay  les  oreilles  battues  de  mille  tels  comptes  : 
«  Trois  le  virent  un  tel  jour  en  levant;  trois  le 
virent  lendemain  en  occident,  à  telle  heure,  tel 
lieu,  ainsi  vestu.  »  Certes,  je  ne  m'en  croirois  pas 
moymesme.  Combien  trouve- je  plus  naturel  et 
plus  vraysemblable  que  deux  hommes  mentent, 
que  je    ne    fay    qu'un    homme  en  douze    heures 

I.  Videantur  sane,  non  affirmentur  modo. 

passe,  quand  et  les  vents,  d'orient  en  occident! 
combien  plus  naturel  que  nostre  entendement  soit 
emporté  de  sa  place  par  la  volubilité  de  nostre 
esprit  détraqué,  que  cela,  qu'un  de  nous  soit  en- 
volé sur  un  balay,  au  long  du  tuiau  de  sa  chemi- 
née, en  chair  et  en  os,  par  un  esprit  estrangier  ! 
Ne  cherchons  pas  des  illusions  estrangeres  et  in- 
conneuës  '  ,  nous  qui  sommes  perpétuellement 
agitez  d'illusions  domestiques  et  nostres.  Il  me 
semble  qu'on  est  pardonnable  de  mescroire  une 
merveille,  autant ^  qu'on  peut  en  destourner  et 
elider  la  vérification  par  voie  non  merveilleuse;  et 
suis  l'advis  de  sainct  Augustin  :  qu'il  vaut  mieux 
pancher  vers  le  doute  que  vers  l'asseurance,  es 
choses  de  difficile  preuve  et  dangereuse  créance. 

Il  y  a  quelques  années  que  je  passay  par  les 
terres  d'un  prince  souverain,  lequel,  en  ma  faveur 
et  pour  rabatre  mon  incrédulité,  me  fit  cette 
grâce  de  me  faire  voir  en  sa  présence,  en  lieu 
particulier,  dix  ou  douze  prisonniers  de  cette  na- 
ture 3,  et  une  vieille  entre  autres,  vrayment  bien 
sorcière  en  laideur  et  deformité,  tres-fameuse  de 
longue  main  en  cette  profession.  Je  vis  et  preuves 
et  libres  confessions,  et  je  ne  sçay  quelle  marque 
insensible  sur  cette  misérable  vieille;  et  m'enquis, 
et  parlay    tout    mon    saoul ,  y  apportant  la  plus 


1 .  Ne   cherchons   pas   des    illusions   du  dehors   et  inco- 
jneuës. 

2.  Autant  au  moins. 

3.  De  ce  genre. 

saine  attention  que  je  peusse  ;  et  ne  suis  pas 
homme  qui  me  laisse  guiere  garroter  le  jugement 
par  préoccupation.  En  fin  et  en  conscience,  je  leur 
eusse  plustost  ordonné  de  l'ellébore  que  de  la  ci- 
cue  ' .  La  justice  a  ses  propres  corrections  pour  telles 
maladies. 

Quant  aux  oppositions  et  arguments  que  des 
honnestes  hommes  m'ont  faict ,  et  là,  et  souvent 
ailleurs,  je  n'en  ay  point  senty  qui  m'attachent  et 
qui  ne  souffrent  solution  tousjours  plus  vraj-sem- 
blable  que  leurs  conclusions.  Bien  est  vray  que  les 
preuves  et  raisons  qui  se  fondent  sur  le  faict  2  ^ 
celles  là  je  ne  les  desnoue  point;  aussi  n'ont  elles 
point  de  bout  :  je  les  tranche  souvent  comme 
Alexandre  son  neud.  Après  tout,  c'est  mettre  ses 
conjectures  à  bien  haut  pris  que  d'en  faire  cuire 
un  homme  tout  vif  3  :  ce  que  je  dis,  comme  celuy 
qui  n'est  ny  juge  4  ny  conseiller  des  roys,  ny  s'en 
estime  de  bien  loing  digne,  ains  homme  du  com- 
mun, nay  et  voué  à  l'obéissance  de  la  raison  pu- 
blique, et  en  ses  faicts,  et  en  ses  dicts.  Qui  met- 

1 .  Captisque  res  magis  mentibus  quam  consceleratis  simi- 
iis  visa. 

2.  Qui  se  fondent  sur  l'expérience  et  sur  le  faict. 

3.  On  recite  par  divers  exemples  (et  Presiantius  de  son 
père)  qu'assoupy  et  endormy  bien  plus  lourdement  que  d'un 
parfaict  sommeil,  il  fantasia  estre  jument  et  servir  de  som- 
mier à  des  soldats,  et  ce  qu'il  fantasioit  il  l'estoit.  Si  les  sor- 
ciers songent  ainsi  matériellement,  si  les  songes  par  fois  se 
peuvent  ainsin  incorporer  en  effects,  encore  ne  crovxje  pai 
que  nostre  volonté  en  fust  tenue  à  la  justice. 

4.  Qui  n'est  pas  juge. 

troit  mes  resveries  en  compte,  au  préjudice  de  la 
plus  chetive  loj  de  son  village,  ou  opinion,  ou 
coustume,  il  se  feroit  grand  tort  et  encores  autant 
à  moy  K  Je  ne  serois  pas  si  hardy  à  parler  s'il 
m'appartenoit  d'en  estre  creu;  et  fut  ce  que  je 
respondis  à  un  grand,  qui  se  plaingnoit  de  l'as- 
preté  et  contention  de  mes  enhortemens.  Vous 
sentant  bandé  et  préparé  d'une  part,  je  vous  pro- 
pose l'autre,  de  tout  le  soing  que  je  puis,  pour 
esclarcir  vostre  jugement ,  non  pour  l'attirer  2, 
Dieu  tient  vos  courages  et  vous  fournira  de  chois. 
Je  ne  suis  pas  si  présomptueux  de  désirer  seule- 
ment que  mes  opinions  donnassent  pante  à  chose 
de  telle  importance  :  ma  fortune  ne  les  a  pas 
dressées  à  si  puissantes  et  eslevées  3  conclusions. 
Certes,  j'ay  non  seulement  des  complexions  en 
grand  nombre,  mais  aussi  des  opinions  assez,  des- 
quelles je  desgouterois  volontiers  mon  fils,  si  j'en 
avois.  Quoy,  si  les  plus  vrayes  ne  sont  pas  tous- 
jours  les  plus  commodes  à  l'homme?  tant  il  est  de 
sauvage  composition! 

A  propos  ou  hors  de  propos,  il  n'importe,  on 
dict  en  Italie  en  commun  proverbe,  que  celuy-Ià 
ne  cognoit  pas  Venus  en  sa  parfaicte  douceur  qui 

1 .  Car,  en  ce  que  je  dy,  je  ne  pleuvis  autre  certitude, 
sinon  que  c'est  ce  que  lors  j'en  avoy  en  la  pensée,  pensée 
tumultuaire  et  vacillante.  C'est  par  manière  de  devis  que  je 
parle  de  tout,  et  de  rien  par  manière  d'advis;  nec  me  pudct 
ut  istos  fateri  nescire  quod  nesciam. 

2.  Non  pour  l'obliger. 

3.  Et  si  eslevées. 

n'a  couché  avec  la  boiteuse.  La  fortune  ou  quel- 
que particulier  accident  ont  mis  il  y  a  longtemps 
ce  mot  en  la  bouche  du  peuple,  et  se  dit  des  mas- 
les  comme  des  femelles  :  car  la  royne  des  Ama- 
zones respondit  au  Scyte  qui  la  convioit  à  l'amour  : 
*Aç,i(TzaL  x^Xoç  oicpsT,  Le  boiteux  le  faict  le  mieux. 
En  cette  republique  féminine,  pour  fuir  la  domi- 
nation des  masles,  elles  les  stropioient  dés  l'en- 
fance, bras,  jambes,  et  autres  membres  qui  leur 
donnoient  avantage  sur  elles,  et  se  servoient  d'eux 
à  ce  seulement  à  quoy  nous  nous  servons  d'elles 
par  deçà.  J'eusse  dict  que  le  mouvement  détraqué 
de  la  boiteuse  apportast  quelque  nouveau  goust  ' 
à  la  besongne  et  quelque  pointe  de  douceur  à 
ceux  qui  l'essayent;  mais  je  viens  d'apprendre  que 
mesme  la  philosophie  ancienne  en  a  décidé  :  elle 
dict  que  les  jambes  et  cuisses  des  boiteuses  ne 
recevant,  à  cause  de  leur  imperfection,  l'aliment 
qui  leur  est  deu,  il  en  advient  que  les  parties  gé- 
nitales qui  sont  au  dessus  sont  plus  plaines,  plus 
nourries  et  vigoureuses;  ou  bien  que,  ce  défaut 
empeschant  l'exercice,  ceux  qui  en  sont  entachez 
dissipent  moins  leurs  forces  et  en  viennent  plus 
entiers  aux  opérations  de  Venus  ^  :  qui  est  aussi  la 
raison  pourquoy  les  Grecs  descrioient  les  tisse- 
randes  d'estre  plus  chaudes  que  les  autres  femmes, 
à  cause  du  mestier  sédentaire  qu'elles  font,  sans 
grand  exercice  du  corps.   Dequoy    ne   pouvons- 

1 .  Quelque  nouveau  plaisir. 

2.  Aux  jeux  de  Venus. 

34 

nous  raisonner  à  ce  pris  là?  De  celles  icy  je  pour- 
rois  aussi  dire  que  ce  trémoussement,  que  leur 
ouvrage  leur  donne  ainsin  assises,  les  esveille  et 
sollicite,  comme  faict  les  dames  le  crolement  et 
tremblement  de  leurs  coches. 

Ces  exemples  servent-ils  pas  à  ce  que  je  disois 
au  commencement  :  que  nos  raisons  anticipent 
souvent  l'effect,  et  ont  Testendue  de  leur  jurisdic- 
tion  si  infinie  qu'elles  jugent  et  s'exercent  en 
l'inanité  mesme  et  au  non  estre?  Outre  la  flexi- 
bilité de  nostre  invention  à  forger  des  raisons  à 
toute  sorte  de  songes  ,  nostre  imagination  se 
trouve  pareillement  facile  à  recevoir  des  impres- 
sions de  la  fauceté  par  bien  frivoles  apparences  : 
car,  par  la  seule  authorité  de  l'usage  ancien  et 
publique  de  ce  mot,  je  me  suis  autresfois  faict  à 
croire  avoir  receu  plus  de  plaisir  d'une  femme  de 
ce  qu'elle  n'estoit  pas  droicte,  et  mis  cela  au 
compte  de  ses  grâces. 

Torquato  Tasso,  en  la  comparaison  qu'il  faict 
de  la  France  à  l'Italie,  dict  avoir  remarqué  cela, 
que  nous  avons  les  jambes  plus  grêles  que  les  gen- 
tils-hommes italiens,  et  en  attribue  la  cause  à  ce 
que  nous  sommes  continuellement  à  cheval  :  qui 
est  une  cause  de  laquelle  '  Suétone  tire  une  toute 
contraire  conclusion,  car  il  dict  au  rebours  que 
Germanicus  avoit  grossi  les  siennes  par  continua- 
tion de  ce  mesme  exercice.  Il  n'est  rien  si  soupple 
et  erratique   que   nostre    entendement  :  c'est    le 

I.  Qui  est  celk-mesmes  de  laquelle. 

soulier  de  Theramenez,  bon  à  tous  pieds;  et  il 
est  double  et  divers,  et  les  matières  doubles  et  di- 
verses. «  Donne  moy  une  dragme  d'argent,  disoit 
un  philosophe  cynique  à  Antigonus.  —  Ce  n'est 
pas  présent  de  roy,  respondit-il.  —  Donne  moy 
donc  un  talent.  —  Ce  n'est  pas  présent  pour  cy- 
nique. » 

Seu  plures  calor  ille  vias  et  czca  relaxât 
Spiramenta,  novas  veniat  qua  succus  in  herbas; 
Seu  durât  magis,  et  venas  astringit  Mantes, 
Ne  tenues  plui'ix,  rapidive  potentia  solis 
Acrior,   aut  Borex  penetrabile  frigus  adurat. 

Ogni  medaglia  ha  il  suo  riverso.  Voilà  pourquoy 
Clitomachus  disoit  anciennement  que  Carneades 
avoit  surmonté  les  labeurs  de  Hercules,  pour  avoir 
arraché  des  hommes  le  consentement,  c'est  à  dire 
l'opinion  et  la  témérité  de  juger.  Cette  fantasie 
de  Carneades,  si  vigoureuse,  nasquit,  à  mon  ad- 
vis ,  anciennement  de  l'impudence  de  ceux  qui 
font  profession  de  sçavoir,  et  de  leur  outre-cui- 
dance  desmesurée.  On  mit  iEsope  en  vente  avec 
deux  autres  esclaves.  L'acheteur  s'enquit  du  pre- 
mier ce  qu'il  sçavoit  faire;  celuy  là,  pour  se  faire 
valoir,  respondit  monts  et  merveilles,  qu'il  sçavoit 
et  cecy  et  cela;  le  deuxiesme  en  respondit  de  soy 
autant  ou  plus.  Quand  ce  fut  à  yEsope,  et  qu'on 
luy  eut  aussi  demandé  ce  qu'il  sçavoit  faire  : 
«  Rien,  fit-il',  car  ceux  cy  ont  tout  préoccupé; 

ils  sçavent  tout.  »  Ainsin  est  il  advenu  en  l'escole 

• 

I.  Dit-'\\. 

de  la  philosophie  :  la  fierté  de  ceux  qui  attribuoyent 
à  l'esprit  humain  la  capacité  de  toutes  choses  causa 
en  d'autres,  par  despit  et  par  émulation,  cette 
opinion  qu'il  n'est  capable  d'aucune  chose.  Les 
uns  tiennent  en  l'ignorance  cette  mesme  extrémité 
que  les  autres  tiennent  en  la  science,  afin  qu'on 
ne  puisse  nier  que  l'homme  ne  soit  immodéré  par 
tout,  et  qu'il  n'a  point  d'arrest  que  celuy  de  la 
nécessité  et  impuissance  d'aller  outre. 


CHAPITRE    XII 

De  la  Phisionomie. 

QUASI  toutes  les  opinions  que  nous  avons  sont 
prinses  par  authorité  et  à  crédit.  Il  n'y  a 
point  de  mal  :  nous  ne  sçaurions  pirement  choisir 
que  par  nous,  en  un  siècle  si  foible.  Cette  image 
des  discours  de  Socrates  que  ses  amys  nous  ont 
laissée,  nous  ne  l'approuvons  que  pour  la  révé- 
rence de  l'approbation  publique  :  ce  n'est  pas  par 
nostre  cognoissance  ;  ils  ne  sont  pas  selon  nostre 
goust  et  usager  S'il  naissoit  à  cette  heure  quel- 
que chose  de  pareil,  il  est  peu  d'hommes  qui  le 
prisassent.  Nous  n'apercevons  les  grâces  que  poin- 
tues, bouffies  et  enflées  d'artifice.  Celles  qui  cou- 
lent soubs  la  nayfveté  et  la  simplicité  eschapent 
ayséement  à  une  veuë  grossière  comme  est  la  nos- 

I.  Selon  noslre  usage. 

tre;  elles  ont  une  beauté  délicate  et  cachée  :  il 
faut  la  veuë  nette  et  bien  purgée  pour  descouvrir 
cette  secrette  lumière.  Est  pas  la  naifveté,  selon 
nous,  germeine  à  la  sottise,  et  qualité  de  reproche 
et  d'injure'?  Socrates  faict  mouvoir  son  ame  d'un 
mouvement  naturel  et  commun;  ainsi  dict  un 
paysan,  ainsi  dict  une  femme  2  :  ce  sont  induc- 
tions et  similitudes  tirées  des  plus  vulgaires  et  co- 
gneues  opérations  5  des  hommes;  chacun  l'entend. 
Soubs  une  si  vile  forme,  nous  n'eussions  jamais 
choisi  la  noblesse  et  splendeur  de  ses  conceptions 
admirables  4,  nous  5  qui  n'apercevons  la  richesse 
qu'en  montre  et  en  pompe.  Nostre  monde  n'est 
formé  qu'à  l'ostentation  :  les  hommes  ne  s'enflent 
que  de  vent  et  se  manient  à  bonds,  comme  les  ba- 
lons.  Cettuy-cy  ne  se  propose  point  des  vaines 
fantasies  :  sa  fin  fut  de  nous  fournir  de  choses  et 
de  préceptes  qui  réelement  et  plus  jointement  ser- 
vent à  la  vie, 

Servare  modum,  finemque  tenere, 
Naturamque  sequi. 

Il  fut  aussi  tousjours  un  et  pareil,  et  se  monta  non 
par  boutades,   mais  par  complexion  ,   au    dernier 


1.  Et  d'injure  [mots  supprimés]. 

2.  Il  n'a  jamais  en   la   bouche  que  cochers,  menuisiers, 
savetiers  et  massons. 

3 .  Et  cogneuës  actions. 

4.  Nous  qui  estimons  plates  et  basses  toutes  celles  que  la 
doctrine  ne  relevé. 

5.  Nous  [mot  supprimé]. 

poinct  de  vigueur;  ou,  pour  mieux  dire,  il  ne 
monta  rien,  mais  ravala  plustost  et  ramena  à  son 
point  originel  et  naturel,  et  luy  soubmit  la  vi- 
gueur, les  aspretez  et  les  difficultez  :  car,  en  Ca- 
ton,  on  void  bien  à  clair  que  c'est  une  alleure 
forcée  et  tendue  •  bien  loing  au  dessus  des  com- 
munes; aux  nobles  exploits  2  de  sa  vie  et  en  sa 
mort,  on  le  sent  tousjours  monté  sur  ses  grands 
chevaux.  Cettuy-cy  ralle  à  terre,  et,  d'un  pas  mol 
et  ordinaire,  traicte  les  plus  utiles  discours,  et  se 
conduict,  et  à  la  mort,  et  aux  plus  espineuses  tra- 
verses qui  se  puissent  présenter,  au  trein  de  la  vie 
humaine. 

Il  est  bien  advenu  que  le  plus  digne  homme 
d'estre  cogneu  et  d'estre  présenté  au  monde  pour 
exemple,  ce  soit  celuy  duquel  nous  ayons  plus 
certaine  cognoissance.  Il  a  esté  esclairé  par  les 
plus  clair  voyans  hommes  qui  furent  onques.  Les 
tesmoins  que  nous  avons  de  luy  sont  admirables 
on  fidélité  et  en  suffisance,  soit  pour  juger,  soit 
pour  raporter  ?.  C'est  grand  cas  d'avoir  peu  donner 
tel  ordre  aux  pures  imaginations  d'un  enfant,  que, 
sans  les  altérer  ou  les 4  estirer,  il  en  ait  produict 
les  plus  beaux  effects  de  nostre  ame.  Il  ne  la  re- 
présente ny  eslevée  ny  riche  ;  il  ne  la  représente 
que  saine,  mais  certes  d'une  bien  allègre  et  nette 


1.  Une  alleure  tendue. 

2.  Aux  braves  exploits. 

3.  Soit  pour  juger,  soit  pour  raporter  [mots  supprimés]. 

4.  Les  [mot  supprimé]. 


CHAPITRE   XII  271 

santé.  Par  ces  vulguaiies  ressorts  et  naturels,  par 
ces  fantasies  ordinaires  et  communes,  sans  s'es- 
mouvoir  et  sans  se  piquer,  il  dressa  non  seulement 
les  plus  réglées,  mais  les  plus  hautes  et  vigoreu- 
ses  actions  et  meurs  qui  furent  onques  '.  Voyez  le 
plaider  devant  ses  juges,  voyez  par  quelles  rai- 
sons il  esveille  son  courage  aux  hazards  de  la 
guerre,  quels  arguments  fortifient  sa  patience 
contre  la  calomnie,  la  tyrannie,  la  mort,  et  contre 
la  teste  de  sa  femme  :  il  n'y  a  rien  d'emprunté  de 
l'art  et  des  sciences;  les  plus  simples  y  recognois- 
sent  leurs  moyens  et  leur  force  ;  il  n'est  possible 
d'aller  plus  arrière  et  plus  bas.  Il  a  faict  grand 
service  ^  à  l'humaine  nature  de  montrer  combien 
elle  peut  d'elle  mesme. 

Nous  sommes  chacun  plus  riche  que  nous  ne 
pensons;  mais  on  nous  dresse  à  l'emprunt  et  à  la 
queste,  on  nous  duict  à  nous  servir  plus  de  l'au- 
truy  que  du  nostre.  En  aucune  chose  l'homme  ne 
sçait  s'arrester  au  point  de  son  besoing.  De  vo- 
lupté, de  richesse,  de  puissance,  il  en  embrasse 
plus  qu'il  n'en  peut  estreindre  :  son  avidité  est 
incapable  de  modération.  Je  trouve  qu'en  curio- 
sité de  sçavoir,  il  en  est  de  mesme  :  il  se  taille  de 
la  besongne  bien  plus  qu'il  n'en  peut  faire  et  bien 

1 .  Mais  les  plus  hautes  et  vigoureuses  créances,  actions 
et  mœurs  qui  furent  onques.  C'est  luy  qui  ramena  du  ciel, 
oij  elle  perdoit  son  temps,  la  sagesse  humaine,  poiy^  la  ren- 
dre à  l'homme,  où  est  sa  plus  juste  et  plus  laborieuse  be- 
soigne. 

2.  Il  a  faict  grand'  faveur. 

plus  qu'il  n'en  a  affaire  ■.  J'ay  pris  plaisir  de  voir, 
en  quelque  lieu,  des  hommes,  par  dévotion,  faire 
veu  d'ignorance  comme  de  chasteté,  de  pauvreté, 
de  pœnitence.  C'est  aussi  chastrer  nos  appétits 
desordonnez  d'esmousser  cette  cupidité  qui  nous 
espoinçonne  à  l'estude  des  livres,  et  de^  priver 
l'ame  de  cette  complaisance  voluptueuse  qui  nous 
chatouille  par  l'opinion  de  science  3 .  Il  ne  nous 
faut  guiere  de  doctrine  pour  vivre  à  nostre  aise;  et 
Socrates  nous  aprend  qu'elle  est  en  nous,  et  la 
manière  de  l'y  trouver  et  de  s'en  ayder.  Toute 
cette  nostre  suffisance,  qui  est  au  delà  de  la  com- 
mune et  naturelle,  est  vaine  et  superflue  4;  c'est 

1 .  Estendant  l'utilité  du  sçavoir  autant  qu'est  sa  matière  : 
lit  omnium  rerum,  sic  litterarum  quoque,  intemperantia  la- 
boramus.  Et  Tacitus  a  raison  de  louer  la  mère  d'Agricola 
d'avoir  bridé  en  son  fils  un  appétit  trop  bouillant  de  science. 
C'est  un  bien,  à  le  regarder  d'yeux  fermes,  qui  a,  comme 
les  autres  biens  des  hommes,  beaucoup  de  vanité  et  foiblesse 
propre  et  naturelle,  et  d'un  cher  coust.  L'acquisition  en  est 
bien  plus  hazardeuse  que  de  toute  autre  viande  ou  boisson  : 
car,  ailleurs,  ce  que  nous  avons  achetté ,  nous  l'emportons 
au  logis  en  quelque  vaisseau,  et  là  nous  avons  loy  d'en  exa- 
miner la  valeur,  combien  et  à^  quelle  heure  nous  en  pren- 
drons; mais  les  sciences,  nous  ne  les  pouvons  d'arrivée 
mettre  en  autre  vaisseau  qu'en  nostre  ame  ;  nous  les  aval- 
ions en  les  achettans ,  et  sortons  du  marché  ou  infects  desjà 
ou  amendez.  Il  y  en  a  qui  ne  font  que  nous  empescher  et 
charger,  au  lieu  de  nourir,  et  telles  encore  qui,  sous  tiltre 
de  nous  guarir,  nous  empoisonnent. 

2.  De  [mot  supprimé]. 

3.  Et  est  richement  accomplir  le  voeu  de  pauvreté  d'y 
joindre  encore  celle  de  l'esprit. 

4.  Au  delà  de  la  naturelle,  est  à  peu  prés  vaine  et  superflue. 


J 

beaucoup  si  elle  ne  nous  charge  et  trouble  plus 
qu  elle  ne  nous  sert  '  :  ce  sont  des  excez  fiévreux 
de  nostre  esprit,  instrument  brouillon  et  inquiète. 
Recueillez  vous,  vous  trouverez  en  vous  les  argu- 
ments de  la  nature  contre  la  mort ,  vrais  et  les 
plus  propres  à  vous  servir  à  la  nécessité  :  ce  sont 
ceux  qui  font  mourir  un  paisan  et  des  peuples  en- 
tiers aussi  constamment  qu'un  philosophe  2.  La 
science  î,  essayant  de  nous  armer  de  nouvelles  def- 
fences  contre  les  inconveniens  naturels,  nous  a, 
crains-je  4,  plus  imprimé  en  la  fantasie  leur  gran- 
deur et  leur  pois,  qu'elle  n'a  ses  raisons  et  sub- 
lilitez  à  nous  en  couvrira. 


1.  Paucis  opus  est  litteris  ad   mentem  bonam. 

2.  Fusse  je  mort  moins  allègrement  avant  qu'avoir  veu 
les  Tusculanes?  j'estime  que  non;  et,  quand  je  me  trouve 
au  propre,  je  sens  que  ma  langue  s'est  enrichie,  mon  cou- 
rage de  peu  ;  il  est  comme  nature  me  le  forgea,  s*  se  tar- 
gue pour  le  conflict ,  non  que  d'une  marche  naturelle  et 
commune  :  les  livres  m'ont  servi  non  tant  d'instruction  que 
d'exercitation- 

3.  Quoy.  si  la  science. 

4.  Crains  je  [mots  supprimés]. 

5.  Ce  sont  voirement  subtilitez,  par  où  elle  nous  esveille 
souvent  bien  vainement.  Les  autheurs  mesmes  plus  serrez  et 
plus  sages,  voyez  autour  d'un  bon  argument  combien  ils  en 
sèment  d'autres  légers  et,  qui  y  regarde  de  prés,  incorpo- 
rels :  ce  ne  sont  qu'arguties  verbales  qui  nous  trompent  ; 
mais,  d'autant  que  ce  peut  estre  utilement,  je  ne  ies  veux 
pas  autrement  esplucher;  il  y  en  a  céans  assez  de  cette  con- 
dition en  divers  lieux,  ou  par  emprunt  ou  par  imitailon.  Si 
se  faut  il  prendre  un  peu  garde  de  n'appeller  pas  force  ce 
qui  n'est  que  gentillesse,  et  ce  qui  n'est  qu'aigu  solide,  ou 
bon  ce  qui  n'est  que  beau  ;  qux  magis  gustata  quant  potata 

Montaigne.  VF.  3i 

A  voir  les  efforts  que  Seneque  se  donne  pour 
se  préparer  contre  la  mort,  à  le  voir  suer  d'ahan 
pour  se  roidir  et  pour  s'asseurer,  et  se  desbatre  si 
long  temps  en  cette  perche,  j'eusse  esbranlé  sa  ré- 
putation, s'il  ne  l'eust,  en  mourant,  tres-vaillam- 
ment  maintenue.  Son  agitation  si  ardante,  si  ani- 
mée, montre  qu'il  estoit  pressé  de  son  adversaire". 
La  façon  de  Piutarque  ,  d'autant  qu'elle  est  plus 
desdaigneuse  et  plus  destendue,  elle  est,  selon 
moy,  d'autant  plus  forte  2  et  persuasive  :  je  croy- 
rois  ayséement  que  son  ame  avoit  les  mouvements 
plus  asseurez  et  plus  reiglés.  L'un,  plus  aigu,  nous 
esveille,  pique  et  eslance  en  sursaut  3,  touche  plus 
l'esprit;  l'autre,  plus  solide,  nous  informe,  establit 
et  conforte  constamment,  touche  plus  l'entende- 
ment 4, 

A  quoi  faire  nous  allons  nous   gendarmant  par 

délectant  :  tout  ce  qui  plaist   ne    paist  pas,  ubi  non  ingenii, 
sed  animi  negoiium  agiiur. 

i.  Son  agitation  si  ardante,  si  fréquente,  montre  qu'il  es- 
toit  chaud  et  impétueux  luy  mesme  {Magnus  animus  remis- 
sius  loquitur  et  securius.  Non  est  alius  ingénia,  alius  anima 
color.  Il  le  faut  convaincre  à  ses  despens)  et  montre  aucu- 
nement qu'il  estoit  pressé  de  son  adversaire. 

2.  D'autant  plus  virile. 

3.  L'un,  plus  aigu,  nous  p/çue  et  nous  eslance  en  sursaut. 

4.  Celuy  là  ravit  nostre  jugement,  cestuy-cy  le  gaigne. 
J'ay  veu  pareillement  d'autres  escrits  encore  plus  rêverez 
qui,  en  la  peinture  du  combat  qu'ils  soustiennent  contre  les 
aiguillons  de  la  chair,  les  représentent  si  cuisants,  si  puissants 
et  invincibles  que  nous  mesmes  qui  sommes  de  la  voirie  du 
peuple  avons  autant  à  admirer  l'estrangeté  et  vigueur  inco- 
gnuë  de  leur  tentation  que  leur  résistance. 

ces  subtilitez  et  efforts  •  de  la  science?  Regardons 
à  terre  :  les  pauvres  gens  que  nous  y  voyons  es- 
pandus,  la  teste  penchante  après  leur  besongne, 
qui  ne  sçavent  ny  Aristote,ny  Caton,  ny  exemple, 
ny  précepte  ;  de  ceux  là  tire  nature  tous  les  jours 
des  effects  de  constance  et  de  patience  plus  purs 
et  plus  roides  que  ne  sont  ceux  que  nous  estu- 
dions  si  curieusement  en  l'escole.  Combien  en 
vois  je  ordinairement  qui  mescognoissent  la  pau- 
vreté, combien  qui  désirent  la  mort  ou  qui  la 
passent  sans  alarme  et  sans  affliction?  Celuy  là  qui 
fouyt  mon  jardin,  il  a,  ce  matin,  enterré  son  père 
ou  son  fils.  Les  noms  mesme  dequoy  ils  appellent 
les  maladies  en  adoucissent  et  amollissent  Taspreté. 
La  phtisie,  c'est  la  toux  pour  eux;  la  dysenterie, 
devoyement  d'estomac;  un  pleuresis,  c'est  un 
morfondement;  et,  selon  qu'ils  les  nomment  dou- 
cement, ils  les  supportent  aussi.  Elles  sont  bien 
griefves  quand  elles  rompent  leur  travail  ordinaire; 
ils  ne  se  couchent  que  pour  mourir^. 

J'escrivois  cecy  environ  le  temps  qu'une  forte 
charge  de  nos  troubles,  se  croupit  plusieurs  mois, 
de  tout  son  pois,  droict  sur  moy.  J'avois  d'une 
part  les  ennemys  à  ma  porte,  d'autre  part  les  pi- 
coreurs ,  pires  ennemys  5  ;  et  essayois  toute  sorte 
d'injures  militaires  à  la  fois 


1.  Par  ces  efforts. 

2.  Ils  ne  i'allitent  que  pour  mourir.  Simplex  illa  et  aperta 
virtus  in  obscuram  et  solertem  scientiam  versa  est. 

3.  Non  arniis,  sed  vitiis,  certatur. 

Hostis  adest  dcxtra  Iseraque  a  parte  timendus, 
Vicinoque  malo  terret  utrumque  latus. 

Monstrueuse  guerre!  Les  autres  agissent  au  de- 
hors; cette-cy  encore  contre  soy,  se  ronge  et  se 
desfaict  par  son  propre  venin.  Elle  est  de  nature 
si  maligne  et  ruineuse  qu'elle  se  ruine  quand  et 
quand  le  reste,  et  se  deschire  et  desmembre  '  de 
rage.  Nous  la  voyons  plus  souvent  se  dissoudre 
par  elle  mesme  que  par  disette  d'aucune  chose 
nécessaire,  ou  par  la  force  ennemye.  Toute  dis- 
cipline la  fuyt.  Elle  vient  guarir  la  sédition  et  en 
est  pleine,  veut  chastier  la  desobeyssance  et  en 
montre  l'exemple,  et,  employée  à  la  deffence  des 
loix,  faict  sa  part  de  rébellion  à  l'encontre  des 
siennes  propres.  Où  en  sommes  nous  ?  nostre 
propre  médecine  porte  infection! 

Nostre  mal  s'empoisonne 
Du  secours  qu'on  luy  donne. 

Exuptrat  magis  xgrescitque  medendo. 

Omnia  fanda,  nefanda,  malo  permista  furore, 
Justificam  nobis  mentem  avertere  deoruin. 

En  ces  maladies  populaires,  on  peut  distinguer 
sur  le  commencement  les  sains  des  malades;  mais 
quand  elles  viennent  à  durer,  comme  la  nostre, 
tout  le  corps  s'en  sent,  et  la  teste  et  les  talons  : 
aucune  partye  n'est  exempte  de  corruption,  car  il 
n'est  air  qui  se  hume  si  gouluement  qui  s'espande 
et  pénètre  comme  faict  la  licence.  Nos  armées  ne 


I.  Et  despece. 

sellent  et  tiennent  plus  que  par  simant  estranger  : 
des  François  on  ne  sçait  plus  faire  un  corps  d'ar- 
mée constant  et  réglé.  Quelle  honte  !  il  n'y  a 
qu'autant  de  discipline  que  nous  en  font  voir  des 
soldats  empruntez.  Quant  à  nous,  nous  nous  con- 
duisons à  discrétion,  et  non  pas  du  chef,  chacun 
selon  la  sienne;  il  a  plus  affaire  au  dedans  qu'au 
dehors  :  c'est  à  luy  de  suivre  ',  courtizer  et  plier, 
à  luy  seul  d'obeyr;  tout  le  reste  est  libre  et  dis- 
solu. Il  me  plaist  de  voir  combien  il  y  a  de  las- 
cheté  et  de  pusillanimité  en  l'ambition  ;  par  com- 
bien d'abjection  et  de  servitude  il  luy  faut  arriver 
à  son  but.  Mais  cecy  me  deplaist  il  de  voir  des 
natures  débonnaires  et  capables  de  justice  se  cor- 
rompre tous  les  jours  au  maniement  et  comman- 
dement de  cette  confusion.  La  longue  souffrance 
engendre  la  coustume;  la  coustume,  le  consente- 
ment et  l'imitation.  Nous  avions  assez  d'ames  mal 
nées,  sans  gaster  les  bonnes  et  généreuses  :  si  que, 
si  nous  continuons,  il  restera  mal-ayséement  à  qui 
fier  la  santé  de  cet  Estât,  au  cas  que  fortune  nous 
la  redonne  : 

Hune  saltem  evcrso  juvenem  succurrere  seclo 
Ne  prohibeie  ^  ! 

1 .  C'est  au  commandement  de  suivre. 

2.  Qu'est  devenu  cet  ancien  précepte  :  Que  les  soldats 
ont  plus  à  craindre  leur  chef  que  l'ennemy?  et  ce  merveil- 
leux exemple  :  Qu'un  pommier  s'estant  trouvé  enfermé^ans 
le  pourpris  du  camp  de  l'armée  romaine,  elle  fut  veuë  l'en- 
demain  en  desloger,  laissant  au  possesseur  le  comte  entier 
de  ses  pommes,    meures  et  délicieuses?  J'aymeroy  bien  que 

Mais  est-il  quelque  mal  en  une  police  qui  vaille 
estre  combatu  par  une  drogue  si  mortelle?  non 
pas,  disoit  Favonius,  l'usurpation  de  la  possession 
tjrannique  d'un  Estât  ^   L'ambition,  l'avarice,  la 


nostre  jeunesse,  au  lieu  du  temps  qu'elle  employé  à  des  pé- 
régrinations moins  utiles  et  apprentissages  moins  honorables, 
elle  le  mist,  moitié  à  veoir  de  la  guerre  sur  mer  sous  quel- 
que bon  capitaine  commandeur  de  Rhodes,  moitié  à  reco- 
gnoistre  la  discipline  des  armées  turkesques  :  car  elle  a  beau- 
coup de  différences  et  d'avantages  sur  la  nostre.  Cecy  en  est, 
que  nos  soldats  deviennent  plus  licentieux  aux  expéditions; 
là,  plus  retenus  et  craintifs  :  car  les  offenses  ou  larrecins  sur 
le  menu  peuple,  qui  se  punissent  de  bastonades  en  la  paix, 
sont  capitales  en  la  guerre;  pour  un  œuf  prins  sans  payer, 
ce  sont  de  conte  prefix  cinquante  coups  de  baston  ;  pour 
toute  autre  chose,  tant  légère  soit  elle,  non  nécessaire  à  la 
nourriture,  on  les  empale  ou  décapite  sans  déport.  Je  me 
suis  estonné,  en  l'histoire  de  Selim,  le  plus  cruel  conqué- 
rant qui  fut  onques,  veoir  que,  lorsqu'il  subjugua  l'yEgypte, 
les  beaux  jardins  d'autour  de  la  ville  de  Damas,  tous  ouvers 
et  en  terre  de  conqueste,  son  armée  campant  sur  le  lieu 
mesmes,  fussent  laissés  vierges  des  mains  des  soldats,  parce 
qu'ils  n'avoient  pas  eu  le  signe  de  piller. 

I .  L'usurpation  de  la  possession  tyrannique  d'une  repu- 
blique. Platon,  de  mesme,  ne  consent  pas  qu'on  face  vio- 
lence au  repos  de  son  pais  pour  le  guérir,  et  n'accepte  pas 
l'amendement  qui  trouble  et  hazarde  tout  et  qui  couste  le 
sang  et  ruine  des  citoyens;  establissant  l'office  d'un  homme 
de  bien,  en  ce  cas,  de  laisser  tout  là;  seulement  prier  Dieu 
qu'il  y  porte  sa  main  extraordinaire  ;  et  semble  sçavoir  mau- 
vais gré  à  Dion,  son  grand  amy,  d'y  avoir  un  peu  autre- 
ment procédé.  J'estois  platonicien  de  ce  costé  là,  avant  que 
je  sceusse  qu'il  y  eust  de  Platon  au  monde.  Et  si  ce  person- 
nage doit  purement  estre  refusé  de  nostre  consorce  (  luy  qui, 
par  la  sincérité  de  sa  conscience,  mérita  envers  la  faveur  di- 
vine de  pénétrer  si  avant  en  la  chrestienne  lumière  au  tra- 

cruauté,  la  vengeance,  n'ont  point  assez  de  pro- 
pre et  naturelle  impétuosité;  amorchons  les  et  les 
attisons  par  le  glorieux  litre  de  justice  et  dévo- 
tion. Il  ne  se  peut  imaginer  un  pire  visage  des 
choses  '  qu'où  la  meschanceté  vient  à  estre  légi- 
time et  prendre  avec  le  congé  du  magistrat  le 
manteau  de  la  vertu  2. 

Le  peuple  y  souffrit  bien  largement  lors,  non 
les  dommages  presens  seulement, 

Undique  totis 
Usque  adeo  iurbatur  agris, 

mais  les  futurs  aussi;  les  vivans  y  eurent  à  patir, 
si  eurent  ceux  qui  n'estoieni  encore  nays.  On  le 


vers  des  ténèbres  publiques  du  monde  de  son  temps),  je  ne 
pense  pas  qu'il  nous  sie  bien  de  nous  laisser  instruire  à  un 
payen,  combien  c'est  d'impiété  de  n'atendre  dp  Dieu  nul 
secours  simplement  sien  et  sansnostre  coopération.  Je  doubte 
souvent  si.  entre  tant  de  gens  qui  se  meslent  de  telle  be- 
soigne,  nul  s'est  rencontré  d'entendement  si  imbecille  à  qui 
on  aye  en  bon  escient  persuadé  qu'il  alloit  vers  la  reforma- 
tion par  la  dernière  des  difformations;  qu'il  tiroit  vers  son 
salut  par  les  plus  expresses  causes  que  nous  ayons  de  très- 
certaine  damnation  ;  que,  renversant  la  police,  le  magistrat 
et  les  loix  en  la  tutelle  desquelles  Dieu  l'a  colloque,  rem- 
plissant de  haines  parricides  les  courages  fraternels,  appellant 
à  son  ayde  les  diables  et  les  furies,  il  puisse  apporter  se- 
cours à  la  sacrosainte  douceur  et  justice  de  la  loy  divine. 

1 .  Un  pire  estât  des  choses. 

2.  Nihil  in  speciem  fallacius  quam  prava  reli^io ,  ubi 
deorum  numen  prxienditur  sceleribus  :  l'extrême  espèce  d'in- 
justice, selon  Platon,  c'est  que  ce  qui  est  injuste  soit  tenu  pour 
juste. 

pilla,  et  à  '  moy  par  conséquent,  jusques  à  l'espé- 
rance, luy  ravissant  tout  ce  qu'il  avoit  à  s'aprester 
à  vivre  pour  longues  années  : 

Quse  nequeunt  secum  ferre  aut  abducere  perdant. 
Et  cremat  insontes  turba  scelesta  casas. 

Mûris  nidla  fides,  squallent  populatibus  agri. 

Outre  cette  secousse  ,  j'en  souffris  d'autres. 
J'encorus  les  inconveniens  que  la  modération  aporte 
en  telles  maladies.  Je  fus  pelaudé  à  toutes  mains; 
au  Gibelin  j'estois  Guelphe,  au  Guelphe  Gibelin  : 
quelqu'un  de  mes  poètes  dict  bien  cela,  mais  je 
ne  sçay  où  c'est.  La  situation  de  ma  maison  et 
l'acointance  des  hommes  de  mon  voisinage  me 
presenloient  d'un  visage,  ma  vie  et  mes  actions 
d'un  autre.  Il  ne  s'en  faisoit  point  des  accusations 
formées,  car  il  n'y  avoit  où  mordre;  je  ne  desem- 
pare jamais  les  loix,  et  qui  m'eust  recerché  m'en 
eust  deu  de  reste  :  c'estoyent  suspitions  muettes 
et  desrobées^,  ausquelles  il  n'y  a  jamais  faute 
d'apparence  en  un  meslange  si  confus,  non  plus 
que  d'espris  ou  envieux  ou  ineptes  5.    Un  ambi- 


1.  A  [mot  supprimé]. 

2.  Et  desrobées  [mots  supprimés].  Qui  courroient  sous 
main. 

3.  J'ayde  ordinairement  aux  présomptions  injurieuses  que 
la  fortune  semé  contre  moy,  par  une  façon  que  j'ay  dés  tous- 
jours  de  fuyr  à  me  jusiifier,  excuser  et  interpréter,  estimant 
que  c'est  mettre  ma  conscience  en  compromis  de  playder 
pour  elle  ;  perspicuitas  enim  argumentatione  eUvatur  :  et, 
comme  si  chacun  voyoit  en  moy  aussi  cler  que  je  fay,  au 

tieux  s'en  fust  pandu;  si  eust  faict  un  avaritieux. 
Je  n'ay  soing  quelconque  d'acquérir  : 

Sit  mihi  quod  nunc  est,  ttiam  minus  ;  et  mihi  vivam 
Quod  superest  svi,  si  quid  superesse  volent  dî. 

Mais  les  pertes  qui  me  viennent  par  l'injure  d'au- 
truy,  soit  larrecin,  soit  violence,  me  pinsent  envi- 
ron comme  à  •  un  homme  malade  et  geiné  d'ava- 
rice. L'offence  a  sans  mesure  plus  d'aigreur  que 
n'a  la  perte.  Mille  diverses  sortes  de  maux  accou- 
reurent  à  moy  à  la  file  :  je  les  eusse  plus  gaillar- 
dement souffers  à  la  foule. 

Je  pensay  desjà,  entre  mes  amys,à  qui  je  pour- 
rois  commettre  une  vieillesse  nécessiteuse  et  dis- 
gratiée  :  après  avoir  rodé  les  yeux  par  tout,  je  me 
irouvay  en  pourpoint.  Pour  se  laisser  tomber  à 
plomb  et  de  si  haut,  il  faut  que  ce  soit  entre  les 
bras  d'une  affection  solide,  vigoreuse  et  fortunée  : 
elles  sont  rares,  s'il  y  en  a.  En  fin  je  cogneuz  que 
le  plus  seur  estoit  de  me  fier  à  moy-mesme  de 
moy  et  de  ma  nécessité,  et,  s'il  m'advenoit  d'estre 


lieu  de  me  tirer  arrière  de  l'accusation,  je  m'y  avance,  et  la 
renchery  plustost  par  une  confession  ironique  et  moqueuse, 
si  je  ne  m'en  tais  tout  à  plat  comme  de  chose  indigne  de 
response.  Mais  ceux  qui  le  prennent  pour  une  trop  hautaine 
confiance  ne  m'en  veulent  guère  moins  de  mal  que  ceux  qui 
le  prennent  pour  foiblesse  d'une  cause  indefensible,  nom- 
méement  les  grands  envers  lesquels,  faute  de  soubmission, 
est  l'extrême  faute,  rudes  à  toute  justice  qui  se  cognoist, 
qui  se  sent,  non  démise,  humble  et  suppliante  :  j'ay  souvent 
heurté  à  ce  pillier.  Tant  y  a  que  de  ce  qui  m'advint  lors... 
I.  A  [mot  supprimé]. 

36 

froidement  en  la  grâce  de  la  fortune,  que  je  me 
recommandasse  de  plus  fort  à  la  mienne,  m'ata- 
chasse,  regardasse  de  plus  prés  à  moy  '  ;  et  me 
résolus  que  c'estoyent  utiles  inconveniens ,  d'au- 
tant, premièrement,  qu'il  faut  avertir  à  coups  de 
foyt  les  mauvais  disciples ,  quand  la  rayson  n'y 
peut  assez  2.  Je  me  presche,  il  y  a  si  long  temps, 
de  me  tenir  à  moy  et  séparer  des  choses  eslran- 
geres  :  toutesfois,  je  tourne  encores  tousjours  les 
yeux  à  costé;  l'inclination,  un  mot  favorable  d'un 
grand,  un  bon  visage,  me  tente.  Dieu  sçait  s'il  en 
est  cherté  en  ce  temps  et  quel  sens  il  porte!  J'oys 
encore  sans  rider  le  front  les  subornemens  qu'on 
me  faict  pour  me  tirer  en  place  marchande,  et 
m'en  deffens  si  mollement  qu'il  semble  que  je 
souffrisse  plus  volontiers  d'en  estre  vaincu.  Or,  à 
un  esprit  si  indocile  il  faut  des  bastonnades;  et 
faut  rebattre  et  resserrer  à  bons  coups  de  mail  ce 
vaisseau  qui  se  desprent,  se  descout,  qui  s'eschape 
et  desrobe  de  soy.  Secondement,  que  cet  accident 
me  servoit  d'exercitation  pour  me  préparer  à  pis, 
si  je,  qui  î,  et  par  le  bénéfice  de  la  fortune  et  par 
la  condition  de  mes  meurs ,  esperois  estre  des 
derniers,  venois  à  estre,  des  premiers,  attrapé  de 

1.  En  toutes  choses  les  hommes  se  jettent  aux  appuis  es- 
trangers  pour  espargner  les  propres,  seuls  certains  et  seuls 
puissants,  qui  sçaii  s'en  armer  :  chacun  court  ailleurs  et  à 
1  advenir,  d'autant  que  nul  n'est  arrivé  à  soy. 

2.  Comme,  par  le  feu  ei  violence  des  coins,  nous  rame- 
nons un  bois  tortu  à  sa  droicteur. 

3.  Si  moy,  qui. 

celte  tempeste  ,  m'instruisant  de  bonne  heure  à 
contraindre  ma  vie  et  la  renger  pour  un  nouvel 
estât.  La  vraye  liberté,  c'est  pouvoir  toutes  choses 
sur  soy  '. 

En  un  estât  2  ordinaire  et  tranquille,  on  se  pré- 
pare à  des  accidens  modérez  et  communs;  mais, 
en  cette  confusion  où  nous  sommes  depuis  trente 
ans,  tout  homme  françois,  soit  en  particulier,  soit 
en  gênerai,  se  voit  à  chaque  heure  sur  le  point  de 
l'entier  renversement  de  sa  fortune  :  d'autant  faut- 
il  tenir  son  courage  fourny  de  provisions  plus 
fortes  et  vigoureuses.  Sçachons  gré  au  sort  de 
nous  avoir  fait  vivre  en  un  siècle  non  mol,  lan- 
guissant ny  oisif  :  tel  qui  ne  l'eust  esté  par  autre 
moyen  se  rendra  fameux  par  son  malheur?. 


1 .  Potentissimus  est  qui  se  habet  in  potestate. 

2.  En  un  temps. 

3.  Comme  je  ne  ly  guère  es  histoires  ces  confusions  des 
autres  Estats  sans  regret  de  ne  les  avoir  peu  mieux  consi- 
dérer présent;  ainsi  faict  ma  curiosité  que  je  m'aggrée  au- 
cunement de  veoir  de  mes  yeux  ce  notable  spectacle  de 
nostre  mort  publique,  ses  symptômes  et  sa  forme;  et,  puis  que 
je  ne  la  sçaurois  retarder,  suis  content  d'estre  destiné  à  y 
assister  et  m'en  instruire.  Si  cherchons  nous  évidemment  de 
recognoistre  en  ombre  mesme  et  en  la  fable  des  théâtres  la 
montre  des  jeux  tragiques  de  l'humaine  fortune  :  ce  n'est 
pas  sans  compassion  de  ce  que  nous  oyons;  mais  nous  nous 
plaisons  d'esveiller  nostre  desplaisir  par  la  rareté  de  ces  pi- 
toyables evenemens.  Rien  ne  chatouille  qui  ne  pince;  et  les 
bons  historiens  fuyent,  comme  un  eaue  dorn^nte  et  mer 
morte,  des  narrations  calmes  pour  regaigner  les  séditions,  les 
guerres,  où  ils  sçavent  que  nous  les  appelions. 

Je  doute  si  je  puis  assez  honnestement  advouer  à  combien 

Tant  est  que  ce  crollement  m'anima  '  certes 
plus  qu'il  ne  m'atterra,  à  l'aide  de  ma  conscience, 
qui  se  portoit  non  paisiblement  seulement,  mais 
fièrement;  et  ne  trouvois  en  quoy  me  plaindre  de 
moy.  Aussi,  comme  Dieu  n'envoie  jamais  non 
plus  les  maux  que  les  biens  tous  purs  aux  hommes, 
ma  santé  tint  bon  ce  temps  là,  outre  son  ordi- 
naire; et,  ainsi  que  sans  elle  je  ne  puis  rien,  il  est 
peu  de  choses  que  je  ne  puisse  avec  elle.  Elle  me 
donna  moyen  d'esveiller  toutes  mes  provisions  et 
de  porter  la  main  au  devant  de  la  playe,  qui  eust 


vil  prix  du  repos  et  tranquillité  de  ma  vie  je  l'ay  plus  de 
moitié  passée  en  la  ruine  de  mon  pays.  Je  me  donne  un 
peu  trop  bon  marché  de  patience  es  accidens  qui  ne  me  sai- 
sissent au  propre;  et,  pour  me  plaindre  à  moy,  regarde  non 
tant  ce  qu'on  m'oste  que  ce  qui  me  reste  de  sauve  et  de- 
dans et  dehors.  Il  y  a  de  la  consolation  à  eschever  tantost 
l'un  tantost  l'autre  des  maux  qui  nous  guignent  de  suitte  et 
assènent  ailleurs  autour  de  nous  :  aussi,  qu'en  matière  d'in- 
terests  publiques,  à  mesure  que  mon  affection  est  plus  uni- 
versellement espandue,  elle  en  est  plus  foible  ;  joinct  qu'il 
est  vray  à  demy,  tantum  ex  publias  malis  seniimus  quan- 
tum ad  privatas  res  pertinet  ;  et  que  la  santé  d'où  nous 
partismes  estoit  telle  qu'elle  soulage  elle  mesme  le  regret 
que  nous  en  devrions  avoir.  C'estoit  santé,  mais  non  qu'à 
la  comparaison  de  la  maladie  qui  l'a  suyvie.  Nous  ne  som- 
mes cheus  de  gueres  haut  :  la  corruption  et  le  brigandage, 
qui  est  en  dignité  et  en  office,  me  semble  le  moins  suppor- 
table; on  nous  voile  moins  injurieusement  dans  un  bois 
qu'en  lieu  de  seureté.  C'estoit  une  jointure  universelle  de 
membres  gastez  en  particulier  à  l'envy  les  uns  des  autres,  et 
la  plus  part  d'ulcères  envieillii  qui  ne  recevoient  plus  ny  ne 
demandoient  guerison. 

I.  Ce  croulement  donq  m'anima. 

passé  volontiers  plus  outre  ;  et  esprquvay  en  ma 
patience  que  j'avoys  quelque  tenue  contre  la  for- 
tune, et  qu'à  me  faire  perdre  mes  arçons  il  me  ' 
falloit  un  grand  heurt.  Je  ne  le  dis  pas  pour  l'irri- 
ter à  me  faire  une  charge  plus  vigoureuse  :  je  suis 
son  serviteur,  je  luy  tends  les  mains;  pour  Dieu, 
qu'elle  se  contente!  Si  je  sens  ses  assaux?  si  fois. 
Mais  2,  comme  ceux  que  la  tristesse  accable  et 
possède  se  laissent  pourtant  par  intervalles  tas- 
tonner  à  quelque  plaisir  et  leur  eschappe  un  soubs- 
rire,  je  puis  aussi  assez  sur  moy  pour  rendre  mon 
estât  ordinaire  paisible  et  deschargé  d'ennuyeuse 
imagination;  mais  je  me  laisse  pourtant,  à  bou- 
tades, surprendre  des  morsures  de  ces  malplai- 
santes pensées,  qui  me  battent  pendant  que  je 
m'arme  pour  les  chasser  ou  pour  les  luicter. 

Voicy  un  autre  rengregement  de  mal  qui  m'ar- 
riva  à  la  suitte  du  reste.  Et  dehors  et  dedans  ma 
maison,  je  fus  accueilly  d'une  peste,  véhémente 
au  pris  de  toute  autre  :  car,  comme  les  corps  sains 
sont  subjects  à  plus  griefves  maladies,  d'autant 
qu'ils  ne  peuvent  estre  forcez  que  par  celles  là, 
aussi  mon  air  tres-salubre,  où,  d'aucune  mémoire, 
la  contagion,  bien  que  voisine,  n'avoit  sceu  pren- 
dre pied,  venant  à  s'empoisonner,  produisit  des 
effects  estranges  et  inouys3, 

Mista  senum  et  juvenum  densantur  funera;  nullum 

1.  Me  [mot  supprimé],  9 

2.  Mais  [mot  supprimé]. 

3.  Et  inouys  [mots  supprimés]. 

Sxva  caput  Proserpina  fugit. 

J'eus  à  souffrir  cette  plaisante  condition,  que  la 
veue  de  ma  maison  m'estoit  effroiable.  Tout  ce 
qui  y  estoit  estoit  sans  garde  et  à  l'abandon  de 
qui  en  avoit  envie.  Moy,  qui  suis  si  hospitalier, 
fus  en  trespenible  queste  de  retraicte  pour  ma 
famille,  une  famille  esgarée  ,  faisant  peur  à  ses 
amys  et  à  soy-mesme,  et  horreur  où  qu'elle  cer- 
chast  à  se  planter  ',  ayant  à  changer  de  demeure, 
soudain  qu'un  de  la  troupe  conimençoit  à  se  dou- 
loir  du  bout  du  doigt.  Toutes  maladies  sont  2  pri- 
ses pour  peste;  on  ne  se  donne  pas  le  loisir  de  les 
reconnoistre.  Et  c'est  le  bon  que,  selon  les  reigles 
de  l'art,  à  tout  danger  qu'on  approche,  il  faut 
estre  quarante  jours  en  transe  de  ce  mal,  l'imagi- 
nation vous  exerceant  ce  pendant  à  sa  mode  et 
enfiévrant  vostre  santé  mesme. 

Tout  cela  m'eust  beaucoup  moins  touché  si  je 
n'eusse  eu  à  me  ressentir  de  la  peine  d'autruy,  et 
servir  six  mois  misérablement  de  guide  à  cette  ca- 
ravane :  car  je  porte  en  moy  mes  préservatifs,  qui 
sont  resolution  et  souffrance.  L'appréhension  ne 
me  presse  guère,  laquelle  on  craint  particulière- 
ment en  ce  mal;  et  si,  estant  seul,  je  l'eusse  voulu 
prendre,  c'eust  esté  une  fuite  bien  plus  gaillarde 
et  plus  esloingnée.  C'est  une  mort  qui  ne  me 
semble  des  pires  :  elle  est  communéement  courte. 


1.  A  se  placer. 

2.  Sont  alors. 

d'estourdissement ,  sans  douleur,  consolée  par  la 
condition  publique,  sans  cérémonie,  sans  deuil, 
sans  presse.  Mais,  quant  au  monde  des  environs, 
la  centiesme  partie  des  âmes  ne  se  peut  sauver  : 

Videas  desertaque  régna 
Pasiorum,  et  longe  saltus  lateque  vacantes. 

En  ce  lieu,  mon  meilleur  revenu  est  manuel  :  ce 
que  cent  hommes  travailloient  pour  moy  chaume  ' 
pour  long  temps. 

Or  lors,  quel  exemple  de  resolution  ne  vismes 
nous  en  la  simplicité  de  tout  ce  peuple?  Généra- 
lement, chacun  renonçoit  au  soing  de  la  vie  :  les 
raisins  demeurèrent  suspendus  aux  vignes,  le  bien 
principal  du  pays  ;  tous  indifféremment  se  prepa- 
rans  et  attendans  la  mort,  à  ce  soir  ou  au  lende- 
main, d'un  visage  et  paroUe  si  peu  effroyée^  qu'il 
sembloit  qu'ils  eussent  compromis  à  cette  néces- 
sité, et  que  ce  fust  une  condemnation  universelle 
et  inévitable.  Elle  est  tousjours  telle;  mais  à  com- 
bien peu  tient  la  resolution  au  mourir!  la  distance 
et  différence  de  quelques  heures,  la  seule  considé- 
ration de  la  compaignie,  nous  en  rend  le  goust 
tout  divers  3.  Voyez  ceux-cy  :  pour  ce  qu'ils  meu- 
rent en  mesme  mois,  enfans,  jeunes,  vieillards,  ils 
ne  s'estonnent  plus,  ils  ne  se  pleurent  plus.  J'en 
vis  qui  craingnoient  de  demeurer  derrière  comme 


1 .  Chauma. 

2.  D'un  visage  et  d'une  voix  si  peu  effroyée. 

3.  Nous  en  rend  l'appréhension  diverse. 

en  une  horrible  solitude,  et  n'y  conneu  commu- 
néement  autre  soing  que  des  sépultures  ;  il  leur 
faschoit  de  voir  les  corps  espars  emmy  les  champs, 
à  la  niercy  des  bestes,  qui  y  peuplèrent  inconti- 
nent'. Tel,  sain,  faisoit  desjà  sa  fosse,  d'autres 
s'y  couchoient  encore  vivans;  et  un  maneuvre  des 
miens,  à  tout  ses  mains  2  et  ses  pieds,  attira  sur 
soy  la  terre  en  mourant.  Estoit  ce  pas  s'abrier  pour 
s'endormir  plus  à  son  aise  3.  Somme,  que  4  toute 
une  nation  fut  incontinent,  par  usage,  logée  en 
une  desmarche  5  qui  ne  cède  en  roideur  à  aucune 
resolution  estudiée  et  consultée, 

La  plus  part  des  instructions  de  la  science  à 
nous  encourager  ont  plus  de  montre  que  de  force, 
et  plus  d'ornement  que  de  fruict.  Nous  avons 
abandonné  nature  et  luy  voulons  apprendre  sa 
leçon,  elle  qui  nous  menoit  si  heureusement  et  si 
seurement;  et  ce  pendant  les  traces  de  son  in- 
struction et  ce  peu  qui,  par  le  bénéfice  de  l'igno- 
rance, reste  de  son  image  empreint  en  la  vie  de 
cette  tourbe  rustique  d'hommes  impolis,  la  science 

1.  Comment  les  fantasies  humaines  se  descouppent!  Les 
Neorites,  nation  qu'Alexandre  subjugua,  jettent  les  corps  des 
morts  au  plus  profond  de  leurs  bois  pour  y  estre  mangez, 
seule  sépulture  estimée  entr'eux  heureuse. 

2.  Apec  ses  mains. 

3.  D'une  entreprise  en  hauteur  aucunement  pareille  à 
celle  des  soldats  romains  qu'on  trouva  après  la  journée  de 
Cannes  la  teste  plongée  dans  des  trous  qu'ils  avoient  faicts  et 
comblez  de  leurs  mains  en  s'y  suffoquant. 

4.  Que  (mot  supprimé]. 

5.  En  une  marche. 

est  contrainte  de  l'aller  tous  les  jours  empruntant 
pour  en  faire  patron,  à  ses  disciples,  de  constance, 
d'innocence  et  de  tranquillité.  Il  faict  beau  voir 
que  ceux-cy,  plains  de  tant  de  belles  cognoissan- 
ces,  ayent  à  imiter  cette  sotte  simplicité,  et  à  l'i- 
miter aux  premières  actions  de  la  vertu;  et  que 
nostre  sapience  apreigne  des  bestes  mesmes  les 
plus  utiles  enseignemens  aux  plus  grandes  et  né- 
cessaires parties  de  nostre  vie,  comme  il  nous  faut 
vivre  et  mourir,  mesnager  nos  biens,  aymer  et  es- 
lever  nos  enfans,  entretenir  justice  :  singulier  tes- 
moignage  de  l'humaine  maladie;  et  que  cette  rai- 
son qui  se  manie  à  nostre  poste,  trouvant  tousjours 
quelque  diversité  et  nouvelleté  ,  ne  laisse  chez 
nous  aucune  trace  apparente  de  la  nature.  Et  en 
ont  faict  les  hommes  comme  les  parfumiers  de 
l'huile  :  ils  l'ont  sophistiquée  de  tant  d'argumen- 
tations et  de  discours  adjoustez  du  dehors  '  qu'elle 
en  est  devenue  variable  et  particulière  à  chacun, 
et  a  perdu  son  propre  visage,  constant  et  univer- 
sel, et  nous  faut  en  cercher  tesmoignage  des  bes- 
tes, non  subject  à  faveur,  corruption,  ny  à  diver- 
sité d'opinions.  Car  il  est  bien  vray  qu'elles  mesmes 
ne  vont  pas  tousjours  exactement  dans  la  route 
de  nature  ;  mais  ce  qu'elles  en  desvoyent,  c'est  si 
peu  que  vous  en  appercevez  tousjours  l'ornière  : 
tout  ainsi  que  les  chevaux  qu'on  meine  en  main 
font  bien  des  bonds  et  des  escapades,  mais  c'est 


I .  Appeliez  du  dehors. 
Montaigne.  VI. 

la  longueur  de  leurs  longes,  et  suivent  ce  néant- 
moins  '  tousjours  les  pas  de  celuy  qui  les  guide  ;  et 
comme  l'oiseau  prend  son  vol,  mais  sous  la  bride 
de  sa  filière  2. 

A  quoy  nous  sert  cette  curiosité  qui  nous  faict 
préoccuper  5  tous  les  inconvénients  de  l'humaine 
nature,  et  nous  préparer  avec  tant  de  peine  à 
rencontre  de  ceux  mesme  qui  n'ont  à  l'avanture 
poinct  à  nous  toucher4?  ou,  comme  les  plus  fié- 
vreux, car  certes  c'est  fièvre,  aller  dés  à  cette 
heure  vous  faire  donner  le  fouet,  par  ce  qu'il  peut 
advenir  que  fortune  vous  le  fera  souffrir  un  jour  J  ? 
Jettez  vous  en  l'expérience  de  tous  les  maux  qui 
vous  peuvent  arriver,  ou  aumoins  des  plus  ex- 
trêmes ^  :  esprouvez  vous  là,  disent-ils;  asseurez 
vous  là.  Au  rebours,  le  plus  facile  et  plus  naturel 
seroit  en  descharger  mesme  sa  pensée.  Ils  ne  vien- 
dront pas  assez  tost  :  leur  vray  estre  ne  nous  dure 
pas  assez;  il  faut  que  nostre  esprit  l'estende  et 
l'alonge,  et  qu'avant  la  main  il  l'incorpore  en  soy 
et  s'en  entretienne  comme   s'ils  ne  poisoient  pas 


1 .  A  la  longueur  de  leurs  longes  et  suyvent  neantinoins. 

2.  Exilia,  tormenta,   bella,  morbos,  naufragia  meditare, 
ut  nullo  sis  malo  tyro. 

3.  Cette  curiosité  de  préoccuper. 

4.  Parem  passis  tristitiam.  facit  pati  posse  ;  non  seulement 
le  coup,  mais  le  vent  et  le  pet  nous  frappe. 

5.  Et  prendre  vostre  robbe  fourrée  dés  la  S.  Jean,  pour 
ce  que  vous  en  aurez  besoing  à  Noël? 

6.  Qui  vous  peuvent  arriver,  nommément  des  plus  ex- 
trêmes. 

assez  à  nos  sens  '.  La  science  nous  faict  volontiers 
un  bon  office  de  nous  instruire  bien  exactement 
des  dimentions  des  maux, 

Curis  acuens  mortalia  corda; 

ce  seroit  grand  2  dommage  si  partie  de  leur  gran- 
deur eschapoit  à  nostre  sentiment  et  cognoissance. 
Il  est  certain  qu'à  la  plus  part  la  préparation  à 
la  mort  a  donné  plus  de  tourment  que  n'a  faict  la 
souffrance  3.  Si  vous  ne  sçavez  pas  mourir,  ne  vous 
chaille;  nature  vous  en  informera  sur  le  champ, 
plainement  et  suffisamment;  elle  fera  exactement 
cette  besongne  pour  vous,  n'en  empeschez  vostre 
soing  : 

1.  11  faut  que  nostre  esprit  les  estende  et  les  allonge  et 
qu'avant  la  main  il  les  incorpore  en  soy  et  s'en  entretienne 
comme  s'ils  ne  poisoient  pas  raisonnablement  à  nos  sens, 
a  Ils  poiseront  assez  quand  ils  y  seront  (dit  un  des  maistres 
non  de  quelque  tendre  secte,  mais  de  la  plus  dure);  cepen- 
dant favorise  toy,  croy  ce  que  tu  aimes  le  mieux  :  que  te 
sert  il  d'aller  recueillant  et  prévenant  ta  maie  fortune  et  de 
perdre  le  présent  par  la  crainte  du  futur,  et  estre  dés  cette 
heure  misérable  par  ce  que  tu  le  dois  estre  avec  le  temps?  » 
Ce  sont  ses  mots. 

2.  Grand  [mot  supprimé]. 

3.  Il  fut  jadis  véritablement  dict,  et  par  un  bien  judi- 
cieux autheur  :  Minus  afficit  sensus  fatigatio  quam  cogitatio. 
Le  sentiment  de  la  mort  présente  nous  anime  par  fois  de 
soy  mesme  d'une  prompte  resolution  de  ne  plus  éviter  chose 
du  tout  inévitable.  Plusieurs  gladiateurs  se  sontveus  au  temps 
passé,  après  avoir  couardement  combaUu,  avaller  courageu- 
sement la  mort,  ofTrans  leur  gosier  au  fer  de  l'ennemy  et  le 
convians.  La  veue  esloignée  de  la  mort  advenir  a  besoing 
d'une  fermeté  lente  et  difficile  par  conséquent  à  fournir. 

Incertain  frustra,  mortales,  funeris  horam 
Quaerilis,  et  qua  sit  mors  adiiura  via. 

Pana  minor  certain  subito  perferre  ruinam, 
Quod  timeas  gravius  sustinuisse  diu. 

Nous  troublons  la  vie  par  le  seing  de  la  mort,  et 
la  mort  par  le  soing  de  la  vie  '.  Ce  n'est  pas  contre 
la  mort  que  nous  nous  préparons,  c'est  chose  trop 
momentanée  2  :  à  dire  vray,  nous  nous  préparons 
contre  les  préparations  de  la  mort.  La  philosophie 
nous  ordonne  d'avoir  la  mort  tousjours  devant  les 
yeux,  de  la  prévoir  et  considérer  avant  le  temps, 
et  nous  donne,  après,  les  reigles  et  les  précautions 
pour  prouvoir  à  ce  que  cette  prevoiance  et  cette 
pensée  ne  nous  blesse.  Ainsi  font  les  médecins, 
qui  nous  jettent  aux  maladies  affin  qu'ils  ayent 
où  employer  leurs  drogues  et  leur  art  K 

A  les  juger  par  l'utilité  et  par  la  vérité   naifve, 


1.  L'une  nous  ennuyé,  l'autre  nous  effraye. 

2.  Un  quart  d'heure  de  passion  sans  conséquence,  sans 
nuisance,  ne  mérite  pas  des  préceptes  particuliers. 

3.  Si  nous  n'avons  sceu  vivre,  c'est  injustice  de  nous  ap- 
prendre à  mourir  et  difformer  la  fin  de  son  total;  si  nous 
avons  sceu  vivre  constamment  et  tranquillement,  nous  sçau- 
rons  mourir  de  mesme.  Ils  s'en  venteront  tant  qu'il  leur 
plaira,  tota  philosophorum  vita  commentatio  mortis  est;  mais 
il  m'est  advis  que  c'est  bien  le  bout,  non  pourtant  le  but  de 
la  vie;  c'est  sa  fin,  son  extrémité,  non  pourtant  son  object  : 
elle  doit  estre  elle  mesme  à  soy  sa  visée,  son  dessein;  son 
droit  estude  est  se  régler,  se  conduire,  se  souffrir.  Au  nom- 
bre de  plusieurs  autres  offices  que  comprend  le  gênerai  et 
principal  chapitre  de  sçavoir  vivre  est  cet  article  de  sçavoir 
mourir,  et  des  pluslegers,si  nostrecrainte  neluydonnoit  poids. 

ces  leçons  '  de  la  simplicité  ne  cèdent  à  l'avan- 
ture  2  gueres  à  celles  que  nous  presche  la  doc- 
trine; au  contraire.  Les  hommes  sont  divers  en 
goust  et  en  force  î  :  il  les  faut  mener  à  leur  bien 
selon  eux  et  par  routes  diverses  4.  Je  ne  vy  jamais 
paysan  de  mes  voisins  entrer  en  cogitation  de 
quelle  contenance  et  asseurance  il  passeroit  cette 
heure  dernière  :  nature  luy  apprend  à  ne  songer  à 
la  mort  que  quand  il  se  meurt.  Et  lors,  il  y  a 
meilleure  grâce  qu'Aristote,  lequel  la  mort  presse 
doublement,  et  par  elle,  et  par  une  si  longue  pré- 
méditation :  pourtant  fut-ce  l'opinion  de  Caesar 
que  la  moins  préméditée  mort  estoit  la  plus  heu- 
reuse et  plus  deschargée  5.  Est-ce  pas  ce  que  nous 
disons,  que  la  stupidité,  faute  d'appréhension  et 
bestise  du  vulgaire  luy  donne  cette  patience  aux 
maux  plus  grande  que  nous  n'avons,  et  cette  pro- 
fonde nonchalance  des  sinistres  accidens  futurs  et 
de  la  mort  à  venir  6?  Pour  Dieu  !  s'il  est  ainsi ,  te- 


1 .  Les  leçons. 

2.  A  l'apanture  J^mots  supprimés]. 

3.  En  sentiment  et  en  force, 

4.  Quo  me  cumque  rapit  tempestas,  deferor  hospes. 

5.  Plus  dolet  quam  necesse  est  qui  ante  dolet  quam  ne- 
cesse  est.  L'aigreur  de  cette  imagination  naist  de  nostre  cu- 
riosité ;  nous  nous  empeschons  tousjours  ainsi,  voulans  de- 
vancer et  régenter  les  prescriptions  naturelles.  Ce  n'est  qu'aux 
docteurs  d'en  disner  plus  mal,  tous  sains,  et  se  renfroigner 
de  l'image  de  la  mort;  le  commun  n'a  besoing  ny  de  re- 
mède ny  de  consolation  qu'au  hurt  et  au  coup,  et  n'en  con- 
sidère qu'autant  justement  qu'il  en  souffre. 

6.  Est-ce  pas  ce  que  nous  disons  que  la  stupidité  et  faute 

nons  d'ores  en  avant  escolle  de  bestise  :  c'est  l'ex- 
trême fruict  que  les  sciences  nous  promettent,  au- 
quel cette-cy  conduict  si  doucement  ses  disciples. 
Nous  n'aurons  pas  faute  de  bons  regens,  inter- 
prètes de  la  simplicité  naturelle;  Socrates  en  sera 
l'un.  Car,  de  ce  qu'il  m'en  souvient,  il  parle  en- 
viron en  ce  sens  aux  juges  qui  délibèrent  de  sa 


vie 


((  J'ay  peur.  Messieurs,  si  je  vous  prie  de  ne  me 
faire  mourir,  que  je  m'enferre  en  la  délation  de 
mes  accusateurs,  qui  est  que  je  fais  plus  l'entendu 
que  les  autres,  comme  ayant  quelque  cognois- 
sance  plus  interne  '  des  choses  qui  sont  au  dessus 
et  au  dessous  de  nous.  Je  sçay  que  je  n'ay  ny 
fréquenté,  ny  recogneu  la  mort,  ny  n'ay  veu  per- 
sonne qui  ayt  essayé  ses  qualitez  pour  m'en  in- 
struire. Ceux  qui  la  craingnent  présupposent  la 
cognoistre;  quant  à  moy,  je  ne  sçay  ny  quelle  elle 
est,  ny  quel  il  faict  en  l'autre  monde.  A  l'avan- 
ture  est  la  mort  chose  indifférente,  à  l'avanture 
désirable  2.  Les  choses  que  je  sçay  estre  mauvaises, 

d'appréhension  du  vulgaire  luy  donne  cette  patience  aux 
maux  presens  et  cette  profonde  nonchalance  des  sinistres  ac- 
cidens  futurs?  que  leur  ame  pour  estre  plus  crasse  et  obtuse 
est  moins  penetrable  et  agitable? 

1.  Plus  cachée. 

2.  Il  est  à  croire  pourtant,  si  c'est  une  transmigration 
d'une  place  à  autre,  qu'il  y  a  de  l'amendement  d'aller  vivre 
avec  tant  de  grands  personnages  trespassez  et  d'estre  exempt 
d'avoir  plus  affaire  à  juges  iniques  et  corrompus.  Si  c'est  un 
anéantissement  de  nostre  estre,  c'est  encore  amendement 
d'entrer  en  une  longue  et   paisible  nuit;  nous    ne  sentons 

comme  d'offencer  son  prochain  et  désobéir  au  supé- 
rieur, soit  Dieu,  soit  homme,  je  les  évite  soingneu- 
sement;  celles  desquelles  je  ne  sçay  si  elles  sont 
bonnes  ou  mauvaises,  je  ne  les  sçauroy  craindre  '. 


rien  de  plus   doux  en  la  vie  qu'un   repos  et  sommeil   tran- 
quille, et  profond  sans  songes. 

I.  Si  je  m'en  vay  mourir  et  vous  laisse  en  vie,  les  dieux 
seuls  voyent  à  qui  de  vous  ou  de  moy  il  en  ira  mieux. 
Par  quoy,  pour  mon  regard,  vous  en  ordonnerez  comme  il 
vous  plaira.  Mais,  selon  ma  façon,  de  conseiller  les  choses 
justes  et  utiles,  je  dy  bien  que,  pour  vostre  conscience,  vous 
ferez  mieux  de  m'eslargir,  si  vous  ne  voyez  plus  avant  que 
moy  en  ma  cause;  et,  jugeant  selon  mes  actions  passées,  et 
publiques  et  privées,  selon  mes  intentions  et  selon  le  pro- 
fit que  tirent  tous  les  jours  de  ma  conversation  tant  de  nos 
citoyens  jeunes  et  vieux,  et  le  fruit  que  je  vous  fay  à  tous, 
vous  ne  pouvez  duëment  vous  descharger  envers  mon  mé- 
rite qu'en  ordonnant  que  je  sois  nourry,  attendu  ma  pau- 
vreté, au  Prytanée,  aux  despens  publiques,  ce  que  souvent 
je  vous  ay  veu  à  moiiidre  raison  octroyer  à  d'sutres.  Ne 
prenez  pas  à  obstination  ou  desdaing  que,  suyvant  la  cous- 
tume,  je  n'aille  vous  suppliant  et  esmouvant  à  commise- 
ration.  J'ay  des  amis  et  des  parents,  n'estant,  comme  dict 
Homère,  engendré  ny  de  bois  ny  de  pierre  non  plus  que 
les  autres,  capables  de  se  présenter  avec  des  larmes  et  le 
dueil,  et  ay  trois  enfans  esplorez  dequoy  vous  tirer  à  pitié; 
mais  je  feroy  honte  à  nostre  ville,  en  l'aage  que  je  suis  et 
en  telle  réputation  de  sagesse  que  m'en  voyci  en  prévention, 
de  m'aller  desmettre  à  si  lasches  contenances.  Que  diroit-on 
des  autres  Athéniens?  J'ay  tousjours  admonnesté  ceux  qui 
m'ont  ouy  parler  de  ne  racheter  leur  vie  par  une  action 
deshonneste;  et  aux  guerres  de  mon  pays  à  Amphipolis,  à 
Potidée,  à  Délie  et  autres  oiJ  je  me  suis  trouvé,  j'iy  montré 
par  effect  combien  j'estoy  loing  de  garentir  ma  seureté  par 
ma  honte.  D'avantage,  j'interesserois  vostre  devoir  et  vous 
convierois  à  choses  laydes  :  car  ce  n'est  pas  à  mes  prières 


296  LIVRE  TROISIESME 

Vous  en  ordonnerez  doncq  comme  il  vous  plaira  ' .  » 
Voylà  pas  un  plaidoyer  puérile,  d'une  hauteur 
inimaginable,  et  employé  en  quelle  nécessité  2? 
Certes,  une  si  nonchallante  et  molle  considération 
de  sa  mort  meritoit  que  la  postérité  la  considerast 
d'autant  plus  pour  luy  :  ce  qu'elle  fit;  et  il  n'y  a 
rien  en  la  justice  si  juste  que  ce  que  la  fortune  fit 


de  vous  persuader,  c'est  aux  raisons  pures  et  solides  de  la 
justice.  Vous  avez  juré  aux  dieux  d'ainsi  vous  maintenir  : 
il  sembleroit  que  je  vous  vousisse  soupçonner  et  récriminer 
de  ne  croire  pas  qu'il  y  en  aye  ;  et  moy  mesme  tesmoigne- 
roy  contre  moy  de  ne  croire  point  en  eux,  comme  je  doy, 
me  deffiant  de  leur  conduicte  et  ne  remettant  purement  en 
leurs  mains  mon  affaire.  Je  me  fie  du  tout  et  tiens  pour 
certain  qu'ils  feront  en  cecy  selon  qu'il  sera  plus  propre  à 
vous  et  à  moy  :  les  gens  de  bien,  ny  vivans  ny  morts,  n'ont 
aucunement  à  se  craindre  des  dieux. 

1 .  Vous  en  ordonnerez  doncq  comme  il  vous  plaira  [phrase 
supprimée]. 

2.  Vrayement  ce  fut  raison  qu'il  le  preferast  à  celuy  que 
ce  grand  orateur  Lysias  avoit  mis  par  escrit  pour  luy,  ex- 
cellemment façonné  au  stile  judiciaire,  mais  indigne  d'un  si 
noble  criminel.  Eust  on  ouï  de  la  bouche  de  Socrates  une 
voix  suppliante?  cette  superbe  vertu  eust  elle  calé  au  plus 
fort  de  sa  montre?  et  sa  riche  et  puissante  nature  eust  elle 
commis  à  l'art  sa  défense,  et,  en  son  plus  haut  essay,  renoncé  à 
la  vérité  et  naïveté,  ornemens  de  son  parler,  pour  se  parer 
du  fard,  des  figures  et  feintes  d'une  oraison  apprinse?  Il  feit 
tressagement,  et  selon  luy,  de  ne  corrompre  une  teneur  de 
vie  incorruptible  et  une  si  saincte  image  de  l'humaine  forme 
pour  allonger  d'un  an  sa  décrépitude  et  trahir  l'immortelle 
mémoire  de  cette  fin  glorieuse.  Il  devoit  sa  vie  non  pas  à 
soy,  mais  à  l'exemple  du  monde,  Seroit  ce  pas  dommage 
publique  qu'il  l'eust  achevée  d'une  oysive  et  obscure  fa- 
çon? 

à  sa  recommandation'.  Car  les  Athéniens  eurent 
en  telle  abomination  ceux  qui  en  avoient  esté 
cause  qu'on  les  fuyoit  comme  personnes  excom- 
muniées; on  tenoit  poilu  tout  ce  à  quoy  ils  avoient 
touché;  personne  à  l'estuve  ne  lavoit  avec  eux, 
personne  ne  les  saluoit  ny  accointoit;  si  qu'en  fin, 
ne  pouvant  plus  porter  cette  hayne  publique,  ils 
se  pendirent  eux-mesmes. 

Si  quelqu'un  estime  que,  parmy  tant  d'autres 
exemples  que  j'avois  à  choisir  pour  le  service  de 
mon  propos  es  dicts  de  Socrates,  j'aye  mal  trié 
cettuy-cy,  et  qu'il  juge  ce  discours  estre  eslevé  au 
dessus  des  opinions  communes,  je  l'ay  faict  à  es- 
cient :  car  je  juge  autrement,  et  tiens  que  c'est 
un  discours,  en  rang  et  en  naifveté,  bien  plus 
arrière  et  plus  bas  que  les  opinions  communes;  il 
représente  la  pure  et  première  fantasie  de  nature 2. 
Car  il  est  croyable  que  nous  avons  naturellement 
craincte  de  la  douleur,  mais  non  de  la  mort,  à 
cause  d'elle  mesmes?  :  c'est  une  partie  de  nostre 
estre  non  moins  essentielle  que  le  vivre.  A  quoy 
faire  nous  en  auroit  nature  imprimé  4  la  hayne  et 
l'horreur,  veu  qu'elle  luy  tient  rang  de  très-grande 
utilité  pour  nourrir  la  succession  et  vicissitude  de 
ses  ouvrages;  et  qu'en  cette  besongne  universelles 

1 .  Ordonna  pour  sa  recommandation. 

2.  Il  représente  en  une  hardiesse  inartifîcielle  et  sécurité 
enfantinela  pure  et  première  impressionet  ignorance^e  nature. 

3.  Mesmes  [mot  supprimé], 

4.  Engendré. 

5.  Et  qu'en  celte  republique  universelle. 

38 

elle  sert  plus  de  naissance  et  d'augmentation  que 
de  perte  ou  ruyne? 

Sic  rerum  summa  novatur  '. 

La  deffaillance  d'une  vie  est  le  passage  à  mille  au- 
tres vies.  Et  voyons  les  bestes  non  seulement  la 
souffrir  gayement  (la  plus  part  des  chevaux  bannis- 
sent en  mourant,  les  cignes  la  festoient  de  leurs 
chants),  mais  la  rechercher  encores  à  leur  besoing, 
comme  disent  plusieurs  exemples  des  elephans2. 

Outre  ce,  la  façon  d'argumenter  de  laquelle  se 
sert  icy  Socrates  est  elle  pas  admirable  esgalement 
en  simplicité  et  en  véhémence?  Vrayment  il  est 
bien  plus  aisé  de  parler  comme  Aristote  et  vivre 
comme  Caesar,  qu'il  n'est  aisé  de  parler  et  vivre 
comme  Socrates.  Là  loge  l'extrême  degré  de  per- 
fection et  de  difficulté  :  l'art  n'y  peut  joindre.  Or 
nos  facultez  ne  sont  pas  ainsi  dressées;  nous  ne 
les  essayons  ny  ne  les  cognoissons  ;  nous  nous  in- 
vestissons de  celles  d'autruy,  et   laissons  chômer 


1 .  Milk  animas  una  necaia  dédit. 

2.  [Variante  à  partir  de,  Et  voyons  les  bestes  :]  Nature  a 
empreint  aux  bestes  le  soing  d'elles  et  de  leur  conservation. 
Elles  vont  jusques-là  de  craindre  leur  empirement,  de  se 
heurter  et  blesser,  que  nous  les  enchevestrions  et  battions, 
accidents  subjects  à  leur  sens  et  expérience;  mais  que  nous 
les  tuions,  elles  ne  le  peuvent  craindre,  ny  n'ont  la  faculté 
d'imaginer  et  conclurre  la  mort.  Si  dit-on  encore  qu'on  les 
void  non  seulement  la  souffrir  gayement  (la  plus-part  des  che- 
vaux bannissent  en  mourant,  les  cygnes  la  chantent),  mais, 
de  plus,  la  rechercher  à  leur  besoing,  comme  portent  plu- 
sieurs exemples  des  elephans. 

les  nostres  :  comme  quelqu'un  pourroit  dire  de 
moy  que  j'ay  seulement  faict  icy  un  amas  de  fleurs 
estrangeies  ;  que  je  n'y  ay  fourny  du  mien  que 
le  filet  à  les  joindre  '. 

Certes,  j'ay  donné  à  l'opinion  publique  que  ces 
ornements  2  empruntez  m'accompaignent,  mais  je 
n'entends  pas  qu'ils  me  couvrent  et  qu'ils  me  ca- 
chent :  c'est  le  rebours  de  mon  dessein,  qui  ne 
veux  faire  montre  que  du  mien,  et  de  ce  qui  est 
mien  par  nature;  et,  si  je  m'en  fusse  creu,  à  tout 
hazard  j'eusse  parlé  tout  fin  seul  3.  Tel  allègue 
Platon  et  Homère,  qui  ne  les  veid  onques;  et 
moy,  ay  prins  des  lieux  assez  ailleurs  qu'en  leur 
source.  Sans  peine  et  sans  suffisance,  ayant  mille 
volumes  de  livres  autour  de  moy  en  ce  lieu  où 
j'escris,j'emprunteray  présentement,  s'il  me  plaist, 
d'une  douzaine  de  tels  ravaudeurs,  gens  que  je  ne 
feuillette  guiere,  dequoy  enrichir 4  le  traicié  de  la 
Phisionomie,  Il  ne  faut  que  l'espitre  liminaire  d'un 
Alemand  pour  me  farcir  d'allégations;  et  nous  al- 
lons quester  par  là  une  friande  gloire  à  piper  le 
sot  monde  J.  Un  président  se  vantoit,  où  j'estois, 


I.  Un   amas  de  fleurs  estrangeies,  n'y   ayant   fourny  du 
mien  que  le  filet  à  les  lier. 
2     Que  ces  parements. 

3.  Je  m'en  charge  de  plus  fort,  tous  les  jours,  outre  ma 
proposition  et  ma  forme  première  sur  la  fantasie  du  siècle 
et  par  oisiveté.  S'il  me  messied  à  moy,  comme  je  II  croy, 
n'importe  :  il  peut  estre  utile  à  quelque  autre. 

4.  Dequoy  esmailler. 

j.  Ces  pastissages  de  lieux  communs  dequoy  tant  de  gents 

d'avoir  amoncelé  deux  cens  tant  de  lieux  estran- 
gers  en  un  sien  arrest  presidental  '  :  pusillanime 
et  absurde  vanterie,  à  mon  gré,  pour  un  tel  sub- 
ject  et  telle  personne.  Je  desrobe  mes  larrecins  et 
les  desguise  2.  Ceux  cy  les  mettent  3  en  parade  et 
en  compte  :  aussi  ont  ils  plus  de  crédit  avec  les 
loix  que  moy  4,  Comme  ceux  qui  desrobent  les 
chevaux,  je  leur  peins  le  crin  et  la  queue,  et  par 
fois  je  les  esborgne  :   si  le  premier  maistre  s'en 

mesnagent  leur  estude  ne  servent  guère  qu'à  subjects  com- 
muns et  servent  à  nous  montrer,  non  à  nous  conduire  :  ri- 
dicule fruict  de  la  science  que  Socrates  exagite  si  plaisam- 
ment contre  Euthydemus.  J'ay  veu  faire  des  livres  de  choses 
ny  jamais  estudiées  ny  entendues,  l'auteur  commettant  à  di- 
vers de  ses  amis  sçavans  la  recherche  de  cette-cy  et  de  cette 
autre  matière  à  le  bastir,  se  contentant  pour  sa  part  d'en 
avoir  projette  le  dessein  et  lié  par  son  industrie  ce  fagot  de 
provisions  incogneuës  :  au  moins  est  sien  l'ancre  et  le  pa- 
pier. Cela,  c'est  achetter  ou  emprunter  un  livre;  non  pas  le 
faire;  c'est  apprendre  aux  hommes  non  qu'on  sçait  faire  un 
livre,  mais,  ce  dequoy  ils  pouvoient  estre  en  doute,  qu'on 
ne  le  sçait  pas  faire. 

1.  En  le  preschant,il  effaçoit  la  gloire  qu'on  luy  en  don- 
noit. 

2.  Je  desrobe  mes  larrecins  et  les  desguise  [mots  supprimés]. 
Je  fais  le  contraire,  et,  parmy  tant  d'emprunts,  suis  bien  aise 
d'en  pouvoir  desrober  quelqu'un,  le  desguisant  et  diffor- 
mant  à  nouveau  service,  au  hazard  que  je  laisse  dire  que 
c'est  par  faute  d'avoir  entendu  son  naturel  usage,  je  luy 
donne  quelque  particulière  adresse  de  ma  main,  à  ce  qu'il 
en  soit  d'autant  moins  purement  estranger. 

3.  Ceux  cy  mettent  leurs  larrecins. 

4.  Plus  de  crédit  aux  loix  que  moy.  Nous  autres  natura- 
listes estimons  qu'il  y  aye  grande  et  incomparable  préférence 
de  rhonneur  de  l'invention  à  l'honneur  de  l'allégation. 

servoit  à  bestes  d'amble,  je  les  mets  au  trot,  et  au 
bast  s'ils  servoyent  à  la  selle  '. 

Si  j'eusse  voulu  parler  par  science,  je  n'eusse 
pas  tant  tardé  '  ;  j'eusse  escript  du  temps  plus  voi- 
sin de  mes  estudes,  que  j'avois  plus  d'esprit  et  de 
mémoire,  et  me  fusse  plus  fié  à  la  vigueur  de  cet 
aage  là  qu'à  cettuy-icy,  si  j'en  eusse  voulu  faire 
mestierî.  Deux  de  mes  cognoissans,  grands  hom- 
mes en  cette  faculté,  ont  perdu  par  moitié,  à  mon 
advis,  d'avoir  refusé  de  se  mettre  au  jour  à  qua- 
rante ans  pour  attendre  les  septante  4.  La  matu- 
rité a  ses  deffauts  comme  la  verdeur,  et  pires;  et 
autant  est  la  vieillesse  incommode  à  cette  nature 
de  besongne  qu'à  toute  autre.  Quiconque  met  sa 
décrépitude  soubs  la  presse  faict  folie,  s'il  espère 
en  espreindre  des  humeurs  qui  ne  sentent  au  dis- 
gratié,  au  resveur  et  à  l'assopiJ.  Nostre  esprit  se 
constipe  et  s'espessit  en  vieillissant.  Je  dis  pom- 
peusement et  opulemment  l'ignorance,  et  dis  la 
science  megrement  et  piteusement  6.  J'ay  choisi  le 

1.  Comme  ceux  qui  desrobent  les  chevaux,  etc.  [passage 
supprimé]. 

2.  Si  j'eusse  voulu  parler  par  science,  j'eusse  parlé  plus- 
tost. 

3.  Qu'à  cettuy-c^,  si  j'eusse  voulu  faire  mestier  d'escrire. 
Et  quoy,  si  cette  faveur  gratieuse  que  la  fortune  m'a  n'a- 
guere  offerte  par  l'entremise  de  cet  ouvrage  m'eust  peu  ren- 
contrer en  telle  saison  au  lieu  de  celle-cy,  où  elle  est  egal- 
lement  désirable  à  posséder  et  preste  à  perdre?        • 

4.  Les  soixante. 

5.  Qui  ne  sentent  le  disgratié,  le  resveur  et  Tassoupy. 

6.  Accessoirement  cette-cy  et  accidentalement,  celle-là  ex- 

temps  où  ma  vie,  que  j'ay  à  peindre,  je  l'ay  toute 
devant  moy;  ce  qui  en  reste  tient  plus  de  la 
mort  :  et  de  ma  mort  seulement,  si  je  la  rencon- 
trois  babillarde  comme  font  d'autres,  donrois  je 
encores  volontiers  advis  au  peuple  en  deslogeant. 
Socrates  a  esté  un  patron  admirable^  en  toutes 
grandes  qualitez;  mais  ^  j'ay  despit  qu'il  eust  ren- 
contré un  corps  et  un  visage  si  vilain  et  si  discon- 
venable à  la  beauté  de  son  ame  3.  Il  n'est  rien 
plus  vray-semblable  que  la  conformité  et  relation 
du  corps  à  l'esprit  4.  Il  n'est  pas  à  croire  que  cette 


pressément  et  principallement ,  et  ne  tiaicte  à  poinct  nommé 
de  rien  que  du  rien,  ny  d'aucune  science  que  de  celle  de 
l'inscience. 

1 .  Socrates  a  esté  un  exemplaire  parfaict. 

2.  Mais  [mot  supprimé]. 

3.  J'ay  despit  qu'il  eust  rencontré  un  corps  si  disgratié, 
comme  ils  disent,  et  si  disconveiiable  à  la  beauté  de  son  ame, 
luy  si  amoureux  et  si  affolé  de  la  beauté.  Nature  luy  fit  in- 
justice. 

^ .  Ipsi  animi  magni  refert  quali  in  corpore  locati  sint  : 
multa  enim  e  corpore  existant  qux  acuant  mentem,  multa 
qux  obtundant.  Cettuy-cy  parle  d'une  laideur  desnaturée  et 
difformité  de  membres  ;  mais  nous  appelions  laideur  aussi 
une  mesavenance  au  premier  regard  qui  loge  principallement 
au  visage  et  nous  desgoute  par  le  teint,  une  tache,  une  rude 
contenance,  par  quelque  cause  souvent  inexplicable  en  des 
membres  pourtant  bien  ordonnez  et  entiers.  La  laideur  qui 
revestoit  une  ame  très-belle  en  la  Boittie  estoit  de  ce  predi- 
cament.  Cette  laideur  superficielle,  qui  est  toutesfois  la  plus 
impérieuse,  est  de  moindre  préjudice  à  Testât  de  l'esprit  et  a 
peu  de  certitude  en  l'opinion  des  hommes.  L'autre,  qui, 
d'un  plus  propre  nom,  s'appelle  difformité  plus  substantielle, 
porte  plus  volontiers  coup  jusques  au  dedans  :  non  pas  tout 

dissonance  advienne  sans  quelque  accident  qui  a 
interrompu  le  cours  ordinaire  '  :  comme  il  disoit 
de  sa  laideur*  qu'elle  en  accusoit  justement  au- 
tant en  son  ame,  s'il  ne  l'eust  corrigée  par  institu- 
tion î.  Je  ne  puis  dire  assez  souvant  combien 
j'estime  la  beauté,  qualité  puissante  et  advanta- 
geuse  :  il  l'appelloit  une  courte  tyrannie  4.  Nous 
n'en  avons  point  qui  la  surpasse  en  crédit,  ny  que 
j'estime  tenir  plus  de  rang  au  commerce  des 
hommes  J;  elle  se  présente  au  devant,  seduict  et 
préoccupe  nostre  jugement  avec  grande  authorité 
et  merveilleuse  impression  6.  Non  seulement  aux 

soulier  de  cuir  bien  lissé,  mais  tout  soulier  bien  formé, 
montre  l'intérieure  forme  du  pied. 

1.  //  n'est  pas  à  croire  que  cette  dissonance,  etc.  [passage 
supprimé]. 

2.  Comme  Socrates  disoit  de  la  sienne. 

3.  Mais,  en  le  disant,  je  tiens  qu'il  se  mocquoit  suivant 
son  usage,  et  jamais  ame  si  excellente  ne  se  fit  elle-mesme, 

4.  Et  Platon,  le  privilège  de  nature. 

5.  Nous  n'en  avons  point  qui  la  surpasse  en  crédit  :  elle 
tient  le  premier  rang  au  commerce  des  hommes. 

6.  Phryné  perdoit  sa  cause  entre  les  mains  d'un  excellent 
advocat  si,  ouvrant  sa  robe,  elle  n'eust  corrompu  ses  juges 
par  l'esclat  de  sa  beauté.  Et  je  trouve  que  Cyrus,  Alexan- 
dre, Caesar,  ces  trois  maistres  du  monde,  ne  l'ont  pas  oubliée 
à  faire  leurs  grands  affaires;  non  a  pas  le  premier  Scipion. 
Un  mesme  mot  embrasse  en  grec  le  bel  et  le  bon  ;  et  le 
S.  Esprit  appelle  souvent  bons  ceux  qu'il  veut  dire  beaux.  Je 
mainiiendroy  volontiers  le  rang  des  biens  selon  que  porloit 
la  chanson  que  Platon  dit  avoir  esté  triviale,  prinse  de  quel- 
que ancien  poète  :  la  santé,  la  beauté,  la  richesse.  Arisiote 
dit  appartenir  aux  beaux  le  droict  de  commander,  et,  quand 
il  en  est  de  qui  la  beauté  approche  celle  des  images  des  dieux, 

hommes  qui  me  servent,  mais  aux  bestes  aussi,  je 
la  considère  à  deux  doits  prés  de  la  bonté.  Si  me 
semble  il  que  ce  traict  et  façon  de  visage,  et  ces 
linéaments  par  lesquels  on  argumente  aucunes 
complexions  internes  et  nos  fortunes  à  venir,  est 
chose  qui  ne  loge  pas  bien  directement  et  simple- 
ment soubs  le  chapitre  de  beauté  et  de  laideur; 
non  plus  que  toute  bonne  odeur  et  sérénité  d'air 
n'en  promet  pas  la  santé,  ny  toute  espesseur  et 
puanteur  l'infection  en  temps  pestilent.  Ceux  qui 
accusent  les  dames  de  contre-dire  leur  beauté  par 
leurs  meurs  ne  rencontrent  pas  tousjours  :  car,  en 
une  face  qui  ne  sera  pas  trop  bien  composée,  il 
peut  loger  quelque  air  de  probité  et  de  fiance; 
comme,  au  rebours,  j'ay  leu  par  fois  entre  deux 
beaux  yeux  des  menasses  d'une  nature  maligne  et 
dangereuse.  Il  y  a  des  phisionomies  favorables; 
et,  en  une  presse  d'ennemys  victorieux,  vous  choi- 
sirés  incontinent,  parmy  des  hommes  incogneus, 
l'un  plustost  que  l'autre  à  qui  vous  rendre  et  fier 
vostre  vie,  et  non  proprement  par  la  considération 
de  la  beauté. 

C'est  une  foible  garantie  que  la  mine  :  toutes- 
fois  elle  a  quelque  considération;  et,  si  j'avois  à 
les   foyter,    ce   seroit   plus   rudement  les  meschans 

que  la  vénération  leur  est  pareillement  deuë.  A  celuy  qui 
luy  demandoit  pourquoy  plus  long  temps  et  plus  souvent  on 
hantoii  les  beaux  :  «  Cette  demande,  feit-il ,  n'appartient  à 
estre  faicte  que  par  un  aveugle.  »  La  plus-part  et  les  plus 
grands  philosophes  payèrent  leur  escholage  et  acquirent  la 
sagesse  par  l'entremise  et  faveur  de  leur  beauté. 

qui  démentent  et  trahissent  les  promesses  que  na- 
ture leur  avoit  plantées  au  front;  je  punirois  plus 
aigrement  la  malice  en  une  apparence  débon- 
naire. Il  semble  qu'il  y  ait  aucuns  visages  heu- 
reux, d'autres  malencontreux;  et  crois  qu'il  y  a 
quelque  art  à  distinguer  les  visages  débonnaires 
des  nyais,  les  sévères  des  rudes,  les  malicieux  des 
chagrins,  les  desdaigneux  des  melancholiques,  et 
telles  autres  qualitez  voisines.  Il  y  a  des  beautez 
non  fieres  seulement,  mais  aygres;  il  y  en  a  d'au- 
tres douces,  et,  encores  au  delà,  fades.  D'en  pro- 
gnostiquer  les  avantures  futures,  ce  sont  questions  ' 
que  je  laisse  indécises. 

J'ay  pris,  comme  j'ay  dict  ailleurs,  bien  simple- 
ment et  cruemenl  pour  mon  regard  ce  précepte 
ancien  :  que  nous  ne  sçaurions  faillir  à  suivre  na- 
ture; que  le  souverain  précepte,  c'est  de  se  con- 
formera elle.  Je  n'ay  pas  corrigé,  comme  Socrates, 
par  institution  et  force  de  la  raison  2,  mes  com- 
plexions  naturelles,  et  n'ay  aucunement  troublé 
par  art  mon  inclination.  Je  me  laisse  aller  comme 
je  suis  venu,  je  ne  combats  rien,  mes  deux  mais- 
tresses  pièces  vivent  de  leur  grâce  en  pais  et  bon 
accord  ;  mais  le  lait  de  ma  nourrice  a  esté.  Dieu 
mercy!  médiocrement  sain  et  tempéré?. 


1.  Ce  sont  matières. 

2.  Comme  Socrates,  par  la  force  de  la  raison. 

3.  Diroy-je  cecy  en  passant?  que  je  voy  tenir  en  ||lus  de 
prix  qu'elle  ne  vaut,  qui  est  seule  quasi  en  usage  entre  nous, 
certaine  image  de  preud'hommie  scholastique,  serve  des  pré- 
ceptes,  contraincte  sous  l'espérance  et  la  crainte.  Je   l'aime 

Montaigne.  VI.  39 

J'ay  un  visage  favorable  '  et  en  forme  et  en  in- 
terprétation, 

Quid  dixi  habere  me  ?  Imo  habui.  Chrême  ! 
Heu  !  tantum  attriti  corporis  ossa  vides  ! 

et  qui  faict  une  contraire  montre  à  celuy^  de  So- 
crates.  Il  m'est  souvant  advenu  que,  sur  le  simple 
crédit  de  mon  port  et  de  mon  air  î,  des  personnes 
qui  n'avoyent  aucune  cognoissance  de  moy  s'y 
sont  grandement  fiées,  soit  pour  leurs  propres  af- 
faires, soit  pour  les  miennes;  et  en  ay  tiré  es  pays 
estrangiers  des  faveurs  singulières  et  rares.  Mais 
ces  deux  expériences  valent,  àl'avanture,  que  je  les 
recite  particulièrement. 

Un  quidam  délibéra  de  surprendre  ma  maison 
et  moy.  Son  art  fut  d'arriver  seul  à  ma  porte  et 
d'en  presser   un  peu  instamment    l'entrée.   Je  le 

telle  que  loix  et  religions  non  facent,  mais  parfacent  et  au- 
thorisent;  qui  se  sente  dequoy  se  soustenir  sans  aide,  née 
en  nous  de  ses  propres  racines  par  la  semence  de  la  raison 
universelle,  empreinte  en  tout  homme  non  desnaturé.  Cette 
raison  qui  redresse  Socrates  de  son  vicieux  ply  le  rend  obeïs- 
sant  aux  hommes  et  aux  dieux  qui  commandent  en  sa  ville, 
courageux  en  la  mort  non  parce  que  son  ame  est  immor- 
telle, mais  parce  qu'il  est  mortel.  Ruineuse  instruction  à 
toute  police  et  bien  plus  dommageable  qu'ingénieuse  et  sub- 
tile, qui  persuade  aux  peuples  la  religieuse  créance  suffire 
seule  et  sans  les  mœurs  à  contenter  la  divine  justice.  L'u- 
sage nous  faict  veoir  une  distinction  énorme  entre  la  dévotion 
et  la  conscience. 

1 .  J'ay  une  apparence  favorable. 

2.  A  celle. 

3.  Sur  le  simple  crédit  de  ma  présence  et  de  mon  air. 

cognoissois  de  nom,  et  avois  occasion  de  me  fier 
de  luy  comme  de  mon  voisin,  et  aucunement  mon 
alié.  Je  luy  fis  ouvrir'  .  Le  voicy  tout  effroyé,  son 
cheval  hors  d'haleine,  fort  harassé.  Il  m'entretint 
de  cette  fable  :  qu'il  venoit  d'estre  rencontré  à 
une  demie  lieuë  de  là  par  un  sien  ennemy,  lequel 
je  cognoissois  aussi,  et  avois  ouy  parler  de  leur 
querelle;  que  cet  ennemy  luy  avoit  merveilleuse- 
ment chaussé  les  espérons,  et  qu'estant  surpris  et 
plus  foible  de  beaucoup  2,  il  s'estoit  jette  à  ma 
porte  à  sauveté;  qu'il  estoit  en  grand  peine  de 
ses  gens,  lesquels  il  disoit  tenir  pour  morts  et  des- 
faicts  ?,  ayans  esté  rencontrez  en  desordre  et  fort 
escartés  les  uns  des  autres 4.  J'essayay  tout  nayfve- 
ment  de  le  conforter,  asseurer  et  rafreschir.  Tan- 
tost  après,  voylà  quatre  ou  cinq  de  ses  soldats  qui 
se  présentent  en  mesme  contenance  et  effroy  pour 
entrer,  et  puis  d'autres,  et  d'autres  encores  après, 
bien  équipez  au  demeurant  5  et  bien  armez,  jus- 
ques  à  vingt  cinq  ou  trante,  feingnants  avoir  leur 
ennemy  à  leurs  talons  6.  Je  n'ignorois  pas  en  quel 
siècle  je  vivois,  combien  ma  maison  pouvoit  estre 


1.  Comme  je  fais  à  chacun. 

2.  Et  qu'ayant  esté  surpris  en  desarroy  et  plus  foible  en 
nombre. 

3.  Pour  morts  ou  prins. 

4.  Ayans  esté  rencontrez  en  desordre,  etc.  [passage  sup- 
primé] . 

5.  Au  demeurant  [mots  supprimés]. 

6.  Leur  ennemy  aux  talons.   Ce  mystère  commençoit  à 
taster  mon  soupçon. 

enviée,  et,  nonobstant  ce  vain  intervalle  de  guerre 
auquel  lors  nous  estions,  j'avois  plusieurs  exemples 
d'autres  maisons  de  ma  cognoissance  ausquelles  il 
estoit  mes-advenu  de  mesme  '.  Tant  y  a  que, 
trouvant  qu'il  n'y  avoit  point  d'acquest  d'avoir 
commencé  à  faire  plaisir  si  je  ne  parfaisois2,  et  ne 
pouvant  me  desfaire  sans  tout  rompre,  je  me  lais- 
say  aller  au  partyle  plus  naturel  et  le  plus  simple, 
comme  je  fais  tousjours  ,  et  commenday  qu'ils  en- 
trassent 3.  Aussi,  à  la  vérité,  je  suis  peu  dePfiant 
et  soubçonneus  de  ma  nature  ;  je  penche  volon- 
tiers vers  l'excuse  et  interprétation  plus  douce  4  : 
je  prens  les  hommes  selon  le  commun  ordre,  et  ne 
croy  pas  ces  inclinations  perverses  et  desnaturées, 
si  je  n'y  suis  forcé  par  grand  tesmoignage,  non 
plus  que  les  monstres  et  miracles.  Et  suis  homme, 
en  outre,  qui  me  commets  volontiers  à  la  fortune 
et  me  laisse  aller  à  corps  perdu  entre  ses  bras  : 
dequoy  jusques  à  cette  heure  j'ay  eu  plus  d'occa- 
sion de  me  louer  que  de  me  plaindre,  et  l'ay 
trouvée  plus  sage  que  moyJ.  Il  y  a  quelques  ac- 
tions   en    ma    vie    desquelles   on  peut  justement 


1.  Je  n'ignorois  pas  en  quel  siècle  je  vivois,  combien  ma 
maison  pouvoit  estre  enviée,  et  avois  plusieurs  exemples 
d'autres  de  ma  cognoissance  à  qui  il  estoit  mes-advenu  de 
mesme. 

2.  Si  je  11' achevais. 

3.  Comme  je  fais  tousjours,  commandant  qu'ils  entrassent. 

4.  Et  /'interprétation  plus  douce. 

5.  Et  l'ay  trouvée  et  plus  avisée  et  plus  amie  de  mes  af- 
faires que  je  ne  suis. 

nommer  la  conduite  difficile,  ou,  qui  voudra,  pru- 
dente. De  celles  là  mesmes,  posez  que  la  tierce 
partie  soit  du  mien,  certes  les  deux  tierces  sont 
richement  à  elle'.  Ceux  cy  se  tindrent  à  cheval 
dans  ma  cour  2,  le  chef  avec  moy  en  ma  sale  î,  qui 
n'avoit  voulu  qu'on  establast  son  cheval,  disant 
avoir  à  se  retirer  incontinent  qu'il  auroit  eu  nou- 
velles de  ses  gens  4.  Il  se  veid  maistre  de  son  en- 
treprise :  et  n'y  restoit  sur  ce  poinct  que  l'exécu- 
tion. Souvant  depuis  il  a  dict,  car  il  ne  craingnoit 
pas  de  faire  ce  compte,  que  mon  visage  et  ma 
franchise  luy  avoient  arraché  la  trahison  des  poings. 
Il  remonta  à  cheval,  ses  gens  ayants  continuelle- 
ment les  yeux  sur  luy  pour  voir  quel  signe  il  leur 
donneroit,bien  estonnez  de  le  voir  sortir  et  aban- 
donner son  avantage. 

Une  autre  fois,  me  fiant  à  je  ne  sçay  quelle  trêve 
qui  venoit  d'estre  publiée  en  nos  armées,  je  m'a- 
cheminai à  un  voyage  par  pays  estrangement  cha- 
touilleux. Je  ne  fus  pas  si  tost  esventé  que  voylà 
trois    ou  quatre   cavalcades  de  divers  lieux  pour 


1.  Nous  faillons,  ce  me  semble,  en  ce  que  nous  ne  nous 
fions  pas  assez  au  Ciel  de  nous,  et  prétendons  plus  de  nostre 
conduite  qu'il  ne  nous  appartient;  pourtant  fourvoyent  si 
souvent  nos  desseins.  Il  est  envieux  de  l'estenduë  que  nous 
attribuons  aux  droicts  de  l'humaine  prudence  au  préjudice 
des  siens,  et  nous  les  racourcit  d'autant  plus  que^gpous  les 
amplifions. 

2.  En  ma  cour. 

3.  Dans  ma  sale. 

4.  De  ses  hommes. 

m'attraper  :  l'une  me  joingnit  à  la  troisiesme 
journée,  où  je  fus  chargé  par  quinze  ou  vingt 
gentils-hommes  masquez,  bien  montez  et  bien  ar- 
mez %  suyvis  d'une  ondée  d'argolets.  Me  voylà 
pris  et  rendu,  retiré  dans  l'espais  d'une  forest  voi- 
sine, desmonté,  devalizé,  mes  cofres  fouillez,  ma 
boyte  prise,  chevaux  et  esquipage  dispersé  à  nou- 
veaux maistres.  Nous  fusmes  long  temps  à  contes- 
ter dans  ce  halier  sur  le  faict  de  ma  rançon,  qu'ils 
me  tailloyent  si  haute  qu'il  paroissoit  bien  que  je 
ne  leur  estois  guère  cogneu.  Ils  entrèrent  en 
grande  contestation  de  ma  vie.  De  vray,  il  y  avoit 
plusieurs  circonstances  qui  me  menassoyent  du 
dangier  oii  j'en  estois  2.  Je  me  maintins  tousjours, 
sur  le  tiltre  de  ma  trefve,  à  leur  quitter  seulement 
le  gain  qu'ils  avoyent  faict  de  ma  despouille,  qui 
n'estoit  pas  à  mespriser ,  sans  promesse  d'autre 
rançon.  Apres  deux  ou  trois  heures  que  nous  eus- 
mes  esté  là  et  qu'ils  m'eurent  faict  monter  sur  un 
cheval  qui  n'avoit  garde  de  leur  eschaper,  et  com- 
mis ma  conduitte  particulière  à  quinze  ou  vingt 
harquebousiers,  et  dispersé  mes  gens  à  d'autres, 
ayant  ordonné  qu'on  nous  menast  prisonniers  di- 
verses routes,  et  moy  desjà  acheminé  à  deux  ou 
trois  harquebousades  de  là, 

Jam  prece  Pollucis,  jam  Castoris  implorata  : 

voicy  une  soudaine  et  tres-inopinée  mutation  qui 

1.  Bien  montez  et  bien  armez  [mots  supprimés]. 

2.  Tune  animis  opus,  JEnea ,  tune  pectore  firmo. 

les  print.  Je  vis  revenir  à  moy  le  chef,  non  plus 
avec  ses  menasses,  mais  avec  parolies  plaines  de 
courtoisie',  se  mettant  en  peine  de  recercher  en 
la  troupe  mes  hardes  escartées,  et  me  faisant  ren- 
dre les  principales,  selon  qu'il  s'en  pouvoit  recou- 
vrer, jusques  à  ma  bource  et  ma  boyte^.  Le  meil- 
leur présent  qu'ils  me  firent,  ce  fut  en  fin  ma  li- 
berté :  le  reste  ne  me  touchoit  guieres  au  pris?. 
La  vraye  cause  d'un  changement  si  nouveau  et  de 
ce  ravisement  sans  aucune  impulsion  apparente,  et 
d'un  repentir  si  miraculeux,  en  tel  temps,  en  une 
entreprinse  pourpensée  et  délibérée,  et  devenue 
juste  par  l'usage  (car  d'arrivée  je  leur  confessay 
ouvertement  le  party  duquel  j'estois  et  le  chemin 
que  je  tenois),  certes  je  ne  sçay  pas  bien  encores 
quelle  elle  est.  Tant  y  a  que  4  le  plus  apparent  de 
la  troupe  J,  qui  se  démasqua  et  me  fit  cognoistre 
son. nom  (j'essayerois  volontiers  à  mon  tour  quelle 
mine  il  feroit  en  un  pareil  accident 6),  me  redict 
lors  plusieurs  fois  que  je  devoy  cette  délivrance  à 
mon  visage,  liberté  et  fermeté  de  mes  parolies, 
qui  me  rendoyent  indigne  d'une  telle  mes-adven- 
ture,  et  me  demanda  asseurance  d'une  pareille.  Il 
est  possible  que  la  bonté   divine  se  voulut  servir 


1 .  Je  vis  revenir  à  moy  le  chef  avec  paroles  plus  douces. 

2.  Et  me  les  faisant  rendre,  selon   qu'il  s'en  pouvoit  re- 
couvrer, jusques  à  ma  boite.  0 

3.  Gueres  en  ce  temps-là. 

4.  Tant  y  a  que  [mots  supprimés]. 
b.  De  la  troupe  [mots  supprimés!. 

6.  J'essayerois  volontiers,  etc.  [passage  supprimé]. 

de  ce  vain  instrument  pour  ma  conservation  :  elle 
me  garentit  encore  l'endemain  d'autres  dangers 
pires,  desquels  ceux  cy  mesme  m'avoyent  adverty  '. 
Le  dernier  est  encores  en  pieds  pour  en  faire  le 
compte;  le  premier  fut  tué  il  n'y  a  pas  longtemps. 
Si  mon  visage  ne  respondoit  pour  moy,  si  on  ne 
lisoii  en  mes  yeux  et  en  ma  voix  la  simplicité  de 
mon  intention,  je  n'eusse  pas  duré  sans  querelle 
et  sans  otîence  si  long  temps,  avec  cette  liberté 
indiscrète  *  de  dire  à  tort  et  à  droict  ce  qui  me 
vient  en  fanlasie  et  juger  témérairement  des  cho- 
ses. Cette  façon  peut  paroistre  avec  raison  incivile 
et  mal  accommodée  à  nostre  usage;  mais  outra- 
geuse  et  malitieuse,  je  n'ay  veu  personne  qui  l'en 
ayt  jugée,  ne  3  qui  se  soit  piqué  de  ma  liberté, 
s'il  l'a  receuë  de  ma  bouche  :  les  paroles  redictes 
ont  autre  son  et  autre  sens  4.  Aussi  ne  hay-je  per- 
sonne, et  suis  si  lasche  à  offencer  que,  pour  le 
service  de  la  raison  mesme,  je  ne  le  puis  faire; 
et  lors  que  l'occasion  m'a  convié  aux  condemna- 
tions  crimineles,  j'ay  plustost  manqué  à  la  justice  5. 

i .  Elle  me  deffendit  encore  lendemain  d'autres  pires  em- 
busches,  desquelles  ceux-cy  mesme  m'avoient  adverty. 

2.  Avec  cette  indiscrète  liberté. 

3.  Ny. 

4.  Ont  comme  autre  son,  autre  sens. 

5.  Ut  magis  peccari  nolim  quam  satis  animi  ad  vindicanda 
peccata  habeam.  On  reprochoit,  dit-on,  à  Aristote  d'avoir 
esté  trop  miséricordieux  envers  un  meschant  homme  :  «  J'ay 
esté  de  vray,  dit-il,  miséricordieux  envers  l'homme,  non 
envers  la  meschanceté.  »  Les  jugements  ordinaires  s'exaspè- 
rent à  la  punition  par  l'horreur  du  melîaict.Cela  mesme  re- 

A  moy,  qui  ne  suis  que  valet  de  trèfles  \  peut 
toucher  ce  qu'on  disoit  de  Charillus,  roy  de 
Sparte  :  «  Il  ne  sçauroit  estre  bon,  puis  qu*il  n*est 
pas  mauvais  aux  meschants.  »  Ou  bien  ainsi,  car 
Plutarque  mesme^  le  présente  en  ces  deux  visa- 
ges?, comme  mille  autres  choses,  diversement  et 
contrairement  :  «  Il  faut  bien  qu'il  soit  bon,  puis 
qu'il  l'est  aux  meschants  mesme.  »  Comme  aux 
actions  légitimes  4,  je  me  fasche  de  m'y  employer 
quand  c'est  envers  ceux  qui  s'en  desplaisent;  aussi, 
à  dire  vérité,  aux  illégitimes,  je  ne  fay  pas  assez 
de  conscience  de  m'y  employer  quand  c'est  envers 
ceux  qui  y  consentent. 


froidit  le  mien  :  l'horreur  du  premier  meurtre  m'en  faict 
craindre  un  second,  et  la  laideur  de  la  première  cruauté 
m'en  faict  abhorrer  toute  imitation. 

I.  Qu'escuyer  de  trèfles. 

2,.  Mesme  [mot  supprimé]. 

3.  En  ces  deux  sortes. 

4.  De  mesme  qu'aux  actions  légitimes. 

